Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
1195e692-97a6-4b95-85d1-7c281e806544	វិទ្យាស្ថានប៉ាស្ទ័រកម្ពុជា នឹងបើកដំណើរការមជ្ឈមណ្ឌលបង្ការជំងឺឆ្កែឆ្កួត នៅខេត្តកំពង់ចាមមួយកន្លែងទៀត ចាប់ពីនៅថ្ងៃទី០៧ មីនា	វិទ្យាស្ថានប៉ាស្ទ័រកម្ពុជា សហការជាមួយមន្ទីរសុខាភិបាលខេត្ត និងមន្ទីរពេទ្យខេត្តកំពង់ចាម នឹងបើកដំណើរការមជ្ឈមណ្ឌល បង្ការជំងឺឆ្កែឆ្កួត ខេត្តកំពង់ចាមមួយកន្លែងទៀត ចាប់ពីថ្ងៃទី៧ ខែមីនា ឆ្នាំ២០១៩ ខាងមុខនេះ។ មជ្ឈមណ្ឌលនេះ មានទីតាំងបណ្តោះអាសន្ន នៅក្នុងបរិវេណមន្ទីរពេទ្យខេត្តកំពង់ចាម។ គោលបំណង ក្នុងការបើកមជ្ឈមណ្ឌលជំងឺឆ្កែឆ្កួត ក្នុងខេត្តកំពង់ចាមនេះ ដើម្បីកាត់បន្ថយអត្រាស្លាប់ដោយសារតែជំងឺឆ្កែឆ្កួតនៅកម្ពុជាឱ្យធ្លាក់ចុះ និងជួយសង្គ្រោះជីវិតមនុស្សបានឆាប់រហ័ស។ ការបង្កើតមជ្ឈមណ្ឌលតាមបណ្ដាខេត្តនេះ ពិតជាមានភាពងាយស្រួលខ្លាំង មានន័យថា ប្រសិនបើមានអ្នកណា ឬកុមារណាម្នាក់ ត្រូវបានឆ្កែខាំ អាចចាក់ថ្នាំបង្ការ និងព្យាបាលបានទាន់ពេលវេលា៕	2019-03-04T23:05:00+07:00	freshnewsasia.com	https://m.freshnewsasia.com/index.php/en/localnews/114824-2019-03-04-09-05-52.html
15b63004-a34a-472a-909b-d5b42a7b52e6	អ្នកខេត្តភាគឥសាន្ត មិនបាចទៅភ្នំពេញទេ មកត្រឹមកំពង់ចាម ចាក់ថ្នាំបង្ការជំងឺឆ្កែឆ្កួត	រាជធានីភ្នំពេញ ៖ បន្ទាប់ពីមនុស្សម្នាជាច្រើនកុះករ បានបន្តប្រជ្រៀតគ្នាពីគ្រប់ទិសទី សម្រុកមកវិទ្យាស្ថានប៉ាស្ព័រកម្ពុជាជិតពីរសប្ដាហ៍មក ពេលនេះក្រសួងសុខាភិបាលបានបន្ថែមទីតាំងចាក់វ៉ាក់សាំងបង្ការ ការពារជំងឺឆ្កែឆ្កួតខាំ មួយកន្លែងទៀត នៅខេត្តកំពង់ចាម ដើម្បីជួយសម្រួលដល់ប្រជាពលរដ្ឋរស់នៅខេត្តភាគឥសាន្តទៅទទួលវ៉ាក់សាំងការពារជំងឺនេះបានគ្រប់ៗគ្នា ។ បើយោងតាមសេចក្ដីជូនដំណឹងរបស់វិទ្យាស្ថានប៉ាស្ទ័រកម្ពុជា បានអោយឹងថា មជ្ឈមណ្ឌលចាក់ថ្នាំបង្ការជំងឺឆ្កែឆ្កួត នឹងចាប់ដំណើរការ នៅថ្ងៃទី៧ ខែមីនា ឆ្នាំ២០១៩ ខាងមុខនេះហើយ ដែលមានទីតាំងបណ្តោះអាសន្នក្នុងបរិវេណមន្ទីរពេទ្យខេត្តកំពង់ចាម ។ ការបង្កើតមជ្ឈមណ្ឌលចាក់ថ្នាំបង្ការជំងឺឆ្កែឆ្កួតនៅខេត្តកំពង់ចាមនេះ គឺក្រសួងសុខាភិបាលបានធ្វើការពិភាក្សាជាមួយវិទ្យាស្ថានប៉ាស្ទ័ររួចរាល់ហើយ ដើម្បីបង្កលក្ខណៈងាយស្រួលដល់ប្រជាពលរដ្ឋដែលរស់នៅខេត្តមណ្ឌលគីរី រតនគីរី ក្រចេះ និងខេត្តស្ទឹងត្រែង ទៅទទួលវ៉ាក់សាំងនេះ ដោយមិនចាំបាច់ធ្វើដំណើរមកទីក្រុងភ្នំពេញដូចមុនទៀតឡើយ ។ ហានិភ័យនៃការឆ្លងជំងឺឆ្កែឆ្កួតនៅកម្ពុជាមានកម្រិតខ្ពស់ ប៉ុន្តែប្រជាជនកម្ពុជា ពុំសូវជាបានយកចិត្តទុកដាក់អំពីរឿងនេះឡើយ រហូតដល់មានវីដេអូមួយបង្ហាញពីក្មេងស្រីម្នាក់ អាយុ១១ឆ្នាំ នៅខេត្តស្វាយរៀង បានបាត់បង់ជីវិតដោយសារតែជំងឺនេះ បន្ទាប់ពីត្រូវបានសត្វឆ្មាខាំ ។ ដោយសារសេចក្តីភ័យខ្លាច ប្រជាជនកម្ពុជារាប់ពាន់នាក់សម្រុកបជ្រៀតគ្នា ទៅវិទ្យាស្ថានប៉ាស្ទ័រកម្ពុជា ដើម្បីចាក់ថ្នាំបង្ការជំងឺឆ្កែឆ្កួត ។ ប្រជាជនជាច្រើនដែលបានមកវីទ្យាស្ថានប៉ាស្ទ័រ ត្រូវបានឆ្កែឆ្មាខាំ ឬក្រញ៉ៅ តាំងពីយូរមកហើយ តែពួកគាត់នៅតែទាមទារមកចាក់វ៉ាក់សាំង ព្រោះតែសេចក្តីភ័យខ្លាចរបស់ពួកគាត់ចំពោះជំងឺឆ្កែឆ្កួត មួយនេះ ។ ពិតជា មិនអាចប្រកែកបានឡើយ វីដេអូមួយដែលត្រូវបានបង្ហោះទៅក្នុងបណ្តាញសង្គមហ្វេសប៊ុក មានឥទ្ធិពលខ្លាំងជាងសេចក្តីប្រកាសរបស់រដ្ឋាភិបាល ឬក្រសួងសុខាភិបាលទៅទៀត ៕	2019-03-04T16:22:26+07:00	kbnnews.com	https://kbn.news/archives/117988
ff8d6e04-1989-419e-903d-2bb3715cc92a	សមាគមអតីតយុទ្ធជនកម្ពុជា ខេត្តប៉ៃលិន នាំអំណោយចុះសួរសុខទុក្ខអតីតយុទ្ធជន២គ្រួសារ កំពុងមានជំងឺប្រចាំកាយ	នៅថ្ងៃទី០១ ខែមីនា ឆ្នាំ២០១៩ លោកវរសេនីយ៍ឯក តូ គីមឃុន មេបញ្ជាការរងតំបន់ប្រតិបត្តិការសឹករងខេត្តប៉ៃលិន និងជាសមាជិកអចិន្ត្រៃយ៍ នៃសមាគមអតីតយុទ្ធជនកម្ពុជា តំណាងឱ្យឧត្តមសេនីយ៍ទោ ព្រហ្ម ប៉ាត់ ប្រធានសមាគមន៍អតីតយុទ្ធកម្ពុជាខេត្តប៉ៃលិន បានដឹកនាំក្រុមការងារ ចុះសួរសុខទុក្ខអតីតយុទ្ធជនកំពុងមានជំងឺប្រចាំកាយចំនួន ២គ្រួសារ។ អតីតយុទ្ធជន២គ្រួសារនោះ រួមមានទី១៖ លោក ជូន វ៉ាយ អាយុ៧១ឆ្នាំ រស់នៅភូមិតាង៉ែនក្រោម ឃុំស្ទឹងកាច់ ស្រុកសាលាក្រៅ ខេត្តប៉ៃលិន និងទី២៖ សា ឆែ អាយុ៨០ឆ្នាំ រស់នៅភូមិបរតាំងស៊ូ សង្កាត់បរយ៉ាខា ក្រុងប៉ៃលិន ខេត្តប៉ៃលិន។ នៅក្នុងឱកាសនោះដែរ លោកវរសេនីយ៍ឯក តូ គីមឃុន បានលើកឡើងថា អតីតយុទ្ធជនយើងពិតជាទទួលបាននូវសេចក្តីសុខ និងការរីកចម្រើនបន្ថែមទៀត ក្រោមការយកចិត្តទុកដាក់របស់ សម្តេចនាយករដ្ឋមន្រ្តី ហ៊ុន សែន ដែលបានគិតគូដល់ផលប្រយោជន៍ និងជីវភាពរស់នៅ សុខទុក្ខរបស់អតីតយុទ្ធជន ដែលជាការឆ្លើយតបទៅនឹងសកម្មភាពរបស់អតីតយុទ្ធជន ដែលបានឆ្លងកាត់ការលំបាកក្នុងសង្គ្រាម និងក្នុងបុព្វហេតុចូលរួមនយោបាយឈ្នះ-ឈ្នះរបស់ សម្តេចនាយករដ្ឋមន្រ្តី ដែលបាននាំឱ្យមាតុភូមិកម្ពុជាដ៏កម្សត់ឆ្លងផុតភ្នក់ភ្លើងសង្គ្រាម ទទួលបានសុខសន្តិភាព ព្រមទាំងមានឱកាសកសាង និងអភិវឌ្ឍន៍ប្រទេសជាតិ ឱ្យមានភាពរីកចម្រើនយ៉ាងឆាប់រហ័សដូចសព្វថ្ងៃនេះ។ វរសេនីយ៍ឯកបានបញ្ជាក់ថា កន្លងមកសមាគមអតីតយុទ្ធជនកម្ពុជា បានយកចិត្តទុក្ខដាក់ចំពោះ អតីតយុទ្ធជន ជាជនពិការ សោធននិវត្តន៍ និងបាតបង់សមត្ថភាពការងាដូចជា៖ ការសាងសង់ផ្ទះជូនអតីតយុទ្ធជន ដែលមានដី គ្មានផ្ទះ ឬមានផ្ទះរស់នៅមិនសមរម្យ និងចុះសាកសួរសុខទុក្ខជាប្រចាំ ព្រមទាំងបាននាំយកអំណោយផ្សេងៗ ទៅឧបត្ថម្ភដល់អតីតយុទ្ធជនដែលមានជីវភាពខ្វះខាតផងដែរ។ សូមបញ្ជាក់ថា ក្នុងឱកាសអញ្ជើញចុះសួរសុខទុក្ខនោះដែរ លោកវរសេនីយ៍ឯក តូ គីមឃុន ព្រមទាំងក្រុមការងារ បានឧបត្ថម្ភដល់គ្រួសារអតីតយុទ្ធជនទាំង ២គ្រួសារ ដោយក្នុង១គ្រួសារៗ ទទួលបាន អង្ករ ៥០គីឡូក្រាម មី ២កេះ ទឹកក្រូច ១យួ ទឹកសុទ្ធ ១០យួ ទឹកត្រី ១យួ ទឹកស៊ីអ៊ីវ ១យួ និងថវិកាចំនួន ៣០ម៉ឺនរៀលផងដែរ៕	2019-03-02T01:12:00+07:00	freshnewsasia.com	https://m.freshnewsasia.com/index.php/en/localnews/114619-2019-03-01-11-12-45.html
768fab83-85a0-4e83-b850-0a34df50fe1b	សម្តេចតេជោ ហ៊ុន សែន អំពាវនាវដល់ប្រជាពលរដ្ឋ កុំឲ្យមានការភ័យស្លន់ស្លោ រឿងជំងឺឆ្កែឆ្កួត និងប្រាប់ដល់អ្នកចិញ្ចឹមឆ្កែទាំងអស់ ឲ្យចាក់វ៉ាក់សាំងការពារ (Video inside)	ជាថ្មីម្ដងទៀត សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី០១ ខែមីនា ឆ្នាំ២០១៩នេះ បានអំពាវនាវដល់ប្រជាពលរដ្ឋ កុំឲ្យមានការភ័យស្លន់ស្លោ ជាមួយរឿងជំងឺឆ្កែឆ្កួត និងប្រាប់ដល់អ្នកចិញ្ចឹមឆ្កែទាំងអស់ ឲ្យទៅចាក់វ៉ាក់សាំងការពារជំងឺឆ្កែឆ្កួតនេះ។ ការអំពាវនាវជាថ្មីម្ដងទៀត របស់សម្ដេចតេជោ ហ៊ុន សែន បានធ្វើឡើងក្នុងឱកាសដែលសម្ដេចតេជោ អញ្ជើញជាអធិបតីភាព បើកការដ្ឋានសាងសង់មន្ទីរពេទ្យ «មិត្តភាពកម្ពុជា-ចិន ត្បូងឃ្មុំ» មានតម្លៃជិត ៥០លានដុល្លារអាមេរិក ដែលជាជំនួយរបស់ចិន នៅខេត្តត្បូងឃ្មុំ នាព្រឹកថ្ងៃទី០១ ខែមីនា ឆ្នាំ២០១៩នេះ។ សម្ដេចតេជោ ហ៊ុន សែន បានថ្លែងយ៉ាងដូច្នេះថា ។ ការអំពាវនាវជាថ្មី របស់សម្តេចតេជោ ហ៊ុន សែន ពាក់ព័ន្ធនឹងរឿងជំងឺឆ្កែឆ្កួតនេះ បន្ទាប់ពីមានប្រជាពលរដ្ឋខ្មែរ មកពីមូលដ្ឋាននានា នៅតែបន្ដសម្រុកទៅចាក់វ៉ាក់សាំង នៅវិទ្យាស្ថានប៉ាស្ទ័រ ដោយសារតែមានការភ័យខ្លាចជំងឺឆ្កែឆ្កួត ក្រោយពីមានមនុស្សស្លាប់ ដោយសារតែឆ្កែ និងឆ្មារខាំ ដែលពួកគាត់មិនធ្លាប់បាន ចាក់វ៉ាក់សាំងបង្ការជំងឺមួយនេះពីមុនមក។ ជាមួយគ្នានោះ សម្ដេចតេជោ ហ៊ុន សែន បានស្នើឲ្យគ្រូពេទ្យត្រូវយកចិត្ដទុកដាក់ នៅពេលដែលមានមានឆ្កែ ឆ្មា ឬក៏សត្វខាំប្រជាពលរដ្ឋ ត្រូវតែប្រញាប់រកវ៉ាកសាំង ចាក់ការពារឲ្យពួកគាត់ជាបន្ទាន់ ដោយមានការពិគ្រោះជាក់លាក់។ សម្ដេចតេជោ បានលើកឡើងទៀតថា ។ សម្ដេតេជោ ហ៊ុន សែន ក៏ធ្លាប់បានលើកឡើងផងដែរ អំពីវិធីដែលការពារល្អជាងគេ ពីជំងឺឆ្កែឆ្កួតនេះ គឺការប្រុងប្រយ័ត្ន កុំឲ្យឆ្កែឆ្កួត ឬឆ្មាំ ដោយប្រជាពលរដ្ឋ មិនត្រូវកុំទៅប្រលែងលេងជាមួយនឹងសត្វឆ្កែ ឬសត្វមានពិស។ ប៉ុន្តែក្នុងករណីចៀសមិនផុត ដែលជួនកាលត្រូវឆ្កែកូន ឬឆ្កែឆ្កួត ខាំនោះ ទើបត្រូវទៅរកវ៉ាក់សាំងការពារ។ ទន្ទឹមនឹងការលើកឡើងបែបនោះ សម្តេចតេជោ ហ៊ុន សែន បានជំរុញឲ្យក្រសួងសុខាភិបាល ផ្តល់សេវាកម្មផ្នែកវាក់សាំងជំងឺឆ្កែឆ្កួតនេះ ទៅដល់មន្ទីរពេទ្យតាមបណ្តាខេត្ត និង គ្លីនិកឯកជនមួយចំនួន ដើម្បីធ្វើយ៉ាងណាសម្រួល ដល់ប្រជាពលរដ្ឋឲ្យបានល្អប្រសើរឡើង៕	2019-03-01T20:03:00+07:00	freshnewsasia.com	https://m.freshnewsasia.com/index.php/en/localnews/114558-2019-03-01-06-03-17.html
7de094ae-ad57-4413-b053-3ed63920e3ab	អ្នកជំងឺខូចតំរង់នោម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក ព័ត៌មានលម្អិតសូមទំនាក់ទំនង៖ 088 9990 999/ 010 990 999	2019-02-28T15:30:00+07:00	freshnewsasia.com	https://m.freshnewsasia.com/index.php/en/localnews/114408-2019-02-28-01-30-37.html
80280628-0349-4987-a7ec-37d670375b24	កម្ពុជាមិនទាន់រកឃើញជំងឺគ្រុនជ្រូកទេ និងលក្ខណៈសម្គាល់ជំងឺប៉េស្តជ្រូកអាហ្វ្រិក	រាជធានីភ្នំពេញ ៖ នាពេលថ្មីៗនេះ វត្តមានជំងឺគ្រុនជ្រូក ឫជំងឺប៉េស្តជ្រូកអាហ្វ្រិក បានឆ្លងរីករាលដាលចេញពីប្រទេសចិន ចូលដល់ភាគខាងជើងប្រទេសវៀតណាម ដែលសត្វជ្រូកក្នុងកសិដ្ឋានយ៉ាងហោចចំនួន៣កន្លែង ត្រូវបានសម្លាប់ចោលទាំងអស់ ។ ករណីផ្ទុះជំងឺគ្រុនជ្រូកអាហ្វ្រិក នៅវៀតណាម ដែលជាប្រទេសជិតខាង កម្ពុជា ហើយកម្ពុជា នាំសត្វជ្រូកចូលទៀតនោះ ពី១,៥០០ទៅ២,០០០ក្បាលក្នុង១ថ្ងៃៗ ទើបបណ្តាលឱ្យប្រជាពលរដ្ឋខ្មែរមានការព្រួយបារម្ភ ។ ជាវិធានការចំពោះមុខ ក្រសួងកសិកម្មរុក្ខាប្រមាញ់និងនេសាទ បានពង្រឹងការត្រួតពិនិត្យការនាំចូលជ្រូក តាមច្រកព្រំដែនវៀតណាម បន្ទាប់ពីផ្ទុះជំងឺប៉េស្តជ្រូកអាហ្វ្រិក នៅប្រទេសជិតខាងកម្ពុជាមួយនេះ ។ ក្រៅពីទាមទារលិខិតបញ្ជាក់សុខភាពសត្វ នាំចូលពីប្រទេសវៀតណាមហើយនោះ មន្ត្រីនៅតាមព្រំដែន នឹងពិនិត្យទៅលើសត្វដែលនាំចូលនោះ បន្ថែមផងដែរ ដូចជាមើលលើស្ថានភាពជាក់ស្ដែង តើសត្វហ្នឹងដង្ហក់ ឬអត់ ?ព្រោះថាធម្មតា ជំងឺហ្នឹង វាក្ដៅធ្វើឲ្យសត្វក្ដៅ ហើយដង្ហក់ និងមានរោគសញ្ញាពណ៌ស្វាយនៅពោះ និងធ្វើតេស្ដឈាម យកមកពិសោធន៍ នៅមន្ទីរពិសោធន៍នៃអគ្គនាយកដ្ឋាន ។ បើតាមលោក តាន់ ផាន់ណារ៉ា អគ្គនាយក នៃអគ្គនាយកដ្ឋានសុខភាពសត្វ និងផលិតកម្មសត្វ នៃ ក្រសួងកសិកម្ម បានអះអាងយ៉ាងច្បាស់ថា បច្ចុប្បន្ននេះ យើងនៅមិនទាន់រកឃើញមានករណីជំងឺគ្រុនជ្រូកអាហ្វ្រិកនៅក្នុងប្រទេសកម្ពុជានៅឡើយទេ ហើយមន្ត្រីពាក់ព័ន្ធបាននិងកំពុងតាមដានយ៉ាងយកចិត្តទុកដាក់ រួមទាំងវិធានការជីវសុវត្ថិភាព ពោលគឺពិនិត្យសុខភាពសត្វដែលត្រូវនាំចូលពីប្រទេសជិតខាង មិនធ្វេសប្រហែសឡើយ ហេតុនេះសូមសាធារណជន ជាពិសេសកសិករ និងម្ចាស់កសិដ្ឋានចិញ្ចឹមជ្រូក កុំព្រួយបារម្ភអំពីជំងឺគ្រុនជ្រូកអាហ្វ្រិកនេះឡើយ ។ ដោយឡែក មន្ត្រីជាន់ខ្ពស់ក្រសួងសុខាភិបាល ក៏បានហាមមិនឲ្យប្រជាពលរដ្ឋបរិភោគសាច់ជ្រូកឈឺ ឬងាប់ដែលពុំដឹងមូលហេតុឡើយ ព្រោះអាចចម្លងជំងឺឆ្លងផ្សេងៗទៀតបាន ។ លោកវេជ្ជបណ្ឌិត លី សូវ៉ាន់ អ្នកនាំពាក្យក្រសួងសុខាភិបាល និងជាប្រធាននាយកដ្ឋានប្រយុទ្ធនឹងជំងឺឆ្លង បានឲ្យដឹងថា កន្លងមកថ្មីៗនេះ មានការរាត្បាតជំងឺថ្មីមួយ ដែលមានការឆ្លងខ្លាំងទាំងនៅលើសត្វជ្រូកស្រុក និងជ្រូកព្រៃ ដែលហៅថា ជំងឺផ្តាសាយជ្រូកអាហ្វ្រិក នៅប្រទេសមួយចំនួនធំ នៅទ្វីបអាហ្វ្រិក និងបានចម្លងមកដល់ប្រទេសចិន និងមកដល់វៀតណាមផ្នែកខាងជើងទៀត ។ លោកវេជ្ជបណ្ឌិត បានបន្តថា ជំងឺនេះមានការឆ្លងខ្លាំងទៅលើសត្វជ្រូក ដែលបណ្តាលឲ្យឈឺ និងងាប់ច្រើនក្តី ប៉ុន្តែជំងឺនេះ មិនបង្កឲ្យមានប៉ះពាល់ដល់សុខភាពមនុស្សឡើយ ។ ទោះយ៉ាងណាក៏ដោយ លោកបានអំពាវនាវដល់ បងប្អូនប្រជាពលរដ្ឋ មិនត្រូវបរិភោគសាច់ជ្រូកឈឺ ឬងាប់ ដែលពុំដឹងមូលហេតុឡើយ ព្រោះអាចចម្លងជំងឺឆ្លងផ្សេងៗ ។ សូមជម្រាបថា ចំពោះអាការ នៃជំងឺគ្រុនជ្រូកអាហ្វ្រិក គឺសត្វជ្រូកមានកន្ទួលក្រហមៗ ហើយដំណើររបស់សត្វជ្រូកប៉ែងជើង ដូចជាមនុស្សស្រវឹង ហើយជំងឺនេះ ធ្វើឱ្យជ្រូកងាប់ក្នុងរយៈពេល២ ទៅ៣សប្តាហ៍ បន្ទាប់វាបានកើតលើសត្វជ្រូក ។ មេរោគនេះធន់ខ្លាំង ហើយអាចរស់នៅបានយូរ ពោលគឺវាអាចស៊ាំ នឹងអាកាសធាតុក្តៅខ្លាំង ត្រជាក់ខ្លាំង ហើយមិនត្រឹមតែប៉ុណ្ណោះ វាថែមទាំងអាចរស់នៅបានក្នុងផលិតផលសាច់ជ្រូកក្រៀម ទៀតផង ។ ជំងឺគ្រុនជ្រូកអាហ្វ្រិកនេះ ត្រូវបានរកឃើញដំបូងនៅទ្វីបអាហ្វ្រិក កាលពីឆ្នាំ១៩២០ កើតតែលើសត្វជ្រូកប៉ុណ្ណោះ គឺមិនកើតលើសត្វអ្វីផ្សេងឡើយ ហើយវាមិនប៉ះពាល់ដល់សុខភាពមនុស្សទេ ពោលគឺប៉ះពាល់តែសត្វជ្រូកប៉ុណ្ណោះ ។ ជំងឺប៉េស្តជ្រូកអាហ្វ្រិកនេះ ជាជំងឺថ្មីដែលមិនទាន់មានថ្នាំព្យាបាលនោះទេ ដោយវាចម្លងតាមរយៈការទំលើ សំលៀកបំពាក់របស់មនុស្ស និងសាច់សត្វជ្រូក ហើយប្រសិនជា វាឆ្លងដល់កសិដ្ឋានណាហើយ ជ្រូកក្នុងកសិដ្ឋាននោះ នឹងឆ្លងងាប់ស្ទើរតែទាំងអស់ ដែលធ្វើឲ្យអ្នកចិញ្ចឹមខាតបង់ជាខ្លាំង ៕	2019-02-27T11:11:23+07:00	kbnnews.com	https://kbn.news/archives/117490
966db6a9-eb18-4d7b-80e2-5f58a8fe3588	សាហាវណាស់! បុរសសតិមិនគ្រប់ម្នាក់ចូលក្នុងផ្ទះចាប់រំលោភសេពសន្ថវៈស្ត្រីមានជំងឺរ៉ាំរ៉ៃម្នាក់ រហូតដល់សន្លប់	ស្ត្រីមានជំងឺរ៉ាំរ៉ៃម្នាក់ ខណៈកំពុងដេកក្នុងផ្ទះតែម្នាក់ឯង ត្រូវជនសតិមិនគ្រប់ម្នាក់ចូលចាប់រំលោភសេពសន្ថវៈរហូតសន្លប់ កាលពីវេលាម៉ោង៤និង៥០នាទីរសៀលថៃ្ងអាទិត្យ ៥រោច ខែមាឃ ឆ្នាំច សំរឹទ្ធិស័ក ព.ស. ២៥៦២ ត្រូវនឹងថ្ងៃទី២៤ខែកុម្ភៈ ឆ្នាំ២០១៩ស្ថិតនៅក្នុងផ្ទះរបស់ជនរងគ្រោះក្នុងខេត្តព្រៃវែង (សុំមិនបញ្ចេញឈ្មោះភូមិឃុំ)។ សមត្តកិច្ចមូលដ្ឋានឱ្យដឹងថា ស្ត្រីរងគ្រោះខាងលើអាយុ៤៧ឆ្នាំ ។ រីឯជនសង្ស័យឈ្មោះផល សុភន អាយុ៤០ឆ្នាំ មានទីលំនៅមិនពិតប្រាកដ ជាមនុស្សមានសតិមិនគ្រប់ទេ ។ ប្រភពពីសមត្ថកិច្ចមូលដ្ឋានបានឲ្យដឹងថានៅមុនពេលកើតហេតុ ស្ត្រីរងគ្រោះកំពុងដេកនៅក្នុងផ្ទះម្នាក់ឯង ។ ចំណែកកូនស្រីទៅធ្វើការនៅខាងក្រៅផ្ទះ បាត់អស់។ នៅពេលដែលជនសង្ស័យដើរចូលទៅ កូនស្រីជនរងគ្រោះក៏បានឃើញដែរ ប៉ុន្តែដោយសារខ្លាចជនសង្ស័យជាជនសតិមិនគ្រប់ធ្វើបាប ទើបមិនហ៊ានឃាត់សួរនាំ ហើយបានរត់ទៅរកលោកមេភូមិ និងហៅសមត្ថកិច្ចឱ្យទៅជួយធ្វើអន្តរាគមន៍។ ប្រភពដដែលបន្តទៀតថា នៅពេលសមត្ថកិច្ចទទួលបានព័ត៌មាននេះភ្លាម ទាំងលោកមេភូមិ និងមន្ត្រីប៉ុស្តិ៍រដ្ឋបាល នាំគ្នាចុះទៅភ្លាម ប៉ុន្តែពេលទៅដល់ឃើញជនសង្ស័យកំពុងដើរចេញមកក្រៅវិញលុះក្រឡេកមើល ខាងក្នុងផ្ទះស្រាប់តែឃើញជនរងគ្រោះសន្លប់ ហើយរាងកាយអាក្រាតល្វែងក្រោម និងមានទឹកកាមប្រឡាក់លើខ្លួនទៀតផង។ ជនសង្ស័យល្មោភកាមនេះ ត្រូវបានឃាត់ខ្លួនភ្លាម និងបញ្ជូនទៅអធិការដ្ឋាននគរបាលស្រុក ចាត់ការតាមច្បាប់។ រីឯស្ដ្រីរងគ្រោះត្រូវក្រុមគ្រួសារបញ្ជូនទៅ ព្យាបាលនៅមន្ទីរពេទ្យបង្អែក៕	2019-02-27T11:07:39+07:00	kbnnews.com	https://kbn.news/archives/117502
8c321fc4-5ed3-4906-adfa-7a02af1575d0	ចៅសង្តាត់ស្ទឹងមានជ័យទី២ ដឹកនាំក្រុមកីឡាជិះកង់ដើម្បីសុខភាព និងសប្បុរសធម៌ នៅភូមិឬស្សី ចុះសួរសុខទុក្ខ និងចែកអំណោយ ជូនប្រជាពលរដ្ឋមានជំងឺប្រចាំកាយ	លោក ទូច សំអុល ចៅសង្តាត់ស្ទឹងមានជ័យទី២ ខណ្ឌមានជ័យ រាជធានីភ្នំពេញ នៅថ្ងៃទី២៦ ខែកុម្ភៈ ឆ្នាំ២០១៩នេះ បានដឹកនាំក្រុមកីឡាជិះកង់ដើម្បីសុខភាព និងសប្បុរសធម៌ នៅភូមិឬស្សី បានចុះសួរសុខទុក្ខ និងចែកអំណោយ ជូនយុវជនមានជំងឺប្រចាំកាយ ឈ្មោះ ដាត កុសល ភេទប្រុស អាយុ១៩ឆ្នាំ រស់នៅភូមិឬស្សី សង្កាត់ស្ទឹងមានជ័យ២ ខណ្ឌមានជ័យ។ បច្ចុប្បន្ន យុវជនមានជំងឺប្រចាំកាយ ឈ្មោះ ដាត កុសល កំពុងសម្រាកព្យាបាល នៅមន្ទីរពេទ្យសម្តេចឪ។ អំណោយដែលបានចែកជូនប្រជាពលរដ្ឋមានជំងឺប្រចាំកាយរស់នៅទីតាំងលើនេះ រួមមានថវិកា៨៧ម៉ឺនរៀល មី២កេស និងអង្ករមួយបេ និងសំភារៈប្រើប្រាស់មួយចំនួនទៀត។ ជាមួយគ្នានោះ គ្រួសារដែលទទួលបានអំណោយនាថ្ងៃដដែលនេះ ក៏បានថ្លែងអំណរគុណដល់ លោក ទូច សំអុល ចៅសង្តាត់រងទី២ សង្កាត់ស្ទឹងមានជ័យ២ ខណ្ឌមានជ័យ រាជធានីភ្នំពេញ សូមឲ្យមានសុខភាពល្អ និងបន្តដឹកនាំសមាគម ឲ្យមានការរីកចម្រើនទៅមុខទៀត ដើម្បីជួយដល់ជនរងគ្រោះ ជាពិសេសគឺស្រ្តីតែម្តង។ លោក ទូច សំអុល បានលើកឡើងថា សកម្មភាពដែលក្រុមការងារធ្វើនាពេលនេះ គឺជាការចូលរួមចំណែកជួយទៅដល់ប្រជាពលរដ្ឋចាស់ជរា ដែលខ្វះខាត ដើម្បីផ្គត់ផ្គង់ការរស់នៅប្រចាំថ្ងៃ និងក៏ដើម្បីជួយដល់ប្រជាពលរដ្ឋក្រីក្រ៕	2019-02-27T02:13:00+07:00	freshnewsasia.com	https://m.freshnewsasia.com/index.php/en/localnews/114262-2019-02-26-12-13-58.html
be825336-0ae3-480c-b599-bfe75bc9e7e6	ជំងឺគ្រុនផ្តាសាយជ្រូកអាហ្វ្រិក បានរាតត្បាតទៅកាន់ខេត្តទីបី របស់វៀតណាម (Video Inside)	ជំងឺគ្រុនផ្តាសាយជ្រូកអាហ្វ្រិក ត្រូវបានគេរកឃើញ នៅក្នុងកសិដ្ឋានមួយកន្លែង ស្ថិតក្នុងទីក្រុង Haiphong ភាគខាងជើង ប្រទេសវៀតណាម ដោយនេះគឺជាខេត្តទីបីហើយនៅវៀតណាម ដែលបានរងការវាយប្រហារ ដោយវីរ៉ុសនេះ, នេះបើយោងតាមសារព័ត៌មាន Bangkok Post ចេញផ្សាយឲ្យដឹង នាយប់ថ្ងៃទី២៥ ខែកុម្ភៈនេះ។ សត្វជ្រូកជាច្រើនក្បាល បានគេប្រទះឃើញស្លាប់ នៅឯកសិដ្ឋាន ហើយ៥ក្បាលទៀត ត្រូវបានគេពិនិត្យឃើញថា មានជំងឺដែលឆ្លងកម្រិតខ្ពស់នេះ។ ក្រុមអាជ្ញាធរវៀតណាម កាលពីសប្តាហ៍មុនបានឲ្យដឹងថា ជំងឺគ្រុនផ្តាសាយជ្រូកអាហ្វ្រិក ត្រូវបានគេរកឃើញ នៅកសិដ្ឋានចំនួន៣ ស្ថិតក្នុងខេត្ត Thai Binh និងខេត្ត Hung Yen ដោយនោះជាករណីដំបូង ដែលត្រូវបានបញ្ជាក់ថា បានកើតមានក្នុងប្រទេសវៀតណាម។ ក្រុមអាជ្ញាធរ បានប្រមូលមករក្សាទុក នូវសត្វជ្រូកទាំងអស់ នៅឯកសិដ្ឋានក្នុងទីក្រុង Haiphong។ ជំងឺគ្រុនផ្តាសាយជ្រូក នៅទ្វីបអាហ្រ្វិក ដែលមិនអាចព្យាបាលបានសម្រាប់សត្វជ្រូក ប៉ុន្តែមិនមានការអន្តរាយដល់មនុស្សនេះ បានរីករាលដាលយ៉ាងខ្លាំង នៅទូទាំងប្រទេសចិន ចាប់តាំងពីខែសីហា ឆ្នាំ២០១៨ ដោយបានប៉ះពាល់ដល់២៥ខេត្ត និងតំបន់។ សាច់ជ្រូក មានចំនួនប្រមាណ៣ភាគបួន នៃសាច់សរុបដែលទទួលទាន នៅវៀតណាម។ ប្រទេសដែលមានប្រជាជន ប្រមាណ៩៥លាននាក់នេះ ជាទីកន្លែងដែលសត្វជ្រូក ប្រមាណ៣០លានក្បាល ត្រូវបានចិញ្ចឹម ដើម្បីប្រើប្រាស់នៅក្នុងស្រុក៕	2019-02-26T07:21:00+07:00	freshnewsasia.com	https://m.freshnewsasia.com/index.php/en/internationalnews/114164-2019-02-25-17-21-15.html
95b3ff55-4446-4cfe-a993-9d5d0b9ecfd3	សម្តេចតេជោ ហ៊ុន សែន អំពាវនាវឱ្យប្រជាពលរដ្ឋ កុំមានការតក់ស្លុត និងជ្រួលច្របល់ជាមួយជំងឺឆ្កែឆ្កួត (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានអំពាវនាវឱ្យប្រជាពលរដ្ឋខ្មែរទាំងអស់ កុំឱ្យមានការជ្រួលច្របល់ ឬតក់ស្លុតជាមួយជំងឺឆ្កែឆ្កួត រហូតដល់នាំគ្នាសម្រុកទៅចាក់វាក់សាំងនៅវិទ្យាស្ថានប៉ាស្ទ័រ បណ្តាលឱ្យរំខានដល់អ្នកដែលត្រូវទទួលវ៉ាក់សាំងពិតប្រាកដ។ ការអំពាវនាវរបស់សម្តេចតេជោ ហ៊ុន សែន បានធ្វើឡើងនៅក្នុងពេលសម្តេចថ្លែងសុន្ទរកថា នៅពិធីអបអរសាទរ «ទិវាជាតិទីក្រុងស្អាត» លើកទី៧ ក្រោមប្រធានបទ «ទីក្រុងស្អាត៖ ទីក្រុងផ្តល់ភាពកក់ក្តៅ» ដែលប្រព្រឹត្តទៅនៅសណ្ឋាសុខាភ្នំពេញ នាព្រឹកថ្ងៃទី២៥ ខែកុម្ភៈ ឆ្នាំ២០១៩នេះ។ សម្តេចតេជោ ហ៊ុន សែន បានថ្លែងយ៉ាងដូច្នេះថា៖ ។ ការអំពាវនាវរបស់សម្តេចតេជោ ហ៊ុន សែន បានធ្វើឡើងបន្ទាប់ពីប្រជាពលរដ្ឋខ្មែរមកពីមូលដ្ឋាននានា បាននាំគ្នាសម្រុកទៅចាក់វ៉ាក់សាំង នៅវិទ្យាស្ថានប៉ាស្ទ័រ ដោយសារតែមានការភ័យខ្លាចជំងឺឆ្កែឆ្កួត ក្រោយពេលមានមនុស្ស២នាក់ហើយ បានស្លាប់ជាបន្ដបន្ទាប់ ដោយសារតែឆ្កែ និងឆ្មារខាំ ដោយសារតែពួកគាត់មិនធ្លាប់បានចាក់វ៉ាក់សាំងបង្ការជំងឺមួយនេះពីមុនមក។ ការសម្រុកទៅចាក់វ៉ាក់សាំងការពារ មានចំនួនកាន់តែច្រើនទៅ រហូតដល់វិទ្យាស្ថានប៉ាស្ទ័រកម្ពុជា ចេញសេចក្តីប្រកាស អំពីការសូមអភ័យទោសដល់ប្រជាពលរដ្ឋដែលត្រូវរង់ចាំយូរក្នុងការជួបជាមួយក្រុមគ្រូពេទ្យ។ សម្តេចតេជោ ហ៊ុន សែន បានថ្លែងទៀតថា វិធីដែលការពារល្អជាងគេពីជំងឺឆ្កែឆ្កួតនេះ គឺការប្រុងប្រយ័ត្ន កុំឱ្យឆ្កែឆ្កួត ឬឆ្មាំ ដោយប្រជាពលរដ្ឋ មិនត្រូវកុំទៅប្រលែងលេងជាមួយនឹងសត្វឆ្កែ ឬសត្វមានពិស។ ប៉ុន្តែក្នុងករណីចៀសមិនផុត ដែលជួនកាលត្រូវឆ្កែកូន ឬឆ្កែឆ្កួត ខាំនោះ ទើបត្រូវទៅរកវ៉ាក់សាំងការពារ។ ទន្ទឹមនឹងការលើកឡើងបែបនោះ សម្តេចតេជោ ហ៊ុន សែន បានជំរុញឱ្យក្រសួងសុខាភិបាល ផ្តល់សេវាកម្មផ្នែកវាក់សាំងជំងឺឆ្កែឆ្កួតនេះ ទៅដល់មន្ទីរពេទ្យតាមបណ្តាខេត្ត និង គ្លីនិកឯកជនមួយចំនួន ដើម្បីធ្វើយ៉ាងណាសម្រួលដល់ប្រជាពលរដ្ឋឱ្យបានល្អប្រសើរឡើង៕	2019-02-25T20:52:00+07:00	freshnewsasia.com	https://m.freshnewsasia.com/index.php/en/localnews/114094-2019-02-25-06-52-21.html
9274f703-1819-4dbc-8a1f-576c4a7a2ac2	សម្ព័ន្ធគ្រូពេទ្យ ស.ស.យ.ក ចុះពិនិត្យសុខភាព និងព្យាបាលជំងឺជូនកម្មករ និងប្រជាពលរដ្ឋដោយឥតគិតថ្លៃ ជិត៦,០០០នាក់ នៅស្រុកព្រះស្តេច ខេត្តព្រៃវែង	សភាសម្ព័ន្ធសហជីពជាតិកម្ពុជា សហការជាមួយសម្ព័ន្ធគ្រូពេទ្យ សហភាពសហព័ន្ធយុវជនកម្ពុជា បានចុះពិនិត្យសុខភាព និងព្យាបាលជំងឺ ជូនកម្មករនិយោជិត និងប្រជាពលរដ្ឋដោយឥតគិតថ្លៃ នៅវិទ្យាល័យប្រមូលព្រហ្ម ស្ថិតក្នុងភូមិក្រសាំងទង ឃុំអង្គររាជ ស្រុកព្រះស្តេច ខេត្តព្រៃវែង ដែលមានកម្មករនិយោជិត និងប្រជាពលរដ្ឋចូលរួមពិនិត្យសុខភាព និងព្យាបាលចំនួន៥៣២៤នាក់។ ពិធីដែលបានធ្វើនៅថ្ងៃទី២៤ ខែកុម្ភៈ ឆ្នាំ២០១៩ មានការចូលរួមពីលោកបណ្ឌិត ហេង សុខគង់ តំណាងលោក ហ៊ុន ម៉ានី តំណាងរាស្ត្រ និងប្រធានស.ស.យ.ក, លោក ហ៊ឺ ប៉ាវី ប្រធានក្រុមការងារចុះមូលដ្ឋានស្រុកព្រះស្តេច, លោក សោម អូន ប្រធានសភាសម្ព័ន្ធសហជីពជាតិកម្ពុជា និងជាអនុប្រធានក្រុមការងារ ចុះជួយឃុំល្វា ស្រុកព្រះស្តេច និងលោក ចាន់ រ៉ាន អភិបាលរងខេត្តព្រៃវែង តំណាងលោក ជា សុមេធី អភិបាលខេត្តព្រៃវែង។ ក្នុងឱកាសនោះ លោក ហ៊ី ប៉ាវី បានបញ្ជាក់ថា ក្រុមគ្រូពេទ្យដែលមកពិនិត្យព្យាបាលប្រជាពលរដ្ឋ គឺជាអ្នកដែលមានជំនាញ បទពិសោធន៍ជាឱកាសល្អ សម្រាប់ប្រជាពលរដ្ឋនៅស្រុកព្រះស្តេច ការទទួលបានសេវាសុខភាពដោយមិនគិតថ្លៃ ហើយនៅពេលអនាគត ក្រុមគ្រូពេទ្យ និងចុះទៅពិនិត្យព្យាបាល ពិនិត្យជំងឺជូនប្រជាពលរដ្ឋនៅតាមឃុំ និងភូមិ ដែលនេះជាការយកចិត្តទុកដាក់ថែរក្សា សុខភាពជូនប្រជាពលរដ្ឋ ព្រោះសុខភាពមានតម្លៃណាស់។ លោកបណ្ឌិត ហេង សុខគង់ ប្រធានសម្ព័ន្ធគ្រូពេទ្យសហភាពសហព័ន្ធយុវជនកម្ពុជា ក៏បាននាំការសួរសុខទុក្ខពី លោក ហ៊ុន ម៉ានី និងលោកស្រី យឹម ឆៃលីន មកជូនលោកយាយ លោកតា ពុក ម៉ែ មា មីង និងបងប្អូនកម្មករ និយោជិតទាំងអស់ និងបានលើកឡើងថា ក្រុមគ្រូពេទ្យនៃសម្ព័ន្ធគ្រូពេទ្យ ស.ស.យ.ក ចំនួន៣២៨នាក់ ដែលសុទ្ធតែជាវេជ្ជបណ្ឌិតជំនាញ ភាគច្រើនបានបញ្ចប់ការសិក្សានៅក្រៅប្រទេស និងមានបទពិសោធន៍ជាច្រើនឆ្នាំ នៅតាមមន្ទីរពេទ្យធំៗនារាជធានីភ្នំពេញ បានចុះផ្តល់សេវាពិនិត្យ និងព្យាបាលជូនប្រជាពលរដ្ឋ និងកម្មករ កម្មការិនី នៅស្រុកព្រះស្តេច ដោយមិនគិតថ្លៃ ដែលជាការចូលរួមចំណែកជាមួយរាជរដ្ឋាភិបាលកម្ពុជាក្នុងការគិតគូរ និងយកចិត្តទុកដាក់ពីសុខមាលភាពរបស់ប្រជាពលរដ្ឋ។ លោកបានបញ្ជាក់ទៀតថា ក្រុមគ្រូពេទ្យ នៃសម្ព័ន្ធគ្រូពេទ្យសហភាពសហព័ន្ធយុវជនកម្ពុជា បានចុះពិនិត្យ ព្យាបាលជំងឺជូនប្រជាពលរដ្ឋ នៅ២១រាជធានី-ខេត្ត បានចំនួន៩២លើក។ គោលដៅសំខាន់ គឺបង្ខិតសេវាសុខាភិបាល ទៅដល់ផ្ទះប្រជាពលរដ្ឋ ដើម្បីលើកកម្ពស់សុខភាព និងសុខមាលភាពប្រជាពលរដ្ឋ ជាពិសេសតំបន់ដាច់ស្រយាល និងឆ្ងាយពីសេវាសុខាភិបាលរបស់រដ្ឋ។ លោក ហេង សុខគង់ បានបន្ថែមថា សេវាដែលផ្តល់ជូនប្រជាពលរដ្ឋក្នុងឱកាសនេះ រួមមាន ជំងឺទូទៅ ជំងឺបេះដូង និងសសៃរឈាម ជំងឺមនុស្សចាស់ ជំងឺត្រចៀក ច្រមុះបំពង់ក ជំងឺភ្នែក ជំងឺសើរស្បែក និងកាមរោគ ជំងឺផ្លូវចិត្ត ជំងឺកុមារ វះកាត់តូច និងរោគសន្លាក់ ជំងឺមាត់ ធ្មេញ អេកូសាស្ត្រ រោគស្ត្រី និងពិនិត្យផ្ទៃពោះ ជំងឺតម្រងនោម មន្ទីរពិសោធន៍ចល័ត ពិនិត្យបឋម និងវាស់សំពាធឈាម អប់រំសុខភាពសាធារណៈ សេវាថែរក្សាក្រោយព្យាបាល (After Care Service)។ ជាមួយគ្នានេះ លោក សោម អូន ប្រធានសម្ព័ន្ធសហជីពជាតិកម្ពុជា និងជាអនុប្រធានក្រុមការងារចុះជួយឃុំល្វា ស្រុកព្រះស្តេច បានលើកឡើងថា យោងតាមអនុសារណៈយោគយល់ MoU សភាសម្ព័ន្ធសហជីពជាតិកម្ពុជា បានសហការជាមួយសម្ព័ន្ធគ្រូពេទ្យ សហភាពសហព័ន្ធយុវជនកម្ពុជា ដើម្បីផ្តល់សេវាពិនិត្យ និងព្យាបាលសុខភាពដោយមិនបង់ប្រាក់ជូនកម្មករនិយោជិត និងប្រជាពលរដ្ឋនៅតាមបណ្តាខេត្តក្រុង។ លោកបានបន្ថែមថា នៅថ្ងៃនេះពិតជាមានមោទភាពណាស់ ដែលបានឃើញប្រជាពលរដ្ឋ ក៏ដូចជាកម្មករនិយោជិតយ៉ាងច្រើនកុះករ បានអញ្ជើញមកទទួលសេវាពិនិត្យ និងព្យាបាលជំងឺនៅថ្ងៃនេះ ដែលជាសកម្មភាពមួយ នៃកិច្ចការសង្គមហើយវាបានគួបផ្សំបន្ថែមមួយផ្នែកទៀត ទៅលើសេវាពេទ្យរបស់រដ្ឋ។ ដោយឡែក លោក ភុន សម្ផស្ស អភិបាលស្រុកព្រះស្តេច ក៏បានថ្លែងអំណរគុណដល់សភាសម្ព័ន្ធសហជីពជាតិកម្ពុជា ដឹកនាំដោយលោក សោម អូន បានសហការជាមួយសម្ព័ន្ធគ្រូពេទ្យ សហភាពសហព័ន្ធយុវជនកម្ពុជា ពិនិត្យសុខភាព និងព្យាបាលជំងឺជូនប្រជាពលរដ្ឋ មានចំនួនជិត៦,០០០នាក់ ដោយឥតគិតថ្លៃ នៅក្នុងឃុំអង្គរាជនាពេលនេះ ដែលបង្ហាញពីការគិតគូរអំពីសុខភាពប្រជាពលរដ្ឋ។ ជាមួយគ្នានោះដែរ លោកអភិបាលស្រុកព្រះស្តេច បានសំណូមពរ ឲ្យមានសកម្មភាពរបស់ក្រុមគ្រូពេទ្យស្ម័គ្រចិត្ត ចុះមកពិនិត្យ និងព្យាបាលសុខភាពប្រជាពលរដ្ឋបានញឹកញាប់៕	2019-02-25T18:36:00+07:00	freshnewsasia.com	https://m.freshnewsasia.com/index.php/en/localnews/114081-2019-02-25-04-36-35.html
e36e21ad-932f-4bc6-943d-6d5104723ba2	ក្រសួងសុខាភិបាលស្នើសុំពលរដ្ឋកុំបារម្ភខ្លាំងរឿងជំងឺឆ្កែឆ្កួត ព្រោះមានថ្នាំវ៉ាក់សាំងបង្ការគ្រប់គ្រាន់	ក្រសួងសុខាភិបាលស្នើសុំពលរដ្ឋឱ្យមានការយោគយល់ចំពោះការរង់ចាំចាក់វ៉ាក់សាំងបង្ការជំងឺឆ្កែឆ្កួត និងផ្ដល់អាទិភាពចំពោះអ្នកដែលកំពុងមានបញ្ហា។ ក្នុងរយៈពេលប៉ុន្មានថ្ងៃមកនេះ ពលរដ្ឋខ្មែរជាច្រើននាក់បានសម្រុកទៅចាក់វ៉ាក់សាំងជំងឺឆ្កែឆ្កួតនៅវិទ្យាស្ថានប៉ាស្ទ័រ ក្រោយពេលមានករណីក្មេងស្រីម្នាក់បានស្លាប់ដោយសារជំងឺនេះ។ ក្រសួងសុខាភិបាលស្នើឱ្យពលរដ្ឋដែលមិនទាន់មានសត្វឆ្កែ ឬឆ្មាខាំ ឬក៏មានខាំដែរ តែយូរថ្ងៃមកហើយមិនមានរោគសញ្ញាហានិភ័យនោះ ឱ្យរង់ចាំការចាក់វ៉ាក់សាំង (Vaccine) នេះបន្តិចសិន ដោយត្រូវទុកអាទិភាពឱ្យអ្នកមានហានិភ័យខ្ពស់ ដូចជា អ្នកត្រូវឆ្កែឬឆ្មាខាំហើយមានរោគសញ្ញា ស្ត្រីមានផ្ទៃពោះ និងអ្នកដែលត្រូវចាក់វ៉ាក់សាំងតាមកាលវិភាគជាដើម។ ការអំពាវនាវរបស់ក្រសួងសុខាភិបាលនេះ ធ្វើឡើងតាមរយៈសេចក្ដីជូនដំណឹងមួយច្បាប់ កាលពីថ្ងៃទី២៣ កន្លងទៅ បន្ទាប់ពីមានពលរដ្ឋជាច្រើនបានសម្រុកទៅចាក់វ៉ាក់សាំងបង្ការជំងឺឆ្កែឆ្កួត បង្កឱ្យមានស្ថានភាពកកកុញនៅពេញវិទ្យាស្ថានប៉ាស្ទ័រ។ ការផ្អើលទៅចាក់វ៉ាក់សាំងនេះ គឺដោយសារមានក្មេងស្រីម្នាក់បានបាត់បង់ជីវិតនៅពេលថ្មីៗនេះ ដោយសារត្រូវឆ្មាខ្វាច កាលពីខែធ្នូ ឆ្នាំ២០១៨ កន្លងទៅ ហើយវីដេអូរបស់ក្មេងស្រីរងគ្រោះនេះ ត្រូវបានចែកចាយពេញបណ្ដាញសង្គមហ្វេសប៊ុក។ ក្រសួងសុខាភិបាលបញ្ជាក់ថា ការចាក់វ៉ាក់សាំងបង្ការជំងឺឆ្កែឆ្កួត ធ្វើឡើងជារៀងរាល់ថ្ងៃជូនដល់ពលរដ្ឋទូទៅ នៅវិទ្យាស្ថានប៉ាស្ទ័រកម្ពុជា និងវិទ្យាស្ថានជាតិស្រាវជ្រាវសុខភាពសាធារណៈ ស្ថិតក្នុងរាជធានីភ្នំពេញ និងមណ្ឌលចាក់ថ្នាំបង្ការជំងឺនេះមួយកន្លែងទៀតនៅខេត្តបាត់ដំបង។ ក្រៅពីនេះ ពលរដ្ឋក៏មានជម្រើសចាក់ថ្នាំបង្ការជំងឺនេះនៅតាមមន្ទីរពេទ្យឯកជនដែលមានអាជ្ញាប័ណ្ណត្រឹមត្រូវផងដែរ។ ចំណែកវិទ្យាស្ថានជាតិប៉ាស្ទ័រវិញ បានអះអាងថា វិទ្យាស្ថានមានវ៉ាក់សាំងបង្ការជំងឺឆ្កែឆ្កួតគ្រប់គ្រាន់សម្រាប់ផ្គត់ផ្គង់ជូនអតិថិជន ប៉ុន្តែស្នើសុំការយោគយល់ចំពោះការរង់ចាំយូរ ដោយសារអ្នកទៅទទួលយកសេវាព្យាបាលមានចំនួនកើនឡើងខ្លាំង។ វិទ្យាស្ថានប៉ាស្ទ័រផ្ដល់អាទិភាពដល់អ្នកដែលមានកាលវិភាគត្រូវចាក់បន្ត អ្នកដែលមានមុខរបួសដោយឆ្កែខាំធ្ងន់ធ្ងរ កុមារតូចៗ ព្រះសង្ឃ ជនពិការ មនុស្សចាស់ជរា និងស្ត្រីមានផ្ទៃពោះ។ និស្សិតផ្នែកវេជ្ជសាស្ត្រ លោក ហេង សុធារិទ្ធ កត់សម្គាល់ថា ជំងឺឆ្កែឆ្កួតកើតមានជាយូរមកហើយ ក៏ប៉ុន្តែទើបតែកក្រើកឡើងនៅពេលមានការបង្ហោះវីដេអូជនរងគ្រោះដោយសារជំងឺនេះ នៅលើបណ្ដាញសង្គមហ្វេសប៊ុក កាលពីពេលថ្មីៗនេះ។ លោកបន្តថា ពលរដ្ឋនៅទីក្រុងភ្នំពេញមានការយល់ដឹងច្រើនអំពីជំងឺនេះ ប៉ុន្តែពលរដ្ឋនៅតាមទីជនបទអាចនៅមានការយល់ដឹងទាបនៅឡើយ។ លោកស្នើសុំឱ្យស្ថាប័នជំនាញផ្សព្វផ្សាយឱ្យបានទូលំទូលាយអំពីជំងឺឆ្កែឆ្កួត និងជំងឺដទៃទៀត ដើម្បីបង្កើនការយល់ដឹងរបស់ពលរដ្ឋអំពីបញ្ហាសុខភាព៖ « » ក្រសួងសុខាភិបាលណែនាំពលរដ្ឋឱ្យអនុវត្តវិធានការមួយចំនួន ដើម្បីបង្ការហានិភ័យនៃការឆ្លងជំងឺឆ្កែឆ្កួត។ វិធីទាំងនោះរួមមាន កុំលេងជាមួយសត្វឆ្កែ ឬឆ្មា និងការពារកុំឱ្យសត្វឆ្កែ ឬឆ្មាខាំ។ សម្រាប់អ្នកដែលចិញ្ចឹមសត្វឆ្កែ ឬឆ្មាវិញ ក្រសួងសុខាភិបាលណែនាំឱ្យយកសត្វចិញ្ចឹមទាំងនោះទៅចាក់ថ្នាំការពារនៅពេទ្យសត្វ និងត្រូវថែទាំសត្វទាំងនោះឱ្យល្អ កុំឱ្យដើរពាសវាលពាសកាល ដែលអាចខាំគេឯងបាន។ ជំងឺឆ្កែឆ្កួតបានឆក់យកអាយុជីវិតប្រជាពលរដ្ឋខ្មែរប្រមាណ ៨០០នាក់ជារៀងរាល់ឆ្នាំ ហើយប្រហែល ៥០% នៃជនរងគ្រោះ គឺជាកុមារអាយុក្រោម ១៥ឆ្នាំ។ កម្ពុជាបានធ្វើយុទ្ធនាការប្រយុទ្ធប្រឆាំងជំងឺនេះ និងគ្រោងឈានដល់ការលុបបំបាត់ជំងឺនេះនៅឆ្នាំ២០៣០ តាមរយៈការផ្សព្វផ្សាយអំពីគ្រោះថ្នាក់ និងវិធីបង្ការជំងឺឆ្កែឆ្កួត ព្រមទាំងការបង្កើតមជ្ឈមណ្ឌលបង្ការជំងឺនេះនៅតាមបណ្ដាខេត្តមួយចំនួនផង៕	2019-02-25T16:05:00+07:00	rfa.org	https://www.rfa.org/khmer/news/health/health-ministry-asks-people-to-calm-down-on-rabies-issue-02252019054022.html
11b65940-4ac7-43df-b473-cfef54e91256	វេជ្ជបណ្ឌិតជំនាញ ប្រាប់ពីអាការៈដែលបង្ហាញថា អ្នកកំពុងតែកើតជំងឺដុំសាច់ក្នុងខួរក្បាល	បច្ចុប្បន្នអាត្រា នៃការស្លាប់ដោយជំងឺមហារីក មានការកើនឡើងគួរឲ្យកត់សំគាល់។ បន្ទាប់ពីជំងឺមហារីឃើញថា ជំងឺដុំសាច់ក្នុងខួរក្បាលក៏ជំងឺមួយដែលបណ្ដាល មានឲ្យមនុស្សជាច្រើននាក់ផងដែរ។ ជាទូទៅ អ្នកជំងឺដុំសាច់ក្នុងខួរក្បាល តែងតែទៅទទួលការព្យាបាលយឺតយ៉ាវ ដោយសារតែអ្នកជំងឺមិនបានដឹងអំពីអាការៈនៃជំងឺនេះ។ ហេតុដូច្នេះហើយទើបលោកវេជ្ជបណ្ឌិត Nanthasak Tisavipat ជំនាញវះកាត់ប្រព័ន្ធប្រសាទ នៃមន្ទីរពេទ្យបាំងកក បានរៀបចំសិក្ខាសាលាមួយដើម្បីបង្ហាញប្រាប់ឲ្យដឹងពី អាការៈនៃជំងឺដុំសាច់ក្នុងខួរក្បាល។ លោកវេជ្ជបណ្ឌិតឲ្យដឹងថា ជំងឺដុំសាច់ក្នុងខួរក្បាល មានរោគសញ្ញាតិចបំផុត ដែលធ្វើឲ្យអ្នកកើតជំងឺមិនបានចាប់អារម្មណ៍ និងធ្វើឲ្យជំងឺនេះកាន់តែខ្លាំងក្លា ហើយការមកទទួលយកការព្យាបាល មិនទាន់ពេលវេលា។ លោកវេជ្ជបណ្ឌិតជំនាញរូបនោះឲ្យដឹងថា បច្ចុប្បន្នអ្នកកើតដុំសាច់ក្នុងខួរក្បាលមានអត្រាច្រើន ហើយការមកទទួលព្យាបាលមានភាពយឺតយ៉ាវ ដែលធ្វើឲ្យការវិវត្តនៃដុំសាច់កាន់តែរីកធំឡើងៗ ពិបាកក្នុងការព្យាបាលហើយឈានដល់ការបាត់បងជីវិត។ លោកវេជ្ជបណ្ឌិតបន្ដថា ដុំសាច់ក្នុងខួរក្បាលនេះចែកចេញជា២យ៉ាងគឺ៖ កើតឡើងដោយសារខួរក្បាល និងកើតឡើងដោយសារកត្តាជុំវិញខ្លួន។ លោកវេជ្ជបណ្ឌិតបន្ថែមថា «ជំងឺដុំសាច់ខួរក្បាលនេះអាចសំគាល់ តាមរយៈអាការៈមួយចំនួនដូចជា៖ អ្នកជំងឺមិនកើតអ្វីសោះស្រាប់ដៃ ឬជើងមិនអាចកម្រើកបាន, ភ្លេចភ្លាំងច្រើន, ឈឺក្បាលខ្លាំង វៀចមុខ ឬវៀតមាត់ជាដើម»។ លោកបញ្ជាក់ថា ដុំសាច់មួយចំនួនអាចព្យាបាលបាន ចំណែកឯដុំសាច់មួយចំនួនទៀតមិនអាចព្យាបាលបានឡើយ ប៉ុន្ដែមានវិធីសាស្រ្ដាក្នុងការគ្រប់គ្រងកុំឲ្យវាកើតឡើងបន្ដទៀត និងអាចពន្យារអាយុជីវិតបាន។ ជាក់ស្ដែងក្នុងមន្ទីរពេទ្យរ៉ូយ៉ាលភ្នំពេញ មានក្រុមគ្រូពេទ្យជំនាញ និងឧបករណ៍ទំនើបៗក្នុងការព្យាបាល ជំងឺដុំសាច់ក្នុងខួរក្បាលនេះ។ លោកបន្ដថា សម្រាប់បងប្អូនដែលមានជំងឺដុំសាច់ក្នុងខួរក្បាល សូមកុំព្រួយបារម្ភ និងសូមមកទទួលយកការព្យាបាល យ៉ាងមានប្រសិទ្ធិភាពនៅមន្ទីរពេទ្យរ៉ូយ៉ាលភ្នំពេញ ដែលជាមន្ទីរពេទ្យពោលពេញដោយក្រុមគ្រូពេទ្យជំនាញ និងមានបច្ចេកទេសទំនើបអាចជួយអាយុជីវិតលោកអ្នក ពីជំងឺនេះបាន។ ក្នុងនោះដែរវេជ្ជបណ្ឌិត Assawin ChomJit ជំនាញផ្នែកប្រព័ន្ធប្រសាទ នៃមន្ទីរពេទ្យរ៉ូយ៉ាល់ភ្នំពេញ ក៏បានឲ្យដឹងពីបញ្ហាប្រឈមនៃជំងឺ ឈឺក្បាលប្រកាំងផងដែរ។ លោកវេជ្ជបណ្ឌិត Assawin Chomjit ឲ្យដឹងថា ជំងឺឈឺក្បាលប្រកាំងជាប្រភេទជំងឺមួយ ដែលមានអាការៈឈឺក្បាលខ្លាំង ធ្វើឲ្យអ្នកជំងឺពិបាកក្នុងការរស់នៅ។ ប៉ុន្ដែជំងឺឈឺក្បាលប្រកាំងនេះអាចព្យាបាលបានតាមរយៈ ការសម្រាក់ឲ្យបានគ្រប់គ្រាន់, ការហាត់ប្រាណជាប្រចាំ, ការទទួលទានកាហ្វេបានត្រឹមត្រូវជាដើម៕	2019-02-24T18:30:00+07:00	freshnewsasia.com	https://m.freshnewsasia.com/index.php/en/localnews/114016-2019-02-24-04-30-58.html
5040d89c-ec71-4c0d-ab91-241f7e0d1f45	ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ជិត៤០០នាក់ ចុះពិនិត្យនិងព្យាបាលជំងឺ ជូនប្រជាពលរដ្ឋដោយឥតគិតថ្លៃ នៅស្រុកថ្ពង ខេត្តកំពង់ស្ពឺ	នាថ្ងៃទី២៤ ខែកុម្ភៈ ឆ្នាំ២០១៩នេះ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៣៧៨នាក់ បានបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជាង៦ពាន់នាក់ នៅសាលាបឋមសិក្សាវាលពន់ ភូមិដុំខ្វិត ឃុំវាលពន់ ស្រុកថ្ពង ខេត្តកំពង់ស្ពឺ ព្រមទាំងមានចែកជូនអាហារសម្រន់ជានំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋនាឱកាសនេះ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដោយមានការចូលរួមពី លោក គាវ លាងគា អភិបាលស្រុកថ្ពង ព្រមទាំងអាជ្ញាធរពាក់ព័ន្ធជាពិសេសគឺ លោកគ្រូ និងអ្នកគ្រូពេទ្យ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ។ ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺកើតចេញពីស្មារតីមនុស្សធម៌សុទ្ធសាធ ស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យសុភមង្គល ជូនគ្រួសារ និងសង្គមជាតិ។ សូមជម្រាបថា ក្នុងរយៈពេល៧ឆ្នាំ (២០១២-២០១៩) គិតចាប់ពីថ្ងៃបង្កើត ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានពិនិត្យនិងព្យាបាលជូនប្រជាពលរដ្ឋ បានចំនួន១៦៨លើកមកហើយ ដោយមានគ្រូពេទ្យចូលរួមចំនួន៤,២៧៥នាក់ (បួនពាន់ពីររយចិតសិបប្រាំនាក់) ហើយបានពិនិត្យ និងព្យាបាល ព្រមទាំងចែកថ្នាំដោយឥតគិតថ្លៃជូនប្រជាពលរដ្ឋបានចំនួន៤០១,១៧០នាក់ (សែសិបម៉ឺនមួយពាន់មួយរយចិតសិបនាក់) ក្នុង១៧រាជធានីខេត្ត។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី មានលទ្ធភាពចុះពិនិត្យ ព្យាបាលជូនប្រជាពលរដ្ឋតាមមូលដ្ឋានដាច់ស្រយាល តាមខ្នងផ្ទះដោយផ្ទាល់នេះ គឺដោយសារតែមានការគិតគូរដល់សុខទុក្ខ របស់ប្រជាពលរដ្ឋពីសំណាក់លោក ហ៊ុន ម៉ានី ដោយលោកបានគាំទ្រ ណែនាំ និងចង្អុលបង្ហាញប្រកបដោយសមានធម៌ ភាពឈ្លាសវៃ និងប្រកបដោយថាមពល ដើម្បីឲ្យសកម្មភាពមនុស្សធម៌នេះ កើតមានក្នុងន័យចង់ឃើញជនរួមជាតិមានសុខភាពល្អ ក្នុងពេលដែលប្រទេសជាតិមានសុខសន្តិភាព មានការអភិវឌ្ឍរីកចម្រើនឥតឈប់ឈរ ដែលទាំងអស់នេះកើតចេញពីការតស៊ូ ការបូជាលះបង់អស់កម្លាំងកាយ កម្លាំងចិត្ត កម្លាំងប្រាជ្ញា ពេលវេលា និងស្មារតីរបស់វិរថ្នាក់ដឹកនាំរបស់យើង ជាពិសេសសម្តេចតេជោ ហ៊ុន សែន នាយករដ្ឋមន្ត្រីបិតាសន្តិភាពនៃកម្ពុជា ដែលបានផ្តល់ភាពសុខសាន្តដល់ប្រជាជន ដោយសម្តេចមានទេពកោសល្យពីកំណើត ដឹកនាំប្រទេសជាតិចេញពីផេះផង់ នៃរបបមហន្ធការឲ្យមានការរើកចំរើនដូចសព្វថ្ងៃ មានការផ្សះផ្សាបង្រួបបង្រួមជាតិ មានស្ថិរភាពជាតិ និងមានសុខសន្តិភាពពិតប្រាកដ ។ ដូចសព្វដងដែរ ប្រជាពលរដ្ឋសប្បាយរីករាយស្វាគមន៍ និងត្រេកអរឥតឧបមារ ចំពោះសកម្មភាពចុះពិនិត្យព្យាបាលនេះ ហើយសូមថ្លែងអំណរគុណយ៉ាងជ្រៀលជ្រៅ និងសូមគោរពជូនពរលោក ហ៊ុន ម៉ានី និងក្រុមគ្រួសារ ព្រមទាំងក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ទាំងអស់សូមជួបនូវពុទ្ធពរទាំង៤ប្រការ៕	2019-02-24T18:20:00+07:00	freshnewsasia.com	https://m.freshnewsasia.com/index.php/en/localnews/114015-2019-02-24-04-20-45.html
1c3508ef-1ec8-4685-a09b-637d182588c3	អ្នកជំងឺមហារីក មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-02-24T16:06:00+07:00	freshnewsasia.com	https://m.freshnewsasia.com/index.php/en/localnews/114003-2019-02-24-02-06-13.html
baa3f047-715b-47f8-a296-42878ab1e9ee	ក្រសួងសុខាភិបាល ចេញសេចក្តីណែនាំស្តីពី «ករណីប្រជាពលរដ្ឋ ផ្អើលមកចាក់វ៉ាក់សាំងការពារជំងឺឆ្កែឆ្កួត»	ក្រសួងសុខាភិបាល នៅថ្ងៃទី២៣ ខែកុម្ភៈ ឆ្នាំ២០១៩នេះ បានចេញសេចក្តីណែនាំមួយ បានកត់សម្គាល់ឃើញថា បងប្អូនប្រជាពលរដ្ឋកាន់តែ មានការយល់ដឹងច្រើន លើកិច្ចការពារជំងឺឆ្កែឆ្កួត ដែលអាចកើតមានក្រោយពីសត្វឆ្កែ ឬឆ្មាខាំ ឬខ្វាច ដែលជំរុញឲ្យបងប្អូនបានសម្រាកមករកការចាក់ថ្នាំបង្ការជំងឺឆ្កែឆ្កួតនេះ នៅវិទ្យាស្ថានប៉ាស្ទ័រកម្ពុជា។ នេះបើតាមសេចក្តីណែនាំរបស់ក្រសួងសុខាភិបាល ដែលអង្គភាពព័ត៌មាន Fresh News ទទួលបាននៅរសៀលថ្ងៃនេះ។ ក្រសួងសុខាភិបាល បានបញ្ជាក់ជូនសាធារណជនសារជាថ្មីម្តងទៀតថា ភ្លាមៗ ក្រោយពីទទួលបាននូវព័ត៌មានករណីក្មេងស្រីអាយុ១១ឆ្នាំ បានទទួលមរណភាព កាលពីខែកុម្ភៈ ឆ្នាំ២០១៩ ដែលមានប្រវត្តិឆ្មាខ្វាចតាំងពីខែធ្នូ ឆ្នាំ២០១៨មកនោះ ក្រសួងសុខាភិបាលបានចេញមកពន្យល់សាធារណជន ស្តីពីករណ៍នេះហើយក៏បានផ្តល់ការណែនាំជាបន្តបន្ទាប់តាម បណ្តាញសារព័ត៌មាន និងបានធ្វើការងារជាបន្តបន្ទាប់ជាមួយវិទ្យាស្ថានប៉ាស្ទ័រកម្ពុជា និងវិទ្យាស្ថានជាតិ ស្រាវជ្រាវសុខភាពសាធារណៈ ដើម្បីដោះស្រាយកិច្ចការផ្តល់វ៉ាក់សាំង ជូនប្រជាពលរដ្ឋយើងផងដែរ។ បន្ទាប់មក ដោយសារការសម្រាកមករកការចាក់វ៉ាក់សាំង ដែលជាហេតុឲ្យមានការរងចាំយូរ និងដើម្បីឲ្យប្រជាពលរដ្ឋ មានការស្វែងយល់បន្ថែមទៀត លើបញ្ហាទទួលវ៉ាក់សាំងការពារជំងឺឆ្កែឆ្កួត វិទ្យាស្ថានប៉ាស្ទ័រកម្ពុជា ក៏បានចេញសេចក្តីជូនព័ត៌មានអំពីស្ថានភាព នៃការចាក់ថ្នាំបង្ការឆ្កែឆ្កួតនេះរួចហើយដែរ។ ក្រសួងសុខាភិបាល បានបញ្ជាក់ថា ។ សូមបញ្ជាក់ថា ក្នុងរយៈពេលប៉ុន្មានថ្ងៃចុងក្រោយនេះ ដោយសារតែចំនួនអ្នកដែលអញ្ជើញមកពិគ្រោះ ក្រោយពីសត្វខាំដើម្បីទទួលសេវាចាក់ថ្នាំបង្ការ ជម្ងឺឆ្កែឆ្កួតមានចំនួនច្រើនឡើងនោះ វិទ្យាស្ថានប៉ាស្ទ័រកម្ពុជា សូមអភ័យទោសដល់ប្រជាពលរដ្ឋដែលត្រូវរង់ចាំយូរក្នុងការជួបជាមួយក្រុមគ្រូពេទ្យ។ វិទ្យាស្ថានប៉ាស្ទ័រ កាលពីម្សិលមិញ បានបញ្ជាក់ថា ខ្លួនបានកំពុងព្យាយាមធ្វើឲ្យល្អបំផុតសម្រាប់អ្នកគ្រប់គ្នា និងសូមផ្តល់អទិភាពពិគ្រោះ ជូនដល់អ្នកដែលអញ្ជើញមកចាក់បន្ត លើកទី២ និងទី៣ អ្នកដែលមានមុខរបួសដោយឆ្កែខាំធ្ងន់ធ្ងរ កុមារតូចៗ ព្រះសង្ឃ ជនពិការ មនុស្សចាស់ជរា និងស្ត្រីមានផ្ទៃពោះ។ វិទ្យាស្ថានប៉ាស្ទ័រ បានទទួលពិគ្រោះជូនដល់អ្នកជម្ងឺទាំងអស់ ដែលអញ្ជើញមកដល់វិទ្យាស្ថាន ប៉ុន្តែសូមអធ្យាស្រ័យចំពោះការ រង់ចាំយូរ។ វិទ្យាស្ថានសូមជម្រាបជូនថា យើងមានវ៉ាក់សាំងគ្រប់ចំនួន សម្រាប់ផ្គត់ផ្គង់ជូនអ្នកទាំងអស់គ្នា។ ជាមួយគ្នានេះដែរ នាយកវិទ្យាស្ថានប៉ាស្ទ័រកម្ពុជា ក៏បានជម្រាបដល់សាធារណជនទាំងអស់ថា សូមមេត្តាកុំជឿតាមព័ត៌មានមិនពិតមួយចំនួន តាមរយៈបណ្តាញសង្គមផ្សព្វផ្សាយមួយចំនួនតូច លើការណែនាំរបស់ក្រុមការងារ និងក្រុមគ្រូពេទ្យរបស់វិទ្យាស្ថានប៉ាស្ទ័រកន្លងមកនេះ។ សូមអានព័ត៌មានលម្អិត នៅក្នុងសេចក្តីប្រកាសរបស់ក្រសួងសុខាភិបាល ខាងក្រោមនេះ៖	2019-02-24T00:27:00+07:00	freshnewsasia.com	https://m.freshnewsasia.com/index.php/en/localnews/113979-2019-02-23-10-27-44.html
62425704-3b3b-4f3c-b2c9-af34273b3f3f	ព្រឹកស្អែក ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ជិត៤០០នាក់ នឹងបន្តចុះពិនិត្យព្យាបាលជំងឺ ជូនប្រជាពលរដ្ឋដោយឥតគិតថ្លៃ នៅស្រុកថ្ពង ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្តរបស់លោក ហ៊ុន ម៉ានី ប្រមាណជិត៤០០នាក់ នៅព្រឹកថ្ងៃទី២៤ ខែកុម្ភៈ ឆ្នាំ២០១៩ស្អែកនេះ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដោយឥតគិតថ្លៃ ដល់ប្រជាពលរដ្ឋប្រមាណជាង៦ពាន់នាក់ នៅសាលាបឋមសិក្សា វាលពន់ ភូមិដុំខ្វិត ឃុំវាលពន់ ស្រុកថ្ពង ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធផងដែរ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ មិនថារដូវប្រាំង មិនថារដូវវស្សា ទោះជាការងារមមាញឹករវល់យ៉ាងណា ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃ និងប្រកបដោយថាមពល មិនដែលព្រងើយកន្តើយ ឬភ្លេចពីសុខទុក្ខបងប្អូនជនរួមជាតិឡើយ។ សូមជម្រាបជូនថា ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋរួមនឹងការចែកជូនថ្នាំដោយឥតគិតថ្លៃ បានចំនួន១៧រាជធានីខេត្តហើយ ដោយក្នុងនោះរួមមានខេត្តដូចជា៖ កំពង់ស្ពឺ, កំពង់ធំ, កំពង់ចាម, ព្រៃវែង, តាកែវ, កំពង់ឆ្នាំង, សៀមរាប, បាត់ដំបង, កណ្តាល, ព្រះវិហារ, កំពត, កោះកុង, ព្រះសីហនុ, បន្ទាយមានជ័យ, ស្វាយរៀង, ឧត្តរមានជ័យ និងរាជធានីភ្នំពេញ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៧៤ខែ (២០១២-២០១៩) នេះជាឆ្នាំទី៧ហើយ ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៦៨លើក មកហើយ៕	2019-02-23T21:04:00+07:00	freshnewsasia.com	https://m.freshnewsasia.com/index.php/en/localnews/113959-2019-02-23-07-04-01.html
9b194aa2-3023-47ef-9b7f-6ccd990ab7e0	ផ្ទុះជំងឺគ្រុនឈាមផ្ទុះឡើងខ្លាំង! មន្ទីរសុខាភិបាលខេត្តកោះកុង ចុះបាញ់ថ្នាំមូសតាមភូមិជូនប្រជាជន	មន្ទីរសុខាភិបាលខេត្តកោះកុង នៅថ្ងៃទី២២ ខែកុម្ភៈ ឆ្នាំ២០១៩ បានបើយុទ្ធនាការចុះបាញ់បំបាត់ជម្រកម៉ូសខ្លា ដែលបង្កឲ្យមានការកើតជំងឺគ្រុនឈាម ដែលផ្ទុះឡើងនៅដើម្បីខែកុម្ភៈនេះ ទៅលើកុមារជាច្រើន។ លោកវេជ្ជបណ្ឌិត ហៃ ឡៃស៊ុន ប្រធានមន្ទីរពេទ្យបង្អែកខេត្តកោះកុង បានថ្លែងថា សេវាព្យាបាលក្នុងមន្ទីរបង្អែកខេត្តកោះកុង ឃើញថា ជំងឺគ្រុនឈាម មានការផ្ទុះឡើង ជាក់ស្តែងនៅក្នុងខែកុម្ភៈ ជំងឺគ្រុនឈាមលើកុមារ មានចំនួនរហូតដល់៣៣នាក់ ដែលមកតំបន់ផ្សេងៗ ហើយមានការកើនឡើងច្រើន ក្នុងសប្តាហ៍ទី២ និងទី៣ក្នុងខែកុម្ភៈនេះ។ ក្នុងនោះដែរ ការព្យាបាលចំពោះក្រុមលោកគ្រូពេទ្យ អ្នកគ្រូពេទ្យ ទៅកុមារមានការយកចិត្តទុកដាក់ខ្ពស់ ពុំមានកុមារណាម្នាក់ ដែលកើតជំងឺគ្រុនឈាម មិនបញ្ជូនទៅថ្នាក់ជាតិ ឬមន្ទីរផ្សេងៗនោះ ព្រោះក្រុមគ្រូពេទ្យបានព្យាបាលជា ១រយភាគរយ ក្នុងមន្ទីរពេទ្យ។ លោកវេជ្ជបណ្ឌិត បានបន្ថែមថា បច្ចុប្បន្នប្រជាពលរដ្ឋ បានយល់ដឹងច្រើនបើប្រៀបធៀបនឹង១០ឆ្នាំមុន ព្រោះគាត់មានផ្នត់គំនិត ការយល់ដឹងច្រើន ដែលអាចដឹងពីរោគសញ្ញា ដែលគាត់ដាក់ថ្នាំ ឲ្យរយៈពេលតែ៣ថ្ងៃ រួមមតិយោបល់អ្នកជិតខាងថា មានជំងឺគ្រុនឈាម ឪពុកម្តាយបានបញ្ជូនកូនមកមន្ទីរភ្លាមៗ ដើម្បីលោកគ្រូពេទ្យអ្នកគ្រូពេទ្យ ធ្វើតេស្ត៍រកមេរោគដើម្បីព្យាបាល ហើយម៉្យាងមន្ទីរពិសោធន៍ ដើម្បីរកមេរោគគ្រុមឈាមឃើញភ្លាមៗ។ លោកវេជ្ជបណ្ឌិតថា ចំពោះជំងឺគ្រុនឈាមឆ្នាំនេះ មានការចំឡែកខុសរាល់ឆ្នាំ ព្រោះវាកើតក្នុងរដូវប្រាំងហើយក្តៅទៀត ជាទូទៅជំងឺនេះកើតនៅរដូវវស្សា ជារដូវភ្លៀងធ្លាក់ទឹកដក់ ហើយជំងឺគ្រុនឈាមកើតមកពីម៉ូសខ្លាខាំ ក្នុងពេលម៉ោង៦ល្ងាច។ ហេតុដូច្នេះលោកអំពាវរនាវ ដល់បងប្អូនទូទាំងប្រទេសកម្ពុជា ត្រូវមានការប្រុងប្រយ័ត្នឲ្យបានខ្ពស់ ចំពោះសុខភាពគ្រួសារ និងកុមារពិសេស ត្រូវចេះធ្វើអនាម័យបរិស្ថានជុំវិញលំនៅដ្ឋាន គេងដាក់មុងឲ្យត្រឹមត្រូវ ស្លៀកពាក់ខោអាវកូនដៃវែងជើងវែង ដើម្បីកុំឲ្យម៉ូសខាំ ហើតបើបងប្អូនមានលក្ខណៈសង្ស័យ ចំពោះសុខភាពកូន ដែលខុសពីភាពប្រក្រតី ត្រូវបញ្ជូនមន្ទីរពេទ្យ ឬមណ្ឌលសុខភាព ដែលនៅជិតលំនៅដ្ឋាន។ លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលខេត្តកោះកុង បានថ្លែងថា ប្រតិបត្តិការណ៍ថ្ងៃនេះ បានធ្វើឡើងនៅភូមិស្មាច់មានជ័យ១ និងភូមិ៣ និងលើទិសដៅរហូតដល់ភូមិ៤ សង្កាត់ដងទង់ ក្រុខេមរភូមិន្ទខេត្តកោះកុង។ ទន្ទឹមនឹងនេះលោកសូមឲ្យប្រជាពលរដ្ឋ ចូលរួមបំបាត់ជម្រកម៉ូសខ្លាទាំងអស់គ្នា។ កាលពីម្សិលមិញ រដ្ឋលេខាធិការក្រសួងសុខាភិបាល លោកស្រីវេជ្ជបណ្ឌិត ឱ វណ្ណឌីន បានស្នើសុំដ៏ទទូចដល់អាជ្ញាធរមូលដ្ឋាន និងប្រជាជនទាំងអស់ ត្រូវចូលរួមទប់ស្កាត់កុំឲ្យមានការផ្ទុះឡើង នូវជំងឺគ្រុនឈាម ក្នុងឆ្នាំ២០១៩នេះ។ ការថ្លែងយ៉ាងដូច្នេះរបស់លោកស្រីវេជ្ជបណ្ឌិត បានធ្វើឡើងក្នុងកម្មវិធីបិទសន្និបាត បូកសរុបការងាររបស់ មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ នៃក្រសួងសុខាភិបាល នៅថ្ងៃទី២១ ខែកុម្ភៈ ឆ្នាំ២០១៩ នៅសណ្ឋាគារ អង្គរ អេរ៉ា ក្រុងសៀមរាប។ លោកស្រីវេជ្ជបណ្ឌិត ថ្លែងបន្ដថា ។ លោកស្រីវេជ្ជបណ្ឌិត ថ្លែងបញ្ជាក់ថា វិធានការណ៍ដ៏ល្អនោះ គឺការអនុវត្តអនាម័យស្អាត សម្អាតលំនៅឋាន លុបបំបាត់ជម្រកមូសខ្លា បំបាត់ដង្កូវទឹកដោយប្រើថ្នាំអាបែត ឬលាងសម្អាតពាងអាងយ៉ាងតិចមួយដងក្នុងមួយសប្តាហ៍ ឬចិញ្ចឹមត្រីប្រាំពីរពណ៌ បង្ការការខាំចម្លងរបស់សត្វមូសដោយសម្រាន្តក្នុងមុង ស្លៀកខោអាវវែងៗ កុំអង្គុយលេងនៅកន្លែងងងឹតៗ និងត្រូវរួសរាន់បញ្ជូនអ្នកជំងឺគ្រុនក្តៅខ្លាំងភ្លាមៗទៅមន្ទីរពេទ្យរដ្ឋ ឬមណ្ឌលសុខភាពដែលនៅជិតបំផុតឲ្យបានទាន់ពេលវេលា។ហើយវិញទាំងនេះ គឺបុគ្គលគ្រប់រូប គឺជាអ្នកថែទាំសុខភាពផ្ទាល់ខ្លួនបានល្អប្រសើរបំផុត ជាងគ្រូពេទ្យទៅទៀត៕	2019-02-22T23:09:00+07:00	freshnewsasia.com	https://m.freshnewsasia.com/index.php/en/localnews/113869-2019-02-22-09-09-23.html
9d40933c-65fc-4806-9e39-fe44dffc630c	មន្ដ្រីជាន់ខ្ពស់សុខាភិបាល ទទូចដល់អាជ្ញាធរមូលដ្ឋាន និងប្រជាជនចូលរួមទប់ស្កាត់ កុំឲ្យមានការផ្ទុះឡើងនូវជំងឺគ្រុនឈាម (Video Inside)	រដ្ឋលេខាធិការក្រសួងសុខាភិបាល លោកស្រីវេជ្ជបណ្ឌិត ឱ វណ្ណឌីន បានស្នើសុំដ៏ទទូចដល់អាជ្ញាធរមូលដ្ឋាន និងប្រជាជនទាំងអស់ ត្រូវចូលរួមទប់ស្កាត់កុំឲ្យមានការផ្ទុះឡើង នូវជំងឺគ្រុនឈាម ក្នុងឆ្នាំ២០១៩នេះ។ ការថ្លែងយ៉ាងដូច្នេះរបស់លោកស្រីវេជ្ជបណ្ឌិត បានធ្វើឡើងក្នុងកម្មវិធីបិទសន្និបាត បូកសរុបការងាររបស់ មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ នៃក្រសួងសុខាភិបាល នៅថ្ងៃទី២១ ខែកុម្ភៈ ឆ្នាំ២០១៩ នៅសណ្ឋាគារ អង្គរ អេរ៉ា ក្រុងសៀមរាប។ លោកស្រីវេជ្ជបណ្ឌិត ថ្លែងបន្ដថា ។ លោកស្រីវេជ្ជបណ្ឌិត ថ្លែងបញ្ជាក់ថា វិធានការណ៍ដ៏ល្អនោះ គឺការអនុវត្តអនាម័យស្អាត សម្អាតលំនៅឋាន លុបបំបាត់ជម្រកមូសខ្លា បំបាត់ដង្កូវទឹកដោយប្រើថ្នាំអាបែត ឬលាងសម្អាតពាងអាងយ៉ាងតិចមួយដងក្នុងមួយសប្តាហ៍ ឬចិញ្ចឹមត្រីប្រាំពីរពណ៌ បង្ការការខាំចម្លងរបស់សត្វមូសដោយសម្រាន្តក្នុងមុង ស្លៀកខោអាវវែងៗ កុំអង្គុយលេងនៅកន្លែងងងឹតៗ និងត្រូវរួសរាន់បញ្ជូនអ្នកជំងឺគ្រុនក្តៅខ្លាំងភ្លាមៗទៅមន្ទីរពេទ្យរដ្ឋ ឬមណ្ឌលសុខភាពដែលនៅជិតបំផុតឲ្យបានទាន់ពេលវេលា។ហើយវិញទាំងនេះ គឺបុគ្គលគ្រប់រូប គឺជាអ្នកថែទាំសុខភាពផ្ទាល់ខ្លួនបានល្អប្រសើរបំផុត ជាងគ្រូពេទ្យទៅទៀត។ លើសពីនោះ លោកស្រី បានថ្លែងបន្ថែមថា បុគ្គលគ្រប់រូប គឺជាអ្នកថែទាំសុខភាពរបស់ខ្លួនបានល្អប្រសើរបំផុត ជាជាងការរង់ចាំគ្រូពេទ្យទៅផ្តល់ការថែទាំសុខភាព មានន័យថា បើទោះជាគ្រូពេទ្យពូកែយ៉ាងណាក៏ដោយ តែបើបុគ្គលមិនអនុវត្តវិធានការណ៍ការពារ និងថែទាំសុខភាពផ្ទាល់ខ្លួនទេនោះ ជំងឺនឹងញាំញីលើបុគ្គលនោះ។ សូមជម្រាបថា អង្គសន្និបាតរបស់ មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ ក៏បានបង្ហាញនូវផែនការ និងការតាំងចិត្តខ្ពស់ក្នុងការបន្តអនុវត្តផែនការយុទ្ធសាស្ត្ររបស់កម្មវិធីជាតិទាំងបី ដោយកម្មវិធីជាតិប្រយុទ្ធនឹងជំងឺគ្រុនចាញ់ ត្រូវសម្រេចនូវគោលដៅមិនមានអ្នកស្លាប់ដោយសារជំងឺគ្រុនចាញ់ និងលុបបំបាត់ជំងឺគ្រុនចាញ់ប្រភេទ Plasmodium falciparum ឲ្យបាននៅឆ្នាំ ២០២០។ សម្រាប់កម្មវិធីប្រយុទ្ធនឹងគ្រុនឈាម ត្រូវធានាឲ្យអត្រាស្លាប់នៅទាបជាង ០.២% និងកាត់បន្ថយអត្រាឈឺឲ្យបានទាបជាង ៨០% នៃសន្ទសន៍ប្រាំឆ្នាំចុងក្រោយនៅឆ្នាំ២០១៩។ ចំណែកឯកម្មវិធីដង្កូវព្រូន ត្រូវបន្តធានាឲ្យបាននូវអត្រាគ្របដណ្តប់ថ្នាំទម្លាក់ព្រូន ដល់ប្រជាជនគោលដៅឲ្យបានច្រើនជាង៩០% ក្នុងឆ្នាំ ២០១៩៕	2019-02-22T16:33:00+07:00	freshnewsasia.com	https://m.freshnewsasia.com/index.php/en/localnews/113797-2019-02-22-02-33-21.html
8a19bcb4-6243-4055-8b80-d7557442d26a	សម្តេចហ៊ុន សែន ចេញបទចម្រៀងវគ្គថ្មី «ទទាយំឆ្លង បងរត់លឿនម្ល៉េះ» ឌឺដងទៅលោកសម រង្ស៉ី	នៅរសៀលថ្ងៃទី២២ ខែកុម្ភៈ ឆ្នាំ២០១៩ នេះ សម្តេចសម្តេចនាយករដ្ឋមន្ត្រីហ៊ុន សែន បានបង្ហោះសារមួយ នោលើទំព័រហ្វេសប៊ុក Samdech Hun Sen,Cambodian Prime Minister ថា ៖ សូមស្តាប់ចម្រៀងថ្មីបន្តទៀត ទទាយំឆ្លងសម័យថ្មី 1.ទទាយំឆ្លងត្រយ៉ងបងអើយរត់ហើយ(ពីរដង).សង្សាបងអើយរត់អីលឿនម្លេះ?។ 2.បើរត់យ៉ាងហ្នឹងហេតុអ្វីធ្វើចេះ?(ពីរដង) លុយក៏អស់ឆ្នាំងក៏ប្រេះបើរត់យ៉ាងនេះ ទៅជ្រកឯណា?។ 3.បងរត់ចោលអូនអត់ធម៏មេត្តា(ពីរដង) បងភ្លេចសន្យាកាលពីគ្រាដើម។ 4.បើបងធ្លាប់រត់សុំរត់ទៀតណា(ពីរដង) រត់ទៅរៀមរ៉ាមានអ្នកប៉ាវបាយ។ សម្តេចហ៊ុន សែន បាននិពន្ធបទចម្រៀងវគ្គថ្មីនេះឡើង បន្ទាប់ពីលោកសម រង្ស៉ី បានប្រកាសតាមរយៈបណ្តាញសង្គម Facebook ឱ្យដឹងកាលពីថ្ងៃពុធ កន្លងទៅថ្មីៗនេះថា ការភ្នាល់របស់លោក ជាមួយសម្តេចហ៊ុន សែន លើការបង្ខំចិត្តដោះលែងលោក កឹម សុខា គឺត្រូវបានចាត់ទុកជា «មោឃៈ»។ គួររំលឹកថា កាលពីថ្ងៃទី០៩ ខែវិច្ឆិកា ឆ្នាំ២០១៨ បានបបួលសម្តេចហ៊ុន សែន ភ្នាល់គ្នាដោយកំណត់ថា ក្រោមសម្ពាធអន្តរជាតិ សម្តេចហ៊ុន សែន នឹងត្រូវបង្ខំចិត្តដោះលែង លោក កឹម សុខា ក្នុងចន្លោះថ្ងៃទី២៩ ខែធ្នូ ឆ្នាំ២០១៨ ឬក៏យ៉ាងយូរបំផុតថ្ងៃ០៣ មីនា ២០១៩មក ។ លោកសម រង្ស៉ី បានលើកឡើងថា បើសិនជាលោកភ្នាល់ចាញ់ សម្តេច ហ៊ុន សែន ពោលគឺ លោក កឹម សុខា មិនត្រូវបានដោះលែងអំឡុងពេលនេះទេ លោកនឹងវិលចូលប្រទេសដើរចូលក្នុងពន្ធនាគារ តែបើលោកឈ្នះ គឺសម្តេចហ៊ុន សែន ត្រូវចុះចេញពីតំណែង៕	2019-02-22T15:26:34+07:00	kbnnews.com	https://kbn.news/archives/117136
c2c99096-d253-4cb3-a99c-7d2717de7e9f	Update: ប្រធានមណ្ឌលសុខភាពត្រាំខ្នារ សូមបំភ្លឺករណីអ្នកបើកបររថយន្តសាមុយស្រវឹងស្រា បង្កគ្រោះថ្នាក់ចរាចរណ៍បណ្ដាលឲ្យអ្នកជំងឺកាន់តែមានសភាពធ្ងន់ធ្ងរថែមទៀត	ក្រោយ KBN news ចុះផ្សាយអត្ថបទព័ត៌មានមួយមានចំណងជើងថា ហួសថ្លែង! រថយន្តសាមុយដឹកអ្នកជំងឺប៉ះចំតៃកុងស្រវឹងស្រា បើកបរបង្កគ្រោះថ្នាក់ចរាចរណ៍បណ្ដាលឲ្យអ្នកជំងឺកាន់តែមានសភាពធ្ងន់ធ្ងរថែមទៀត មក លោកប្រធានមណ្ឌលសុខភាពត្រាំខ្នារ បានផ្ញើសារមួយបំភ្លឺករណីគ្រោះថ្នាក់ចរាចរណ៏នេះ មានខ្លឹមសារដើមទាំងស្រុងដូចខាងក្រោមនេះ៖ KBN news សុំមិនបកស្រាយអ្វី ចំពោះការបំភ្លឺរបស់លោកប្រធានមណ្ឌលសុខភាពត្រាំខ្នារ ខាងលើនេះទេ ដោយគ្រាន់តែរំលឹកឡើងវិញថា កាលពី ថ្ងៃទី២១ ខែកុម្ភះ ឆ្នាំ២០១៩ ម្សិលមិញ KBN news ចុះផ្សាយអត្ថបទព័ត៌មានមួយមានចំណងជើងថា «ហួសថ្លែង! រថយន្តសាមុយដឹកអ្នកជំងឺប៉ះចំតៃកុងស្រវឹងស្រា បើកបរបង្កគ្រោះថ្នាក់ចរាចរណ៍បណ្ដាលឲ្យអ្នកជំងឺកាន់តែមានសភាពធ្ងន់ធ្ងរថែមទៀត» មានខ្លឹមសារថា៖ រថយន្តសាមុយ របស់មណ្ឌលសុខភាពត្រាំខ្នា បានបើកក្នុងល្បឿនលឿន ខណៈមកដល់មកដល់ផ្លូវកោងខ្វះការប្រុងប្រយ័ត្ន ក៏ជ្រុលទៅបុកនិងរថយន្តស៊េរីទំនើបមួយគ្រឿង ដែលបើកបរបញ្ច្រាសទិសដៅគ្នា បណ្តាលអោយរថយន្តសាមុយ ក្រឡាប់ផ្ងារជើងមួយចំហៀង ធ្វើឲ្យអ្នកជំងឺនៅក្នុងរថយន្ត រងរបួសរឹតតែធ្ងន់ថែមទៀត។ ចំនែករថយន្តសេរីទំនើប ក៍បានរេចង្កូតធ្លាក់ផ្លូវផងដែរ ។ ហេតុការណ៍នេះ បានកើតឡើងនៅវេលាម៉ោង១០និង២០នាទីយប់ ថ្ងៃទី២០ ខែកុម្ភះ ឆ្នាំ២០១៩ ចំនុចផ្លូវកោង ផ្លូវបេតុង ព្រៃស ភូមិពងទឹក សង្កាត់ពងទឹក ខណ្ឌដង្កោ ។ តាមសម្តីអ្នកបើកបររថយន្តសាមុយ និយាយទាំងធំក្លិនស្រា បានអោយដឹងថា មុនពេលកើតហេតុ រូបគាត់បានបើករថយន្តសាមុយ របស់មណ្ឌលសុខភាពត្រាំខ្នា ដោយដឹកអ្នកជំងឺស្រីម្នាក់ ព្រមទាំងមានក្រុមគ្រួសាររបស់អ្នកជំងឺ សរុបទាំងអស់៥នាក់ គោលបំណងបញ្ជូនទៅមន្ទីរពេទ្យមិត្តភាពខ្មែរសូរវៀត ដោយបានធ្វើដំណើរតាមផ្លូវបេតុងព្រៃស ទិសដៅ ពីលិចទៅកើត ក្នុងល្បឿនលឿន ខណៈមកដល់ចំនុចកើតហេតុ ដែលជាផ្លូវកោង ហើយណាមួយរថយន្តរបស់គាត់លឿន បួងចង្កូតមិនទាន់ ក៏ជ្រុលទៅបុកនិងរថយន្តសេរីទំនើប ម៉ាក តូយូតា RUSH ពណ៌ក្រហម ពាក់ស្លាកលេខ ភ្នំពេញ 2AX 9670 ដែលកំពុងធ្វើដំណើរបញ្ច្រាស់ទិសដៅគ្នា បណ្តាលរថយន្តស៊េរីទំនើបរេចង្កូតធ្លាក់ផ្លូវ រងការខូចខាតបន្តិចបន្តួច តែមិនមានគ្រោះថ្នាក់ដល់មនុស្សនោះទេ ។ ដោយឡែករថយន្តសាមុយរបស់គាត់ ក្រឡាប់ផ្ងារជើងមួយចំហៀង ផ្ទុប់និងបង្គោលស្លាកបាណូ បណ្តាលអោយអ្នកជំងឺនៅក្នុងរថយន្ត រងរបួសរឹតតែធ្ងន់ថែមទៀត ហើយភ្លាមៗនោះដែរ អ្នកទាំង៤ដែរត្រូវជាសាច់ញាតិ ត្រូវបានដឹកតាមរថយន្តសង្គ្រោះរបស់មន្ទីពេទ្យបង្អែកពងទឹក យកទៅសង្គ្រោះនៅមន្ទីពេទ្យមិត្តភាពខ្មែរ-សូវៀត ជាបន្តទៀត ៕	2019-02-22T11:19:35+07:00	kbnnews.com	https://kbn.news/archives/117071
1b64e031-cd6f-4df2-9d1c-c7c9a6fefff4	ពលរដ្ឋ និងមន្ត្រីសង្គមស៊ីវិលនៅខេត្តស្វាយរៀង បារម្ភឆ្លងជំងឺផ្ដាសាយជ្រូក ខណៈអាជ្ញាធរនៅបណ្ដោយឱ្យនាំចូលជ្រូកពីវៀតណាម	ពលរដ្ឋរស់នៅខេត្តស្វាយរៀង និងមន្ត្រីសង្គមស៊ីវិលបង្ហាញក្ដីបារម្ភពីការឆ្លងរាលដាលជំងឺផ្ដាសាយជ្រូកពីប្រទេសវៀតណាម មកកាន់ប្រទេសកម្ពុជា បង្កការប៉ះពាល់ដល់សុខភាពមនុស្សសត្វ។ ការបារម្ភនេះ ក្រោយពីពួកគេប្រទះឃើញជ្រូកច្រើនសន្ធឹងសន្ធាប់ នៅតែមានការនាំចូល ពីប្រទេសវៀតណាម មកលក់នៅទីផ្សារក្នុងប្រទេសកម្ពុជា បើទោះបីជា ក្រសួងកសិកម្មបានអំពាវនាវ ឱ្យសមត្ថកិច្ចព្រំដែនរឹតបន្តឹងក្ដី។ ពលរដ្ឋរស់នៅជាប់ព្រំដែនកម្ពុជាវៀតណាម នៃស្រុករមាសហែក ខេត្តស្វាយរៀងឱ្យដឹងនៅថ្ងៃទី២១ កុម្ភៈថា សមត្ថកិច្ចពាក់ព័ន្ធនៅតែបណ្ដោយឱ្យឈ្មួញនាំចូលជ្រូកពីប្រទេសវៀតណាមតាមច្រករបៀងដួង មកលក់នៅទីផ្សារប្រទេសកម្ពុជា ដោយសេរីគ្មានការត្រួតពិនិត្យគុណភាពត្រឹមត្រូវ។ ពួកការបារម្ភថា ជំងឺផ្ដាសាយជ្រូកអាចនឹងរាលដាលមកកាន់ប្រទេសកម្ពុជាប្រសិនបើ អាជ្ញាធរពាក់ព័ន្ធនៅតែធូររលុងក្នុងការអនុវត្តច្បាប់ និង ប្រព្រឹត្តអំពើពុករលួយដដែលៗ។ ពលរដ្ឋរស់នៅឃុំដួងស្រុករមាស ហែក ខេត្តស្វាយរៀងថ្លែងមិនហ៊ានបញ្ចេញឈ្មោះឱ្យដឹងថា ស្ទើរជារៀងរាល់យប់រថយន្តដឹកជ្រូកទាំងទ្រុងៗ ពីប្រទេសវៀតណាម ឆ្លងតាមច្រករបៀងដូងក្នុងស្រុករមាសហែកមកលក់នៅប្រទេសកម្ពុជា គ្មានការត្រួតពិនិត្យគុណភាពត្រឹមត្រូវឡើយ។ លោកអះអាងថា អំពើពុករលួយទាក់ទិននាំទំនិញពីវៀតណាមមកលក់នៅប្រទេសកម្ពុជា ដោយសេរីបានក្លាយជាទម្លាប់របស់សមត្ថកិច្ចពាក់ព័ន្ធ និងមន្ត្រីគយតាមព្រំដែន៖« នៅប្រទេសវៀតណាម អាជ្ញាធរវៀតណាមបានរកឃើញថា ជំងឺផ្ដាសាយជ្រូកមានឈ្មោះថា អាហ្រ្វិកខេនស្វាញ ហ្វេវើ (African Swine Fever (AFS) កំពុងឆ្លងរាលដាលដល់ភាគអាគ្នេយ៍នៃទីក្រុងហាណូយ។ ទន្ទឹមនឹងនេះអាជ្ញាធរវៀតណាមបានយកសត្វជ្រូកមានជំងឺទាំងនោះទៅកប់ចោលក្នុងរណ្ដៅដើម្បីទប់ស្កាត់ការឆ្លងរាលដាលបន្តទៀត។ អាស៊ីសេរីបានព្យាយាមទាក់ទងអ្នកនាំពាក្យក្រសួងសុខាភិបាលលោក លី សុវ៉ាន់ ដើម្បីសុំការពន្យល់ពីស្ថានភាពជំងឺផ្ដាសាយជ្រួកទាំងនេះ តែទូរស័ព្ទរបស់លោក មិនអាចទាក់ទងបាននៅថ្ងៃទី២១ កុម្ភៈ។ ចំណែកអធិការស្រុករមាសហែកលោក ចាប ណុល បដិសេធមិនផ្ដល់បទសម្ភាសន៍ដល់អាស៊ីសេរីនៅថ្ងៃដដែលនេះ។ រីឯស្នងការខេត្តស្វាយរៀងលោក កឹង ឃន រដ្ឋមន្ត្រីក្រសួងពាណិជ្ជកម្មលោក ប៉ាន សូរស័ក្តិ និងអ្នកនាំពាក្យក្រសួងកសិកម្មលោក ស្រី វុឌ្ឍី ក៏មិនអាចទាក់ទងបានដែរព្រោះទូរស័ព្ទហៅចូលច្រើនដងគ្មានអ្នកទទួលនៅថ្ងៃ២១កុម្ភៈ។ ទោះជាយ៉ាងណាប្រតិភូរាជរដ្ឋាភិបាល នៃអគ្គនាយកដ្ឋានសុខភាពសត្វ និងផលិតកម្មសត្វលោក តាន់ ផាន់ណារ៉ា បានប្រាប់កាសែតក្នុងស្រុកថា នាយកដ្ឋានសុខភាពសត្វបានកោះប្រជុំបន្ទាន់បំណងរកមធ្យោបាយទប់ទល់ជំងឺផ្ដាសាយជ្រូកនេះមិនឲ្យចូលមកកម្ពុជា ក្រោយពីទទួលព័ត៌មាននេះ។ លោកបានជូនដំណឹងភ្លាមៗ ទៅកាន់មន្ទីរកសិកម្មគ្រប់ខេត្ត/ក្រុងឲ្យពិនិត្យយ៉ាងហ្មត់ចត់លើលិខិតនាំចូលសត្វជ្រូកពីប្រទេសវៀតណាមត្រូវបញ្ជាក់ពីសុខភាពសត្វឲ្យបានត្រឹមត្រូវ។ ប្រធានអង្គការសម្ព័ន្ធគណនេយ្យភាពសង្គមកម្ពុជា (ANSA) លោក សន ជ័យ មានមតិថា ដើម្បីទប់ទល់ការនាំជ្រូកមានជំងឺពីប្រទេសវៀតណាមទាល់តែមានការសហការល្អរវៀងក្រសួងកសិកម្មក្រសួងពាណិជ្ជកម្មនិងអាជ្ញាធរមានសមត្ថកិច្ចពាក់ព័ន្ធ។ លោកថា អាជ្ញាធរជាតិគួរតែស៊ើបអង្កេតបទល្មើសពុករលួយរឿងនាំជ្រូក និងនាំទំនិញខូចគុណភាពចូលប្រទេសកម្ពុជា ខណៈដែលក្រសួងកសិកម្មបានអំពាវនាវឲ្យអាជ្ញាធរទប់ស្កាត់។ ក៏ប៉ុន្តែអាជ្ញាធរថ្នាក់ក្រោមនៅតែមិនអាចអនុវត្តឲ្យមានប្រសិទ្ធភាព៖ « មន្ត្រីសង្គមស៊ីវិលរូបនេះបន្ថែមថា អាជ្ញាធរជាតិ និងសមត្ថកិច្ចពាក់ព័ន្ធតាមព្រំដែន ត្រូវបង្កើនការប្រុងប្រយ័ត្នខ្ពស់ ចំពោះការត្រួតពិនិត្យគុណភាពជ្រូកមានជំងឺ និងទំនិញគ្រប់ប្រភេទដើម្បីការពារសុខសុវត្ថិភាពប្រជាពលរដ្ឋរបស់ខ្លួន។ ពលរដ្ឋរស់នៅខេត្តស្វាយរៀងសង្កេតឃើញថា ជ្រូកដែលលក់នៅតាមទីផ្សារគ្រប់ស្រុកទូទាំងខេត្តស្វាយរៀងភាគច្រើននាំចូលពីប្រទេសវៀតណាមមានតម្លៃថោក។ ពួកគេត្អូញថា សមត្ថកិច្ចព្រំដែនបានបណ្ដោយឲ្យនាំទំនិញពីវៀតណាមដោយសេរី ដោយសារឥទ្ធិពលនៃអំពើពុករលួយផ្ទុយពីអាជ្ញាធរវៀតណាម បានហាមដាច់ខាតមិនឲ្យនាំទំនិញចូលពីប្រទេសកម្ពុជាក្រៅពីឈើ និង ស្ករត្នោត៕	2019-02-22T07:05:00+07:00	rfa.org	https://www.rfa.org/khmer/news/health/swine-flu-worried-svay-rieng-villagers-02212019190018.html
3dc20d26-ca68-47dd-b056-52f192eb33f1	ក្រសួងកសិកម្ម ចេញសារាចរណែនាំ ស្ដីពីវិធានការកាត់បន្ថយផលប៉ះពាល់សត្វ ដោយសារគ្រោះរាំងស្ងួត និងការបង្ការទប់ស្កាត់ជំងឺឆ្លងសត្វ	ក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី២១ ខែកុម្ភៈ ឆ្នាំ២០១៩នេះ បានចេញសារាចរណែនាំ ស្ដីពីវិធានការកាត់បន្ថយផលប៉ះពាល់សត្វ ដោយសារគ្រោះរាំងស្ងួត និងការបង្ការ ទប់ស្កាត់ជំងឺឆ្លងសត្វ ព្រោះថាការកើនកំដៅ អាចបង្កឲ្យមានកង្វះចំណីអាហារ និងទឹកសម្រាប់សត្វ ដែលជាបញ្ហាប្រឈម និងមានហានិភ័យខ្ពស់ អាចបណ្ដាលឲ្យសត្វទទួលរងនូវជំងឺរាតត្បាត និងស្លាប់។ ដើម្បីកាត់បន្ថយនូវផលប៉ះពាល់ និងទប់ស្កាត់ជំងឺឆ្លងសត្វដោយសារគ្រោះរាំងស្ងួតនោះ ក្រសួងកសិកម្ម រុក្ខាប្រមាញ់ និងនេសាទ បានធ្វើការណែនាំដល់ អគ្គនាយកដ្ឋានសុខភាពសត្វ និងផលិតកឬសព្វ និងមន្ទីរកសិកម្ម រុក្ខាប្រមាញ់ និងនេសាទរាជធានី-ខេត្តចាត់វិធានការមួយចំនួនលើករណីនេះ។	2019-02-22T03:13:00+07:00	freshnewsasia.com	https://m.freshnewsasia.com/index.php/en/localnews/113777-2019-02-21-13-13-55.html
e0707bd7-00f3-443f-a219-a0cc1fafeffb	ក្រសួងកសិកម្ម ដាក់វិធានការបន្ទាន់៧ចំណុច ដើម្បីត្រួតពិនិត្យ និងទប់ស្កាត់ការឆ្លងរាលដាល ជំងឺប៉េស្តជ្រូកអាហ្វ្រិក (Video Inside)	រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ លោក វេង សាខុន នៅថ្ងៃទី២១ ខែកុម្ភៈ ឆ្នាំ២០១៩នេះ បានចេញសារាចរណែនាំ វិធានការបន្ទាន់ដើម្បីត្រួតពិនិត្យ និងទប់ស្កាត់ការឆ្លងរាលដាល ជំងឺប៉េស្តជ្រូកអាហ្វ្រិក។ យោងតាមសារាចរណែនាំ ដែលអង្គភាពព័ត៌មាន Fresh News ទទួលបាន, បានឲ្យដឹងថា រហូតមកដល់បច្ចុប្បន្ននេះ ជំងឺប៉េស្តជ្រូកអាហ្វ្រិក កំពុងបន្តឆ្លងរាលដាល នៅបណ្តាប្រទេសមួយចំនួន ក្នុងតំបន់និងក្នុងពិភពលោក។ ដោយឡែក នៅប្រទេសចិន បាននិងកំពុងផ្ទះរាលដាល ចំនួន២៥ខេត្ត និងថ្មីៗនេះតាមព័ត៌មានរ៉យទ័រ ចុះថ្ងៃទី១៩ ខែកុម្ភៈ ឆ្នាំ២០១៩ បានឱ្យដឹងថា ប្រទេសវៀតណាម បានផ្ទុះជំងឺនេះផងដែរ នៅកសិដ្ឋានចិញ្ចឹមជ្រូកចំនួន០៣ នៅក្នុងខេត្ត០២ គឺខេត្តរឿងយន និងខេត្តតៃប៊ិញ ស្ថិតនៅភាគអាគ្នេយ៍នៃទីក្រុងហាណូយ។ ជំងឺនេះជាជំងឺឆ្លងដ៏កាចសាហាវ ពិបាកលុបបំបាត់បំផុត និងបង្គឱ្យសព្វឈឺនិងងាប់ក្នុងអត្រាខ្ពស់ ហើយមេរោគបង្កជំងឺជាវីរុស មិនទាន់មានវ៉ាក់សាំងការពារ ដោយអាចរស់នៅបានយូរក្នុងសាច់ និងផលិតផលសាច់ជ្រូក ទោះបីមិនបង្កគ្រោះថ្នាក់ដល់មនុស្សក៏ដោយ។ កន្លងមកក្រសួងកសិកម្ម រុក្ខាប្រមាញ់ និងនេសាទ ក៏បានស្នើសុំឱ្យក្រសួងពាក់ព័ន្ធ ចូលរួមសហការក្នុងការទប់ស្កាត់ ការឆ្លងរាលដាលជំងឺនេះ ចូលមកក្នុងកម្ពុជា។ ត្រូវបន្តជំរុញការអនុវត្តន៍វិធានការចាំបាច់ និងបន្ទាន់នានា ដើម្បីបង្ការនិងទប់ស្កាត់ ការឆ្លងរាលដាលនៃជំង ប៉េស្តជ្រកអាហ្វ្រិក ដោយត្រូវធ្វើការតាមដានស្រាវជ្រាវ យ៉ាងហ្មត់ចត់និងជាប្រចាំ លើសុខភាពសត្វជ្រូក នៅទូទាំងប្រទេស និងត្រូវអនុវត្តន៍វិធានការជីវសុវត្ថិភាព អនាម័យនៅគ្រប់ទីកន្លែងចិញ្ចឹមជ្រូក កន្លែងប្រមូលផ្ដុំជ្រូក និងទីផ្សារជ្រូក។ ជាមួយនេះ ក៏ត្រូវពង្រឹងការត្រួតពិនិត្យ អនាម័យជ្រូក និងផលិតផលសាច់ជ្រូក ព្រមទាំងធ្វើការផ្សព្វផ្សាយឱ្យបានទូលំទូលាយ តាមគ្រប់រូបភាពដល់ប្រជាពលរដ្ឋ ឱ្យមានការយល់ដឹងអំពី ជំងឺប៉េស្តជ្រូកអាហ្វ្រិក និងចូលរួមអនុវត្តន៍វិធានការពារឱ្យបានត្រឹមត្រូវ។ ត្រូវទប់ស្កាត់ការនាំចូលជ្រូករស់ និងផលិតផលជ្រូកគ្រប់ប្រភេទ ដែលខុសច្បាប់ ដោយសហការជាមួយអាជ្ញាធរថ្នាក់ក្រោមជាតិ គ្រប់លំដាប់ថ្នាក់ ជាពិសេសសមត្ថកិច្ចច្រកចេញចូលតាមព្រំដែន។ រាល់ការចរាចរសត្វជ្រូក និងផលិតផលសាច់ជ្រូក ត្រូវមានវិញ្ញាបនបត្រអនាម័យ ពីប្រទេសនាំចេញ និងត្រូវស្ថិតក្រោមការត្រួតពិនិត្យសុខភាពសត្វ និងអនាម័យសាច់ពីមន្ត្រីជំនាញបសុពេទ្យ ដោយកាត់សន្និដ្ឋាន លើចំណុចដើមទី និងចំណុចចុងទីឱ្យបានត្រឹមត្រូវ។ បង្កើនការអង្កេតតាមដាន ឃ្លាំមើលស្ថានភាពសុខភាពសត្វជ្រូក នៅតាមមូលដ្ឋាន កន្លែងចិញ្ចឹម និងតាមកសិដ្ឋានជាប្រចាំ ព្រមទាំងប្រមូលសំណាក់ រួចបញ្ជូនមកមន្ទីរពិសោធន៍ នៃអគ្គនាយកដ្ឋានសុខភាពសត្វ និងផលិតកម្មសត្វវិភាគរកមេរោគ ដើម្បីអនុវត្តន៍វិធានបសុពេទ្យឱ្យបានទាន់ពេលវេលា។ សហការឱ្យបានល្អជាមួយភាគីប្រទេសវៀតណាម ក្នុងការផ្លាស់ប្តូរព័ត៌មានទាក់ទងនឹង ជំងឺដើម្បីទប់ស្កាត់ទាន់ពេលវេលា និងមានប្រសិទ្ធភាព។ អប់រំណែនាំដល់ប្រជាជន ភ្នាក់ងារសុខភាពសត្វភូមិ អ្នកចិញ្ចឹមជ្រូកគ្រប់កម្រិត ពីការរៀបចំទ្រូង ការថែទាំ ផ្តល់ទឹកចំជា តាមដានសុខភាព និងការអនុវត្តវិធានជីវសុវត្ថិភាព ឱ្យបានត្រឹមត្រូវ តាមបច្ចេកទេស។ បន្តការផ្សព្វផ្សាយដល់ប្រជាជន និងអ្នកចិញ្ចឹមជ្រូក ឱ្យបានជ្រួតជ្រាបពីផលប៉ះពាល់ និងការខូចខាតធ្ងន់ធ្ងរ បើផលិតកម្មជ្រូកផ្នែកសេដ្ឋកិច្ច បណ្តាលមកពី ជំងឺប៉េស្តជ្រកអាហ្វ្រិកនេះ៕	2019-02-21T22:56:00+07:00	freshnewsasia.com	https://m.freshnewsasia.com/index.php/en/localnews/113743-2019-02-21-08-56-12.html
b9d75fe9-8973-4429-ac1b-8d358876c690	លោកស្រី ដាំ ដារីនី អញ្ជើញបើកសិក្ខាសាលាស្តីពី គោលការណ៍គ្រឹះក្នុងការអន្តរាគមន៍ និងថែទាំជំងឺទឹកនោមផ្អែម	លោកស្រី ដាំ ដារីនី រដ្ឋលេខាធិការក្រសួងការពារជាតិ នៅព្រឹកថ្ងៃទី២១ ខែកុម្ភ: ឆ្នាំ២០១៩នេះ បានអញ្ជើញជាអធិបតី ក្នុងពិធីបើកសិក្ខាសាលាស្តីពី គោលការណ៍គ្រឹះ ក្នុងការអន្តរាគមន៍ និងថែទាំជំងឺទឹកនោមផ្អែម ។ សិក្ខាសាលានេះ បានធ្វើឡើងនៅ វិទ្យាស្ថានវិទ្យាសាស្រ្តសុខាភិបាល នៃកងយោធពលខេមរភូមិន្ទ ដោយមានការចូលរួមពី ថ្នាក់ដឹកនាំ មន្ត្រីរាជការ រួមទាំងសិក្ខាកាម ចំនួន២៨៧នាក់ ស្រ្តីចំនួន១៥៨នាក់៕	2019-02-21T21:55:00+07:00	freshnewsasia.com	https://m.freshnewsasia.com/index.php/en/localnews/113737-2019-02-21-07-55-30.html
40f6b445-6511-4364-a651-6a8fb3c70988	ទេសរដ្ឋមន្រ្តី អៀង មូលី៖ «កម្ពុជាចំណាយប្រមាណ១២០ ទៅ១៥០លានដុល្លារ ក្នុងការអនុវត្តយុទ្ធសាស្រ្តជាតិទូលំទូលាយ និងពហុវិស័យនឹងមេរោគអេដស៍ និងជំងឺអេដស៍»	លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងថា កម្ពុជាបានចំណាយប្រមាណ១២០ ទៅ១៥០លានដុល្លារ ក្នុងការអនុវត្តយុទ្ធសាស្រ្តជាតិទូលំទូលាយ និងពហុវិស័យលើកទី៤។ យើងមានបញ្ហាប្រឈម ក្នុងការឆ្លើយតបនឹងមេរោគអេដស៍ និងជំងឺអេដស៍ គឺបានកើតឡើង ក្នុងស្ថានភាពដែលដៃគូអភិវឌ្ឍន៍ ដកនូវការគាំទ្រហិរញ្ញវត្ថុរបស់បន្តិចម្តងៗ នៅពេលដែលកម្ពុជាយើងប្តេជ្ញា បញ្ចប់ការរីករាលដាលមេរោគអេដស៍ នៅឆ្នាំ២០២៥ (រយៈពេល៥ឆ្នាំមុនការប្តេជ្ញាចិត្តជាសកល)។ ការថ្លែងបែបនេះរបស់លោកទេសរដ្ឋមន្រ្តី អៀង មូលី ប្រធានអជ្ញាធរជាតិប្រយុទ្ធនឹងជំងឺអេដស៍ គឺក្នុងឱកាសដែលលោកបានអញ្ជើញជាអធិបតី បើកសិក្ខាសាលាផ្តល់ការគាំទ្រ លើការពិនិត្យឡើងវិញ នូវការឆ្លើយតបជាតិទូលំទូលាយ និងពហុវិស័យនឹងមេរោគអេដស៍ និងជំងឺអេដស៍ លើកទី៤ នាព្រឹកថ្ងៃទី ថ្ងៃទី២១ ខែកុម្ភៈ ឆ្នាំ២០១៩ នៅសណ្ឋាគារភ្នំពេញ ក្នុងក៏មានការចូលរួមពីសំណាក់ លោកស្រី Vladanka Andreeva នាយិការអង្គការសហប្រជាជាតិប្រយុទ្ធនឹងជំងឺអេដស៍ (UNAIDS) នៅព្រះរាជាណាចក្រកម្ពុជា, លោកស្រី Christina Lau នាយិកាស្តីទីនៃទីភ្នាក់ងារអភិវឌ្ឍអន្តរជាតិសហរដ្ឋអាមេរិក ( USAID) ប្រចាំកម្ពុជា និងលោក Yann Derriennic នាយកប្រចាំប្រទេសកម្ពុជាអង្គការ HP+ / Palladium។ លោកទេសរដ្ឋមន្រ្តី បានជំរាបជូនអង្គសិក្ខាសាលាថា ការកៀរគររកថវិកា លើកទី៦ របស់មូលនិធិសកល ជាមួយម្ចាស់ជំនួយ និងដៃគូនៅក្នុងកិច្ចប្រជុំដែលបានរៀបចំ នៅទីក្រុងញូវដែលី ប្រទេសឥណ្ឌា នៅថ្ងៃទី៧-៨ ខែកុម្ភៈ ឆ្នាំ២០១៩ ដែលលោកបានទៅចូលរួមថ្មីៗនេះ ក្នុងឋានៈជា ប្រធានតំបន់បាស៊ីហ្វិកខាងលិច និងសមាជិកក្រុមប្រឹក្សាភិបាលមូលនិធិសកលនោះ ពិតជាមាន ការលំបាកណាស់ក្នុងការអំពាវនាវរកប្រាក់ប្រមាណជា ១៤ ០០០ លានដុល្លារអាម៉េរិកសម្រាប់រយៈពេល៣ឆ្នាំ ដើម្បីជួយសង្រ្គោះជីវិតមនុស្ស១៦លាននាក់ ពីជំងឺអេដស៍ របេង និងគ្រុនចាញ់ នៅទូទាំងពិភពលោក។ លោកបានផ្តល់បានរំលឹកជូនអង្គសិក្ខាសាលា អំពីស្ថានភាពលំបាកនៃផ្តល់ និងទទួលជំនួយ ពីខាងក្រៅ ជាហនិភ័យអនាគតចំបងមួយនៃការប្រយុទ្ធនឹងជំងឺអេដស៍នៅកម្ពុជា ក៏ដូចជាប្រទេសមានលទ្ធភាពហិរញ្ញវត្ថុតិចតួចដ៏ទៃផ្សេងទៀត ដែលតម្រូវអោយយើងជាប្រទេសសាម៉ី មានភាពជាម្ចាស់ និងបានស្នើសុំឲ្យអង្គសិក្ខាសាលាពិភាក្សាស្វែងរកវិធីសាស្រ្ត ដែលកាន់តែមានលក្ខណៈច្នៃប្រឌិត និងប្រកបដោយយុទ្ធសាស្រ្ត ដើម្បីគៀងគរ និង ប្រើប្រាស់នូវធនធានប្រកបដោយប្រសិទ្ធភាព។ យើងកំពុងត្រូវបង្ខំឲ្យធ្វើការកាន់តែច្រើន ជាមួយធនធានតិចតួច ដើម្បីឈានទៅសម្រេចគោលដៅជាមហិច្ឆតាជាតិ របស់យើងនេះ។ លោកទេសរដ្ឋមន្រ្តី បានបន្តថា ការពិនិត្យឡើងវិញនូវកម្មវិធីនេះ គឺជាផ្នែកមួយដ៏សំខាន់នៃវដ្តកម្មវិធី។ នេះក៏ជាទម្រង់មួយនៃការត្រួតពិនិត្យកម្មវិធី ដែលមានវត្ថុបំណង ផ្តល់និង ទទួលយក នូវយោបល់ត្រឡប់លើការបំពេញដំណើរការ កម្មវិធី ដើម្បីទទួលបានព័ត៌មានក្នុងការរៀបចំផែនការ និងកែលម្អការអនុវត្តផែនការយុទ្ធសាស្រ្តជាតិ ទូលំទូលាយ និងពហុវិស័យ លើកទី៥ សម្រាប់រយៈពេល៥ឆ្នាំខាងមុខ ផងដែរ។ ដើម្បីលុបបំបាត់ការឆ្លងរាលដាលនៃមេរោគអេដស៍ ការប្រយុទ្ធ និងឆ្លើយតបទៅនឹងមេរោគ អេដស៍ និងជំងឺអេដស៍ នៅតែមានភាពស្មុគស្មាញ និងទាមទាអោយមានការចូលរួមដ៏យូអង្វែង និងប្រជាពលរដ្ឋគ្រប់រូប និង ពីគ្រប់មជ្ឈដ្ឋានជាបន្តទៀត បើទោះជា ព្រះរាជាណាចក្រកម្ពុជា ត្រូវបានទទួលស្គាល់ថា ជាប្រទេសមួយក្នុងចំណោមប្រទេសចំនួន៧ នៅលើសកលលោកដែលត្រូវបានទទួលស្គាល់ថា បានសម្រេចគោលដៅ ៩០-៩០-៩០។ បច្ចុប្បន្ន ប្រជាជនប្រមាណ ៦៧.០០០នាក់ រស់នៅជាមួយមេរោគអេដស៍ នៅឆ្នាំ២០១៨ ។ ក្នុងចំណោមនោះ ប្រហែលជា ៨៦%នៃអ្នកទាំងនោះ បានដឹងពីស្ថានភាពមេរោគអេដស៍របស់ពួកគេ ហើយប្រមាណ៩៨%នៃអ្នកដែលបានដឹង ពីស្ថានភាពជំងឺអេដស៍បានទទួលការព្យាបាល ដោយឱសថប្រឆាំងនឹងមេរោគអេដស៍ និង៨០%នៃអ្នកដែលទទួលបានការព្យាបាល មានបរិមាណបន្ទុកមេរោគអេដស៍ក្នុងឈាមតិច។ លោកទេសរដ្ឋមន្រ្តីផ្តល់អនុសាស ពិភាក្សាជាក្រុម ពិនិត្យមើលឲ្យបានទូលាយ និងផ្តល់មតិឲ្យបានច្រើនលើបញ្ហាចំនួន៥គឺ ទី១) លទ្ធផល, ទី២) ប្រសិទ្ធផល, ទី៣) គណនេយ្យភាព, ទី៤) ភាពជាដៃគូ និង៥) ការផ្ទេរដំណាក់កាល/ចីរភាព៕	2019-02-21T19:12:00+07:00	freshnewsasia.com	https://m.freshnewsasia.com/index.php/en/localnews/113712-2019-02-21-05-12-56.html
9210d7a3-db85-45d8-ae8e-be5e3eb4e42e	ប្រជាពលរដ្ឋសម្រុកនាំកូនចៅទៅចាក់ថ្នាំការពារជំងឺឆ្កែឆ្កួត នៅវិទ្យាស្ថានប៉ាស្ទ័រ ក្រោយផ្ទុះរឿងមានអ្នកស្លាប់ដោយសារឆ្កែខាំ (Video Live)	រហូតមកដល់ព្រឹកថ្ងៃទី២១ ខែកុម្ភៈ ឆ្នាំ២០១៩នេះ មានប្រជាពលរដ្ឋជាច្រើនកុះករ បន្ដនាំកូនចៅទៅចាក់ថ្នាំបង្ការជំងឺឆ្កែឆ្កួត នៅវិទ្យាស្ថានប៉ាស្ទ័រកម្ពុជា ក្រោយផ្ទុះករណីមានអ្នកស្លាប់ដោយសារឆ្កែខាំ ឬឆ្មារខ្ចៅ។ សូមជម្រាបថា កាលពីប៉ុន្មានថ្ងៃមុននេះ មានមនុស្ស២នាក់ហើយ បានស្លាប់ជាបន្ដបន្ទាប់ ដោយសារតែឆ្កែ និងឆ្មារខាំ ហើយពួកគាត់មិនធ្លាប់បានចាក់វ៉ាក់សាំងបង្ការជំងឺមួយនេះពីមុនមក។ ប៉ុន្ដែទោះជាយ៉ាងណា អ្នកជំនាញផ្នែកសុខាភិបាល ក៏ធ្លាប់បានពន្យល់ដែរថា ការចាក់ថ្នាំបង្ការជំងឺឆ្កែឆ្កូត ដែលមានប្រសិទ្ធភាពបន្ទាប់ពីត្រូវឆ្កែខាំហើយនោះ ត្រឹមរយៈពេល៤៨ម៉ោងតែប៉ុណ្ណោះ ពោលបើឆ្កែខាំរយៈពេលយូរមកហើយ ការចាក់ថ្នាំមិនមានប្រសិទ្ធភាពនោះទេ។ ប៉ុន្ដែសម្រាប់ប្រជាពលរដ្ឋណា ដែលមិនធ្លាប់ឆ្កែខាំ អាចមកចាក់ថ្នាំបង្ការបាន។ សូមស្ដាប់សេចក្ដីរាយការណ៍ពីវិទ្យាស្ថានប៉ាស្ទ័រកម្ពុជា ជុំវិញទិដ្ឋភាពប្រជាពលរដ្ឋជាច្រើននាក់ ដែលបាននិងកំពុងនាំកូនចៅរបស់ខ្លួន មកចាក់ថ្នាំបង្ការជំងឺឆ្កែឆ្កួត៕	2019-02-21T18:18:00+07:00	freshnewsasia.com	https://m.freshnewsasia.com/index.php/en/localnews/113698-2019-02-21-04-18-16.html
2584d5e1-cf6e-46a9-b828-28f653b0a026	ក្រសួងកសិកម្មចេញវិធានការទប់ស្កាត់តាមព្រំដែន ក្រោយផ្ទុះជំងឺផ្តាសាយជ្រូកនៅវៀតណាម	ភ្នំពេញ ៖ ក្រោយពីផ្ទុះជំងឺគ្រុនផ្តាសាយជ្រូក ឫជំងឺប៉េស្តជ្រូកអាហ្វ្រិក នៅក្នុងប្រទេសវៀតណាម បានបង្កជាក្តីបារម្ភចំពោះការហូរចូលជ្រូកអាចមានផ្ទុកជំងឺ មកកម្ពុជា ខណៈដែល ជ្រូកលក់លើទីផ្សារកម្ពុជាមួយចំនួន បាននាំចូលពីវៀតណាម ។ នៅថ្ងៃទី២១ កុម្ភៈ ២០១៩នេះ រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ លោក វេង សាខុន បានដាក់ចេញសារាចរណែនាំ ចំនួន៧ចំណុច ស្តីពី វិធានការបន្ទាន់ដើម្បីត្រួតពិនិត្យ និងទប់ស្កាត់ ការឆ្លងរាលដាលជំងឺប៉េស្តជ្រូកអាហ្វ្រិក ។ សូមរម្លឹកថា កាលពីរសៀលថ្ងៃទី១៩ ខែកុម្ភៈ ឆ្នាំ២០១៩ នាយកដ្ឋានសុខភាពសត្វ នៃក្រសួងកសិកម្ម និងអភិវឌ្ឍន៍ជនបទវៀតណាម បានធ្វើសន្និសីទសារព័ត៌មាន ចេញសេចក្ដីថ្លែងការណ៍ជាផ្លូវការ ដោយរកឃើញមានជំងឺផ្ដាសាយជ្រូក មានឈ្មោះថា African Swine Fever (AFS) កើតឡើងនៅចំនួន០៨តំបន់ នៅក្នុងខេត្ត Hung Yen និងខេត្ត Thai Binh នៅភាគអាគ្នេយ៍នៃទីក្រុងហាណូយ ។ ក្រុមអាជ្ញាធរបាននិយាយថា ជំងឺគ្រុនផ្តាសាយជ្រូក (ហៅថា ជំងឺប៉េស្ត ឬផ្តាសាយជ្រូកអាហ្វ្រិក)នេះ ត្រូវបានរកឃើញនៅកសិដ្ឋានចំនួន៣កន្លែង នៅវៀតណាម ដែលសត្វជ្រូកទាំងអស់នៅកសិដ្ឋាន ត្រូវបានសម្លាប់ចោល ។ ជំងឺដែលមិនអាចព្យាបាលបានលើសត្វជ្រូកនេះ បានឆ្លងរាលដាលយ៉ាងឆាប់រហ័សនៅទូទាំងប្រទេសចិនចាប់តាំងពីខែសីហា រហូតឆ្លងដល់ប្រទេសវៀតណាម ដោយធ្វើឱ្យប៉ះពាល់ដល់ខេត្តនិងតំបន់មួយចំនួនទៀត នៅភាគខាងជើងវៀតណាម ៕ វិធានការបន្ទាន់ដើម្បីត្រួតពិនិត្យ និងទប់ស្កាត់ការឆ្លងរាលដាលជំងឺប៉េស្តជ្រូកអាហ្វ្រិកមានដូចខាងក្រោម៖	2019-02-21T17:18:33+07:00	kbnnews.com	https://kbn.news/archives/117032
1debc33f-0437-4026-a53b-a450df14cf4e	អ្នកជំងឺក្រិនថ្លើម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-02-21T15:04:00+07:00	freshnewsasia.com	https://m.freshnewsasia.com/index.php/en/localnews/113678-2019-02-21-01-04-04.html
1d39f3a6-8425-4229-bdc0-37786b9bac63	ឆ្លើយតបបញ្ហាផ្ទុះជំងឺប៉េស្តជ្រូកអាហ្វ្រិកនៅវៀតណាម, ក្រសួងកសិកម្មកម្ពុជាបញ្ជាក់ថា បានដាក់ចេញវិធានការទប់ស្កាត់រួចហើយ ! (Video Inside)	បន្ទាប់ពីប្រទេសវៀតណាម ផ្ទុះជំងឺប៉េស្តជ្រូកអាហ្វ្រិក នៅប៉ុន្មានថ្ងៃចុងក្រោយនេះរួចមកនោះ បានបង្កជាក្តីបារម្ភចំពោះការហូរចូលជ្រូកដែលមានជំងឺមកកម្ពុជា ខណៈជ្រូកដែលកាប់លក់លើទីផ្សារកម្ពុជាមួយចំនួន នាំចូលពីវៀតណាម។ ឆ្លើយតបចំពោះក្តីបារម្ភនេះ រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ លោក វេង សាខុន បានអះអាងប្រាប់ណ្តាញព័ត៌មាន Fresh News ថា ក្រសួងដាក់ចេញវិធានការ ដើម្បីទប់ស្កាត់រួចរាល់ហើយ។ វិធានការទប់ស្កាត់ គឺតាមរយៈការពង្រឹងការត្រួតពិនិត្យជ្រូក ដែលនាំចូលពីប្រទេសវៀតណាម ដើម្បីធានាថាគ្មានការចម្លងជំងឺចូលកម្ពុជា។ លោករដ្ឋមន្ត្រីបានបញ្ជាក់ថា ប៉ុន្តែលោករដ្ឋមន្ត្រីកសិកម្ម ក៏បានបង្ហាញនូវក្តីបារម្ភផងដែរ ចំពោះការត្រួតពិនិត្យរបស់មន្ត្រីតាមព្រំដែន លើបញ្ហាជ្រូកនេះ។ យោងតាមស្ថិតិរបស់សមាគមអ្នកចិញ្ចឹមសត្វបានឲ្យដឹងថា ក្នុង១ថ្ងៃ កម្ពុជាទទួលទានសាច់ជ្រូកពី៤-៥ពាន់ក្បាល ហើយអាចនាំចូលពី១-២ពាន់ក្បាល៕	2019-02-21T14:00:00+07:00	freshnewsasia.com	https://m.freshnewsasia.com/index.php/en/localnews/113674-2019-02-21-00-00-28.html
5a396c37-07f3-4c19-af25-aa7e412aac4f	ហួសថ្លែង! រថយន្តសាមុយដឹកអ្នកជំងឺ ប៉ះចំតៃកុងស្រវឹងស្រា បើកបរបង្កគ្រោះថ្នាក់ចរាចរណ៍ បណ្ដាលឲ្យអ្នកជំងឺកាន់តែមានសភាពធ្ងន់ធ្ងរថែមទៀត	រថយន្តសាមុយរបស់មណ្ឌលសុខភាពត្រាំខ្នា បានបើកក្នុងល្បឿនលឿន ខណៈពេលមកដល់ផ្លូវកោងខ្វះការប្រុងប្រយ័ត្ន ក៏ជ្រុលទៅបុកនឹងរថយន្តស៊េរីទំនើបមួយគ្រឿង ដែលបើកបរ បញ្ច្រាសទិសដៅគ្នា បណ្តាលឲ្យរថយន្តសាមុយ ក្រឡាប់ផ្ងារជើងមួយចំហៀង បណ្តាលឲ្យអ្នកជំងឺនៅក្នុងរថយន្ត រងរបួសរឹតតែធ្ងន់ថែមទៀត ចំនែករថយន្តស៊េរីទំនើប ក៏បានរេចង្កូតធ្លាក់ផ្លូវផងដែរ ។ ហេតុការណ៍នេះដែរបានកើតឡើងនៅវេលាម៉ោង១០និង២០នាទីយប់ ថ្ងៃទី២០ ខែកុម្ភះ ឆ្នាំ២០១៩ ចំនុចផ្លូវកោង ផ្លូវបេតុង ព្រៃស ភូមិពងទឹក សង្កាត់ពងទឹកខណ្ឌដង្កោ ។ តាមសម្តី អ្នកបើកបរ រថយន្តសាមុយ និយាយទាំងធំខ្លិនស្រា បានឲ្យដឹងថា មុនពេលកើតហេតុរូបគាត់ បានបើករថយន្តសាមុយរបស់ មណ្ឌលសុខភាពត្រាំខ្នា ដោយដឹកអ្នកជំងឺ ស្រីម្នាក់ ព្រមទាំងមានក្រុមគ្រួសារ របស់អ្នកជំងឺ សរុបទាំងអស់៥នាក់ គោលបំណង បញ្ជូនទៅមន្ទីរពេទ្យមិត្តភាពខ្មែរសូរវៀត ដោយបានធ្វើដំណើរតាមផ្លូវ បេតុងព្រៃស ភូមិទិសដៅ ពីលិចទៅកើត ក្នុងល្បឿនលឿន ។ ខណៈមកដល់ចំនុចកើតហេតុ ដែលជាផ្លូវកោង ហើយណាមួយរថយន្តរបស់គាត់លឿន បួងចង្កូតមិនទាន់ ក៏ជ្រុលទៅបុកនិងរថយន្តសេរីទំនើប ម៉ាក តូយូតា RUSH ពណ៌ក្រហម ពាក់ស្លាកលេខ ភ្នំពេញ 2AX-9670 ដែលកំពុងធ្វើដំណើរ បញ្ច្រាស់ទិសដៅគ្នាបណ្តាលរថយន្តស៊េរីទំនើប រេចង្កូតធ្លាក់ផ្លូវ រងការខូចខាត បន្តិចបន្តួច តែមិនមានគ្រោះថ្នាក់ដល់មនុស្សនោះទេ ។ ដោយឡែករថយន្តសាមុយរបស់គាត់ ក្រឡាប់ផ្ងារជើងមួយចំហៀង ផ្ទុបនិងបង្គោលស្លាកបាណូ បណ្តាលអោយអ្នកជំងឺនៅក្នុងរថយន្ត រងរបួសរឹតតែធ្ងន់ថែមទៀតហើយភ្លាមៗនោះដែរ អ្នកទាំង៤ដែរត្រូវជាសាច់ញាតិ ត្រូវបាន ដឹកតាមរថយន្តសង្គ្រោះ របស់មន្ទីពេទ្យ បង្អែកពងទឹក យកទៅសង្គ្រោះនៅមន្ទីពេទ្យមិត្តភាពខ្មែរសូវៀត ជាបន្តទៀត ។ ក្រោយពេលកើតហេតុឃើញសមត្ថកិច្ចមូលដ្ឋានបានចុះទៅដល់កន្លែងកើតហេតុ រួចហើយធ្វើការវាស់វែងស្ទូចយករថយន្តទាំង២គ្រឿង ទៅរក្សាទុកនៅការិល័យចរាចរណ៍ជើងគោករាជធានីភ្នំពេញដើម្បីរងចាំធ្វើការដោះស្រាយ ៕	2019-02-21T11:42:55+07:00	kbnnews.com	https://kbn.news/archives/116966
a53df6bf-ee45-495e-88f1-7c3bca00ed6f	រដ្ឋមន្ដ្រី ម៉ម ប៊ុនហេង ជំរុញឲ្យមន្ដ្រីសុខាភិបាល ពង្រឹងអនុវត្ដយុទ្ធសាស្ដ្រលុបបំបាត់ជំងឺគ្រុនចាញ់ ដើម្បីឈានលុបបំបាត់ទាំងស្រុង ក្នុងឆ្នាំ២០២៥	រដ្ឋមន្ដ្រីក្រសួងសុខាភិបាលលោកសាស្ដ្រាចារ្យ ម៉ម ប៊ុនហេង បានថ្លែងជំរុញឲ្យមន្រ្តីសុខាភិបាលទូទាំងប្រទេស ពង្រឹងអនុវត្តយុទ្ធសាស្ត្រលុបបំបាត់ជំងឺគ្រុនចាញ់ ដើម្បីឈានទៅសម្រេចគោលដៅរបស់កម្មវិធី នាឆ្នាំ២០២៥។ ការថ្លែងដូច្នេះរបស់រដ្ឋមន្ដ្រី ម៉ម ប៊ុនហេង ក្នុងឱកាសអញ្ជើញជាអធិបតីភាព បើកសន្និបាតបូកសរុបការងារឆ្នាំ២០១៨និងលើកទិសដៅឆ្នាំ២០១៩ របស់មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត នៃក្រសួងសុខាភិបាល នៅថ្ងៃទី២០ ខែកុម្ភៈ ឆ្នាំ២០១៩ នៅសណ្ឋាគាអង្គរអេរ៉ា ក្រុងសៀមរាប។ រដ្ឋមន្ដ្រី ម៉ម ប៊ុនហេង បានលើកឡើងថា ការចូលរួមចំណែកយ៉ាងសកម្ម ពីមន្ដ្រីពាក់ព័ន្ធនេះ គឺជាភាពចំាបាច់បំផុត ដើម្បីសម្រេចឲ្យបាននូវផែនការយុទ្ធសាស្ត្រជាតិ លុបបំបាត់ជំងឺគ្រុនចាញ់ ឆ្នាំ២០១១-២០២៥ ពិសេសគឺក្នុងដំណាក់កាលដំបូង ត្រូវលុបបំបាត់ឲ្យបាននូវជំងឺគ្រុនចាញ់ប្រភេទហ្វាល់ស៊ីប៉ារ៉ូម នាឆ្នាំ២០២០ ព្រមទាំងខិតខំទប់ស្កាត់ការរាតត្បាតរបស់ជំងឺគ្រុនឈាម ឲ្យទាន់ពេលវេលា រក្សា និងពង្រីកអត្រាគ្របដណ្តប់ការផ្តល់ថ្នាំទម្លាក់ព្រូនជាសមូហភាពឲ្យនៅខ្ពស់លើសពី៩០%។ ជាងនេះទៅទៀត សាស្ដ្រាចារ្យ ម៉ម ប៊ុនហេង បានថ្លែងទៀតថា អត្រាស្លាប់ដោយជំងឺគ្រុនចាញ់ បានថយចុះយ៉ាងខ្លាំង តែចំនួនអ្នកឈឺនៅមានចំនួនច្រើន ដែលត្រូវផ្តោតការយកចិត្តទុកដាក់បន្ត ផ្តល់ការធ្វើតេស្តរកជំងឺគ្រុនចាញ់ ដោយធ្វើតេស្តរកជំងឺគ្រុនចាញ់លើក្រុមប្រជាជន ដែលប្រឈមនៅតាមតំបន់ ដែលមានអ្នកជំងឺគ្រុនចាញ់ច្រើន និងផ្តល់ថ្នាំគ្រុនចាញ់ព្យាបាលភ្លាមៗ តែម្តងពេលធ្វើតេស្តឃើញភ្លាម។ ទន្ទឹមនឹងនោះ រដ្ឋមន្ត្រីសុខាភិបាល បានណែនាំឲ្យមន្ទីរសុខាភិបាលខេត្ត ដែលមានចំនួនអ្នកឈឺគ្រុនចាញ់ច្រើន ដូចជាខេត្តកំពង់ស្ពឺ កំពង់ឆ្នាំង មណ្ឌលគិរី ព្រះវិហារ ពោធិ៍សាត់ ក្រចេះ ស្ទឹងត្រែង ត្រូវបន្តអនុវត្ត ការកជំងឺគ្រុនចាញ់ ជូនដល់ប្រជាជន ដែលប្រឈមខ្ពស់ និងតំបន់ដែលមានជំងឺគ្រុនចាញ់ខ្ពស់ ដោយផ្តល់ថ្នាំគ្រុនចាញ់ជូនភ្លាមៗប្រសិនបើមានគ្រុនចាញ់ (Proactive Case Detection) ដោយមិនបង្អែរបង្អង់យូរឡើយ ជាពិសសការផ្តល់មុងជ្រលក់ថ្នាំអោយបាន១០០% ដល់ប្រជាជនគោលដៅ និងប្រជាជនចល័ត និងចំណាកស្រុក។ ធ្វើយ៉ាងដូច្នេះ ទើបអាចជំរុញការកាត់បន្ថយបានលឿន នូវចំនួនអ្នកឈឺ។ ចំពោះខេត្ដ ដែលនៅតំបន់ មានករណីគ្រុនចាញ់ច្រើន ត្រូវបង្កើនសកម្មភាពរុករកស្រាវជ្រាវ និងព្យាបាលទ្វេរដង។ សុំផ្តួចផ្តើមគំនិតមួយ និងជំរុញឲ្យមន្ត្រីទាំងអស់ ត្រូវអនុវត្តន៍ ដោយត្រូវចុះជួបប្រជាជនចំណុចផ្ទាល់ និងផ្តល់ការអប់រំ ដើម្បីឲ្យមានការផ្លាស់ប្តូរឥរិយាបទ ក្នុងការការពារជំងឺគ្រុនចាញ់ ព្រមទាំងធ្វើតេស្តឈាម និងព្យាបាលភ្លាមៗ ដែលហៅកាត់ថា METT(Meet and Education for behavior change Test & Treat) ចុះជួយគ្រួសារកងទ័ព ក្នុងការព្យាបាលជំងឺគ្រុនចាញ់ ផ្លាស់ប្តូរបទពិសោធន៍គ្នា ពីកន្លែងមួយទៅកន្លែងមួយ ក្នុងការលុបបំបាត់ជំងឺគ្រុនចាញ់ ជំងឺគ្រុនឈាម ត្រូវត្រួតពិនិត្យមើលនៅកន្លែងការដ្ឋានសំណង់ កន្លែងធ្វើឡាន និងបរិវេនជុំវិញផ្ទះ ដើម្បីលុបបំបាត់ជំរកមូសខ្លា ជំងឺដង្កូវព្រូន ត្រូវផ្តល់ថ្នាំ និងការអប់រំបន្ថែម ដល់សាលារៀន ពីបញ្ហាជំងឺដង្កូវព្រូន។ ក្នុងឱកាសនោះ រដ្ឋមន្ត្រី ម៉ម ប៊ុនហេង បានកោតសរសើរដល់ថ្នាក់ដឹកនាំ មន្ត្រីរាជការ បុគ្គលិកនៃមជ្ឈមណ្ឌលជាតិប្រយុទ្ធ នឹងជំងឺគ្រុនចាញ់ប៉ារ៉ាស៊ីតសាស្រ្ត និងបាណកសាស្រ្ត និងមន្ទីរសុខាភិបាលទាំងអស់ ដែលបានខិតខំបំពេញភារកិច្ចរបស់ខ្លួន ប្រកបដោយស្មារតីទទួលខុសត្រូវខ្ពស់ ដោយសម្រេចបាននូវលទ្ធផលល្អ គួរជាទីមោទនៈនាឆ្នាំ២០១៨កន្លងមក របស់កម្មវិធីជាតិទាំងបី គឺកម្មវិធីជាតិប្រយុទ្ធនឹងជំងឺគ្រុនចាញ់ កម្មវិធីជាតិប្រយុទ្ធនឹងជំងឺគ្រុនឈាម និងកម្មវិធីជាតិប្រយុទ្ធនឹងជំងឺដង្កូវព្រូន ដែលបានធ្វើឲ្យអត្រាស្លាប់ ដោយជំងឺគ្រុនចាញ់ បានចុះទាបជាងសូច្ចនាករផែនការលុបបំបាត់ជំងឺគ្រុនចាញ់ឆ្នាំ២០២០។ ចំណែកឯអត្រាអាំងស៊ីដង់ និងអត្រាស្លាប់នៃជំងឺគ្រុនឈាម ក៏ស្ថិតនៅទាបជាងសូច្ចនាករគ្រោងសម្រាប់ឆ្នាំ២០១៨។ ដោយឡែកការផ្តល់ថ្នាំទម្លាក់ព្រូន ជាសមូហភាពដល់ក្រុមគោលដៅ បានជាង៥លាននាក់។ គួររម្លឹកថា ការបើកសន្និបាតបូកសរុបការងារឆ្នាំ២០១៨ និងលើកទិសដៅឆ្នាំ២០១៩ របស់មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្តនៃក្រសួងសុខាភិបាល នេះក៏មានវត្តមានចូលរួមពីសំណាក់អភិបាលរងរាជធានី-ខេត្ត លោកស្រីរដ្ឋលេខាធិការ ទីប្រឹក្សាអមក្រសួងសុខាភិបាល ,តំណាងនាយកដ្ឋានសុខាភិបាល នៃក្រសួងមហាផ្ទៃ និងក្រសួងការពារជាតិ តំណាងអង្គការសុខភាពពិភពលោកប្រចាំនៅកម្ពុជា លោកប្រធានមជ្ឈមណ្ឌលជាតិប្រយុទ្ធនឹង ជំងឺគ្រុនចាញ់ប៉ារ៉ាស៊ីតសាស្រ្ត និងបាណកសាស្រ្ត និងដៃគូសុខាភិបាលផ្សេងទៀត ព្រមទាំងលោក លោកស្រី ប្រធាន អនុប្រធានមន្ទីរសុខាភិបាលរាជធានី-ខេត្ត ទាំង២៥ រាជធានី-ខេត្ត មន្រ្តី និងបុគ្គលិកមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ប៉ារ៉ាស៊ីតសាស្រ្ត និងបាណកសាស្រ្ត លោក លោកស្រីតំណាងមជ្ឈមណ្ឌលជាតិ តំណាងក្រសួងមន្ទីរនានា តំណាងដៃគូអភិវឌ្ឍសុខាភិបាល និងភ្ញៀវជាតិ អន្តរជាតិ សរុបចំនួនជាង៤០០នាក់ផងដែរ៕	2019-02-21T00:09:00+07:00	freshnewsasia.com	https://m.freshnewsasia.com/index.php/en/localnews/113637-2019-02-20-10-09-41.html
2c3d0898-2b10-4319-ac2f-bb2eced089fd	មន្ត្រីសុខាភិបាលខេត្តបន្ទាយមានជ័យស្នើពលរដ្ឋឱ្យឈប់បរិភោគត្រីក្រពត	មន្ត្រីសុខាភិបាលខេត្តបន្ទាយមានជ័យអំពាវនាវដល់ប្រជាពលរដ្ឋកុំឲ្យបរិភោគត្រីក្រពត ព្រោះត្រីប្រភេទនេះមួយចំនួនមានសារធាតុពុល ដែលអាចបណ្ដាលឱ្យមនុស្សស្លាប់បាត់បង់ជីវិតបាន។ ការស្នើនេះបន្ទាប់ពី កើតមានករណីពុលត្រីក្រពតមួយដែលបានកើតឡើងនៅក្នុងខេត្តនេះ កាលពីថ្ងៃទី១៧ ខែកុម្ភៈ ដែលបណ្ដាលឱ្យស្ត្រីម្នាក់ជាម្ដាយបានស្លាប់ និងក្មេងចំនួន ៣នាក់ផ្សេងទៀតមានអាការពុល ប៉ុន្តែត្រូវបានជួយសង្គ្រោះទាន់ពេល និងបានត្រឡប់ទៅផ្ទះវិញ កាលពីថ្ងៃទី១៨ ខែកុម្ភៈ។ ប្រធានមន្ទីរសុខាភិបាលខេត្តបន្ទាយមានជ័យ លោក វេជ្ជបណ្ឌិត កែវ សុភ័ក្ត្រា បានឱ្យអាស៊ីសេរីដឹងនៅថ្ងៃទី១៩ ខែកុម្ភៈថា ករណីពុលត្រីក្រពតនេះ ជាលើកទីបីហើយដែលបានកើតឡើងនៅក្នុងខេត្តរបស់លោក នាពេលថ្មីៗនេះ។ លោកឱ្យដឹងថា ពលរដ្ឋនៅក្នុងខេត្ត ដែលប្រកបមុខរបរនេសាទ ច្រើនយកត្រីក្រពតដែលនេសាទបាន ទៅបរិភោគដោយមិនបានស្គាល់ពីប្រភេទត្រីក្រពតច្បាស់លាស់៖ លោក វេជ្ជបណ្ឌិត កែវ សុភ័ក្ត្រា ឱ្យដឹងបន្ថែមថា កន្លងមកមន្ត្រីសុខាភិបាលខេត្ត តែចុះផ្សព្វផ្សាយអប់រំពលរដ្ឋ ឱ្យបានយល់ដឹង និងបញ្ឈប់ការបរិភោគត្រីក្រពតជាបន្តទៀត ដើម្បីចៀសវាងការពុលរហូតដល់បាត់បង់អាយុជីវិត។ លោកវេជ្ជបណ្ឌិតក៏ស្នើដល់ពលរដ្ឋ ដែលបានបរិភោគត្រីក្រពតហើយ មានអាការៈ ស្ពឹកមាត់ ថប់ដង្ហើម និងញ័រដៃ ញ័រជើង ត្រូវប្រញាប់ស្វែងរកសេវាព្យាបាលជាបន្ទាន់។ ការស្រាវជ្រាវរបស់ក្រសួងសុខាភិបាល រកឃើញថា នៅកម្ពុជាមានត្រីក្រពតចំនួន ១០ប្រភេទ ក្នុងនោះមាន ៣ប្រភេទ ដែលមានជាតិពុល។ ការស្រាវជ្រាវដដែលបង្ហាញថា ត្រីក្រពតដែលពុលខ្លាំងបំផុត គឺនៅរដូវពងកូនបន្តពូជ នៅក្នុងខែកុម្ភៈ មីនា និងចាប់ពីខែកក្កដា រហូតដល់ខែកញ្ញា។ សារជាតិពុល របស់ត្រីក្រពត មាននៅលើថ្លើម ពោះវៀន ស្បែក និងសាច់ ប៉ុន្តែសារជាតិពុលដែលខ្លាំងបំផុត របស់ត្រីក្រពត គឺស្ថិតនៅត្រង់ ពងត្រីក្រពត និងស្ពែម (sperm) របស់វា៕	2019-02-20T07:55:00+07:00	rfa.org	https://www.rfa.org/khmer/news/health/balloon-fish-poisoning-02192019195907.html
00900479-7d7c-4710-b589-d701de906836	ថយន្តPRUISបត់ឆ្លងផ្លូវ រថយន្តធុនធំ HYUNDAI បើកមកពីខាងក្រោយ ជ្រុលចង្កូតកៀរធ្លាក់ផ្លូវទាំងពីរគ្រឿង	ហេតុការណ៍គ្រោះថ្នាក់ចរាចរណ៍រថយន្តធំម៉ាក HYUNDAI បើកកៀររថយន្តតូចម៉ាក PRUIS បណ្ដាលឲ្យធ្លាក់ពីលើផ្លូវទៅសង្កត់គ្នានៅខាងក្រោម តែចាត់ទុកជាសំណាងល្អដែរ ព្រោះពុំបណ្ដាលឲ្យមានអ្នករងរបួសទេ ។ ហេតុការណ៍គ្រោះថ្នាក់ចរាចរណ៍នេះ បានកើតឡើងកាលវេលាម៉ោង ៨:៣០នាទី ព្រឹកថ្ងៃទី១៨ ខែកុម្ភៈ ឆ្នាំ២០១៩ តាមផ្លូវជាតិលេខ៤ ត្រង់ចន្លោះបង្គោលគីឡូម៉ែត្រ ១៧៦ និង១៧៧ ស្ថិតក្នុងភូមិត្រពាំងមូល ឃុំជើងគោ ស្រុកព្រៃនប់ ។ ប្រភពពីសមត្ថកិច្ចបានឲ្យដឹងថា មុនពេលកើតហេតុ មានរថយន្ត១គ្រឿងម៉ាក PRUIS ពណ៌ស គ្មានផ្លាកលេខ អ្នកបើកបរឈ្មោះ សុង សំ ភេទ ប្រុស អាយុ ៣៧ឆ្នាំ មានទីលំនៅស្រុកកំពង់សិលា ខេត្តព្រះសីហនុ បើកបរក្នុងទិសដៅពីក្រុងព្រះសីហនុ ទៅស្រុកកំពង់សិលា ។ លុះដល់ចំណុចខាងលើ បានបត់ឆ្វេង ក្នុងបំណងឆ្លងទៅផ្លូវមួយទៀត។ ខណៈនោះស្រាប់តែមានរថយន្តធុនធំមួយគ្រឿងម៉ាក HYUNDAI ពណ៌ស គ្មានស្លាក លេខ អ្នកបើកបរឈ្មោះ ជា រ៉ាវី ភេទ ប្រុស អាយុ ២៥ឆ្នាំ មានទីលំនៅ ស្រុកគងពិសី ខេត្តកំពង់ស្ពឺ បើកមកពីខាងក្រោយ ជ្រុលចង្កូតកៀររថយន្តម៉ាក PRUISនោះ បណ្ដាលឲ្យធ្លាក់ផ្លូវទាំងពីរ ទៅសង្កត់គ្នានៅខាងក្រោម។ តែចាត់ទុកជាសំណាងល្អដែរ ព្រោះពុំបណ្ដាលឲ្យមានអ្នករងរបួសទេ គឺគ្រាន់តែខូចខាតរថយន្តទាំង២គ្រឿងនោះប៉ុណ្ណោះ។ ក្រោយពេលកើតហេតុ សមត្ថកិច្ចជំនាញបានចុះទៅវាស់វែង រួចយករថយន្តទាំង២គ្រឿងមករក្សាទុកនៅអធិការដ្ឋាននគរបាលស្រុកព្រៃនប់ ដើម្បីធ្វើការដោះស្រាយគ្នាបន្ត ៕	2019-02-19T11:53:36+07:00	kbnnews.com	https://kbn.news/archives/116784
7399fb0b-63ac-4e26-b2df-f3ba829ed5ee	ស្ដាប់អាយ៉ៃឆ្លើយឆ្លងរវាងស្ថានទូតអាមេរិក និងក្រសួងការបរទេសកម្ពុជា ពីបញ្ហាលោក កឹម សុខា បញ្ហាស្ដារប្រជាធិបតេយ្យ និងគោរពសិទ្ធិមនុស្ស	ក្រោយពីស្ថានទូតអាមេរិកប្រចាំនៅកម្ពុជា បង្ហោះសារថា លោក កឹម សុខា ជាមនុស្សស្អាតស្អំ ត្រូវបានឃុំខ្លួនដោយអយុត្តិធម៌ ក្រោមការចោទប្រកាន់មិនពិត គ្មានភស្តុតាង គ្មានសវនាការកាត់ទោស គ្មានយុត្តិធម៌មក ក្រសួងការបរទេស និងសហប្រតិបត្ដិការអន្ដរជាតិកម្ពុជា តម្រូវឱ្យស្ថានទូតសហរដ្ឋអាមេរិក គោរពច្បាប់និងបទប្បញ្ញត្តិនានា និងមិនត្រូវជ្រៀតជ្រែកចូលកិច្ចការផ្ទៃក្នុងរបស់កម្ពុជាឡើយ ហើយថា ទង្វើក្នុងទិសដៅលំអៀងរបស់ស្ថានទូតសហរដ្ឋអាមេរិកបែបនេះ គឺផ្ទុយទៅនឹងកិច្ចខិតខំប្រឹងប្រែងបច្ចុប្បន្នរបស់ប្រទេសទាំងពីរ ក្នុងការធ្វើឱ្យប្រសើរឡើងនូវទំនាក់ទំនងទ្វេភាគី ដែលបម្រើដល់ប្រយោជន៍រួមរបស់ប្រទេសនិងប្រជាជនទាំងពីរ។ ខណៈនេះអ្នកនាំពាក្យស្ថានទូតសហរដ្ឋអាមេរិក បញ្ជាក់តបវិញថា រដ្ឋាភិបាលកម្ពុជាមិនអាចបង្កើតទំនាក់ទំនងល្អជាមួយសហរដ្ឋអាមេរិកវិញបានទេ លុះណាតែដោះលែងលោក កឹម សុខា ស្ដារប្រជាធិបតេយ្យ និងគោរពសិទ្ធិមនុស្សឲ្យត្រឹមត្រូវជាមុនសិន។ កាលពីថ្ងៃទី១៥ ខែកុម្ភៈ ឆ្នាំ២០១៩ ស្ថានទូតអាមេរិកប្រចាំនៅកម្ពុជា បង្ហោះសារតាមរយៈ Facebook ថា “តើអ្នកដឹងទេថា លោក កឹម សុខា ជាប់ក្នុងការឃុំឃាំងជិត ១៨ខែ ឬមានរយៈពេល ៥៣០ថ្ងៃហើយ? គាត់ជាមនុស្សស្អាតស្អំ ត្រូវបានឃុំខ្លួនដោយអយុត្តិធម៌ ក្រោមការចោទប្រកាន់មិនពិត។ គ្មានភស្តុតាងណាមួយប្រឆាំងនឹងលោក កឹម សុខា ឡើយហើយក៏មិនទាន់កំណត់បើកសវនាការកាត់ទោសគាត់ដែរ”។ ចុងបញ្ចប់នៃសារនោះ បន្ថែមថា “គ្មានភស្តុតាង គ្មានសវនាការកាត់ទោស គ្មានយុត្តិធម៌។ តើអ្នកកំពុងមើលឃើញរូបភាពរួមក្នុងករណីលោក កឹម សុខានេះ ឬទេ?” មក នៅថ្ងៃទី១៦ ខែកុម្ភៈ ឆ្នាំ២០១៩ ក្រសួងការបរទេស និងសហប្រតិបត្ដិការអន្ដរជាតិ បានចេញសេចក្តីថ្លែងការណ៍មួយ ដោយចាត់ទុកសារនោះថាជាការធ្វើអត្ថាធិប្បាយតែមួយជ្រុងលើរឿងក្តីរបស់លោក កឹម សុខានេះ បង្ហាញនូវចេតនាយ៉ាងច្បាស់ដើម្បីបំភាន់សាធារណៈមតិ ហើយចាត់ទុកកាយវិការនេះថា មិនមានលក្ខណៈការទូត និងមិនគោរពចំពោះអធិបតេយ្យភាពរបស់កម្ពុជា។ សេចក្តីថ្លែងការណ៍នោះ បានលើកឡើងថា៖ «ក្រសួងការបរទេស ត្រូវបង្ខំចិត្តក្រើនរំលឹកដល់ស្ថានទូតសហរដ្ឋអាមេរិកនៅភ្នំពេញ អំពីមាត្រា៤១នៃអនុសញ្ញាទីក្រុងវីយែនឆ្នាំ១៩៦១ ស្តីពីទំនាក់ទំនងការទូត ដែលជាពិសេសតម្រូវឱ្យស្ថានទូតសហរដ្ឋអាមេរិក គោរពច្បាប់និងបទប្បញ្ញត្តិនានា និងមិនត្រូវជ្រៀតជ្រែកចូលកិច្ចការផ្ទៃក្នុងរបស់កម្ពុជាឡើយ»។ សេចក្តីថ្លែងការណ៍នេះបានរំលឹកអាមេរិកថា៖ «ព្រះរាជាណាចក្រកម្ពុជា តែងតែគោរពអធិបតេយ្យភាពរបស់ប្រទេសដទៃ ហើយមិនដែលធ្វើអត្ថាធិប្បាយលើរឿងអាស្រូវគួរឱ្យខ្មាស់អៀន របស់មន្ដ្រីជាន់ខ្ពស់ និងអ្នកនយោបាយរបស់ប្រទេសណាមួយឡើយ។ ទង្វើក្នុងទិសដៅលំអៀងបែបនេះរបស់ស្ថានទូតសហរដ្ឋអាមេរិក គឺផ្ទុយទៅនឹងកិច្ចខិតខំប្រឹងប្រែងបច្ចុប្បន្នរបស់ប្រទេសទាំងពីរ ក្នុងការធ្វើឱ្យប្រសើរឡើងនូវទំនាក់ទំនងទ្វេភាគី ដែលបម្រើដល់ប្រយោជន៍រួមរបស់ប្រទេសនិងប្រជាជនទាំងពីរ»។ ទន្ទឹមនឹងការទាមទារឱ្យស្ថានទូតសហរដ្ឋអាមេរិកនៅភ្នំពេញបញ្ឈប់ជាបន្ទាន់នូវសកម្មភាពដែលមានហេតុផលនយោបាយ និងគ្មានការទូតនេះ ក្រសួងការបរទេសនិងសហប្រតិបត្តិការអន្តរជាតិ ក៏បានបញ្ជាក់ឡើងវិញពីការប្តេជ្ញារបស់កម្ពុជាក្នុងការលើកកម្ពស់នីតិរដ្ឋ និងថែរក្សាសន្តិភាព ស្ថិរភាព និងសណ្ដាប់ធ្នាប់សាធារណៈ ដែលប្រជាជនកម្ពុជាកំពុងទទួលបាននាពេលបច្ចុប្បន្ន។ ប្រតិកម្មទៅនឹងសេចក្តីថ្លែងការណ៍ក្រសួងការបរទេស និងសហប្រតិបត្ដិការអន្ដរជាតិកម្ពុជា ខាងលើនេះ អ្នកនាំពាក្យស្ថានទូតសហរដ្ឋអាមេរិក លោក អារិន ឆ្វាតចេស (Arend Zwartjes) បានឱ្យដឹងអំពីសេចក្ដីប្រកាសរបស់ស្ថានទូតដែលមានពីរចំណុចជាសំខាន់គឺ៖ ទី១សហអាមេរិកជាហត្ថលេខីនៃកិច្ចព្រមព្រៀងសន្តិភាពទីក្រុងប៉ារីស ហើយមានភារកិច្ចទទួលខុសត្រូវលើកិច្ចព្រមព្រៀងនេះ នឹងចង់ឃើញលទ្ធិប្រជាធិបតេយ្យ និងសិទ្ធិមនុស្សត្រូវបានគោរពនៅក្នុងប្រទេសកម្ពុជា។ សេចក្ដីប្រកាសបញ្ជាក់ថា ប៉ុន្តែជាអកុសល រដ្ឋាភិបាលកម្ពុជាមិនបានបំពេញកាតព្វកិច្ចរបស់ខ្លួន ក្នុងការគោរពសិទ្ធិមនុស្ស លទ្ធិប្រជាធិបតេយ្យ ដូចមានចែងនៅក្នុងកិច្ចព្រមព្រៀងសន្តិភាពប៉ារីស ដើម្បីការពារសិទ្ធិមនុស្ស និងប្រជាធិបតេយ្យ។ ទី២ កម្ពុជា បានទាញសហរដ្ឋអាមេរិក ឱ្យមកពាក់ព័ន្ធផ្ទាល់តែម្ដង ក្នុងរឿងលោក កឹម សុខា។ សេចក្ដីប្រកាសបន្តថា ការឃុំខ្លួន លោក កឹម សុខា និងចោទប្រកាន់ពីបទផ្សំគំនិតជាមួយសហរដ្ឋអាមេរិក ដើម្បីផ្តួលរំលំរដ្ឋាភិបាលកម្ពុជានោះ គឺជាការចោទប្រកាន់មិនពិត និងមិនទំនងទាល់តែសោះ។ ដូច្នេះ រដ្ឋាភិបាលកម្ពុជាបានទាញ អាមេរិក ឱ្យមកចូលដោយផ្ទាល់ក្នុងរឿងនេះ។ ជាមួយគ្នានេះ អ្នកនាំពាក្យស្ថានទូតសហរដ្ឋអាមេរិក លោក អារិន ឆ្វាតចេស បញ្ជាក់ជាថ្មីថា រដ្ឋាភិបាលកម្ពុជាមិនអាចបង្កើតទំនាក់ទំនងល្អជាមួយសហរដ្ឋអាមេរិកវិញបានទេ លុះណាតែដោះលែងលោក កឹម សុខា ស្ដារប្រជាធិបតេយ្យ និងគោរពសិទ្ធិមនុស្សឲ្យត្រឹមត្រូវជាមុនសិន៕	2019-02-18T10:41:03+07:00	kbnnews.com	https://kbn.news/archives/116671
d2ff4454-5cdb-46fc-bbaf-5456465c4b27	ពេទ្យស្មគ្រ័ចិត្តការិយាល័យតំណាងរាស្ត្រខេត្តប៉ៃលិន ចុះពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃ	លោក អ៉ី ឈាន ប្រធានក្រុមការងារថ្នាក់ជាតិចុះខេត្តប៉ៃលិន ព្រមទាំងក្រុមការងារ បានពិនិត្យមើលក្រុមគ្រូពេទ្យស្ម័គ្រចិត្តរបស់លោកស្រី បាន ស្រីមុំ អ្នកតំណាងរាស្ត្រមណ្ឌលប៉ៃលិន ដែលពិនិត្យនិងព្យាបាលជំងឺ ជូនដល់ប្រជាពលរដ្ឋ ដោយឥតគិតថ្លៃ។ ការពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃនេះ បានធ្វើឡើង១ថ្ងៃពេញ គឺនៅថ្ងៃទី១៦ ខែឧសភា ឆ្នាំ២០១៩ នៅសាលាបឋមសិក្សាបឹងព្រលឹត ស្ថិតក្នុងភូមិបឹងព្រលឹត ឃុំស្ទឹងកាច់ ស្រុកសាលាក្រៅ ខេត្តប៉ៃលិន។ ក្នុងឱកាសនោះ លោក អ៉ី ឈាន បាននាំបណ្តាំសួរសុខទុក្ខពីសំណាក់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនចំពោះលោកយាយ លោកតា និងប្រជាពលរដ្ឋក្នុងខេត្តប៉ៃលិនទាំងអស់ និងសូមជូនពរឲ្យមានសុខភាពល្អ និងអាយុយឺនយូរគ្រប់ៗគ្នា។ ប្រធានក្រុមការងារ បានកោតសសើរ និងថ្លែងអំណរគុណ ដល់ក្រុមគ្រូពេទ្យស្ម័គ្រចិត្ត របស់ការិយាល័យតំណាងរាស្ត្រមណ្ឌលប៉ៃលិន និងយុវជនមកពីសហភាពសហព័ន្ធយុវជនកម្ពុជាខេត្ត ដែលបានយកចិត្តទុកដាក់ ជួយដល់សុខុមាលភាពប្រជាពលរដ្ឋនៅខេត្តប៉ៃលិន ព្រោះបច្ចុប្បន្ននេះនៅខេត្តប៉ៃលិន មានការខ្វះខាតផ្នែកបច្ចេកទេស និងសម្ភារមិនទាន់ទំនើបសម្បូរបែបនៅឡើយ។ ដូច្នេះនៅពេលនេះ បានក្រុមគ្រូពេទ្យស្ម័គ្រចិត្ត ជួយព្យាបាលដល់ប្រជាពលរដ្ឋ គឺជាការជួយសម្រួលនូវបន្ទុកសេវា ចំណាយរបស់ពួកគាត់បានមួយកម្រិត។ សូមបញ្ជាក់ថា ការពិនិត្យនិងព្យាបាលជំងឺ ជូនដល់ប្រជាពលរដ្ឋដោយឥតគិតថ្លៃនេះ ធ្វើឡើងរយៈពេល១ថ្ងៃពេញ ចាប់ពីម៉ោង៨ព្រឹក រហូតដល់ម៉ោង៥ល្ងាច ដោយក្រុមគ្រូពេទ្យជំនាញជំងឺទូទៅ រួមទាំងសម្ភារបរិក្ខាពេទ្យទំនើបៗ ដូចជា៖ អេកូកូល័រសម្រាប់ពិនិត្យផ្ទៃពោះ និងជំងឺផ្សេងៗ ផងដែរ៕	2019-02-17T19:33:00+07:00	freshnewsasia.com	https://m.freshnewsasia.com/index.php/en/localnews/113306-2019-02-17-05-33-28.html
932fb364-8d16-46da-9a67-b5aed114e790	ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ជិត៤០០នាក់ បន្តចុះពិនិត្យព្យាបាលជំងឺដោយឥតគិតថ្លៃ ជូនប្រជាពលរដ្ឋជិត៧ពាន់នាក់ នៅគងពិសី ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ប្រមាណចំនួន៣៦៩នាក់ នៅព្រឹកថ្ងៃទី១៧ ខែកុម្ភៈ ឆ្នាំ២០១៩នេះ បានបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជិង៧ពាន់នាក់ នៅសាលាបឋមសិក្សាអង្គព្រះស្រី ភូមិព្រៃញាតិ ស្រុកគងពិសី ខេត្តកំពង់ស្ពឺ ព្រមទាំងមានការចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋ នៅសាលាបឋមសិក្សាអង្គព្រះស្រី ភូមិព្រៃញាតិ ស្រុកគងពិសី ខេត្តកំពង់ស្ពឺ ដឹកនាំដោយ លោក លេង ផាលី ប្រធានក្រុមគ្រូពេទ្យគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមអធិបតីភាព ទេសរដ្ឋមន្ត្រី ឆាយ ថន រដ្ឋមន្ត្រីក្រសួងផែនការ និងមានការចូលរួមសហការដោយ៖ លោក ហ៊ូ តាំងអេង រដ្ឋលេខាធិការក្រសួងផែនការ លោកស្រី ហង់ លីណា ប្រតិភូរដ្ឋាភិបាលកម្ពុជាទទួលបន្ទុកអគ្គនាយកវិទ្យាស្ថានជាតិស្ថិតិ លោក ភឿក សារិន នាយខុទ្ធខាល័យ លោក ថេង បញ្ញាវ័ន ប្រតិភូរដ្ឋាភិបាលកម្ពុជាទទួលបន្ទុក អគ្គនាយកនាយកដ្ឋានផែនការ លោក វ៉ី សំណាង អភិបាលខេត្តកំពង់ស្ពឺ លោក យឹម សុខុម ប្រធានក្រុមការងារថ្នាក់កណ្តាលចុះជួយស្រុកបសេដ្ឋ លោកស្រី ដាំ ដារិនី រដ្ឋលេខាធិការក្រសួងការពារជាតិ នាយឧត្តមសេនីយ៍ ស៊ុ សំណាង អគ្គនាយកអគ្គនាយកដ្ឋានភស្តុភារ និងហិរញ្ញវត្ថុនៃក្រសួងការពារជាតិ ឧត្តមសេនីយ៍ទោ ហ៊ុល សំអូន មេបញ្ជាការកងពលតូច ដឹកជញ្ជូនលេខ១១ យឹម យ៉ាន់ អនុរដ្ឋលេខាធិការក្រសួងសុខាភិបាល លោក នួន ផារ័ត្ន លោក សំ រិទ្ធី តំណាងរាស្ត្រនៃកម្ពុជា លោក ដាវ អានសាន លោក ជូន វន រដ្ឋលេខាធិការក្រសួងឧស្សាហកម្ម លោក យឹម យ៉ាន់ អនុរដ្ឋលេខាធិការក្រសួងសុខាភិបាល លោកវេជ្ជបណ្ឌិត អោ វណ្ណថេន ប្រធានមន្ទីរសុខាភិបាលខេត្តកំពង់ស្ពឺ លោក ចែម ភឿនរីមវុទ្ធី អភិបាលស្រុកគងពិសី លោកសាស្ត្រាចារ្យ នាង ប៊ូ លោក ពាង ផារ័ត្ន ប្រធានក្រុមហ៊ុនទឹកបរិសុទ្ធអូរសិលា លោក ឆាយ សត្យា ប្រធានសសយក ក្រសួងផែនការ និងក្រុមការងារ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ សូមជម្រាបជូនថា ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋរួមនឹងការចែកជូនថ្នាំដោយឥតគិតថ្លៃ បានចំនួន១៧រាជធានីខេត្តហើយ ដោយក្នុងនោះរួមមានខេត្តដូចជា៖ កំពង់ស្ពឺ, កំពង់ធំ, កំពង់ចាម, ព្រៃវែង, តាកែវ, កំពង់ឆ្នាំង, សៀមរាប, បាត់ដំបង, កណ្តាល, ព្រះវិហារ, កំពត, កោះកុង, ព្រះសីហនុ, បន្ទាយមានជ័យ, ស្វាយរៀង, ឧត្តរមានជ័យ និងរាជធានីភ្នំពេញ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៧៤ខែ (២០១២-២០១៩) នេះជាឆ្នាំទី៧ហើយ ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៦៧លើក ក្នុងនោះព្យាលបាលជូនប្រជាពលរដ្ឋបាន ចំនួន៣៩៤,៤៤៧នាក់ (សាមសិបប្រាំបួនម៉ឺន បួនពាន់បួនរយសែសិបប្រាំពីរនាក់)៕	2019-02-17T17:14:00+07:00	freshnewsasia.com	https://m.freshnewsasia.com/index.php/en/localnews/113288-2019-02-17-03-14-02.html
5d219fda-c63f-49f4-85cd-0a795a6fb9e6	អ្នកជំងឺទឹកនោមផ្អែម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999	2019-02-17T14:55:00+07:00	freshnewsasia.com	https://m.freshnewsasia.com/index.php/en/localnews/113284-2019-02-17-00-55-45.html
121d65c8-f324-4a2d-a30e-6a35324e289c	ព្រឹកស្អែក ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ជិត៤០០នាក់ នឹងបន្តចុះពិនិត្យព្យាបាលជំងឺ ជូនប្រជាពលរដ្ឋដោយឥតគិតថ្លៃ នៅស្រុកគងពិសី ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្តរបស់លោក ហ៊ុន ម៉ានី ចំនួន៣៦៩នាក់ នៅព្រឹកថ្ងៃទី១៧ ខែកុម្ភៈ ឆ្នាំ២០១៩ស្អែកនេះ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដោយឥតគិតថ្លៃ ដល់ប្រជាពលរដ្ឋប្រមាណជិត៧ពាន់នាក់ នៅសាលាបឋមសិក្សាអង្គព្រះស្រី ភូមិព្រៃញាតិ ស្រុកគងពិសី ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធផងដែរ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ សូមជម្រាបជូនថា ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋរួមនឹងការចែកជូនថ្នាំដោយឥតគិតថ្លៃ បានចំនួន១៧រាជធានីខេត្តហើយ ដោយក្នុងនោះរួមមានខេត្តដូចជា៖ កំពង់ស្ពឺ, កំពង់ធំ, កំពង់ចាម, ព្រៃវែង, តាកែវ, កំពង់ឆ្នាំង, សៀមរាប, បាត់ដំបង, កណ្តាល, ព្រះវិហារ, កំពត, កោះកុង, ព្រះសីហនុ, បន្ទាយមានជ័យ, ស្វាយរៀង, ឧត្តរមានជ័យ និងរាជធានីភ្នំពេញ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៧៤ខែ (២០១២-២០១៩) នេះជាឆ្នាំទី៧ហើយ ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៦៧លើក ក្នុងនោះព្យាលបាលជូនប្រជាពលរដ្ឋបាន ចំនួន៣៩៤,៤៤៧នាក់ (សាមសិបប្រាំបួនម៉ឺន បួនពាន់បួនរយសែសិបប្រាំពីរនាក់)៕	2019-02-16T20:06:00+07:00	freshnewsasia.com	https://m.freshnewsasia.com/index.php/en/localnews/113239-2019-02-16-06-06-25.html
0d394cc9-d407-47cb-ab43-3586e9b25d7f	ក្រសួងសុខាភិបាល ជូនដំណឹងដល់ពលរដ្ឋកម្ពុជា ឱ្យបង្ការជំងឺបណ្តាលមកពីអាកាសធាតុក្តៅខ្លាំង នៅពេលខាងមុខ (Video Inside)	ក្រសួងសុខាភិបាលបានចេញសេចក្តីជូនដំណឹងដល់ប្រជាពលរដ្ឋកម្ពុជា ទាំងអស់ឱ្យដឹងថា អាកាសធាតុនៅលើផ្ទៃ ប្រទេសកម្ពុជានឹងមានការកើនកំដៅ ដែលអាចមានផលប៉ះពាល់ដល់សុខភាព និងអាចប៉ះពាល់ដល់អាយុជីវិត ដោយសារបញ្ហាជំងឺបេះដូង និងសូត និងអាចមានជំងឺឆ្លងផ្សេងៗដូចជា៖ ជំងឺរាក ឬជំងឺកង្វះចំណីអាហារផងដែរ។ នេះបើតាមសេចក្តីជូនដំណឹងរបស់ក្រសួងសុខាភិបាល ដែលអង្គភាពព័ត៌មាន Fresh News ទទួលបាននៅថ្ងៃទី១៦ ខែកុម្ភៈ ឆ្នាំ២០១៩នេះ។ ក្រសួងសុខាភិបាល បានបន្ថែមទៀតថា ដោយសារភាពរាំងស្ងួតមិនអាចដាំដុះបាន ហើយក៏អាចមានបញ្ហាសុខភាពផ្លូវចិត្តពិសេសជំងឺតានតឹងក្នុង អារម្មណ៍ (ស្ដេស) តប់ប្រមល់ដែលបង្កឡើងដោយអាកាសធាតុក្តៅខ្លាំងពេក និងមានរលាកស្បែកឡើងក្រហម។ល។ ជាមួយគ្នានេះដែរលោកសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានថ្លែងថា គ្រប់ៗគ្នាត្រូវតែមានការប្រុងប្រយ័ត្នខ្ពស់ លើបញ្ហាសុខភាព នៅពេលដែលអាកាសធាតុឡើងក្តៅខ្លាំង ជាពិសេសកុមារ និងជនចាស់ជរា សំខាន់ត្រូវប្រយ័ត្នពីបញ្ហាប៉ះពាល់ ដល់សរសៃឈាមក្នុងខួរក្បាល ដែលអាចឱ្យពិការ ឬបាត់បង់ជីវិត។ ដូច្នេះ សូមប្រជាពលរដ្ឋអនុវត្តវិធីការពារ ជាពិសេសត្រូវពិសាទឹក ឬទឹកដែលមានជាតិរ៉ែ ឱ្យបានញឹកញាប់ ស្ថិតនៅក្រោមម្លប់ ឬទីកន្លែងត្រជាក់ ជៀសវាងនៅក្រោមកំដៅថ្ងៃយូរពេក។ លោកសាស្រ្តាចារ្យ ម៉ម ប៊ុនហេង បានបន្ថែមយ់ាងដូច្នេះថា៖ ។ ប្រសិនបើលោកឬកមានបញ្ហាសុខភាពដែលបណ្តាលឱ្យមានរាក ក្អួត ក្តៅខ្លួន និងសន្លប់សូមស្វែងរកការព្យាបាលនៅមណ្ឌលសុខភាព ឬមន្ទីរពេទ្យដែលនៅជិតផ្ទះរបស់លោកអ្នក។ ក្រសួងសុខាភិបាលសូមលើកទឹកចិត្ត ឱ្យសាធារណជនទូទៅអនុវត្តតាមដំបូន្មានសាមញ្ញខាងលើ ដើម្បីការពារអ្នកនិងក្រុមគ្រួសារ និងសូមជូនពរអ្នកទាំងអស់គ្នាជួបនូវសុខភាពល្អ។ ក្រសួងសុខាភិបាល និងបន្តធ្វើការជូនដំឃាំងដល់សាធារណជន អំពីការវិវត្តនៃបញ្ហាសុខភាពតាមគេហទំព័ររបស់ នាយកដ្ឋានប្រយុទ្ធនឹងជំងឺឆ្លង និងហ្វេសប៊ុកនាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល។ សម្រាប់ព័ត៌មានបន្ថែម៖ សូមទាក់ទងលេខទូរស័ព្ទ ទាន់ហេតុការណ៍ដោយឥតគិតថ្លៃ១១៥ ទោះគ្មានថវិកាក្នុងទូរស័ព្ទ របស់អ្នកក៏អាចទូរស័ព្ទចូលបានដែរ ឬទំនាក់ទំនងក្រសួងសុខាភិបាល លោកវេជ្ជបណ្ឌិត លី សូវ៉ាន់៖ ០១២ ៨២៥ ៤២៤៕	2019-02-16T17:21:00+07:00	freshnewsasia.com	https://m.freshnewsasia.com/index.php/en/localnews/113223-2019-02-16-03-21-56.html
7722f25a-26f2-4d4e-9b67-0b3ee2ed7b9a	ប្រធានគណៈកម្មការទី១០ ព្រឹទ្ធសភា៖ ឱសថដ៏មានប្រសិទ្ធភាព ក្នុងការព្យាលជំងឺពុករលួយ គឺការអនុវត្តឲ្យបានអភិក្រមទាំង៥ របស់សម្តេចតេជោ ហ៊ុន សែន	លោក ម៉ម ប៊ុននាង ប្រធានគណៈកម្មការទី១០ នៃព្រឹទ្ធសភា (គណៈកម្មការអង្កេត បោសសម្អាត និងប្រឆាំងអំពើពុករលួយនៃព្រឹទ្ធសភា) បានលើកឡើងថា ឱសថដ៏មានប្រសិទ្ធភាព ក្នុងការព្យាលជំងឺពុករលួយ គឺការអនុវត្តឲ្យបានអភិក្រមទាំង៥ របស់សម្តេចតេជោ នាយករដ្ឋមន្ត្រី ដែលរួមមាន ឆ្លុះកញ្ចក់ ងូតទឹក ដុសក្អែក ព្យាបាល និងវះកាត់ តាមរយៈការអប់រំ បង្ការ ទប់ស្កាត់ និងពង្រឹងការអនុវត្តច្បាប់។ លោកបានបន្ថែមថា អ្វីដែលពិសេស គឺត្រូវអប់រំ ដើម្បីឲ្យបុគ្គលម្នាក់ៗមិនចង់ពុករលួយ បង្ការទប់ស្កាត់ ដើម្បីមិនអាចពុករលួយ និងអនុវត្តច្បាប់បង្រ្កាបបទល្មើស ដើម្បីមិនហ៊ានពុករលួយ។ ការលើកឡើងរបស់លោក ម៉ម ប៊ុននាង បានធ្វើឡើងខណៈលោកអញ្ជើញដឹកនាំ គណៈប្រតិភូគណៈកម្មការអង្កេត បោសសម្អាត និងប្រឆាំងអំពើពុករលួយនៃព្រឹទ្ធសភា (គណៈកម្មការទី១០ នៃព្រឹទ្ធសភា) ជួបពិភាក្សាការងារជាមួយអាជ្ញាធរខេត្តរតនគិរី ដឹកនាំដោយលោក គិត ទ្រី អភិបាលរងខេត្តរតនគិរី ដើម្បីឈ្វេងយល់អំពីការអនុវត្តច្បាប់ស្តីពី ការប្រឆាំងអំពើពុករលួយ ការអនុវត្តកំណែទម្រង់វិមជ្ឈការ និងវិសហមជ្ឈការ ការអភិវឌ្ឍមូលដ្ឋាន និងបញ្ហាប្រឈមនានា នៅសាលប្រជុំសាលាខេត្តរតនគិរី នាថ្ងៃទី១៤ ខែកុម្ភៈ ឆ្នាំ២០១៩។ ក្នុងពិធីជួបពិភាក្សាការងារនេះ លោក គិត ទ្រី បានជម្រាបជូនគណៈប្រតិភូអំពីស្ថានភាពទូទៅរបស់ខេត្តរតនគិរី សភាពការណ៍សន្តិសុខ សណ្តាប់ធ្នាប់នៅក្នុងខេត្ត សភាពការណ៍សន្តិសុខ សណ្តាប់ធ្នាប់ តាមបណ្តោយខ្សែបន្ទាត់ព្រំដែនកម្ពុជា-វៀតណាម និងវឌ្ឍនភាព នៃការអនុវត្តន៍ច្បាប់ស្តីពីការប្រឆាំងអំពើពុករលួយ ការអនុវត្តកម្មវិធីកំណែទម្រង់វិមជ្ឈការ និងវិសហមជ្ឈការ វឌ្ឍនភាព និងបញ្ហាប្រឈមនានា នៃការអភិវឌ្ឍមូលដ្ឋាន នៅក្នុងខេត្ត។ ក្នុងឱកាសនោះលោក ម៉ម ប៊ុននាង បានវាយតម្លៃខ្ពស់ចំពោះការរីកចម្រើនរបស់ខេត្ត និងអំពាវនាវដល់អាជ្ញាធរខេត្តត្រូវប្រយុទ្ធប្រឆាំងនឹងអំពើពុករលួយ ពីព្រោះអំពើពុករលួយ គឺជាជំងឺដ៏សាហាវមួយដែលធ្វើឲ្យសុខភាពសាធារណៈចុះអន់ថយ បើមិនប្រញាប់ព្យាបាលនោះ ប្រជាពលរដ្ឋនឹងអស់ជំនឿទុកចិត្ត សមិទ្ធផលទាំងឡាយដែលខិតខំកសាងនាពេលកន្លងមក នឹងក្លាយជាអសារបង់ ។ បន្ទាប់ពីជួបពិភាក្សាជាមួយអាជ្ញាធរខេត្តរួចមក គណៈប្រតិភូគណៈកម្មការទី១០ព្រឹទ្ធសភា បានអញ្ជើញជួបពិភាក្សាការងារជាមួយនឹងលោក កង សារឿន ប្រធានស្នាក់ការច្រកទ្វារព្រំដែនអន្តរជាតិ អូរយ៉ាដាវ ដើម្បីឈ្វេងយល់អំពីការអនុវត្តច្បាប់ស្តីពី ការប្រឆាំងអំពើពុករលួយ ការគ្រប់គ្រងច្រកទ្វារព្រំដែនអន្តរជាតិ និងបញ្ហាប្រឈមនានា នៅសាលប្រជុំច្រកទ្វារព្រំដែនអន្តរជាតិអូរយ៉ាដាវ ឃុំប៉ក់ញ៉ៃ ស្រុកអូរយ៉ាដាវ ខេត្តរតនគិរី។ បន្ទាប់ពីជួបពិភាក្សារួចមកគណៈប្រតិភូ បានអញ្ជើញចុះត្រួតពិនិត្យស្ថានភាពបង្គោល និងច្រកទ្វារព្រំដែនអន្តរជាតិអូរយ៉ាដាវ ដែលមានព្រំប្រទល់ជាប់គ្នារវាងប្រទេសកម្ពុជា និងប្រទេសវៀតណាម។ ជាមួយគ្នានោះដែរ គណៈប្រតិភូបានអញ្ជើញចុះជួបសំណេះសំណាល និងសួរសុខទុក្ខគ្រូពេទ្យ និងអ្នកជំងឺដែលកំពុងសម្រាកព្យាបាលជំងឺ នៅមណ្ឌលសុខភាពសោមធំ ស្ថិតក្នុងឃុំប៉ក់ញ៉ៃ ស្រុកអូរយ៉ាដាវ ខេត្តរតនគិរី។ ក្នុងឱកាសនោះ លោក ម៉ម ប៊ុននាង បានផ្តល់ថវិកាមកជូនគ្រូពេទ្យចំនួន៣ នាក់ និងអ្នកជំងឺដែលកំពុងសម្រាកព្យាបាលចំនួន ២ នាក់ ដោយក្នុងម្នាក់ៗទទួលបានថវិកា១០ម៉ឺនរៀល ដែលចំណាយថវិកាសរុប ៥០ ម៉ឺនរៀល។ ក្រៅពីនេះ គណៈប្រតិភូគណៈកម្មការទី១០ព្រឹទ្ធសភា បានអញ្ជើញចុះទស្សនកិច្ចក្រុមហ៊ុន ជា ទូច ត្រេឌីង និងក្រុមហ៊ុន ហ័ង អញ្ញ អណ្តូង មាស ស្ថិតក្នុងខេត្តរតនគិរី ព្រមទាំងទស្សនកិច្ច ស្ថានីយវារីអគ្គិសនីសេសានក្រោម២ នៅឃុំភ្លុក ស្រុកសេសាន ខេត្តស្ទឹងត្រែង៕	2019-02-16T00:15:00+07:00	freshnewsasia.com	https://m.freshnewsasia.com/index.php/en/localnews/113189-2019-02-15-10-15-51.html
52592492-21fc-4d62-a65e-9bcbe6e816f3	ការប្រើប្រាស់ស្មាតហ្វូននាំឲ្យកើតជំងឺផ្លូវចិត្ត និងធ្វើឲ្យអូស្ត្រាលីខាតបង់ «៤២.៥ពាន់លានដុល្លារ» ក្នុងមួយឆ្នាំៗ!	អ្នកជំនាញសុខភាពផ្លូវចិត្ត លោក ផេទ្រីក ម៉ាកហ្គូ័ររី (Patrick McGorry) បានព្រមានថា ការប្រើប្រាស់ទូរស័ព្ទដៃស្មាតហ្វូនគឺជាមូលហេតុ នៃបញ្ហាផ្លូវចិត្តដែលបានធ្វើឱ្យប្រទេសអូស្ត្រាលីខាងបង់ប្រាក់ ៤២.៥ពាន់លានដុល្លារ ជារៀងរាល់ឆ្នាំ។ នេះបើតាមការចេញផ្សាយដោយ ទីភ្នាក់ងារសារព័ត៌មានចិនស៊ីនហួរ នៅរសៀលថ្ងៃសុក្រ ទី១៥ ខែកុម្ភៈ ឆ្នាំ២០១៩។ លោក McGorry ធ្វើការកត់សម្គាល់បែបនេះនៅមុនពេលត្រូវចូលរួមវេទិកាសុខភាពផ្លូវចិត្តមួយ រៀបចំឡើងក្នុងទីក្រុង អេឌែឡេដ (Adelaide) នៅថ្ងៃសុក្រនេះ។ លោកបានបន្ថែមទៀតថា អត្រានៃការធុញថប់ និងជំងឺធ្លាក់ទឹកចិត្តបានកើនឡើង អាស្រ័យទៅតាមកំណើននៃទូរស័ព្ទដៃស្មាតហ្វូន ដូច្នេះហើយទើបអ្នកជំនាញរូបនេះ បានអំពាវនាវឱ្យមានដំណោះស្រាយជាក់លាក់មួយ ដើម្បីដោះស្រាយបញ្ហាសុខភាព ផ្លូវចិត្ត ខណៈប្រជាជនអូស្ត្រាលី ១៦ភាគរយទទួលផលប៉ះពាល់ពីជំងឺបាក់ទឹកចិត្ត។ គួរបញ្ជាក់ថា លោក Patrick McGorry ត្រូវបានឈ្នះពានរង្វាន់ប្រចាំឆ្នាំអូស្ត្រាលី (Australian of the Year) កាលពីឆ្នាំ២០១០ សម្រាប់ការបំពេញការងារផ្នែកសុខភាពផ្លូវចិត្ត និងបង្កើតសមាគមជាតិសុខភាពផ្លូវចិត្តអូស្រ្ដាលី។ លោកបានដឹកនាំក្រុមការងារស្រាវជ្រាវពីបញ្ហាសុខភាពជាច្រើនមុខ ជាពិសេសសុខភាពផ្លូវចិត្ត ដែលបាននិងកំពុងបង្កឡើងដោយកត្តាជាច្រើន ហើយក្នុងនោះការប្រើប្រាស់បច្ចេកវិទ្យានៃឧបករណ៍អេឡិចត្រូនិក និងការលេងបណ្តាញសង្គម កំពុងក្លាយជាបញ្ហាចម្បង ដែលធ្វើឲ្យយុវវ័យអូស្ត្រាលីជាច្រើនរងគ្រោះទាំងផ្លូវការ និងសតិអារម្មណ៍៕	2019-02-15T21:26:00+07:00	freshnewsasia.com	https://m.freshnewsasia.com/index.php/en/internationalnews/113171-2019-02-15-07-26-57.html
04d45dbf-b51a-4485-971e-002d4f73223a	ត្រឹមតែ៨ម៉ោង អាចរកឃើញមេរោគជំងឺកាចសាហាវ៣ប្រភេទ ដោយប្រើម៉ាស៊ីនរាប់មេរោគ REAL-TIME PCR របស់មន្ទីរពេទ្យជោរៃភ្នំពេញ	ត្រឹមតែរយៈពេល៨ម៉ោងប៉ុណ្ណោះ នឹងអាចរកឃើញនូវមេរោគជំងឺកាចសាហាវចំនួន៣ប្រភេទរួមមាន៖ ជំងឺរលាកថ្លើមប្រភេទ B និងC, ជំងឺមហារីកមាត់ស្បូន (វីរុស HPV) និងជំងឺរបេង (MTB) ដែលសុទ្ធសឹងតែប្រភេទជំងឺ ដែលមានការរីករាលដាលយ៉ាងខ្លាំងនៅសង្គមបច្ចុប្បន្ននេះ ដើមហេតុនេះបានធ្វើឲ្យមន្ទីរពេទ្យជោរៃភ្នំពេញ បាននាំយកនូវម៉ាស៊ីនទំនើបមួយប្រភេទ REAL-TIME PCR ដំបូងគេនៅកម្ពុជា ដែលមានតួនាទីពិសេស ក្នុងការកំណត់រោគសញ្ញាបានយ៉ាងឆាប់រហ័ស។ នាព្រឹកថ្ងៃទី១៥ ខែកុម្ភៈ ឆ្នាំ២០១៩ នេះ មន្ទីរពេទ្យជោរៃភ្នំពេញ បានសហការជាមួយក្រុមហ៊ុន Veit A បានសម្ពោធដាក់ឲ្យដំណើរការ ម៉ាស៊ីន REAL-TIME PCR ដែលមានតួនាទីខ្ពស់ ក្នុងពិនិត្យរោគវិនិច្ឆ័យ បានយ៉ាងឆាប់រហ័ស ហើយពិធីសម្ពោធនូវម៉ាស៊ីនទំនើបថ្មីទើបនាំចូលមកនេះ ក៏បានការចូលរួមពី វេជ្ជបណ្ឌិត ត្រាន់ ថាញ់ទុង អគ្គនាយកមន្ទីរពេទ្យជោរៃភ្នំពេញ, លោក ង្វៀន ដានវ៉ី អនុប្រធានក្រុមហ៊ុន Veit A រួមនឹងថ្នាក់ដឹកនាំមន្ទីរជោរៃភ្នំពេញជាច្រើននាក់ទៀតផងដែរ។ នាឱកាសនោះ លោកវេជ្ជបណ្ឌិត ឡេ វ៉ាន់ថាញ់ ប្រធានផ្នែកមន្ទីរពិសោធន៍ នៃមន្ទីរពេទ្យជោរៃភ្នំពេញ បានលើកឡើងថា ។ គួរជម្រាបថា គុណសម្បត្តិរបស់ Real Time PCR (Real-time polymerase chain reaction) ធៀបទៅនឹង PCR ធម្មតា គឺថាដំណើរការទាំងមូលពី ការពង្រីក DNA ទៅការវិភាគត្រូវបាន អនុវត្តនៅក្នុងបំពង់តែមួយ។ នេះខុសពី PCR ធម្មតា ដែលផលិតផល PCR ត្រូវបានផ្លាស់ប្តូរ និងរៀបចំទៅជាទម្រង់ផ្សេង។ ជាលទ្ធផលការថយចុះលទ្ធភាព នៃការឆ្លងគ្នារជាមួយនឹងវិធីសាស្រ្ត Real Time PCR។ REAL TIME PCR បានក្លាយទៅជាគ្រឹះនៃការធ្វើរោគវិនិច្ឆ័យម៉ូលេគុល និងការធ្វើរោគវិនិច្ឆ័យ និងការគ្រប់គ្រងជំងឺដូចជា៖ រាប់មេរោគ៖ មេរោគរលាកថ្លើមប្រភេទ B វីរុសជំងឺរលាកថ្លើមប្រភេទ C មហារីកមាត់ស្បូន (វីរុស HPV), ជម្ងឺរបេង(MTB) ។ គុណសម្បត្តិផ្សេងទៀតរបស់ Real Time PCR គឺសមត្ថភាពក្នុងការសម្គាល់ចំនួន ក្នុងកំឡុងពេលដំណើរការ PCR ។ Real Time PCR វាស់បរិមាណ ក្នុងដំណាក់កាលនិទស្សន្តចំណែកឯ Standard PCR វាស់បរិមាណក្នុងដំណាក់ ក្នុងដំណាក់កាល Plateau។ វាមានប្រសិទ្ធិភាពជាងមុនក្នុងការវាស់ស្ទង់អំឡុងដំណាក់កាល អិចស្ប៉ូណង់ស្យែងដោយសារតែ ការវាស់ស្ទង់កំឡុងពេល Plateau មិនបង្ហាញបរិមាណចាប់ផ្តើម។ ជាមួយគ្នានោះ លោក ង្វៀន ដានវ៉ី បានបញ្ជាក់ថា ។ តំណាងក្រុមហ៊ុន Veit A រូបនេះបន្ថែមថា ៕	2019-02-15T19:14:00+07:00	freshnewsasia.com	https://m.freshnewsasia.com/index.php/en/localnews/113182-2019-02-15-09-14-31.html
d572b45d-b168-4d76-985a-6ac910adfe2f	ក្រុមការងារ CPP នាំយកអំណោយចុះចែកជូនពលរដ្ឋ៥គ្រួសារ ដែលកំពុងមានជំងឺ និងជីវភាពខ្វះខាត នៅសង្កាត់ព្រែកព្រះស្តេច ខេត្តបាត់ដំបង	លោកស្រី ហុង ផានី ងួនរតនៈ ភរិយាលោក ងួន រតនៈ អភិបាលខេត្តបាត់ដំបង និងជាប្រធានក្រុមការងារគណបក្សប្រជាជនកម្ពុជាចុះជួយសង្កាត់ព្រែកព្រះស្តេច នាល្ងាចថ្ងៃទី១៣ ខែកុម្ភៈ ឆ្នាំ២០១៩ បានដឹកនាំក្រុមការងារ នាំយកអំណោយចុះសាកសួរសុខទុក្ខ តាមផ្ទះប្រជាពលរដ្ឋចំនួន៥គ្រួសារ ដែលកំពុងជួបការលំបាក ដោយសារមានជំងឺ និងមានជីវភាពខ្វះខាត នៅភូមិចម្ការឬស្សី ភូមិអូរខ្ជាយ សង្កាត់ព្រែកព្រះស្តេច ខេត្តបាត់ដំបង។ លោកស្រី ហុង ផានី ងួនរតនៈ បានឱ្យដឹងថា ក្រុមការងារគណបក្សប្រជាជនកម្ពុជា ចុះជួយសង្កាត់ព្រែកព្រះស្តេច ក្រុងបាត់ដំបង តែងតែដឹងសុខទុក្ខ និងជីវភាពរស់នៅរបស់ប្រជាពលរដ្ឋ ជួយដោះស្រាយកង្វល់ និងបញ្ហាផ្សេងៗ ជូនប្រជាពលរដ្ឋរហូតមក ជាក់ស្តែងថ្ងៃនេះ ដោយទទួលបានដំណឹងពី លោកប្រធានគណបក្សសង្កាត់ព្រែកព្រះស្តេចថា មានប្រជាពលរដ្ឋចំនួន ៥គ្រួសារ កំពុងជួបប្រទះការលំបាក ជីវភាពខ្វះខាត ដោយមានជំងឺផងនោះ លោកស្រីបានឆ្លៀតពេលម៉ោងចេញធ្វើការល្ងាច ដោយចាត់ឱ្យក្រុមការងារ យកអំណោយចុះសួរសុខទុក្ខជាបន្ទាន់ ដោយលោកស្រីបានដឹកនាំសមាជិក សមាជិការបក្សសង្កាត់ព្រែកព្រះស្តេច សាខាបក្សភូមិ និងសកម្មជនបក្សមួយចំនួនទៀតដោយផ្ទាល់ផងដែរ។ លោកស្រីបានឱ្យដឹងទៀតថា អំណោយដែលបានចែកជូននេះ ថ្វីដ្បិតមានចំនួនបន្តិចបន្តួចមែន តែវាបានជួយសម្រួល សម្រាលក្នុងជីវភាពរស់នៅបានមួយរយៈដែរ។ នេះក៏អាស្រ័យដោយមាន គណបក្សប្រជាជនកម្ពុជា មានថ្នាក់ដឹកនាំកំពូលល្អ គឺសម្តេចតេជោ ហ៊ុន សែន ប្រធានគណបក្សប្រជាជនកម្ពុជា ដែលតែងតែបានណែនាំដល់ថ្នាក់ដឹកនាំបក្សមូលដ្ឋានគ្រប់វេលា គឺត្រូវដឹងសុខទុក្ខប្រជាពលរដ្ឋគ្រប់កាលៈទេសៈ បើមានបញ្ហាអ្វីត្រូវជួយដោះស្រាយជូនប្រជាពលរដ្ឋ ឱ្យបានទាន់ពេលវេលា ដោយមិនបណ្តោយឱ្យប្រជាពលរដ្ឋណាម្នាក់ ស្លាប់ដោយអត់បាយនោះឡើយ។ បន្ទាប់ពីទទួលបានអំណោយ ពួកគាត់បានថ្លែងអំណរគុណយ៉ាងធំធេង ដល់ក្រុមការងារទាំងអស់ ដែលតែងបានចុះមកជួយរហូតមកមិនដែលខាន ធ្វើឱ្យប្រជាពលរដ្ឋគោរពស្រលាញ់ និងបន្តគាំទ្រគណបក្សប្រជាជន ដឹកនាំប្រទេសជាតិឆ្ពោះទៅមុខ ដោយមានការអភិវឌ្ឍលើគ្រប់វិស័យ កាន់តែរីកចម្រើនសម្បូរណ៍សប្បាយ ដល់កូនចៅជំនាន់ក្រោយ បានរស់នៅដោយសុខសន្តិភាពតទៅ។ គួរបញ្ជាក់ដែរថា អំណោយដែលក្រុមការងារ បានចែកជូនប្រជាពលរដ្ឋទាំង៥គ្រួសារ ដែលកំពុងជួបការលំបាកនោះក្នុងម្នាក់ៗទទួលបាន អង្ករ៥០គីឡូក្រាម មី១កេស ទឹកត្រី-ទឹកស៊ីអ៊ីវ១យួរ ថ្នាំពេទ្យ សារ៉ុង១ និងថវិកាមួយចំនួន ក្នុងនោះចំនួន២គ្រួសារ រស់នៅភូមិចម្ការឬស្សី ២គ្រួសាររស់នៅភូមិអូរខ្ជាយ និង១គ្រួសារទៀតមានឈ្មោះ ធឿន មុំ ភេទស្រី ជាសមាជិកក្រុមប្រឹក្សាសង្កាត់ព្រែកស្តេច បានធ្លាក់ខ្លួនឈឺដោយសារជម្ងឺលើសឈាម៕	2019-02-14T21:41:00+07:00	freshnewsasia.com	https://m.freshnewsasia.com/index.php/en/localnews/113074-2019-02-14-07-41-12.html
439e4189-6212-43e1-a80d-3a2b50e9d8d9	គណៈកម្មាការទី១០ព្រឹទ្ធសភា ប្រាប់រដ្ឋបាលខេត្តរតនគិរីថា ឱសថដ៏មានប្រសិទ្ធភាពព្យាលជំងឺពុករលួយ គឺការអនុវត្តអភិក្រមទាំង៥របស់សម្តេចតេជោ ហ៊ុន សែន	គណៈប្រតិភូគណៈកម្មការទី១០ព្រឹទ្ធសភា ដឹកនាំដោយលោក ម៉ម ប៊ុននាង បានណែនាំដល់រដ្ឋបាលខេត្តរតនគិរីថា ឱសថដ៏មានប្រសិទ្ធភាពបំផុត ដើម្បីព្យាលជំងឺពុករលួយ គឺការអនុវត្តអភិក្រមទាំង៥ របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ ការណែនាំរបស់លោក ម៉ម ប៊ុននាង បានធ្វើឡើងនៅព្រឹកថ្ងៃទី១៤ ខែកុម្ភៈ ឆ្នាំ២០១៩នេះ ក្នុងឱកាសលោកដឹកនាំគណៈជួបពិភាក្សាការងារជាមួយអាជ្ញាធរខេត្តរតនគិរី ដឹកនាំដោយលោក គិត ទ្រី អភិបាលរងខេត្តរតនគិរី ដើម្បីឈ្វេងយល់អំពីការអនុវត្តច្បាប់ស្តីពី ការប្រឆាំងអំពើពុករលួយ ការអនុវត្តកំណែទម្រង់វិមជ្ឈការ និងវិសហមជ្ឈការ ការអភិវឌ្ឍមូលដ្ឋាន និងបញ្ហាប្រឈមនានា នៅសាលប្រជុំសាលាខេត្តរតនគិរី។ ក្នុងពិធីជួបពិភាក្សាការងារនេះ លោក គិត ទ្រី បានប្រាប់គណៈប្រតិភូអំពីស្ថានភាពទូទៅរបស់ខេត្តរតនគិរី សភាពការណ៍សន្តិសុខ សណ្តាប់ធ្នាប់នៅក្នុងខេត្ត សភាពការណ៍សន្តិសុខ សណ្តាប់ធ្នាប់ តាមបណ្តោយខ្សែបន្ទាត់ព្រំដែនកម្ពុជា-វៀតណាម និងវឌ្ឍនភាព នៃការអនុវត្តច្បាប់ស្តីពីការប្រឆាំងអំពើពុករលួយ ការអនុវត្តកម្មវិធីកំណែទម្រង់វិមជ្ឈការ និងវិសហមជ្ឈការ វឌ្ឍនភាព និងបញ្ហាប្រឈមនានា នៃការអភិវឌ្ឍន៍មូលដ្ឋាន។ ក្នុងឱកាសនោះ លោក ម៉ម ប៊ុននាង បានថ្លែងអំពីគោលបំណង ដែលគណៈប្រតិភូចុះមកនាពេលនេះ និងវាយតម្លៃខ្ពស់ចំពោះការរីកចម្រើនរបស់ខេត្ត។ ជាមួយគ្នានេះដែរលោក ម៉ម ប៊ុននាង បានអំពាវនាវប្រយុទ្ធប្រឆាំងនឹងអំពើពុករលួយ ពីព្រោះអំពើពុករលួយ គឺជាជំងឺដ៏សាហាវមួយ ដែលធ្វើឲ្យសុខភាពសាធារណៈចុះអន់ថយ បើមិនប្រញាប់ព្យាបាលនោះ ប្រជាពលរដ្ឋនឹងអស់ជំនឿទុកចិត្ត សមិទ្ធផលទាំងឡាយដែលខិតខំកសាងនាពេលកន្លងមក នឹងក្លាយជាអសារបង់។ លោកណែនាំថា ឱសថដ៏មានប្រសិទ្ធភាព ក្នុងការព្យាលជំងឺពុករលួយ គឺការអនុវត្តឲ្យបានអភិក្រមទាំង៥ របស់សម្តេចតេជោនាយករដ្ឋមន្ត្រី ដែលរួមមាន ឆ្លុះកញ្ចក់, ងូតទឹក, ដុសក្អែល, ព្យាបាល និងវះកាត់ តាមរយៈការអប់រំ បង្ការទប់ស្កាត់ និងពង្រឹងការអនុវត្តច្បាប់។ ជាពិសេសត្រូវអប់រំដើម្បីឲ្យបុគ្គលម្នាក់ៗមិនចង់ពុករលួយ បង្ការទប់ស្កាត់ ដើម្បីមិនអាចពុករលួយ និងអនុវត្តច្បាប់បង្រ្កាបបទល្មើស ដើម្បីមិនហ៊ានពុករលួយ៕	2019-02-14T19:32:00+07:00	freshnewsasia.com	https://m.freshnewsasia.com/index.php/en/localnews/113058-2019-02-14-05-32-52.html
8360bf3a-a7ba-4990-824b-79baaa6d9f72	រោគសញ្ញា និងវិធីការពារព្រមទាំងព្យាបាល ជំងឺទឹកនោមផ្អែម	ក្រុមអ្នកជំនាញផ្នែកសុខភាពឲ្យដឹងថា ជំងឺទឹកនោមផ្អែមដែលជាជំងឺរ៉ាំរ៉ៃ គឺជាឃាតករ សម្លាប់ជីវិតមនុស្សដោយស្ងៀមស្ងាត់ ដែលក្នុងនោះជាង ៨០% នៃអ្នកស្លាប់ គឺស្ថិតនៅក្នុងប្រទេសដែលប្រជាពលរដ្ឋមានប្រាក់ចំណូលទាប ឬមធ្យម។ តើមូលហេតុអ្វីនាំឲ្យកើតជំងឺទឹកនោមផ្អែម ហើយតើមានវិធីណាអាចការពារជំងឺប្រភេទនេះបាន? លោក បណ្ឌិត គង់ សេងលី អ្នកស្រាវជ្រាវកម្មវិធីបង្ការជំងឺទឹកនោមផ្អែម នៃសកលវិទ្យាល័យ កូណិតទីខាត់ (Connecticut) មានប្រសាសន៍ប្រាប់អាស៊ីសេរីតាមទូរស័ព្ទថា មូលហេតុ ២យ៉ាង ដែលនាំឲ្យកើតជំងឺទឹកនោមផ្អែម ទី១ គឺដោយសារពូជអំបូរដែលនាំឲ្យកើតជំងឺនេះតាំងពីកំណើតមក និងទី២ គឺដោយសាររបៀបរបបនៃការរស់នៅ រួមមានការហូបចុក ការហាត់ប្រាណ និងការសម្រាន្តជាដើម។ លោកបណ្ឌិត គង់ សេងលី ដែលបច្ចុប្បន្នរស់នៅ ក្នុងក្រុង ឡូវ៉ែល (Lowell) រដ្ឋម៉ាស្សាឈូសេត (Massachusetts) សហរដ្ឋអាមេរិក លើកឡើងអំពីជំងឺទឹកនោមផ្អែមប្រភេទទី១ ដែលកើតចំពោះកុមារ ឬយុវជន អាយុក្រោម ១៨ឆ្នាំ និងជំងឺទឹកនោមផ្អែមប្រភេទទី២ (Diabetes Type 2) កើតចំពោះមនុស្សចាស់។ ចំណែកប្រភេទទី៣វិញ គឺកើតឡើងចំពោះអ្នកមានផ្ទៃពោះ៖ (Insulin) ។ ការស្រាវជ្រាវផ្នែកវេជ្ជសាស្ត្រនៅសហរដ្ឋអាមេរិកជាច្រើន បានរកឃើញថា រោគសញ្ញានៃជំងឺទឹកនោមផ្អែមប្រភេទទី១ និងទី២ គឺស្រដៀងគ្នា រួមមាន កម្រិតជាតិស្ករក្នុងឈាមឡើងខ្ពស់ បត់ជើងតូចញឹកញាប់ ឧស្សាហ៍ស្រេកទឹក ឃ្លានឥតឈប់ឈរ ស្រកទម្ងន់ឬឡើងទម្ងន់ ភ្នែកស្រវាំង និងមានអាការៈខ្សោយ និងឆាប់នឿយហត់អស់កម្លាំង។ ចំណែកអ្នកកើតជម្ងឺទឹកនោមផ្អែមប្រភេទទី២វិញ គឺដោយសារលំពែង មិនអាចបង្កើត អាំងស៊ូលីន ឬ អ៊ិនសូលីន (Insulin) បានទេ ហើយអ្នកជំងឺភាគច្រើន គឺលើសទម្ងន់ហួសហេតុ ដោយសារតែគ្មានការហាត់ប្រាណ ឬរូបរាងកាយអសកម្ម។ លោក បណ្ឌិត គង់ សេងលី អ្នកស្រាវជ្រាវកម្មវិធីបង្ការជំងឺទឹកនោមផ្អែម អះអាងថា ជំងឺទឹកនោមផ្អែម មិនអាចព្យាបាលជាដាច់បានទេ ក៏ប៉ុន្តែ គេអាចគ្រប់គ្រងវាបាន ដោយធ្វើយ៉ាងណាមិនឲ្យជាតិស្ករឡើងខ្លាំង តាមរយៈការលេបថ្នាំ ការចាក់អាំងសូលីន និងសំខាន់បំផុត គឺជម្រើសនៃការរស់នៅប្រកបដោយផាសុកភាព៖ ។ ការស្រាវជ្រាវដដែល ក៏បានរកឃើញផងដែរថា បច្ចុប្បន្ន ប្រជាពលរដ្ឋភាគច្រើន មានទំនោរទៅរកការទទួលទានរបបអាហារ ដែលមានចំនួនកាឡូរីខ្ពស់ អាហារមានជាតិស្ករ ជាតិខ្លាញ់ ជាតិអំបិល អាហារកែច្នៃមួយចំនួន អាហារខ្ចប់វេច អាហារកំប៉ុង នំផ្អែម ទឹកភេសជ្ជផ្អែម មានកូកាកូឡា (Coca Cola) ជាដើម និងអាហារចម្អិនភ្លាមៗ ទាន់ចិត្ត ដែលប្រើខ្លាញ់ច្រើន ឬបំពង ដូចជា ហែមប៊ើហ្គឺ (Hamburger) និងភីហ្សា (Pizza) ។ល។ ចំពោះប្រជាពលរដ្ឋខ្មែរ ដែលនិយមចូលចិត្តបរិភោគបាយវិញ លោក បណ្ឌិត គង់ សេងលី ក៏បានពន្យល់អំពីភាពខុសគ្នានៃការបរិភោគអង្ករសម្រូប និងអង្ករស។ លោកបន្តថា ដើម្បីជៀសវាង និងកាត់បន្ថយហានិភ័យនៃជំងឺទឹកនោមផ្អែម ប្រជាពលរដ្ឋត្រូវកាត់បន្ថយការញ៉ាំបាយច្រើន មកញ៉ាំតិចវិញ និងបរិភោគបន្លែ និងផ្លែឈើស្រស់ៗ ឲ្យបានច្រើន៖ ។ លោកបណ្ឌិតក៏បានបញ្ជាក់ផងដែរថា ដូនតាពីដើមមក គាត់ពិសាបាយច្រើនមែន ប៉ុន្តែគាត់ទម្លាប់ជិះកង់ ឬដើររាប់សិបគីឡូម៉ែត្រ ប្រើប្រាស់កម្លាំងបាយខ្លាំងក្នុងការធ្វើស្រែចម្ការ និងដំណាំកសិកម្ម ហើយដែលសកម្មភាពទាំងនេះនាំឲ្យបែកញើស ដុតរំលាយជាតិកាឡូរី ឬជាតិខ្លាញ់ ឬជាតិស្ករនៅក្នុងខ្លួន។ ប៉ុន្តែផ្ទុយទៅវិញ បច្ចុប្បន្ន ម្នាក់ៗ ប្រើប្រាស់យានយន្ត មានម៉ូតូ ឡាន ហើយកត្តាមួយទៀត គឺនិយមជក់បារី និងទទួលទានគ្រឿងស្រវឹងច្រើន។ របាយការណ៍របស់អង្គការសុខភាពពិភពលោក (World Health Organization-WHO) ចេញផ្សាយកាលពីថ្ងៃទី៣០ ខែតុលា ឆ្នាំ២០១៨ ឲ្យដឹងថា ជំងឺទឹកនោមផ្អែម គឺជាជំងឺរ៉ាំរ៉ៃ ដែលបណ្តាលមកពីលំពែង មិនអាចបង្កើត អាំងសូលីន គ្រប់គ្រាន់ ឬក៏សរីរាង្គរបស់យើងមិនអាចប្រើប្រាស់ ជាតិអាំងសូលីន ដែលផលិតនោះ ទៅចិញ្ចឹមដល់កោសិកាផ្សេងៗ។ អាំងសូលីន ឬ អ៊ិនសូលីន គឺជាប្រភេទអ័រម៉ូនម្យ៉ាង ដែលគ្រប់គ្រង ឬរំលាយជាតិស្ករ នៅក្នុងឈាម ហើយអ្នកកើតជំងឺទឹកនោមផ្អែមរ៉ាំរ៉ៃ បណ្តាលឲ្យខ្វាក់ភ្នែក តម្រងទឹកមូត្រ (Kidney តម្រងនោម) មិនដំណើរការ ជំងឺគាំងបេះដូង (Heart Attack) ជំងឺដាច់សរសៃឈាមក្នុងខួរក្បាល (Stroke) និងការតម្រូវឲ្យកាត់ចុងដៃ ឬជើង។ អង្គការសុខភាពពិភពលោក បារម្ភពីការកើនឡើងនៃអ្នកកើតជំងឺទឹកនោមផ្អែម (Diabetes) នៅកម្ពុជា និងនៅក្នុងពិភពលោក ដែលបច្ចុប្បន្នមានចំនួនសរុបជាង ៤២៥លាននាក់។ ចំនួននេះ គឺកើនឡើងខ្លាំង បើប្រៀបធៀបកាលពីឆ្នាំ១៩៨០ ដែលមានចំនួន ១០៨លាននាក់ នៅទូទាំងពិភពលោក។ របាយការណ៍បន្តថា ពលរដ្ឋប្រមាណជិត ២លាននាក់បានស្លាប់ ដោយសារជំងឺទឹកនោមផ្អែម កាលពីអំឡុងឆ្នាំ២០១៦។ ចំណែកនៅកម្ពុជាវិញ របាយការណ៍របស់អង្គការសុខភាពពិភពលោក (WHO) បង្ហាញថា នៅឆ្នាំ២០១៦ អត្រាអ្នកកើតជំងឺទឹកនោមផ្អែម ដែលមានអាយុចន្លោះ ពី ២៥ឆ្នាំ ទៅ ៦៤ឆ្នាំ គឺកើនឡើងដល់ចំនួន ៥,៩% បើប្រៀបធៀបកាលពីឆ្នាំ ២០១០ ដែលមានចំនួន ២,៩% ។ នេះមានន័យថា ពលរដ្ឋជាង៩សែននាក់ បានកើតជំងឺទឹកនោមផ្អែម (Diabetes) ក្នុងឆ្នាំ២០១៦ ដែលស្ថិតិកាលពីឆ្នាំ២០១០ គឺមានចំនួន ជាង ២សែននាក់។ របាយការណ៍ដដែលបន្តថា ពលរដ្ឋដែលរស់នៅទីក្រុង គឺប្រឈមមុខនឹងបញ្ហាកើតជំងឺទឹកនោមផ្អែម ច្រើនជាងពលរដ្ឋដែលរស់នៅទីជនបទស្រុកស្រែចម្ការ ហើយដើម្បីការពារ និងកាត់បន្ថយគ្រោះថ្នាក់បណ្ដាលមកពីជំងឺទឹកនោមផ្អែម បុគ្គលម្នាក់ៗ ត្រូវរក្សាទម្ងន់ខ្លួនកុំឲ្យឡើង ឬធាត់ពេក ហាត់ប្រាណឲ្យបានទៀងទាត់ យ៉ាងហោចណាស់ ៣០នាទីក្នុងមួយថ្ងៃ បរិភោគអាហារទ្រទ្រង់សុខភាព ចៀសវាងការញ៉ាំជាតិស្ករ ឬផ្អែមច្រើន កុំបរិភោគជាតិខ្លាញ់ និងចៀសវាងការជក់បារី៕	2019-02-14T18:55:00+07:00	rfa.org	https://www.rfa.org/khmer/program/health/signs-and-symptoms-of-diabetes-02142019065444.html
4ef27104-0734-4a68-b176-9ac042753787	អ្នកជំងឺខ្សោយផ្លូវភេទ មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999	2019-02-14T16:58:00+07:00	freshnewsasia.com	https://m.freshnewsasia.com/index.php/en/localnews/113026-2019-02-14-02-58-27.html
882b2668-1808-4ce0-b8d4-eb805c4d4eb5	អាណិតដែរ!!! បើករថយន្តទៅលេងភ្លេងការ ឆ្លងចរន្តតាមផ្លូវ ឆេះខ្ទេច	អ្នកចំរៀងភ្លេងការម្នាក់ បើករថយន្តទៅលេងភ្លេងការ ខណៈមកដល់ពាក់កណ្តាលផ្លូវ ស្រាប់តែរថយន្តឆ្លងចរន្តឆាបឆេះរថយន្តខ្ទេច សល់តែគ្រោងឆ្អឹង បង្កអោយមានការភ្ញាក់ផ្អើល ដល់រថយន្តពន្លត់អគ្គីភ័យ កាលពីវេលាម៉ោង ៤នឹង៣០នាទីទៀបភ្លឺថ្ងៃទី១៤ ខែកុម្ភៈ ឆ្នាំ២០១៩ តាមបណ្ដោយផ្លូវបេតុង ភូមិស្រែអំពិល សង្កាត់ស្នោរ ខណ្ឌពោធិ៍សែនជ័យ ។ រថយន្តដែលឆាបឆេះម៉ាក រេវហ្វរ ពណ៌ព្រីងទុំ ពាក់ស្លាក់លេខ ភ្នំពេញ 2J-3990 មានម្ចាស់រថយន្តឈ្មោះ ចាន់ សុជាតិ ភេទប្រុស អាយុ៤៦ឆ្នាំ មុខរបរច្រៀងភ្លេងការ រស់នៅភូមិសំរោងលើឃុំ សំរោងលើ ស្រុកអង្គស្នួល ខេត្តកណ្តាល ។ តាមប្រភពពត៌មាន ពីម្ចាស់រថយន្ត បាននិយាយប្រាប់ថា នៅមុនពេលកើតហេតុ គាត់បានធ្វើដំណើរតែម្នាក់ឯង ចេញពីផ្ទះបើករថយន្តគោលបំណង ទៅច្រៀងភ្លេងការគេ នៅខណ្ឌទួលគោករាជធានីភ្នំពេញ លុះបើករថយន្តមកដល់ចំណុចកើតហេតុ ស្រាប់តែ រថយន្តរបស់គាត់ឆាបឆេះផ្នែកខាងមុខ កន្លែងអាគុយយ៉ាងសន្ធោសន្ធៅ គាត់បានឈប់រថយន្តរត់ចេញពីរថយន្ដ ស្រែកហៅអោយប្រជាពលរដ្ឋជួយពន្លត់ភ្លាមៗនោះ ប្រជាពលរដ្ឋបាននាំគ្នាមកដែរ តែរថយន្តឆេះកាន់តែខ្លាំងទៅៗហើយប្រជាពលរដ្ឋបាននាំគ្នា ដួសទឹកពាងជាច្រើនពាងផងដែរនៅតែមិនរលត់។ ប្រភពព័ត៌មានបានបន្តទៀតថា ខណៈពេលរថយន្តរបស់គាត់ ឆេះមួយសន្ទុះ ស្រាប់តែមានរថយន្តពន្លត់អគ្គីភ័យ របស់ស្នងការនគរបាលរាជធានីភ្នំពេញ បានមកជួយពន្លត់ភ្លាមៗផងដែរ ដោយរថយន្តមកជួយពន្លត់បាន៣គ្រឿង អស់ហើយរថយន្តក៏ឆេះអស់ដែរ។ ក្រោយពេលកើតហេតុ សមត្ថកិច្ចបានប្រគល់គ្រោងឆ្អឹងរថយន្ត អោយជនរងគ្រោះយកទៅលក់អេតចាយ ៕	2019-02-14T10:09:54+07:00	kbnnews.com	https://kbn.news/archives/116448
7aa1af89-447f-4728-80ea-c36b87f6f338	មេរោគកំណាច Ebola នៅកុងហ្គោមិនទាន់ធូរស្រាលឡើយ ខណៈមនុស្សជាង៥០០នាក់ស្លាប់ និងរាប់រយនាក់ទៀតផ្ទុកជំងឺ! (Video Inside)	ក្មេងជិត ១០០នាក់បាត់បង់ជិវិត គិតចាប់តាំងតែពីជំងឺអេបូឡា (Ebola) បានផ្ទុះរីករាលដាលឡើង នៅក្នុងសាធារណរដ្ឋប្រជាធិបតេយ្យកុងហ្គោកាលពីឆ្នាំ២០១៨ ហើយមកទល់ពេលនេះពុំមានសញ្ញាធូរស្រាលឡើយ ដោយកាលពីខែមករាកន្លងទៅ ចំនួនករណីថ្មីបានកើនឡើងដល់ទៅទ្វេដង ខណៈចំនួនមនុស្សស្លាប់សរុបវិញគឺជាង ៥០០នាក់។ នេះបើតាមការបញ្ជាក់ពីអង្គការសង្រ្គោះកុមារអន្តរជាតិ (Save the Children) ដកស្រង់ខ្លឹមសារដោយសារព័ត៌មាន CNN នៅរសៀលថ្ងៃចន្ទ ទី១១ ខែកុម្ភៈ ឆ្នាំ២០១៩។ អង្គការសង្គ្រោះកុមារ (Save the Children) កុមារសរុបចំនួន ៩៧នាក់បានស្លាប់ដោយសារជំងឺ Ebola គិតចាប់តាំងពីជំងឺដ៏កាចសាហាវនេះបានផ្ទុះឡើងកាលពីខែសីហា ឆ្នាំទៅមិញ ខណៈក្មេងៗក្នុងចំណោមនោះចំនួន ៦៥នាក់ គឺមានអាយុពុំដល់ ០៥ឆ្នាំផង។ ទន្ទឹមនឹងនេះ ចំនួនករណីថ្មីនៃអ្នកកើតជំងឺ Ebola បានស្ទុះឡើងខ្លាំងក្នុងខែមុន គឺពីប្រមាណត្រឹម ២០នាក់ ក្នុងមួយសប្តាហ៍ដល់ជាង ៤០នាក់ បើតាមអង្គការសង្រ្គោះកុមារ ហើយក្នុងអំឡុងបីសប្តាហ៍ចុងក្រោយនៃខែមករា គឺមានករណីថ្មីសរុប ១២០ ហើយនៃអ្នកឆ្លងវីរុស Ebola ថ្មីៗ។ គួរជម្រាបថា ជំងឺ Ebola ជាមធ្យមផ្តាច់ជិវិតអ្នកឆ្លងចំនួនពាក់កណ្តាល ខណៈករណីរីករាលដាលថ្មីចុងក្រោយនេះ មានអត្រាស្លាប់ខ្ទង់ ៦០ភាគរយ។ ម៉្យាងវិញទៀត នេះជាការឆ្លងរីករាលដាលដ៏ប្រល័យ និងធំបំផុតលំដាប់ទីពីរនៅក្នុងប្រវតិ្តសាស្រ្ត គឺក្រោមករណីរីករាលដាល Ebola នៅតំបន់អាហ្រ្វិកខាងលិចកាលពីឆ្នាំ២០១៤ តែមួយប៉ុណ្ណោះ នៅពេលជំងឺនេះបានឆក់យកជីវិតមនុស្សជាង ១១,០០០នាក់ បើតាមតួលេខរបស់អង្គការសុខភាពពិភពលោក។ សរុបមកករណីជំងឺ Ebola នៅកុងហ្គោមានចំនួន ៨០៦ករណី គិតចាប់ពីខែសីហា ឆ្នាំ២០១៨ បើតាមការបញ្ជាក់ពីក្រសួងសុខាភិបាល នៃប្រទេសអាហ្វ្រិកកណ្តាលនេះ មនុស្សសរុប ៥០៥នាក់ហើយបានស្លាប់៕	2019-02-11T19:10:00+07:00	freshnewsasia.com	https://m.freshnewsasia.com/index.php/en/internationalnews/112745-2019-02-11-05-10-16.html
ea19f1ec-c212-4b23-aba5-90e771b46cf8	ក្មួយៗកុមារ នៃភូមិកុមារអរុណរះ ត្រូវបានយកចិត្តទុកដាក់ពិនិត្យ និងព្យាបាលជំងឺមាត់ធ្មេញ ពីសំណាក់សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA)	ក្មួយៗកុមារអ្នកនៅភូមិកុមារអរុណរះ នៃអង្គការ The Australia Cambodia foundation ត្រូវបានសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) យកចិត្តទុកដាក់ពិនិត្យ និងព្យាបាល ក្រោមការយក ចិត្តទុកដាក់ ពីសំណាក់លោក ហ៊ុន ម៉ាណែត និងលោកស្រី ពេជ ចន្ទមុន្នី ប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) និងមានការចូលរួមពីសាស្ត្រាចារ្យវេជ្ជបណ្ឌិត និងកម្លាំងស្ម័គ្រចិត្ត ជាច្រើន។ នេះមិនមែនជាលើកទី១ទេ ដែលលោក ហ៊ុន ម៉ាណែត និងលោកស្រី ពេជ ចន្ទមុន្នីបានយកចិត្តទុកដាក់ចំពោះសុខទុក្ខ សុខមាលភាព ការសិក្សាការ និងការរស់នៅរបស់ក្មួយៗនៅក្នុងអង្គការមួយនេះ។ នេះគឺជាលើកទី៨ ហើយដែលលោកទាំង២ ក្រុមការងារគ្រូពេទ្យស្ម័គ្រចិត្តសម្តេចតេជោ (TYDA) បានចុះជួបសំណេះសំណាលសួរសុខទុក្ខ និងផ្តល់ការពិនិត្យព្យាបាលដល់ក្មួយៗ ព្រមទាំងផ្ដល់នូវគ្រឿងឧបភោគ បរិភោគ សម្ភារសិក្សា នៅនាពេលកន្លងមក។ លោកស្រី Garaldine នាយិកាអង្គការ The Australia Cambodia foundation (sunrise children's villages) បានលើកឡើងថា សកម្មភាពមនុស្សធម៌របស់ សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ថ្ងៃនេះពិតជាបានបង្ហាញពីការយកចិត្តទុកដាក់ចំពោះ សុខភាពមាត់ធ្មេញ ការរស់នៅ និងការសិក្សារបស់ក្មួយៗ និងបុគ្គលិកនៅទីនេះ។ លោកស្រី នាយិការអង្គការ សូមគោរពថ្លែងអំណរគុណ ចំពោះសកម្មភាពមនុស្សធម៌ដ៏មានតម្លៃនេះ និងពិតជាមានចិត្តរំភើបសប្បាយរីករាយ នៅក្នុងការទទួលសកម្មភាពមនុស្សធម៌ ដ៏មានតម្លៃចពោះក្មួយៗ និងបុគ្គលិកនៅទីនេះ។ សូមបញ្ជាក់ថា នៅថ្ងៃទី១០ ខែកុម្ភៈ ឆ្នាំ២០១៩ ក្មួយៗកុមារចំនួន១៣៣នាក់ នៅភូមិកុមារអរុណរះ អង្គការ The Australia Cambodia foundation ស្ថិតនៅភូមិទួលក្រសាំង ឃុំរការខ្ពស់ ស្រុកស្អាង ខេត្តកណ្តាល ត្រូវបានសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) យកចិត្តទុកដាក់ពិនិត្យ និងព្យាបាលជាលើកទី៤៕	2019-02-11T02:29:00+07:00	freshnewsasia.com	https://m.freshnewsasia.com/index.php/en/localnews/112700-2019-02-10-12-29-03.html
227b0318-beb5-4f39-924d-a45a0800e722	គ្រូពេទ្យស្ម័គ្រចិត្តមកពីអាមេរិក៣៥០នាក់ ចុះពិនិត្យព្យាបាលជំងឺជូនពលរដ្ឋ និងឧបត្ថម្ភសម្ភារពេទ្យតម្លៃជាង៣០ម៉ឺនដុល្លារ ដល់មន្ទីរពេទ្យស្រុកបារាយណ៍-សន្ទុក	តាមរយៈការសម្របសម្រួលពីសំណាក់លោក ថោង ខុន រដ្ឋមន្ត្រីក្រសួងទេសចរណ៍ និងជាប្រធានក្រុមការងារថ្នាក់ជាតិចុះមូលដ្ឋានខេត្តកំពង់ធំ ក្រុមគ្រូពេទ្យស្ម័គ្រចិត្តមកពីសហរដ្ឋអាមេរិក ៣៥០នាក់ បានមកពិនិត្យព្យាបាលជំងឺជូនប្រជាពលរដ្ឋនៅស្រុកបារាយណ៍ ស្រុកសន្ទុក និងស្រុកតាំងគោក ព្រមទាំងបានឧបត្ថម្ភសម្ភារបរិក្ខាពេទ្យជាច្រើនមានតម្លៃជាង ៣០ម៉ឺនដុល្លារអាមេរិក ជូនដល់មន្ទីរពេទ្យបង្អែកស្រុកបារាយណ៍-សន្ទុកផងដែរ។ ក្រុមគ្រូពេទ្យស្ម័គ្រចិត្តទាំង៣៥០នាក់ខាងលើ មកពីអង្គការលើកកម្ពស់សុខភាពប្រកបដោយចីរភាព ហៅកាត់ SHE (Sustainable Health Empowerment) និងមកពីសមាគមសុខាភិបាលខ្មែរនៅអាមេរិក (CHPAA)។ គិតមកដល់ឆ្នាំ២០១៩នេះ គឺជាឆ្នាំទី៩ហើយ ដែលក្រុមគ្រូពេទ្យស្ម័គ្រចិត្តនៃសមាគមនេះបានចុះមកពិនិត្យ និងព្យាបាលជំងឺជូនប្រជាពលរដ្ឋកម្ពុជា ដោយចល័តតាមបណ្តារាជធានី-ខេត្តផ្សេងៗគ្នា មានដូចជារាជធានីភ្នំពេញ ខេត្តកោះកុង តាកែវ ពោធិ៍សាត់ បាត់ដំបង ត្បូងឃ្មុំ ព្រែវែង ស្វាយរៀង និងលើកទី៩នេះនៅខេត្តកំពង់ធំតែម្តង ដែលក្នុងមួយឆ្នាំៗ គឺបានពិនិត្យព្យាបាលជំងឺជូនប្រជាជនកម្ពុជាប្រមាណ ៤-៥ពាន់នាក់។ ដូច្នេះសរុបទាំង៩ឆ្នាំ (បូកនឹងលើកនេះ) គឺ CHPAA បានពិនិត្យព្យាបាលជំងឺជូនប្រជាជនកម្ពុជា បានសរុបប្រមាណ ៤៥,០០០នាក់។ដោយឡែក អង្គការ SHE គិតមកដល់ឆ្នាំ២០១៨នេះ គឺជាឆ្នាំទី៥ហើយ ដែលអង្គការនេះបានដាក់កម្មវិធីប្រចាំឆ្នាំចុះមកពិនិត្យ ព្យាបាលជំងឺជូនប្រជាពលរដ្ឋតែចំនួន ៣ខេត្តគោលដៅប៉ុណ្ណោះ មានដូចជា ខេត្តព្រះសីហនុ ខេត្តសៀមរាប និងនៅស្រុកបារាយណ៍ ខេត្តកំពង់ធំ ដោយក្នុងមួយឆ្នាំៗបានពិនិត្យព្យាបាលជំងឺជូនប្រជាជនកម្ពុជាប្រមាណ ១,២០០នាក់ ដូច្នេះសរុបរយៈពេល៥ឆ្នាំ អង្គការ SHE បានពិនិត្យព្យាបាលជំងឺជូនប្រជាជនកម្ពុជាបានប្រមាណ ៦,០០០នាក់។ ការពិនិត្យព្យាបាលជំងឺជូនប្រជាពលរដ្ឋលើកទី៩នេះ ធ្វើឡើងនៅមន្ទីរពេទ្យបង្អែកស្រុកបារាយណ៍-សន្ទុក ចាប់ពីថ្ងៃទី១១-១៦ ខែកុម្ភៈ ឆ្នាំ២០១៩ ដោយមានការចូលរួមសហការពីសំណាក់ក្រុមគ្រូពេទ្យ នៅមន្ទីរពេទ្យបង្អែកស្រុកបារាយណ៍-សន្ទុក និងកងកម្លាំងសមត្ថកិច្ចក្នុងស្រុកផងដែរ។ ក្នុងពិធីបើកដំណើរការសកម្មភាពមនុស្សធម៌ខាងលើ លោកស្រី Teri Tan និងលោកស្រី Clark តំណាងអង្គការ SHE បានឱ្យដឹងថា ការឧបត្ថម្ភជូននូវសម្ភារបរិក្ខារសុខាភិបាល ដល់មន្ទីរពេទ្យបង្អែកបារាយណ៍សន្ទុក នាពេលនេះ គឺសម្រាប់ប្រើប្រាស់ក្នុងការបម្រើដល់ប្រជាពលរដ្ឋ នៅក្នុងស្រុកបារាយណ៍ ស្រុកស្ទុក និងស្រុកតាំងគោក។ តំណាងអង្គការទាំងពីរបានបន្តថា អង្គការរបស់លោកស្រីនឹងមកពិនិត្យព្យាបាលជូនប្រជាពលរដ្ឋនៅកម្ពុជាបន្តបន្ទាប់ទៀត ពិសេសនៅស្រុកបារាយណ៍ នឹងធ្វើឡើងបន្តទៀតនៅអំឡុងខែមិថុនា ឆ្នាំ២០១៩ ខាងមុខ។ លោកវេជ្ជបណ្ឌិត Song Tan ប្រធានសមាគម CHPAA បានឱ្យដឹងថា សមាគមរបស់លោកមិនត្រឹមតែមកពិនិត្យព្យាបាលជំងឺជូនប្រជាពលរដ្ឋប៉ុណ្ណោះទេ ថែមទាំងចង់បណ្ដុះស្មារតីប្រជាពលរដ្ឋឱ្យចេះស្រលាញ់ប្រទេសជាតិ ស្រលាញ់សន្តិភាព និងចេះជួយគ្នាទៅវិញទៅមកទៀតដែរ។ ជាមួយគ្នានោះ លោក សុខ លូ អភិបាលខេត្តកំពង់ធំ បានអំពាវនាវដល់ប្រជាពលរដ្ឋទាំងអស់ នៅក្នុងស្រុកទាំងបីខាងលើ សូមរួសរាន់មកទទួលសេវាសុខាភិបាល ពីក្រុមគ្រូពេទ្យស្ម័គ្រចិត្តមកពីសហរដ្ឋអាមេរិក ដែលមានទីតាំងស្ថិតនៅមន្ទីរពេទ្យបង្អែកស្រុកបារាយណ៍-សន្ទុក។ លោកអភិបាលខេត្ត ក៏បានដាស់តឿនដល់ក្រុមគ្រូពេទ្យនៅក្នុងមន្ទីរពេទ្យបង្អែកស្រុក ត្រូវចូលរួមសហការជាមួយក្រុមគ្រូពេទ្យស្ម័គ្រចិត្ត មកពីសហរដ្ឋអាមេរិកឱ្យសស្រាក់សស្រាំ ហើយត្រូវពង្រឹងយន្តការនៅមូលដ្ឋានឱ្យបានជាប្រចាំ ពីព្រោះការចុះជួយពិនិត្យព្យាបាលរបស់ក្រុមគ្រូពេទ្យស្ម័គ្រចិត្តនេះ គឺគ្រាន់តែជាការងារបណ្តោះអាសន្ន ដូច្នេះសំខាន់បំផុតគឺការងារប្រចាំថ្ងៃនៅមូលដ្ឋាន។ លោករដ្ឋមន្ត្រី ថោង ខុន បានថ្លែងអំណរគុណចំពោះក្រុមគ្រូពេទ្យស្ម័គ្រចិត្ត ដែលបានធ្វើនូវសកម្មភាពមនុស្សធម៌នៅកម្ពុជា ចុះជួយពិនិត្យព្យាបាលជំងឺជូនប្រជាពលរដ្ឋនៅស្រុកបារាយណ៍ ស្រុកសន្ទុក និងស្រុកតាំងគោក នាពេលនេះ។ លោកបានអំពាវនាវដល់ប្រជាពលរដ្ឋទាំងអស់ ដែលសង្ស័យថាខ្លួនមានជំងឺ ឬកំពុងមានជំងឺ សូមរួសរាន់មកពិនិត្យព្យាបាលជំងឺរបស់ខ្លួន ជាមួយក្រុមគ្រូពេទ្យស្ម័គ្រចិត្តមកពីសហរដ្ឋអាមេរិក និងក្រុមគ្រូពេទ្យខ្មែរ ដែលមានទីតាំងស្ថិតនៅមន្ទីរពេទ្យបង្អែកស្រុកបារាយណ៍-សន្ទុក។ លោករដ្ឋមន្ត្រីបានបន្ថែមទៀតថា ប្រទេសកម្ពុជា គឺជាប្រទេសប្រកាន់នូវលទ្ធិប្រជាធិបតេយ្យពិតប្រាកដ។ យើងត្រូវការចាំបាច់ថែរក្សានូវសុខសន្តិិភាព ស្ថិរភាពនយោបាយ ដើម្បីអភិវឌ្ឍន៍ប្រទេសជាតិ និងដើម្បីសុខមាលភាពរបស់ប្រជាពលរដ្ឋ។ លោកក៏បានអំពាវនាវដល់ក្រុមគ្រូពេទ្យស្ម័គ្រចិត្តដដែលនេះ សូមបន្តជួយមកពិនិត្យព្យាបាលជំងឺជូនប្រជាពលរដ្ឋនៅស្រុកទាំងបី និងនៅទូទាំងប្រទេសកម្ពុជាផងដែរ។ សូមជម្រាបថា សម្ភារពេទ្យដែលត្រូវប្រគល់ជូនមន្ទីរពេទ្យបង្អែកស្រុុកបារាយណ៍-សន្ទុកនោះ រួមមាន៖ ម៉ាស៊ីនកម្ដៅទារក (ទារកកើតមិនគ្រប់ខែ) ម៉ាស៊ីនអេកូ គ្រែរុញអ្នកជំងឺ ម៉ាស៊ីនសម្រាប់វះកាត់ប្រព័ន្ធអេឡិចត្រូនិច ភ្លើងបញ្ចាំងសម្រាប់វះកាត់ ម៉ាស៊ីនសម្រាប់សណ្តំ ភ្លើងបញ្ចាំងសម្រាប់ពិនិត្យជំងឺ ម៉ាស៊ីនចាប់សញ្ញាជីវិត ធុងអុកស៊ីសែន ម៉ាស៊ីនកន្ត្រាក់បេះដូង ទូទឹកកកដាក់វត្ថុពិសោធន៍ និងសម្ភារៈចាំបាច់មួយចំនួនទៀត សរុបជាទឹកប្រាក់ជិត ៣០ម៉ឺនដុល្លារអាមេរិក។ ក្រោយពីបញ្ចប់ពិធីប្រគល់-ទទួលសម្ភារពេទ្យរួចមក លោករដ្ឋមន្ត្រី ថោង ខុន លោកស្រី Teri Tan លោកស្រី Clark លោកវេជ្ជបណ្ឌិត Song Tan រួមទាំងមន្ត្រីរាជការនៃក្រសួងទេសចរណ៍ និងមន្ត្រីមូលដ្ឋាន បានបន្តចុះទៅប្រគល់អណ្ដូងទឹកជូនប្រជាពលរដ្ឋប្រើប្រាស់ចំនួន ២កន្លែង (តំណាងឱ្យអណ្ដូងទឹកទាំង១០កន្លែង) ដែលជាអំណោយរបស់អង្គការ SHE និងបានជួបសំណេះសំណាលជាមួយប្រជាពលរដ្ឋនៅមូលដ្ឋាននោះ ប្រកបដោយភាពស្និទ្ធស្នាល៕	2019-02-10T20:58:00+07:00	freshnewsasia.com	https://m.freshnewsasia.com/index.php/en/localnews/112678-2019-02-10-06-58-18.html
c683bf32-788b-497c-853a-2819c360b38b	អ្នកជំងឺខូចតំរង់នោម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក ព័ត៌មានលម្អិតសូមទំនាក់ទំនង៖ 088 9990 999/ 010 990 999	2019-02-10T15:31:00+07:00	freshnewsasia.com	https://m.freshnewsasia.com/index.php/en/localnews/112649-2019-02-10-01-31-34.html
b3b4c6c7-16bf-4798-bb6f-cf0fbf0dd4ab	សង្វេគណាស់! ស្ត្រីកំសត់ទីទាល់ក្រ រស់ស្ពាយជំងឺចម្លែក៥ឆ្នាំមកហើយ ដង្ហើយរកសប្បុរសជន សូមជួយគាត់ផង…	ខេត្តកំពង់ឆ្នាំង៖ ពិតជាគួរឲ្យអាណិត និងសង្វេគណាស់ក្រោយពីបានដឹងរឿងរ៉ាវ របស់ស្ត្រីម្នាក់ ដែលគាត់បានកើតជំងឺដ៏ចម្លែក ហើយគាត់បានដើររកគ្រូខ្មែរ ក៏ដូចជាពេទ្យជាច្រើន អស់រយៈពេល៥ឆ្នាំមកហើយ តែជំងឺរបស់គាត់នៅតែមិនអាចធូរស្បើយឡើយ ធ្វើឲ្យមិត្តភក្តិដែលរៀនជាមួយគាត់តាំងពីតូចៗ ក៏ដូចជាអ្នកដែលបានស្គាល់ មានការអាណិតអាសូររូបគាត់ជាពន់ពេក ជាពិសេសជីវភាពរបស់គាត់កំពុងតែខ្វះខាតខ្លាំង។ យោងតាមម្ចាស់គណនីហ្វេសប៊ូកមួយ ដែលអះអាងថាជាមិត្តភក្តិរបស់ស្ត្រីខាងលើ បានបង្ហោះវីដេអូ ដោយរៀបរាប់ពីសភាពនៃជំងឺរបស់ស្ត្រីខាងលើ ដែលពោះគាត់មានលក្ខណៈធំខុសពីធម្មតា តែមិនមែនមានផ្ទៃពោះនោះឡើយ អ្វីដែលគួរឲ្យអាណិតនោះគឺពោះរបស់គាត់ហើម ស្ទើធ្លាយទៅហើយ តើគាត់ពិបាកទ្រាំប៉ុណ្ណាទៅ? ម្ចាស់គណនីហ្វេសប៊ូកខាងលើបានរៀបរាប់យ៉ាងដូច្នេះថា “សួស្តីមិត្តភក្តិក្នុងហ្វេសប៊ូកទាំងអស់ មិត្តភក្តិនាងខ្ញុំគាត់មានជំងឺព្យាបាលយូរហើយ តែមិនជា ពេលនេះគាត់ខ្វះខាតខ្លាំងណាស់ តិចក្តីច្រើនក្តីតាមសទ្ធារបស់បងប្អូន ខ្ញុំអាណិតគាត់ណាស់ ព្រោះគាត់ជាមិត្តធ្លាប់រៀនសាលាបឋមជាមួយគ្នា រហូតដល់អនុវិទ្យាល័យ” ។ ម្ចាស់គណនីហ្វេសប៊ូក ក៏បានអំពាវនាវដល់សប្បុរសជនណា ដែលមានចិត្តអាណិតអាសូរស្ត្រីជាមិត្តភក្តិរបស់គាត់ខាងលើ ហើយចង់ចូលរួមជាថវិការជួយសម្រាលទុក្ខគាត់ សូមទំនាក់ទំនងទៅកាន់អ្នកនៅក្បែរផ្ទះរបស់គាត់ (លេខទូរស័ព្ទ៖ 087 393325) ឬទំនាក់ទំនងទៅកាន់មិត្តរបស់គាត់ផ្ទាល់ (010 2155 9855) ៕	2019-02-10T12:08:35+07:00	kbnnews.com	https://kbn.news/archives/116057
db40c517-adfb-40c8-a12d-ce02c42ea264	ក្រសួងព្រមានចាត់ការផ្លូវច្បាប់លើម្ចាស់ហ្វេសប៊ុកដែលនាំចូលនិងលក់ផលិតផលគ្មានចុះបញ្ជិកា	ក្រសួងសុខាភិបាល ព្រមានចាត់វិធានការផ្លូវច្បាប់ ចំពោះម្ចាស់គណនីហ្វេសប៊ុក (Facebook) ចំនួន ១៧ ដែលបាននាំចូលផ្សព្វផ្សាយ និងលក់នូវផលិតផលបំប៉នសុខភាពផ្លូវភេទ និងវីតាមីនជំនួយសុខភាព ដែលក្រសួងរកឃើញថា មិនទាន់ចុះបញ្ជិកា និងគ្មានច្បាប់អនុញ្ញាតពីក្រសួងសុខាភិបាល ប៉ុន្តែបានផ្សព្វផ្សាយលក់ព្រោងព្រាតតាមប្រព័ន្ធអ៊ីនធឺណិត។ សេចក្ដីប្រកាសព័ត៌មានរបស់ក្រសួងសុខាភិបាល កាលពីថ្ងៃទី៧ ខែកុម្ភៈ បានបញ្ជាក់ថា ផលិតផលដែលដាក់លក់លើអ៊ីនធឺណិតទាំងនោះ គ្មានអាសយដ្ឋានផលិតច្បាស់លាស់ គ្មានក្រុមហ៊ុននាំចូលត្រឹមត្រូវ គ្មានចុះបញ្ជិកា គ្មានការត្រួតពិនិត្យគុណភាព និងគ្មានការអនុញ្ញាតឱ្យផ្សព្វផ្សាយពីក្រសួង។ ក្រៅពីនេះ ក្រសួងសុខាភិបាល ក៏បានរិះគន់ដល់ម្ចាស់គណនីហ្វេសប៊ុកទាំងនោះ ថា បានផ្សព្វផ្សាយភូតកុហកបោកប្រាស់ និងបំផ្លើសហួសពីការពិត។ ផលិតផលដែលក្រសួងរកឃើញថា មិនទាន់ចុះបញ្ជិកា និងគ្មានច្បាប់អនុញ្ញាតទាំងនេះ មានខ្លះជាប្រភេទឱសថជំនួយដល់ការរួមភេទទាំងបុរស និងស្ត្រី ថ្នាំសម្រកទម្ងន់ វីតាមីនបំប៉នស្បែក អាហារជំនួយដល់សុខភាពភ្នែក និងឱសថជំនួយដល់អវយវៈភេទបុរស និងស្ត្រីជាដើម។ ក្រសួងសុខាភិបាលអំពាវនាវដល់ពលរដ្ឋខ្មែរ កុំឱ្យជឿលើការឃោសនារបស់ម្ចាស់ទំព័រហ្វេសប៊ុកទាំងនេះ ថាអាចធ្វើឱ្យខាតបង់ប្រាក់កាស និងអាចប៉ះពាល់ដល់សុខភាព៕	2019-02-10T11:56:00+07:00	rfa.org	https://www.rfa.org/khmer/news/health/MoH-warn-to-take-action-FB-page-selling-not-register-products-02092019235022.html
b768effd-68ac-4df4-b0fa-e267b5d8ad27	មន្ដ្រីសុខាភិបាល៖ ឆ្នាំ២០១៨ ករណីពុលចំណីអាហារមានចំនួន១៣ដង អ្នកជំងឺ២០៣នាក់ ស្លាប់១២នាក់	ឱសថការី អាំង ហុកស្រ៊ុន ប្រធានការិយាល័យសុវត្ថិភាពចំណីអាហារ នាយកដ្ឋានឱសថ ចំណីអាហារ បរិក្ខារពេទ្យ និងគ្រឿងសំអាង នៃក្រសួងសុខាភិបាល បានថ្លែងថា ឆ្នាំ២០១៨ ករណីពុលចំណីអាហារនៅកម្ពុជា មានចំនួន១៣ដង អ្នកជំងឺ ២០៣នាក់ មកសម្រាកពេទ្យ ១៩៦នាក់ និងស្លាប់ចំនួន១២នាក់ ។ ការថ្លែងដូច្នេះរបស់ឱសថការី អាំងហុកស្រ៊ុន ក្នុងសិក្ខាសាលាសុខភាព ក្រោមប្រធានបទ «ការពុលចំណីអាហារ និងវិធានការពារ» នៅថ្ងៃទី០៩ ខែកុម្ភៈនេះ នៅមជ្ឈមណ្ឌលសហប្រតិបត្តិការកម្ពុជា ជប៉ុន (CJCC) ដែលមានវាគ្មិនអញ្ជើញចូលរួម ពីនាយឧត្តមសេនីយ៍ មៀច សុផាន់ណា រដ្ឋលេខាធិការ និងជាប្រធានគណកម្មាធិការប្រយុទ្ធប្រឆាំង ផលិតផលក្លែងក្លាយ, ព្រះភិក្ខុវជិរប្បញ្ញោ គូ សុភាព សាស្រ្តាចារ្យនៃសាកលវិទ្យាល័យបញ្ញាសាស្រ្ត, លោក លី ទីន អនុប្រធាននាយកដ្ឋានវិញ្ញាបនបត្រកម្ម នៃវិទ្យាស្ថានស្តង់ដា បណ្ឌិត អ៊ុយ ដាវិន នាយកមជ្ឈមណ្ឌលស្រាវជ្រាវ ដែលបានផ្ដួចផ្ដើមរៀបចំ ដោយប្រធានមូលនិធិ អៀង លោក អៀង សុធារ៉ា ។ ឱសថការី អាំង ហុកស្រ៊ុន បានថ្លែងបន្ដថា ។ រក្សាភាពស្អាត (លាងដៃនឹងសាប៊ូមុនពេលរៀបចំធ្វើម្ហូប និងក្រោយពេលបន្ទោបង់,ចង្រ្កាន កន្លែងលាងចាន ចានក្បានស្អាត និងស្ងួត, ការពារផ្ទះបាយ និងអាហារពីសត្វ ដូចជាកណ្តុរ កន្លាត រុយ និងសត្វល្អិតផ្សេងៗ) ទុកដាក់ចំណីអាហារឆៅ និងឆ្អិនដាច់ដោយឡែកពីគ្នា ចំអិនអាហារឲ្យបានឆ្អិនល្អ ទុកដាក់អាហារនៅសីតុណ្ហភាពមានសុវត្ថិភាព (ចូរទុកអាហារឆ្អិនស្រាប់ នៅសីតុណ្ហភាពធម្មតាក្នុងបន្ទប់ មិនលើសពីពីរម៉ោង ,ដាក់ចំណីអាហារដែលងាយស្អុយ ឬខូច និងអាហារដែលចម្អិនរួចទៅក្នុងទូរទឹកកកឬធុងទឹកកកភ្លាមក្នុងកំរិតសីតុណ្ហភាពតិចជាងប្រាំអង្សារសេ ,ទុកអាហារឆ្អិនឲ្យនៅក្តៅជានិច្ច ក្នុងកំរិតសីតុណ្ហភាពលើសពី៦០អង្សារសេ ,ចូរកុំទុកអាហារយូរពេក ទោះបីដាក់ក្នុងទូរទឹកកកក៏ដោយ) ប្រើប្រាស់ទឹកស្អាត និងវត្ថុធាតុដើមឆៅល្អ (ចូរប្រើប្រាស់ទឹកស្អាត ,ជ្រើសរើសអាហារដែលនៅស្រស់ និងនៅទាំងមូល មិនឆែប មិនបែកមាត់ចាប ,លាងបន្លែផ្លែឈើ ដោយទឹកស្អាត ពិសេសប្រសិនបើត្រូវរៀបចំញ៉ាំឆៅ ,លាងចាន ស្លាបព្រា សម ចង្កឹះ កែវ ដោយទឹកស្អាត ។ ជាងនេះទៅទៀត ន្លែងលាងចានត្រូវស្ថិតនៅលើធ្នើដែលមានកម្ពស់យ៉ាងតិច៦០ស.ម (៦តឹកខ្ពស់ពីដី ឬពីផ្ទៃបាត) ៕ ទន្ទឹមនឹងនោះ លោកបានអំពាវនាវដល់ភ្ញៀវជាតិ និងអន្តរជាតិ ត្រូវពិនិត្យមើលស្លាកសញ្ញា A, B, C ឬវិញ្ញាបនបត្រអនាម័យពីក្រសួងសុខាភិបាល ដែលបានប្រគល់ជូនដល់ភោជនីយដ្ឋាន ដែលបានទទួលការបណ្ដុះបណ្ដាល និងអនុវត្ដន៍ទៅតាមការកំណត់របស់ពីក្រសួង ដើម្បីផ្ដល់នូវសុខសុវត្ថិភាពផ្នែកចំណីអាហារ ជូនប្រជាពលរដ្ឋកម្ពុជា និងដល់ភ្ញៀវអន្ដរជាតិ ៕	2019-02-10T05:49:00+07:00	freshnewsasia.com	https://m.freshnewsasia.com/index.php/en/localnews/112646-2019-02-09-15-49-44.html
3377ac14-bb3a-4f11-bba8-74d42f7b2e4c	មន្ទីរពេទ្យបង្អែកខេត្តតាកែវ ចេញសេចក្តីបំភ្លឺ ករណីព្រះសង្ឃមួយអង្គ រិះគន់ពីការផ្តល់សេវាថា មិនព្យាបាលជំងឺដល់អ្នកក្រ	មន្ទីរពេទ្យបង្អែកខេត្តតាកែវ នៃមន្ទីរសុខាភិបាលខេត្តតាកែវ បានចេញសេចក្តីបំភ្លឺ ឆ្លើយតបករណីព្រះសង្ឃ១អង្គ ដែលបានរិះគន់មន្ទីរពេទ្យយ៉ាងខ្លាំងៗ ពីការផ្តល់សេវារបស់ មន្ទីរពេទ្យមួយនេះ ដោយព្រះអង្គមានសង្ឃដីកាថា មិនព្យាបាលជំងឺជូនចំពោះអ្នកក្រ។ នេះបើយោងតាមសេចក្តីបំភ្លឺរបស់មន្ទីរពេទ្យ ដែលអង្គភាពព័ត៌មាន Fresh News ទទួលបាននៅព្រឹកថ្ងៃទី៨ ខែកុម្ភៈ ឆ្នាំ២០១៩នេះ។ មន្ទីរពេទ្យបានឲ្យដឹងថា ថ្មីៗនេះមន្ទីរពេទ្យបង្អែកខេត្តតាកែវ បានទទួលព័ត៌មានពីគណនីសង្គម Facebook របស់ព្រះតេជគុណ Sem Sophea ដែលបានរិះគុណខ្លាំង ចំពោះសកម្មភាពផ្តល់សេវា របស់មន្ទីរពេទ្យបង្អែកខេត្តតាកែវ ដែលមានអត្ថន័យ និងខ្លឹមសារទាំងស្រុងថា «អាត្មាសូមខ្លាចហើយពេទ្យបង្អែកតាកែវ ហេតុតែយើងក្រគេមិនមើលទេមានន័យអីបណ្ណក្រីក្រ ...? សូមបញ្ជាក់ថាមិនមែនពេទ្យទាំងអស់ទេ»។	2019-02-08T18:19:00+07:00	freshnewsasia.com	https://m.freshnewsasia.com/index.php/en/localnews/112493-2019-02-08-04-19-25.html
ac3662fe-ba88-439b-93f2-df1b581c0197	បង្ក្រាបមេក្លោងជួញដូរគ្រឿងញៀនឆ្លងដែន៥នាក់	ខេត្តសៀមរាប ៖ កម្លាំងនគរបាលការិយាល័យប្រឆាំងគ្រឿងញៀន នៃស្នងការដ្ឋាននគរបាលខេត្តសៀមរាប បានសហការជាមួយកម្លាំងសមត្ថកិច្ចពាក់ព័ន្ធ បានស្រាវជ្រាវឈានដល់បង្ក្រាបជនជាតិរ៉ូម៉ានីម្នាក់ នៅវេលាម៉ោង០៩ និង៥៥នាទី ថ្ងៃទី០៦ ខែកុម្ភៈ ឆ្នាំ២០១៩ ។ ជនជាតិរ៉ូម៉ានីនេះមានឈ្មោះ OLARU NARCIS-MANUEL សង្ស័យរត់ពន្ធគ្រឿងញៀន ទៅឆ្លងកាត់ទីក្រុងហុងកុង ដើម្បីដីកជញ្ជូនទៅប្រទេសញូហ្ស៊េលែន តាមជើងហោះហើរលេខ KA-249 (REP-HKG) ។ ក្រោយសមត្ថកិច្ចធ្វើការត្រួតពិនិត្យ ឆែកឆេររកឃើញសារធាតុក្រាមពណ៌ស ដែលជនសង្ស័យ បានលាក់ក្នុងកញ្ចប់ថង់ប្លាស្ទីក ចំនួន០៤ ក្នុងបាតកាបូបស្ពាយ ចំនួន០៤ ផ្សេងគ្នា ដែលជាប្រភេទគ្រឿងញៀនជិត៥គីឡូក្រាម ។ សូមជម្រាបថា កាលពីថ្ងៃទី០៩ ខែធ្នូ ឆ្នាំ២០១៨ កម្លាំងប៉ូលិសប្រទេសជប៉ុន បានបង្ក្រាបមុខសញ្ញា ជនជាតិកាណាដា ពីបទជួញដូរគ្រឿងញៀនឆ្លងដែន នៅទីក្រុងតូក្យូ រួចផ្ដល់ព័ត៌មានមកកម្លាំងជំនាញ«ក១» នៃមន្ទីរប្រឆាំងគ្រឿងញៀនកម្ពុជាថា មេខ្លោងជាជនជាតិ នីហ្សេរីយ៉ា កំពុងលាក់ខ្លួននៅកម្ពុជា ។ ការបង្ក្រាបមេក្លោងជួញដូរគ្រឿងញៀនឆ្លងដែននេះ បន្ទាប់ពីទទួលបានព័ត៌មានពីប៉ូលិសទើបកម្លាំងជំនាញ «ក១» របស់មន្ទីរប្រឆាំងគ្រឿងញៀន បានបើកការតស៊ូករណី ហើយកំណត់បានថា មេខ្លោងជាជនជាតិ នីហ្សេរីយ៉ា លាក់ខ្លួននៅកម្ពុជា ។ បន្ទាប់ពីទទួលដំណឹង កម្លាំងកម្លាំងជំនាញ «ក១» នៃមន្ទីរប្រឆាំងគ្រឿងញៀន ទៅសហការជាមួយ ជាមួយសមត្ថកិច្ចគយ នគរបាលអន្តោប្រវេសន៍ និងស្នងការដ្ឋាននគរបាលខេត្តសៀមរាប ធ្វើការត្រួតពិនិត្យ និងឃាត់ខ្លួនជនល្មើសជនជាតិរ៉ូម៉ានីម្នាក់ ចាប់យកវត្ថុតាងជាថ្នាំញៀន ប្រភេទម៉េតំហ្វេតាមីន ៤កញ្ចប់ មានទម្ងន់ប្រមាណ៥គីឡូក្រាម ។ បន្ទាប់មកកម្លាំងជំនាញ «ក១» បានបន្តទៅឃាត់ខ្លួនជនល្មើស៤នាក់ទៀត សរុបចំនួន៥នាក់ ក្នុងនោះជនជាតិរ៉ូម៉ានី ២នាក់ និងជនជាតិនីហ្សេរីយ៉ា ០៣នាក់ នៅខុនដូលេខ ១០១ ផ្លូវ៤៩៤ សង្កាត់ផ្សារដើមថ្កូវ រួមនឹងចាប់យកវត្ថុតាង៣កញ្ចប់ទៀត ។ បច្ចុប្បន្នជនសង្ស័យ និងវត្ថុតាង ត្រូវបានឃាត់ខ្លួនប្រគល់ជូនកម្លាំងស្នងការដ្ឋាននគរបាលខេត្តសៀមរាប ដើម្បី បញ្ជូនបន្តទៅអយ្យការអមសាលាដំបូងខេត្តសៀមរាប ចាត់ការទៅតាមនីតិវិធី ៕	2019-02-07T11:54:32+07:00	kbnnews.com	https://kbn.news/archives/115874
a7a7477a-dfee-4c9b-9e6b-7d4d94bfdda9	ផលវិបាកនៃការទទួលទានភេសជ្ជៈផ្អែមរាល់ថ្ងៃ	ក្រុមវេជ្ជបណ្ឌិតជំនាញ និងគេហទំព័រសុខភាពជាច្រើន បានលើកឡើងពីផលវិបាកនានា នៃការទទួលទានភេសជ្ជៈផ្អែមរាល់ថ្ងៃ រួមមាន ទឹកក្រូចកំប៉ុង គ្រប់ប្រភេទ។ ការស្រាវជ្រាវបង្ហាញថា ការទទួលទានភេសជ្ជៈមានជាតិផ្អែមទាំងនោះ មិនត្រឹមតែធ្វើឲ្យឡើងទម្ងន់ប៉ុណ្ណោះទេ ប៉ុន្តែវាបង្កផលប៉ះពាល់ជាច្រើន ដល់សុខភាពថែមទៀតផង។ តើត្រូវធ្វើដូចម្តេចដើម្បីកាត់បន្ថយ ឬទប់ស្កាត់ បញ្ហាប៉ះពាល់ដល់សុខភាពនេះ? អនុបណ្ឌិតវេជ្ជសាស្ត្រផ្នែកជំងឺទូទៅ នៅក្រុងឡូវ៉ែល (Lowell) រដ្ឋម៉ាស្សាឈូសេត (Massachusetts) សហរដ្ឋអាមេរិក លោក ឆាន់ ទូច មានប្រសាសន៍ថា ពលរដ្ឋខ្មែរ គួរបញ្ឈប់ការទទួលទានភេសជ្ជៈផ្អែមរាល់ថ្ងៃ ដែលបណ្តាលឲ្យប៉ះពាល់យ៉ាងខ្លាំងដល់សុខភាព ដូចជា ជំងឺលើសឈាម ទឹកនោមផ្អែម និងជំងឺបេះដូង ជាដើម។ លោកថា ជាការប្រសើរ ពលរដ្ឋគួរទទួលទានទឹកតែ ឬទឹកធម្មតាវិញ ពីព្រោះភេសជ្ជៈផ្អែមទាំងនោះ រួមមាន ទឹកក្រូចកំប៉ុង ប៉ឹបស៊ី (Pepsi) និង ស្ព្រៃ (Sprite) ជាដើមនោះ បានដាក់បញ្ចូលជាតិស្ករជាច្រើនខ្លាំងហួសពីកម្រិត ដែលយើងត្រូវការរាល់ថ្ងៃ៖ ។ អនុបណ្ឌិត ឆាន់ ទូច មានប្រសាសន៍ថា មិនតែនៅប្រទេសកម្ពុជាទេ នៅសហរដ្ឋអាមេរិកនេះវិញ ក៏ភាគច្រើនយុវវ័យ ឬក្មេងៗ និយមចូលចិត្តទទួលទានទឹកក្រូចកំប៉ុង ណាស់។ លោកថា អ្នកដែលចូលចិត្តញ៉ាំភេសជ្ជៈផ្អែមកំប៉ុងនេះ គឺពិបាកនឹងកាត់បន្ថយ ឬឈប់ណាស់ ដោយសារក្នុងទឹកសូដានោះ វាមានលាយជាតិកាហ្វេអ៊ីន ដែលធ្វើឲ្យញៀន និងជាតិស្ករ។ លោកបន្តថា អ្នកទទួលទានជាតិស្ករច្រើនក្នុងទឹកក្រូចកំប៉ុងនេះ ក្រៅតែពីប៉ះពាល់ដល់សុខភាព គឺនាំឲ្យឡើងទម្ងន់ខ្លាំងថែមទៀតផង៖ ។ គេហទំព័រវិទ្យាសាស្ត្រនៃការបរិភោគ (The Science of Eating) បានបង្ហាញថា ការទទួលទានភេសជ្ជៈផ្អែមមួយកំប៉ុង ចំណុះ ១២ អោន ឬស្មើ ៣៥៤មីល្លីលីត្រ គឺស្មើនឹងការបរិភោគស្ករចំនួន ១០ស្លាបព្រាកាហ្វេ។ មានន័យថា ក្នុងទឹកក្រូចមួយកំប៉ុងនេះ គឺមានលាយជាតិស្ករច្រើនហួសប្រមាណ ដែលចំនួននេះ គឺលើសជាង ២ដង នៃកម្រិត ដែលជាតម្រូវការរបស់មនុស្សម្នាក់ៗ ក្នុងមួយថ្ងៃ។ ការស្រាវជ្រាវបញ្ជាក់ថា ក្រោយបរិភោគភេសជ្ជៈផ្អែមកំប៉ុងនេះរួចហើយ ២០នាទីក្រោយមកជាតិស្ករក្នុងឈាមឡើងខ្ពស់ ហើយថ្លើមមិនអាចរំលាយជាតិស្ករបាន ក៏បំប្លែងជាជាតិខ្លាញ់ទៅវិញ។ បន្ថែមពីនេះ ជាតិស្ករច្រើនក្នុងឈាម ជាហេតុមិនត្រឹមតែធ្វើឲ្យឡើងទម្ងន់ទេ តែវាបង្កឲ្យសម្ពាធឈាមឡើងខ្ពស់ កម្រិតជាតិខ្លាញ់ច្រើន មានជំងឺបេះដូង ជំងឺទឹកនោមផ្អែម មានវ័យចាស់ជាងអាយុ និងបង្កផលប៉ះពាល់ដល់សុខភាពជាច្រើនទៀតផង។ លោកអនុបណ្ឌិតវេជ្ជសាស្ត្រផ្នែកជំងឺទូទៅ ឆាន់ ទូច ក៏បានបញ្ជាក់ផងដែរថា នេះគ្រាន់តែលើកឡើងពីផលវិបាកនៃការទទួលទានភេសជ្ជៈផ្អែមកំប៉ុងមួយមុខប៉ុណ្ណោះ។ លោកថា ផលវិបាករយៈពេលយូរ នឹងប៉ះពាល់ខ្លាំង ដល់សុខភាពជាទូទៅ និងដល់ប្រព័ន្ធការពារខ្លួន អាស្រ័យហេតុនេះ យើងម្នាក់ៗ ត្រូវថែរក្សាខ្លួន បញ្ឈប់ការទទួលទានទឹកក្រូចកំប៉ុង កាត់បន្ថយការសេពសុរាច្រើនហួសហេតុ កុំពិសាបារី បរិភោគអាហារសម្រាប់ទ្រទ្រង់សុខភាព ហាត់ប្រាណឲ្យបានទៀងទាត់ និងសម្រាន្តឲ្យបានគ្រប់គ្រាន់៖ សម្រាប់ ។ បញ្ហាឡើងទម្ងន់ និងការបង្ករបញ្ហាដល់សុខភាព ដោយសារការនិយមចូលចិត្តទទួលទានភេសជ្ជៈផ្អែមកំប៉ុងនេះហើយ គឺជាក្តីព្រួយបារម្ភរបស់ក្រុមវេជ្ជបណ្ឌិតជំនាញសុខភាព ក្នុងពិភពលោក។ ថ្លែងក្នុងសិក្ខាសាលាស្ដីពីការបញ្ជ្រាបចំណេះដឹង ក្នុងការកាត់បន្ថយភេសជ្ជៈផ្អែម កាលពីដើម ឆ្នាំ២០១៩ នេះនៅទីក្រុងភ្នំពេញ ប្រធានមន្ទីរសុខាភិបាលរាជធានីភ្នំពេញ វេជ្ជបណ្ឌិត ងី មានហេង មានប្រសាសន៍ថា ពលរដ្ឋខ្មែរភាគច្រើន តែងតែចាប់អារម្មណ៍តែរឿងស្រា គ្រឿងញៀន គ្រោះថ្នាក់ចរាចរណ៍ និងបញ្ហាផ្សេងៗ។ ក៏ប៉ុន្តែ លោកថា ពលរដ្ឋមិនបានដឹងអំពីផលប៉ះពាល់ធ្ងន់ធ្ងរដល់សុខភាព បណ្តាលមកពីការទទួលទានភេសជ្ជៈផ្អែមរាល់ថ្ងៃនោះទេ។ លោក វេជ្ជបណ្ឌិត ងី មានហេង បន្តថា ការស្រាវជ្រាវនៅកម្ពុជា កាលពីឆ្នាំ២០១៦ បង្ហាញថា ពលរដ្ឋខ្មែរ អាយុ ចន្លោះពី ២៥ ទៅ ៦៤ឆ្នាំ គឺធាត់ ឬលើសទម្ងន់ និងមានជំងឺជាច្រើន ដោយសារទទួលទានភេសជ្ជៈផ្អែមរាល់ថ្ងៃ។ ភេសជ្ជៈផ្អែមទាំងនោះ រួមមាន ទឹកក្រូចកំប៉ុង ឬទឹកសូដាកំប៉ុង កូកាកូឡា ប៉ឹបស៊ី និងSprite ជាដើម។ អត្រាពលរដ្ឋអាយុ២៥ឆ្នាំទៅ៦៤ឆ្នាំ ដែលលើសទម្ងន់ ឬធាត់ បានកើនយ៉ាងខ្លាំងពី ១៥,៤% នៅឆ្នាំ២០១០ ឡើងដល់ជិត ២២% នៅឆ្នាំ២០១៦។ បន្ថែមពីនេះអត្រាអ្នកមានជាតិស្ករលើសក្នុងឈាម ក៏បានកើនឡើងខ្លាំងផងដែរ គឺពីចំនួន ១,៤% ដល់៩,៦% នៅក្នុងអំឡុងពេលដូចគ្នានេះ។ ចំណែកការស្រាវជ្រាវផ្នែកវិទ្យាសាស្ត្រនៅសហរដ្ឋអាមេរិកនេះវិញ បង្ហាញយ៉ាងច្បាស់ថា ការទទួលទានភេសជ្ជៈផ្អែមកំប៉ុង ឬទឹកក្រូចកំប៉ុង រួមមាន កូកា (Coke), ស្ព្រៃ (Sprite) ទាំងនេះ មិនបានផ្ដល់នូវជីវជាតិបំប៉នសម្រាប់រាងកាយនោះឡើយ ក្រៅតែពីរសជាតិឆ្ងាញ់របស់វា គឺបណ្ដាលឲ្យឡើងទម្ងន់។ អ្នកដែលទទួលទានទឹកសូដាជាច្រើន ច្រើនតែខ្វះវីតាមីនA កាល់ស្យូម និងម៉ាញេស្យូម។ បន្ថែមពីនេះ ក្នុងទឹកក្រូចកំប៉ុង មានលាយជាតិ អាស៊ីដផូស្វ័រិច (phosphoric) ដែលទៅបំផ្លាញជាតិកាល់ស្យូម និងម៉ាញេស្យូ បណ្ដាលឲ្យប្រព័ន្ធការពារខ្លួនចុះខ្សោយ និងបណ្ដាលឲ្យឆ្អឹងពុកផុយជាងមុន ឬកើតជំងឺពុកឆ្អឹង និងពុកធ្មេញ។ បន្ថែមពីនេះ អ្នកវិទ្យាសាស្ត្រផ្នែកវេជ្ជសាស្ត្រ ក៏បានរកឃើញផងដែរថា ការទទួលទានជាតិស្ករច្រើន នាំឲ្យឡើងទម្ងន់ខ្លាំង ដែលអាចនឹងប្រថុយប្រថាននាំឲ្យកើត ជំងឺមហារីក ហើយចំនួន២ភាគ៣ នៃអ្នកកើតជំងឺមហារីក ដោយសារជម្រើសនៃរបៀបរស់នៅរបស់ពួកគេ គឺចូលចិត្តជក់បារី ឬប្រើថ្នាំជក់ ការបរិភោគអាហារខ្វះជីវជាតិ និងកង្វះការហាត់ប្រាណ៕	2019-02-07T11:15:00+07:00	rfa.org	https://www.rfa.org/khmer/news/health/compications-of-high-sugar-drinks-02062019231126.html
35d0ee25-1074-42fe-8943-12c690f7e841	ទេសរដ្ឋមន្រ្តី អៀង មូលី ផ្តល់បទពិសោធន៍ ពីការឆ្លើយតបនឹងមេរោគអេដស៍នៅកម្ពុជា ដល់សន្និសីទស្តីពីជំងឺមិនឆ្លងនៅប្រទេសថៃ	លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានដឹកនាំប្រតិភូបំពេញបេសកកម្មដោយជោគជ័យ នៅក្នុងសន្និសីទពានរង្វាន់ព្រះអង្គម្ចាស់ម៉ាហ៊ីដុល ឆ្នាំ២០១៩ លើប្រធានបទ «នយោបាយសេដ្ឋកិច្ចនៃជំងឺមិនឆ្លង» វិធីដោះស្រាយសង្គមទាំងស្រុង ដែលបានរៀបចំឡើងនៅថ្ងៃទី២៩ ខែមករា ដល់ថ្ងៃទី០៣ ខែកុម្ភៈ ឆ្នាំ២០១៩ នៅទីក្រុងបាងកក ប្រទេសថៃ។ លោកទេសរដ្ឋមន្រ្តីត្រូវបានសន្និសីទពានរង្វាន់ព្រះអង្គម្ចាស់ម៉ាហ៊ីដុល ឆ្នាំ២០១៩ អញ្ជើញឱ្យធ្វើបទបង្ហាញជូនសមាជិកសមាជិកាសន្និសីទ កាលពីថ្ងៃទី៣០ ខែមករា និងថ្ងៃទី២ ខែកុម្ភៈ ឆ្នាំ២០១៩ កន្លងទៅនេះ លើមេរៀនជាបទពិសោធន៍ពីការធ្លើយតបនឹងមេរោគអេដស៍ និងជំងឺអេដស៍នៅកម្ពុជា។ ក្នុងនោះលោកបានបញ្ជាក់ថា ការប្រយុទ្ធនឹងជំងឺអេដស៍នៅកម្ពុជាគឺតាំងពីពេលចាប់ផ្តើម សម្តេចតេជោ នាយករដ្ឋមន្រ្តីបានសង្កត់ធ្ងន់ឱ្យធ្វើការឆ្លើយ តបពីក្បាលដល់ចុងជើង គឺមានន័យគ្រប់គ្នាធ្វើការឆ្លើយតប និងធ្វើជាលក្ខណៈពហុវិស័យ។ ក្នុងរយៈពេល ជាង២៨ឆ្នាំកន្លងទៅនេះ ថវិកាចំណាយក្នុងការឆ្លើយតបនឹងជំងឺអេដស៍មានប្រមាណ ៨០០លានដុល្លារអាមេរិក។ ជាលទ្ធផល កម្ពុជាបានជោគជ័យក្នុងការបង្ការមិនឱ្យមនុស្ស ៩សែននាក់ឆ្លង និងបញ្ចៀសមនុស្ស ៦សែននាក់មិនឱ្យស្លាប់ពាក់ព័ន្ធនឹងជំងឺអេដស៍។ នេះជាជោគជ័យដ៏ធំធេងផ្នែកសង្គម និងសេដ្ឋកិច្ចសម្រាប់ប្រទេស។ លោកទេសរដ្ឋមន្រ្តីបានបន្តថា កម្ពុជាត្រូវបានទទួលស្គាល់ថាជាប្រទេសមួយក្នុងចំណោមប្រទេស៧នៅលើសកលលោក (ប្រទេសបុតស្វាណា កម្ពុជា ដាណឺម៉ាក អីុស្លង់ សិង្ហបុរី ស៊ុយអ៊ែត និងអង់គ្លេស) ដែលបានជោគជ័យជាងគេក្នុងការសម្រេចបានគោលដៅ ៩០-៩០-៩០ នៅឆ្នាំ ២០១៧ (៩០%នៃអ្នកផ្ទុកមេរោគអេដស៍បានដឹងពីស្ថានភាពជំងឺអេដស៍របស់ខ្លួន ៩០% នៃអ្នកដឹងពីស្ថានភាពជំងឺបានទទួលការព្យាបាលដោយឱសថប្រឆាំងមេរោគអេដស៍ និង៩០% នៃអ្នកបានទទួលការព្យាបាលមានបន្ទុកមេរោគអេដស៍ទាបបំផុតនៅក្នុងឈាម)។ ជាមួយគ្នានេះ កម្ពុជាបានប្តេជ្ញាបញ្ចប់ការចម្លងមេរោគអេដស៍នៅឆ្នាំ២០២៥ គឺមុនការប្តេជ្ញាចិត្តរបស់ពិភពលោករយៈពេល៥ឆ្នាំ។ នៅក្នុងស្ថានភាពបច្ចុប្បន្នដែលជំនួយពីប្រភពខាងក្រៅបន្តធ្លាក់ចុះ ការផ្តល់ហិរញ្ញវត្ថុពីថវិកាជាតិបាននិងកំពុងបង្កើន។ ក្នុងនោះ យើងមានការលំបាកក្នុងការស្វែងរកអ្នកជំងឺអេដស៍១ម៉ឺននាក់ដែលបាត់មិនបានចូលក្នុងប្រព័ន្ធព្យាបាល ថវិកាសម្រាប់ប្រព័ន្ធសុខាភិបាលមានភាពរាយប៉ាយ មិនមានការផ្តល់ថវិកាដល់អង្គការសង្គមស៊ីវិល និងការគំរាមកំហែងពីជំងឺមិនឆ្លងផងដែរ។ ប៉ុន្តែយើងមានការជឿជាក់ ក្នុងការឈានទៅលុប បំបាត់ជំងឺអេដស៍នៅឆ្នាំ២០២៥ ដោយកម្ពុជាមាននូវ ឆន្ទៈនយោបាយដ៏មោះមុត និងសមត្ថ ភាពបច្ចេកទេស សេដ្ឋកិច្ចបន្តនូវកំណើនដែលមាននូវលំហថវិកា និងអាជ្ញាធរជាតិប្រយុទ្ធនឹងជំងឺអេដស៍គឺជាជើងឯកក្នុងការធ្វើចលនាប្រភពធនធាន។ ទន្ទឹមនឹងនេះ លោកទេសរដ្ឋមន្រ្តីបានបញ្ជាក់ថា រាជរដ្ឋាភិបាលកម្ពុជាដែលមានសម្តេចតេជោជាប្រមុខបាន ប្តេជ្ញាធ្វើឱ្យសម្រេចនូវការផ្តល់សេវាសុខាភិបាលជាសកលតាមរយៈគម្រោងគាំពារសង្គមផងដែរ។ គោលនយោបាយគាំពារសង្គម ឆ្នាំ២០១៦-២០២៦ គឺជាចក្ខុវិស័យរយៈពេលវែងដែលរាជជរដ្ឋាភិបាលបង្កើតឡើងដើម្បីឱ្យមានប្រព័ន្ធមួយដែលមានប្រសិទ្ធភាព និរន្តរភាព និងជាឧបករណ៍ក្នុងការកាត់បន្ថយភាពក្រីក្រ ភាពងាយរងគ្រោះ និងវិសមភាព។ ១- ការព្យាបាល និងថែទាំអ្នកជំងឺអេដស៍ត្រូវបានធ្វើវិមជ្ឈការ ២- ជោគជ័យនៅក្នុងការផ្តល់ឱសថប្រឆាំងមេរោគអេដស៍គឺបានធ្វើឡើងតាមរយៈវិធីសាស្រ្តប្រាកដនិយម ៣- តួនាទីរបស់អង្គការសង្គមស៊ីវិល និងវិស័យឯកជនគឺត្រូវបានធ្វើឱ្យមានចីរភាព និងធានាសិទ្ធិខាងសុខភាព និងសមធម៌ និង ៤- វិធីសាស្រ្តយកមនុស្សជាស្នូលនៃបញ្ហាត្រូវបានប្រើប្រាស់ក្នុងប្រព័ន្ធសុខាភិបាលមួយដែលមានភាពទូលាយ (មិនទុកចោលនរណាម្នាក់)៕	2019-02-05T04:54:00+07:00	freshnewsasia.com	https://m.freshnewsasia.com/index.php/en/localnews/112348-2019-02-04-14-54-59.html
73ee1080-ca5e-4e26-985b-b9e2c39ac159	អ្នកតំណាងរាស្ដ្រមណ្ឌលតាកែវ លោក ច័ន្ទ សារុន ចុះសួរសុខទុក្ខកងទ័ពមានជំងឺ នៅកងពលតូចលេខ៣១ និងជួយសាងសង់រោងបាយក្នុងកងពល	លោក ច័ន្ទ សារុន អ្នកតំណាងរាស្រ្តមណ្ឌលខេត្តតាកែវ និងជាប្រធានក្រុមការងារចុះជួយស្រុកត្រាំកក់ នៅព្រឹកថ្ងៃទី០៣ ខែកុម្ភៈ ឆ្នាំ២០១៩នេះ បានចុះសួរសុខទុក្ខកងទព័ដែលមានជំងឺ និងជួយសាងសង់រោងបាយ នៅក្នុងកងពលតូចថ្មើរជើងលេខ៣១ ស្ថិតក្នុងស្រុកត្រាំកក់ ខេត្តតាកែវ។ ក្នុងឱកាសចុះសួរសុខទុក្ខនេះ លោក ច័ន្ទ សារុន បានឧបត្ថម្ភដល់ លោកវរសេនីយ៍ទោ ង៉ែត វុទ្ធី ដែលកំពុងសម្រាកព្យាបាលជំងឺ នៅក្នុងកងពលតូចថ្មើរជើងលេខខ៣១ ស្ថិតក្នុងភូមិត្រពាំងក្រឡាញ់ ឃុំអូរសារាយ ស្រុកត្រាំកក់ ខេត្តតាកែវ នូវថវិកាចំនួន២លានរៀល, មី៣កេស, ទឹកសុទ្ធ និងទឹកផ្លែឈើ៥កេស។ បន្ទាប់ពីសួរសុខទុក្ខកងទ័ពដែលមានជំងឺរួចមក លោក ច័ន្ទ សារុន ក៏បានបន្តចុះទៅពិនិត្យរោងបាយ ក្នុងកងពលតូចថ្មើរជើង៣១ដែលកំពុុងសាងសង់ និងបានឧបត្ថមថវិការចំនួន ៣៩លានរៀល សម្រាប់ជួយសាងសង់អគាររោងបាយនេះផងដែរ៕	2019-02-03T21:31:00+07:00	freshnewsasia.com	https://m.freshnewsasia.com/index.php/en/localnews/112248-2019-02-03-07-31-59.html
d224eb17-cabb-4753-9643-031954175cd7	អ្នកជំងឺមហារីក មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-02-03T15:24:00+07:00	freshnewsasia.com	https://m.freshnewsasia.com/index.php/en/localnews/112217-2019-02-03-01-24-44.html
0613ce0f-aa30-4f72-89aa-459e4d933de5	ស្រី្តពិការ និងកូនខ្ចីមានជំងឺ ទទួលបានរទេះរុញ គ្រឿងបរិភោគ និងថវិកាពីកាកបាទក្រហមកម្ពុជា ខណ្ឌឫស្សីកែវ	ស្ត្រីវ័យចំណាស់ក្រីក្រម្នាក់ មានជំងឺលើសឈាមស្លាប់មួយចំហៀងខ្លួន ស្នាក់នៅសង្កាត់ឫស្សីកែវ និងស្រី្តកូនខ្ចីមានជំងឺ កំពុងខ្វះខាតក្នុងជីវភាព ចំនួន៦គ្រួសារផ្សេងទៀត ស្នាក់នៅសង្កាត់ទួលសង្កែទី២ ទទួលបានរទេះរុញគ្រឿងបរិភោគ និងថវិកាមួយចំនួនពីលោកស្រី អាន ផល្លា ជា ពិសី អនុប្រធានកិត្តិយសអនុសាខា កាកបាទក្រហមកម្ពុជាខណ្ឌឫស្សីកែវ តំណាងលោក ជា ពិសី ប្រធានកិត្តិយសអនុសាខាកាកបាទក្រហមកម្ពុជាខណ្ឌ និងជាជំនួយការសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ ថ្លែងឱកាសឧបត្ថម្ភ និងទទួលរទេះរុញ គ្រឿងបរិភោគ និងថវិកា នៅល្ងាចថ្ងៃទី០១ ខែកុម្ភៈ ឆ្នាំ២០១៩ លោកស្រី អាន ផល្លា ជាពិសី បានលើកឡើង ពីការផ្ដាំផ្ញើសាកសួរសុខទុក្ខ និងយកចិត្តទុកដាក់ជានិច្ច របស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ទៅកាន់ប្រជាពលរដ្ឋគ្រប់ស្រទាប់វណ្ណៈ។ លោកស្រីបន្ថែមថា ទង្វើទាំងអស់ន គឺជាការឆ្លុះបញ្ចាំងឲ្យឃើញជាក់ស្ដែង អំពីកាកបាទក្រហមកម្ពុជា បានដើរតួយ៉ាងសំខាន់ លើគ្រប់កាលៈទេសៈ ពីព្រោះទីណា មានប្រជាពលរដ្ឋជួបការលំបាក ឬជួបរាល់ហានិភ័យផ្សេងៗ ទីនោះតែងតែមានវត្តមានរបស់កាកបាទក្រហមកម្ពុជា ដើម្បីជួយសង្គ្រោះជនរងគ្រោះគ្រប់ប្រភេទ ដោយពុំបានរើសអើងពីពូជសាសន៍ ពណ៌សម្បុរ ឬនិន្នាការនយោបាយឡើយ ក្នុងការចូលរួមយ៉ាងសកម្មគ្រប់សកម្មភាពទាំងការអភិវឌ្ឍន៍ក្នុងសង្គមជាដើម៕	2019-02-02T17:25:00+07:00	freshnewsasia.com	https://m.freshnewsasia.com/index.php/en/localnews/112154-2019-02-02-03-25-58.html
d058d01a-2e34-492e-be0c-7d0c4263fc33	កាំកុងត្រូលខេត្តព្រះសីហនុចាប់បានខ្ទឹមស្រស់មានផ្ទុកសារធាតុគីមី២៥តោនដែលនាំចូលពីចិន	រដ្ឋមន្ត្រីក្រសួងពាណិជ្ជកម្ម បានស្នើដល់មន្ត្រីសាខាកាំកុងត្រូល នៅតាមរាជធានីខេត្តនៅទូទាំងប្រទេស ឱ្យបន្តសកម្មភាពចុះត្រួតពិនិត្យគុណភាពទំនិញឱ្យបានច្រើនទៀត ទោះបីមន្ត្រីកាំកុងត្រូលបានដកចេញពីប្រចាំការ នៅតាមច្រកព្រំដែនបែបណាក្ដី។ មន្ត្រីឃ្លាំមើលសង្គមគាំទ្រ ចំពោះសកម្មភាពចុះត្រួតពិនិត្យគុណភាពចំណីអាហាររបស់មន្ត្រីសាខាកាំកុងត្រូលខេត្តព្រះសីហនុ។ រដ្ឋមន្ត្រីក្រសួងពាណិជ្ជកម្ម លោក ប៉ាន សូរស័ក្តិ ថា ការដកហូត ខ្ទឹម (ស) ស្រស់ចំនួន ២៥តោន ដែលមន្ត្រីសាខាកាំកុងត្រូលខេត្តព្រះសីហនុ ពិនិត្យឃើញថា មានផ្ទុកសារធាតុគីមី ពីឈ្មួញនាំចូលមកពីប្រទេសចិន តាមច្រកកំពង់ផែក្រុងព្រះសីហនុ យកមកដុតកម្ទេចចោលនេះ គឺធ្វើបានទាន់ពេល។ លោកបន្តអះអាងថា ផលប៉ះពាល់ ដែលបណ្ដាលមកពីការប្រើប្រាស់ ឬទទួលទានខ្ទឹមស្រស់ មានផ្ទុកសារធាតុគីមីនេះ គឺអាចបង្កផលប៉ះពាល់ធ្ងន់ធ្ងរដល់សុខភាពប្រជាពលរដ្ឋ ឬអ្នកទទួលទាន ព្រោះអាចប៉ះពាល់ដល់ប្រព័ន្ធសរសៃប្រសាទ ហើយនាំឱ្យអ្នកបរិភោគក្អួត រាគ ញ័រ ប្រកាច់ ប្រស្រីភ្នែករួមតូច និងពិបាកដកដង្ហើម រហូតគ្រោះថ្នាក់ដល់អាយុជីវិតថែមទៀតផង។ ទន្ទឹមគ្នានេះ លោក ប៉ាន សូរស័ក្តិ ក៏បានលើកទឹកចិត្តដល់មន្ត្រីសាខាកាំកុងត្រូលនៅទូទាំងប្រទេស ជាពិសេសមន្ត្រីកាំកុងត្រូលខេត្តព្រះសីហនុ ឱ្យបន្តសកម្មភាពចុះត្រួតពិនិត្យទំនិញ នៅលើទីផ្សារ និងនៅតាមហាងលក់ទំនិញនានាក្នុងមូលដ្ឋានរៀងៗខ្លួនឱ្យបានច្រើនថែមទៀត ដើម្បីចូលរួមលើកកម្ពស់សុវត្ថិភាពចំណីអាហារជូនអ្នកប្រើប្រាស់ នៅទូទាំងប្រទេស ដោយអនុលោមតាមកម្មវិធីអភិក្រម ស្ដីពី «ការគ្រប់គ្រងហានិភ័យ» ផ្អែកលើមូលដ្ឋានបច្ចេកទេស និងវិទ្យាសាស្ត្រច្បាស់លាស់៖ « »។ រដ្ឋមន្ត្រីក្រសួងពាណិជ្ជកម្ម លោក ប៉ាន សូរស័ក្តិ បានឱ្យដឹងទៀតថា ខ្ទឹមស្រស់ នាំចូលពីប្រទេសចិន មានផ្ទុកសារធាតុគីមី ប្រភេទថ្នាំពុលកសិកម្ម ឌីសសាលហ្វូតុន (Disulfoton) សម្រាប់ការពារសត្វល្អិតបំផ្លាញដំណាំ និងគ្រាប់ធញ្ញជាតិ។ អ្នកស្រី ជៀប សុធារី អ្នកសម្របសម្រួលសមាគមអាដហុក (Adhoc) ខេត្តព្រះសីហនុ និងជាស្ត្រីមេផ្ទះម្នាក់ ថ្លែងគាំទ្រចំពោះសកម្មភាព របស់មន្ត្រីកាំកុងត្រូលខេត្តនេះ ដែលមានសកម្មភាពចុះត្រួតពិនិត្យទំនិញនៅតាមទីផ្សារ និងរកឃើញចំណីអាហារខូចគុណភាព ដែលមានដាក់លាយសារធាតុគីមី ជាបន្តបន្ទាប់មកនេះ៖ « »។ អគ្គនាយកដ្ឋានកាំកុងត្រូលបានឱ្យដឹងថា កាលពីឆ្នាំ២០១៨ មន្ត្រីជំនាញ នៃអគ្គនាយកដ្ឋានកាំកុងត្រូល បានរកឃើញ និងដកហូតទំនិញខូចគុណភាព និងម្ហូបអាហារពុំមានសុវត្ថិភាព ទម្ងន់សរុបចំនួន ៦៦តោន រួមមាន៖ (បន្លែ ផ្លែឈើ គ្រឿងកំប៉ុង គ្រឿងសមុទ្រ និងសាច់ស្រស់មានផ្ទុកសារធាតុគីមីហាមឃាត់ ឬសំណល់ថ្នាំកសិកម្ម) យកទៅដុតកម្ទេចចោល។ នៅក្នុងនោះទំនិញជាង ៥តោន ត្រូវបានរឹបអូសពីមាត់ច្រកព្រំដែន និងនៅតាមទីផ្សារមួយចំនួននាខេត្តព្រះសីហនុ។ ក្រសួងពាណិជ្ជកម្ម តាមរយៈអគ្គនាយកដ្ឋានកាំកុងត្រូល ក៏បានដាក់ឱ្យប្រើប្រាស់រថយន្តមន្ទីរពិសោធន៍ចល័តចំនួន ៣គ្រឿង ដែលរថយន្ត២គ្រឿង សម្រាប់ត្រួតពិនិត្យ និងវិភាគផលិតផលម្ហូបអាហារ និងរថយន្ត ១គ្រឿងទៀត សម្រាប់ត្រួតពិនិត្យគុណភាព និងបរិមាណប្រេង នៅតាមស្ថានីយប្រេងឥន្ធនៈទូទាំងប្រទេសកម្ពុជា។ លើសពីនេះទៀត ក្រសួងក៏អះអាងថា និងរៀបចំលិខិតបទដ្ឋានគតិយុត្តិចំនួនបី ដើម្បីពង្រឹងប្រសិទ្ធភាពការងារ របស់អគ្គនាយកដ្ឋានកាំកុងត្រូលបន្ថែមទៀតដូចជា៖ ច្បាប់ស្ដីពីសុវត្ថិភាពម្ហូបអាហារ - ច្បាប់ស្ដីពីកិច្ចការពារអ្នកប្រើប្រាស់ និងច្បាប់ស្ដីពីភាពប្រកួតប្រជែង ដើម្បីជំរុញឱ្យសកម្មភាពការងារចុះត្រួតពិនិត្យគុណភាពចំណីអាហារ ដែលអាចផ្ដល់សុវត្ថិភាពជូនប្រជាពលរដ្ឋនៅទូទាំងប្រទេសឱ្យកាន់តែប្រសើរថែមទៀត៕	2019-02-02T15:55:00+07:00	rfa.org	https://www.rfa.org/khmer/news/health/chemical-garlic-were-destroy-02022019034202.html
44b08917-f026-4bad-be3a-a804a842c6ba	លែងបោះត្រាចេញ-ចូលលើលិខិតឆ្លងដែន កម្ពុជាបើកច្រកទ្វារ(E-gates)លើកដំបូង	ភ្នំពេញ ៖ អាកាសយានដ្ឋានអន្តរជាតិភ្នំពេញ បានដាក់ឲ្យដំណើរប្រព័ន្ធត្រួតពិនិត្យស្វ័យប្រវត្តិ សម្រាប់លិខិតឆ្លងដែនកម្ពុជា គ្រប់ប្រភេទ E-Gates ដែលចាប់អនុវត្តន៍ពីថ្ងៃទី១ ខែកុម្ភៈឆ្នាំ២០១៩ តទៅ ។ អគ្គនាយកដ្ឋានអន្តោប្រវេសន៍ បានអោយដឹងនៅព្រឹកថ្ងៃសុក្រ ទី១ ខែកុម្ភៈ ឆ្នាំ២០១៩នេះថា លោកនាយឧត្តមសេនីយ៍ គៀត ច័ន្ទថារឹទ្ធ អគ្គនាយក នៃអគ្គនាយកដ្ឋានអន្តោប្រវេសន៍ អញ្ជើញដាក់ឱ្យដំណើរការនូវច្រកទ្វារ E-gates ដោយមិនបោះត្រាចេញ-ចូលលើលិខិតឆ្លងដែនអេឡិកត្រូនិក (E-passports) ដើម្បីជួយបង្កលក្ខណៈងាយស្រួលដល់ការចេញ-ចូលរបស់ពលរដ្ឋខ្មែរ ។ ការដាក់ដំណើរការប្រព័ន្ធថ្មីបែបទំនើប លើកដំបូងនៅកម្ពុជាការដាក់ដំណើរការប្រព័ន្ធថ្មីបែបទំនើបនេះ លើកដំបូងនៅកម្ពុជា នាយឧត្តមសេនីយ៍ គៀត ច័ន្ទថារឹទ្ធ មានប្រសាសន៍ថា « ថ្ងៃនេះក្រសួងមហាផ្ទៃ នៃព្រះរាជាណាចក្រកម្ពុជា បានដាក់ឱ្យដំណើរការ ប្រើប្រាស់ជាលើកដំបូងប្រព័ន្ធច្រកទ្វារអេឡិចត្រូនិច(E-gates) ដើម្បីអោយអ្នកធ្វើដំណើរតាមច្រកទ្វារអាកាសយាន្តដ្ឋានអន្តរជាតិភ្នំពេញ និងខេត្តសៀមរាប ដែលជាប្រជាពលរដ្ឋខ្មែរ ចេញ-ចូលតាមអាកាសយាន្តទាំង២ នេះ ដោយមិនបាច់ទៅកាន់បញ្ជដែលមានមន្ត្រីអន្តោប្រវេសន៍ ធ្វើការដូចមួយសព្វមួយដងទេ ដោយសារប្រព័ន្ធនេះជាស្វ័យប្រព័ន្ធ ហើយប្រជាពលរដ្ឋ អាចដំណើរការដោយខ្លួនឯង ដោយមិនបាច់មានមន្ត្រីអន្តោប្រវេសន៍ លើកលែងតែមានឧបសគ្គខ្លះៗ ជាបច្ចេកទេស ទើបត្រូវការជំនួយពីមន្ត្រីនគរបាលអន្តោប្រវេសន៍ » ។ លោកនាយឧត្តមសេនីយ៍មានប្រសាសន៍បន្តថា «ដំណើរការ នៃម៉ាស៊ីននេះ មានភាពងាយស្រួល សម្រាប់ប្រជាពលរដ្ឋយើង គឺគាត់ចំណាយពេលតិច លឿនរហ័ស ជាសេវាដែលធ្វើដោយខ្លួនឯង ហើយ ប្រព័ន្ធនេះបង្កលក្ខណៈងាយស្រួលច្រើន ដែលធ្វើឱ្យ អ្នកដំណើរជាប្រជាពលរដ្ឋខ្មែរយើងសប្បាយរីករាយ ក្នុងការធ្វើដំណើរឆ្លងកាត់ចេញ-ចូល ។ ប្រព័ន្ធនេះមានផលប្រយោជន៍ ផ្តល់ភាពងាយស្រួលដល់ប្រជាពលរដ្ឋចេញ-ចូលបានលឿនរហ័ស ក៏បានជួយយើងគ្របគ្រងទិន្ន័យ នៅក្នុងប្រព័ន្ធមួយច្បាស់លាស់ ជាពេលមុនផងដែរ ទាំងការផ្ទៀងផ្ទាត់អត្តសញ្ញាណផ្សេងៗ » ។ សូមបញ្ជាក់ថា ការដាក់អោយដំណើរការម៉ាស៊ីនស្វ័យប្រព័ន្ធនេះ គឺអាចជួយដល់អង្គភាព ប៉ុស្តិ៍នគរបាលច្រកទ្វារទាំង២ (ប៉ុស្តិ៍អាកាសយាន្តដ្ឋានអន្តរជាតិភ្នំពេញ និងសៀមរាប) បានច្រើន ព្រោះដោយសារអត់មានម៉ាស៊ីននេះ គឺអ្នកដំណើរពី២៥-៣០% នៃអ្នកដំណើររួម ដែលជាពលរដ្ឋខ្មែរ នឹងត្រូវកាន់មន្ត្រី ហើយមន្ត្រីយើងជាអ្នកពិនិត្យ រៀបចំនិងផ្តល់សេវាជូន ពេលគាត់ប្រើប្រាស់ម៉ាស៊ីននេះ មន្ត្រីយើងអាចធូរស្រាលបាន២០-៣០% ដោយប្រជាពលរដ្ឋបានចំណាយពេល៥ទៅ៧វិនាទី សម្រាប់អ្នកដំណើរម្នាក់។ យ៉ាងណា ក្នុងការដាក់អោយដំណើរការម៉ាស៊ីននេះ ក៏មានបញ្ហាបន្តិតបន្តួច ដោយមានលិខិតឆ្លងដែន ១ឬ២ដែលម៉ាស៊ីនមិនអាន ហើយបណ្តាលមកពីលិខិតឆ្លងដែននោះមានបញ្ហាឈិប(Chip) ចាស់ពេក ឬសង្កត់បាក់ ។ល។ ហើយយើងក៏ត្រៀមបញ្ជរផងដែរ សម្រាប់អ្នកដំណើរដែលជួបបញ្ហាខាងលើផងដែរ ។ អ្នកដែលប្រើលិខិតឆ្លងដែន (E-passport) គាត់ចូលទៅប្រើម៉ាស៊ីនតែម្តង គាត់ដាក់លិខិតឆ្លងដែនហើយ មានការណែនាំលើហ្នឹង ពេលគាត់ដាក់លិខិតឆ្លងដែនហើយ ត្រូវផ្តិតមេដៃ ។ បើសិនទទួលស្គាល់ថា ក្រយ៉ៅដៃ និងលិខិតឆ្លងដែន របស់គាត់ត្រឹមត្រូវហើយ ទ្វារនឹងបើកឲ្យយើងដំណើរការចេញ-ចូលបាន ៕	2019-02-01T15:04:00+07:00	kbnnews.com	https://kbn.news/archives/115585
fc13a3a0-f700-4855-82a5-a65f46d7aac6	មន្ត្រីបសុពេទ្យចុះបាញ់ថ្នាំការពារកុំឲ្យ មាន់ទា ជ្រូក ឆ្លងជម្ងឺពេលដឹកចល័តច្រើនចូលរាជធានីភ្នំពេញ ក្នុងឪកាសបុណ្យចូលឆ្នាំប្រពៃណីចិន	បើយោងតាម លោក ចិន វិសាល ប្រធានការិយាល័យផលិតកម្ម និងបសុព្យាបាល ព្រឹកថ្ងៃទី០១ ០២ ២០១៩ មានប្រសាសន៍ថា ក្នុងឱកាស បុណ្យចូលឆ្នាំប្រពៃណី ជនជាតិចិន ខ្មែរស្រឡាយចិន តម្រូវការ ជ្រូក មាន់ ទា លក់លើទីផ្សារនានា ពិសេសទៅទីផ្សាររាជធានីភ្នំពេញច្រើន ដើម្បីយកទៅធ្វើម្ហូបអាហារ សែនព្រេននោះ ដោយដឹកចល័ត សត្វ ប្រឈមបញ្ហាច្រើន ។ លោកបន្តថា ដោយខ្លាច សត្វមាន់ ទា ជ្រូក មានជម្ងឺ មន្ត្រីបសុពេទ្យ បាន ធ្វើការត្រួតពិនិត្យ បាញ់ថ្នាំការពារ កុំឲ្យមានជម្ងឺ កើតឡើង ឬឆ្លង ពីសត្វទៅសត្វ ពីសត្វទៅមនុស្ស រួមទាំងមធ្យោបាយដឹកជញ្ជួនមាន ម៉ូតូ រថយន្ត ។ ព្រោះថា ពេលទន្លាក់សតុវអស់ក៏ដោយ ក៏ត្រូវបាញ់ថ្នាំការពារ ជៀសវាង ពេលលើកសត្វឡើងវិញ រួចដឹកជញ្ជួន បន្តនោះ មានមេរោគឆ្លងឡើងវិញ ទើប វិធានការបាញ់ថ្នាំការពារ នេះ ធានាថា សត្វ មាន់ ទា ជ្រូក លក់លើទីផ្សារគ្មានជម្ងឺ អ្នកទិញយកទៅពិសារ ទទួលបានសុខភាពល្អ ។ លោកបន្តថា ឆ្នាំនេះ និងឆ្នាំមុន បើធៀបគ្នា ជ្រូកឆ្នាំមុនតិចជាងឆ្នាំនេះ ភាគច្រើន ជាប្រភេទជ្រូកសាច់ និងជ្រូកខ្វៃ ក៏ប៉ុន្តែ មាន់ ទា ឆ្នាំនេះ ថយចុះជាងឆ្នាំមុន អាចមកពី តម្រូវការ សែនព្រេន របស់ប្រពៃណីចូលឆ្នាំចិន ត្រូវការ ជ្រូកច្រើន ជាង មាន់ ទា ។ លោកបន្តថា កូនជ្រូក ជ្រូកសាច់រស់ មាន់ ទា បានកើនឡើងជាង៤០% ធៀបថ្ងៃធម្មតាក្នុងការដឹកជញ្ជួនទៅកាន់ទីផ្សារ វាបាន កើនឡើង កូនជ្រូក ជិត១០០០ក្បាល។ ប្រជាពលរដ្ឋរកស៊ី ទិញ លក់ ជ្រូក មាន់ ទា និយាយថា មុនថ្ងៃចូលឆ្នាំចិន តែងតែគេកាហ្មង់យក សត្វ មាន់ ទា ជ្រូក ច្រើន ជាងថ្ងៃធម្មតា ជាង ២០០ភាគរយ គិតរយៈពេល១សប្តាហ៍មុនថ្ងៃចូលឆ្នាំចិន ៕	2019-02-01T14:21:17+07:00	kbnnews.com	https://kbn.news/archives/115583
36d6b216-6cab-41b4-b378-f920567a0b65	មន្ទីរពេទ្យកម្ពុជា-ថៃ ចែករំលែកបទពិសោធន៍ ពីការព្យាបាលជំងឺ «គ្រោះថ្នាក់សរសៃឈាមខួរក្បាល»	មន្ទីរពេទ្យមិត្ដភាពខ្មែរ-សូវៀត និងវិទ្យាស្ថានប្រសាទវិទ្យា នៃប្រទេសថៃ នៅថ្ងៃទី៣១ ខែមករា ឆ្នាំ២០១៩នេះ បានបើកវគ្គបណ្ដុះបណ្ដាលចែករំលែក បទពិសោធន៍រវាងគ្នា ពីការព្យាបាលជំងឺ «គ្រោះថ្នាក់សរសៃឈាមខួរក្បាល»។ ការចែករំលែកបទពិសោធន៍នេះ ធ្វើឡើងក្នុងវគ្គបណ្ដុះបណ្ដាលផ្នែកប្រសាទសាស្ដ្រនៃសមាជិកអាស៊ាន ២០១៩ ស្ដីពីការព្យាបាលជំងឺ «គ្រោះថ្នាក់សរសៃឈាមខួរក្បាល» ដើម្បីបណ្ដុះបណ្ដាលសិក្ខាកាមនេះ ឲ្យកាន់តែស្វែងយល់ច្បាស់ពីបច្ចុប្បន្នភាព នៃជំងឺប្រព័ន្ធប្រាសាទ និងការព្យាបាល ។ ការសហប្រតិបត្ដិការរវាង មន្ទីរពេទ្យមិត្ដភាពខ្មែរ-សូវៀត និងវិទ្យាស្ថានប្រសាទវិទ្យា នៃប្រទេសថៃ គឺមានការអញ្ជើញចូលរួម ពីលោកសាស្ដ្រាចារ្យ ងី ម៉េង នាយកមន្ទីរពទ្យ មិត្ដភាពខ្មែរ-សូវៀត និងលោកវេជ្ជបណ្ឌិត ស៊ុឆៃ តូវណ្ណាប៊ុត អតីតប្រធានវិទ្យាស្ថានប្រសាទវិទ្យា នៃសុខភាពសាធារណៈ ។ ក្នុងឱកាសនោះ លោកសាស្ដ្រាចារ្យ ងី ម៉េង បានថ្លែងថា ការរៀបចំវគ្គបណ្ដុះបណ្ដាលនេះ នឹងផ្ដល់នូវបទពិសោធន៍ ចំណេះជំនាញបន្ថែមទៀត ដល់គ្រូពេទ្យកម្ពុជាយើង ។លើសពីនោះ ការបណ្ដុះបណ្ដាលនេះ នឹងជួយពង្រឹង និងពង្រីកទំនាក់ទំនងរវាងមន្ទីរពេទ្យកម្ពុជា-ថៃ កាន់តែប្រសើរឡើងមួយកម្រិតទៀត ៕	2019-02-01T02:19:00+07:00	freshnewsasia.com	https://m.freshnewsasia.com/index.php/en/localnews/112028-2019-01-31-12-19-47.html
2e57f721-216b-4ae4-a034-7c74cd435d12	ជំងឺរួមរឹតជាច្រើនខែឆ្នាំ បង្ខំឲ្យមន្ត្រីនគរបាលខេត្តកែបម្នាក់ បាញ់សម្លាប់ខ្លួនឯង	ដោយសារមានជម្ងឺប្រចាំកាយ រួមរឹតជាច្រើនខែឆ្នាំមកនោះ បានបង្ខំឲ្យមន្ត្រីនគរបាលព្រហ្មទណ្ឌកម្រិតស្រាលពាក់ស័ក្តិ៤ នៃស្នងការដ្ឋាននគរបាលខេត្តកែបម្នាក់ សម្រេចចិត្តបាញ់សម្លាប់ ខ្លួនឯងនៅយប់ថ្ងៃទី៣០ ខែមករា ឆ្នាំ២០១៩ នៅចំណុចព្រះរាជតំណាក់ស្តេច ស្ថិតក្នុងភូមិថ្មី សង្កាត់ព្រៃធំ ក្រុងកែប ខេត្តកែប។ របាយការណ៍របស់ស្នងការដ្ឋាននគរបាលខេត្តកែប បានឲ្យដឹងថា មន្ត្រីនគរបាលរូបនេះ ឈ្មោះ ឌៀប មៀន អាយុ៤៩ឆ្នាំ បម្រើការងារនៅការិយាល័យព្រហ្មទណ្ឌកម្រិតស្រាល នៃស្នងការដ្ឋាននគរបាលខេត្តកែប មានទីលំនៅភូមិកែអង្វែ ឃុំភ្នំកុង ស្រុកអង្គរជ័យ ខេត្តកំពត។ របាយការណ៍បានបន្ថែមថា ជនរងគ្រោះបានយកកាំភ្លើងរបស់ខ្លួនម៉ាក AK-47ស្វាយបត់ អាមេចំនួន២ដង រួចបាញ់ចំបំពង់-ក ខ្លួនឯងធ្លុះទៅក្រោយ បណ្ដាលឲ្យស្លាប់ភ្លាមៗនៅកន្លែងកើតហេតុ តែម្តង។ បន្ទាប់ពីធ្វើកោសល្យវិច្ឆ័យលើសាកសពរួច ឃើញថា ជនរងគ្រោះពិតជាស្លាប់ដោយសារគ្រាប់កាំភ្លើងប្រាកដមែន ដោយពុំមានស្លាកស្នាមអ្វីផ្សេងឡើយ។ សាកសពត្រូវបានប្រគល់ជូនក្រុមគ្រួសារយកទៅធ្វើបុណ្យតាមប្រពៃណី៕	2019-01-31T22:44:00+07:00	freshnewsasia.com	https://m.freshnewsasia.com/index.php/en/localnews/111990-2019-01-31-08-44-05.html
6809b71d-a3dd-4b8b-8256-a0ba802c73fc	អ្នកជំងឺក្រិនថ្លើម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-01-31T16:48:00+07:00	freshnewsasia.com	https://m.freshnewsasia.com/index.php/en/localnews/111938-2019-01-31-02-48-09.html
1d8669de-6a0c-4912-80b4-d4a7741f861c	បញ្ហាកង្វះអាហារូបត្ថម្ភចំពោះកុមារ និងស្ត្រីក្នុងវ័យបន្តពូជនៅតែជាបញ្ហាចម្បងនៅកម្ពុជា	បញ្ហាកង្វះអាហារូបត្ថម្ភចំពោះកុមារ និងស្ត្រីក្នុងវ័យបន្តពូជ នៅតែជាបញ្ហាចម្បងមួយនៅប្រទេសកម្ពុជា។ អង្គការ ភ្លែនអន្តរជាតិ រកឃើញថា បញ្ហាកង្វះអាហារូបត្ថម្ភក្នុងចំណោមកុមារ ជាពិសេស កុមារក្រោម ៥ឆ្នាំ និងស្ត្រីក្នុងវ័យបន្តពូជ នៅតែជាបញ្ហាចម្បងមួយនៅក្នុងប្រទេសកម្ពុជា ជាពិសេសតំបន់ដាច់ស្រយាលនៃខេត្តស្ទឹងត្រែង។ អង្គការ ភ្លែនអន្តរជាតិ (Plan International) នៅថ្ងៃទី២៨ មករា ទើបនឹងបើកដំណើរការគម្រោងលើកកម្ពស់សុខភាពរបស់ខ្លួនមួយ សម្រាប់ស្ត្រី និងកុមារ នៅភូមិដាច់ស្រយាល ក្នុងខេត្តស្ទឹងត្រែង។ គម្រោងនេះ មានឈ្មោះថា "គម្រោងមួយពាន់ថ្ងៃ (១.០០០)ដំបូង សម្រាប់បង្កើនសន្តិសុខស្បៀង និងភាពបន្សាំ ដើម្បីលើកកម្ពស់សុខភាពមាតា ទារក និងកុមារ នៅក្នុងភូមិចំនួន ៥១ នៃខេត្តស្ទឹងត្រែង។ ព័ត៌មានដែលបានផ្សព្វផ្សាយលើទំព័រហ្វេសប៊ុក (Facebook) របស់អង្គការភ្លែនអន្តរជាតិ សរសេរថា គម្រោងនេះនឹងជួយកាត់បន្ថយអត្រាកង្វះអាហារូបត្ថម្ភកុមារ និងស្ត្រីក្នុងវ័យបន្តពូជ តាមរយៈការធានាឱ្យមានសន្តិសុខស្បៀងសមស្របនៅក្នុងគ្រួសារ។ ព័ត៌មានរបស់អង្គការ ភ្លែន អន្តរជាតិ (Plan International) បង្ហាញថា អង្គការនេះធ្វើការនៅក្នុងប្រទេសចំនួន៧១ ក្នុងពិភពលោក ហើយបានចាប់ផ្ដើមការងាររបស់នៅប្រទេសកម្ពុជា ក្នុងឆ្នាំ២០០២ ដោយផ្ដោតការយកចិត្តទុកដាក់លើកុមារ ជាពិសេស ក្រុមកុមារដែលគេមិនសូវទទួលបានការយកចិត្តទុកដាក់ ដោយសារ ពួកគេទទួលរងផលប៉ះពាល់ខ្លាំងពីភាពក្រីក្រ ការរំលោភបំពាន និងពីការកេងប្រវ័ញ្ចផ្សេងៗ។ អង្គការ ភ្លែន អន្តរជាតិ ឱ្យដឹងថា គម្រោងការងាររបស់ខ្លួនរហូតមកដល់ពេលនេះ បានផ្ដល់ប្រយោជន៍ដល់កុមារជាង ៦សែននាក់ ដោយប្រាស្រ័យជាមួយគ្រួសារចំនួន ៨ម៉ឺនគ្រួសារ នៅក្នុងសហគមន៍ចំនួន ៥៨០ក្នុងប្រទេសកម្ពុជា៕	2019-01-30T15:45:00+07:00	rfa.org	https://www.rfa.org/khmer/news/health/Malnutrition-in-Cambodia-01302019034211.html
cd29db3f-9b14-40ca-bbb2-ad414a0b3482	រិះគន់គ្រូពេទ្យស្រុកខ្មែរមួយចំនួន ពូកែតែជំងឺសាមញ្ញ បើជំងឺធ្ងន់.. គឺហុតឈាមទាំងរស់	ស្ទើរតែជារឿងដដែលៗទៅហើយចំពោះការរិះគន់ចំៗលើវិស័យសុខាភិបាលនៅកម្ពុជា មានគ្រូពេទ្យក្នុងស្រុកខ្មែរមួយចំនួនសមត្ថភាពនៅមានកម្រិត គ្មានក្រមវិជ្ជាជីវៈ ក្នុងន័យថា គិតពីលុយកាក់ធំជាងជីវិតអ្នកជំងឺ ។ ហើយមតិរិះគន់នេះព្រោះតែការព្យាបាលមានតម្លៃថ្លៃ និងមិនសូវមានប្រសិទ្ធភាពផងនោះ ។ នាពេលថ្មីៗនេះ នៅលើហ្វេសប៊ុករបស់លោករដ្ឋមន្ត្រីក្រសួងព័ត៌មាន ខៀវ កាញារីទ្ធ បានរិះគន់ថា«ខ្ញុំទទួលស្គាល់ថាសមត្ថភាពពេទ្យយើងមួយចំនួននៅទាប តែខ្ញុំបានដឹងរឿងមួយចំនួនដែលបងប្អូនខ្មែរយើងយល់ថាមានតែពេទ្យក្រៅប្រទេសដែលល្អ ។ តាមពិតជំងឺសាមញ្ញគេពូកែមែន តែបើដល់រឿងជំងឺធ្ងន់ និង ជំងឺកែលែងឡើង ហើយគេដឹងថា យើងមានលុយទៀត គេហុតឈាមទាំងរស់ ។ ម្យ៉ាងគេចង់ដកពិសោធន៍ពីជំងឺដែលគេមិនសូវជួប ម្យ៉ាងគេចង់សាកថ្វីដៃគេតាមវិធីថ្មី ម្យ៉ាងឆ្លៀតយកលុយ ព្រោះបើគង់តែងាប់ដដែល ខ្មែរគ្មានលទ្ធភាព និងគ្មានបណ្តាញនឹងទារគេសងលុយទេ ។ ខ្ញុំនិយាយនេះ អ្នកណាដែលប៉ះខ្លួនឯងពិតជាដឹង តែមិននិយាយ ព្រោះបានជាអួតពេទ្យស្រុកគេបង្អាប់ពេទ្យស្រុកឯងទៅហើយ ។ ក្រសួងព័ត៌មានកំពុងតាក់តែងច្បាប់ស្តីពីសិទ្ធិទទួលបានព័ត៌មាន ក្នុងនោះមានចំនុចដែលថា អ្នកដែលសង្ស័យថា ពេទ្យមើលមិនត្រឹមត្រូវអាចទាមទារការអង្កេតមួយឯករាជ្យបាន ហើយពេលនោះជាសន្សឹមៗ យើងនឹងជឿលើពេទ្យរបស់យើង ជាជាងយកបងប្អូនយើងទៅអោយពួកពេទ្យបរទេស យកបងប្អូនយើងជារបស់ពិសោធន៍» ។ គេនៅចាំបានថា កាលពីថ្ងៃទី២៣ កុម្ភៈ ២០១៦ កន្លងទៅ លោករដ្ឋមន្ត្រីក្រសួងព័ត៌មាន តាមរយៈហ្វេសប៊ុករបស់ខ្លួន ក៏ធ្លាប់បានសម្តែងការហួសចិត្តទាក់ទងនឹងវិស័យសុខាភិបាលមួយនេះដែរ លោកបានសរសេរថា «មិនដឹងនិយាយយ៉ាងម៉េច ? មន្ត្រីខ្ញុំទៅពេទ្យលោកសង្ឃ គេប្រាប់ថា កើតមហារីក តែទៅដល់វៀតណាម គេប្រាប់ថា អត់មានទេ!» ។ លោកបានចោទជាសំណួរថា៖ «តើគួរមានសវនកម្មវិជ្ជាជីវៈគ្រូពេទ្យឬទេ ?» ។ ជាការកត់សម្គាល់ មតិរិះគន់លើវិស័យសុខាភិបាលកម្ពុជានេះ មិនមែនមានតែលោករដ្ឋមន្ត្រី ខៀវ កាញារីទ្ធ ប៉ុណ្ណោះទេ គឺមានទាំង ពីសំណាក់មហាជនទូទៅ មានស្ថាប័នរដ្ឋ និងឯកជនមួយចំនួនផងដែរ ដែលធ្លាប់បានទទួលរងនូវសម្ពោធទាំងនេះ ៕	2019-01-29T13:14:47+07:00	kbnnews.com	https://kbn.news/archives/115273
b62d0867-07e0-4e42-ad6d-3b9cf4d34a88	សមាគមអ្នកចិញ្ចឹមសត្វកម្ពុជា ប្រកាសបដិសេធចំពោះព័ត៌មានថា កម្ពុជាកំពុងមានជំងឺឆ្លងពីការទទួលទានសាច់ជ្រូក និងសាច់មាន់ !	សមាគមអ្នកចិញ្ចឹមសត្វកម្ពុជា នៅថ្ងៃទី២៨ ខែមករា ឆ្នាំ២០១៩នេះ បានចេញសេចក្ដីបដិសេធមួយដែលបញ្ជាក់ឲ្យដឹងថា កម្ពុជាមិនមានករណីផ្ទុះជំងឺឆ្លងណាមួយ ដែលធ្វើឲ្យប៉ះពាលដល់វិស័យចិញ្ចឹមសត្វ និងសុខភាពមនុស្សនោះទេ។ ការប្រកាសបដិសេធរបស់សមាគមនេះធ្វើឡើង បន្ទាប់ពីមានការចែកចាយព័ត៌មាន លើបណ្តាញសង្គម Facebook ដែលនាំឲ្យមានការបារម្ភចំពោះការទទួលទានសាច់ជ្រូក មាន់ និងផលិតផលចេញពីសាច់ជ្រូក និងមាន់។ សមាគមអ្នកចិញ្ចឹមសត្វកម្ពុជាសូមបញ្ជាក់ថា រហូតមកដល់ថ្ងៃនេះកម្ពុជា មិនមានករណីផ្ទុះជំងឺឆ្លងណាមួយ ដែលធ្វើឲ្យប៉ះពាលដល់វិស័យចិញ្ចឹមសត្វ និង សុខភាពមនុស្សនោះទេ៕	2019-01-29T05:20:00+07:00	freshnewsasia.com	https://m.freshnewsasia.com/index.php/en/localnews/111702-2019-01-28-15-20-25.html
84e9c906-894f-4e07-add7-272c72835a8b	អ្នកជំងឺទឹកនោមផ្អែម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999	2019-01-27T16:53:00+07:00	freshnewsasia.com	https://m.freshnewsasia.com/index.php/en/localnews/111554-2019-01-27-02-53-33.html
6ca09c30-7ff6-4e8f-8a24-f56810de528f	ទេសរដ្ឋមន្ត្រី អៀង មូលី ណែនាំមន្រ្តីសុខាភិបាល ឱ្យសិក្សាអំពីប្រភពចម្លងនៃជំងឺ ដើម្បីឈានទៅបញ្ចប់អេដស៍នៅឆ្នាំ២០២៥	នៅមន្ទីរពេទ្យបង្អែកស្រុកសូទ្រនិគម និងមណ្ឌលសុខភាពសំរោង នាថ្ងៃទី២៥ ខែមករា ឆ្នាំ២០១៩ លោកទេសរដ្ឋមន្ត្រី អៀងមូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានជួបប្រជុំជាមួយតំណាងមន្ទីរសុខាភិបាលខេត្តសៀមរាប ប្រធានមន្ទីរពេទ្យបង្អែក ប្រធានមណ្ឌលសុខភាព និងមេឃុំសំរោង ដើម្បីសិក្សាស្វែងយល់អំពីការដាក់បញ្ចូលកម្មវិធី ប្រយុទ្ធនឹងជំងឺអេដស៍ទៅក្នុងកម្មវិធីជំងឺ រួមនិងការបញ្ចូលការប្រយុទ្ធនឹងជំងឺអេដស៍ ទៅក្នុងគោលនយោបាយភូមិ-ឃុំមានសុវត្ថិភាព។ បន្ទាប់ពីស្តាប់បទបង្ហាញរបស់លោកវេជ្ជបណ្ឌិត អនុប្រធានមន្ទីរពេទ្យបង្អែក អំពីដំណើរការអនុវត្តការងារប្រយុទ្ធនឹងជំងឺអេដស៍រួចមក ឃើញថា ការបញ្ចូលអ្នកជំងឺមកជាមួយគ្នាជាវិធីសាស្ត្រមួយល្អ ក្នុងការកាត់បន្ថយការរើសអើង។ ប៉ុន្តែតួលេខថ្មីបង្ហាញថា អត្រាឆ្លងជំងឺអេដស៍មានការកើនឡើង។ លោកទេសរដ្ឋមន្រ្តី និងមន្ត្រីអមដំណើរបានសាកសួរដើម្បីស្វែងយល់បន្ថែម។ ជាមួយគ្នានេះ ទេសរដ្ឋមន្ត្រីក៏ណែនាំមន្ទីរពេទ្យឱ្យសិក្សាអំពីប្រភពចម្លង។ តើបញ្ហាមកពីនៅតាមភូមិមានអ្នកជំងឺចាស់ ឬយុវជនដែលប្រឈមមុខខ្ពស់ច្រើន? ទេសរដ្ឋមន្ត្រីក៏បានកោតសរសើរចំពោះ កិច្ចប្រឹងប្រែងរួមក្នុងការប្រយុទ្ធនឹងជំងឺអេដស៍កន្លងមក និងផ្តាំផ្ញើឱ្យមន្ទីរពេទ្យ ក៏ដូចជាអ្នកពាក់ព័ន្ធក្នុងការងារអេដស៍ រកឱ្យឃើញនូវវិធីសាស្រ្តច្នៃប្រឌិត ក្នុងការឈានទៅបំបាត់មេរោគ អេដស៍នៅឆ្នាំ២០២៥។ នៅក្នុងមណ្ឌលសុខភាពសំរោង ទេសរដ្ឋមន្ត្រី បានសាកសួរអំពីដំណើរការការងារ ក៏ដូចជា ការប្រយុទ្ធនឹងជំងឺអេដស៍។ ជាមួយគ្នានេះលោកទេសរដ្ឋមន្ត្រី ក៏បានសួរបញ្ជាក់លោកមេឃុំ អំពីការបញ្ចូលការប្រយុទ្ធនឹងជំងឺអេដស៍ទៅក្នុងគោលនយោបាយភូមិឃុំមានសុវត្ថិភាពផងដែរ។ ការអនុវត្តកន្លងមកនៅឃុំសំរោង ពេលមានការប្រជុំតែងមានការលើកឡើង អំពីការងារអេដស៍ផងដែរ។ ប៉ុន្តែចំណុចអាទិភាពក្នុងឃុំ គឺហេដ្ឋារចនាសម្ព័ន្ធមានផ្លូវ ទឹកស្អាត និងបង្គន់អនាម័យ។ នៅរសៀលថ្ងៃដដែល លោកទេសរដ្ឋមន្ត្រី បានទៅមន្ទីរពេទ្យបង្អែកសៀមរាប ដើម្បីជជែកពិភាក្សាស្វែងយល់អំពីដំណើរការងារ និងរិះរកវិធីសាស្រ្តដើម្បីបន្តនូវជោគជ័យក្នុងការប្រយុទ្ធនឹងជំងឺអេដស៍។ លោកអនុប្រធានមន្ទីរពេទ្យ និងលោកប្រធានលេខាធិការដ្ឋានអេដស៍ខេត្ត បានធ្វើរបាយការណ៍សង្ខេប ក្នុងនោះ ខេត្តសៀមរាបបានសម្រេចគោលដៅ៩០-៩០-៩០ ទី២ និងទី៣ហើយ។ បន្ទាប់ពីសាកសួរ និងជជែកពិភាក្សាដើម្បីរកនូវវិធីសាស្ត្រល្អៗ យកមកអនុវត្ត កិច្ចប្រជុំបានមើលឃើញថា ក្រុមប្រឹក្សាឃុំ-សង្កាត់ ត្រូវដើរតួនាទីសំខាន់ក្នុងការឈានទៅបញ្ចប់អេដស៍នៅឆ្នាំ២០២៥។ អាជ្ញាធរមូលដ្ឋានជាអ្នកយល់ច្បាស់ពីសុខទុក្ខប្រជាពលរដ្ឋខ្លួន ជាពិសេសពលករចំណាកស្រុកដែលនៅតែជាគោលដៅ ដែលពិបាកស្វែងរក និងផ្តល់សេវា។ មុនពេលចាកចេញពីមន្ទីរពេទ្យ លោកទេសរដ្ឋមន្ត្រី និងក្រុមការងារ ក៏បានទៅពិនិត្យកន្លែងធ្វើតេស្តឈាម និងមជ្ឈមណ្ឌលលាងឈាមផងដែរ។ លោកទេសរដ្ឋមន្ត្រី បានកោតសរសើរមន្រ្តីសុខាភិបាលដែលប្រឹងប្រែងធ្វើការងារ ជាពិសេសការប្រយុទ្ធនឹងជំងឺអេដស៍ដែលយើងបានរួមគ្នាធ្វើការដោយជោគជ័យ៕	2019-01-26T02:21:00+07:00	freshnewsasia.com	https://m.freshnewsasia.com/index.php/en/localnews/111430-2019-01-25-12-21-23.html
2456c79a-4bc8-4248-89f8-4ca250510299	ក្រសួងសុខាភិបាល ក្រើនរំលឹកពីការបង្ការជំងឺផ្ដាសាយបក្សីលើមនុស្ស និងករណីពុលអាហារ ឬស្រា ខណៈបុណ្យចូលឆ្នាំចិន និងចូលឆ្នាំខ្មែរ ជិតចូលមកដល់ (Video Inside)	ក្រសួងសុខាភិបាល បានចេញសេចក្ដីណែនាំមួយ ដោយក្រើនរំលឹក ស្ដីពីការបង្ការជំងឺផ្ដាសាយបក្សីលើមនុស្ស និងការពុលចំណីអាហារ ឬស្រា ស្របពេលរដូវកាលនៃបុណ្យចូលឆ្នាំចិន និងចូលឆ្នាំខ្មែរ កំពុងតែឈានមកដល់នាពេលខាងមុខនេះ ហើយប្រជាពលរដ្ឋជាទូទៅតែងតែមានការជួបជុំគ្នា ពិសារភេសជ្ជៈ និងចំណីអាហារជាដើម។ សេចក្ដីក្រើនរំលឹក ដែលអង្គភាព Fresh News ទទួលបាននៅរសៀលថ្ងៃទី២៥ ខែមករា ឆ្នាំ២០១៩នេះ ក្រសួងសុខាភិបាល បានណែនាំថា គួរតែចៀសវាងការចូលទៅកន្លែងចិញ្ចឹមសត្វ (បើគ្មានភារកិច្ច) ឬប៉ះពាល់ផ្ទាល់ជាមួយសត្វនៅកសិដ្ឋានចិញ្ចឹមសត្វ និងទីផ្សារបក្សីរស់ ឬចូលកន្លែងសត្តឃាត ឬប៉ះពាល់ជាមួយផ្ទៃណាមួយដែលកខ្វក់ ឬប្រលាក់ដោយលាមកសត្វបសុបក្សី ឬសត្វដទៃទៀត។ ដោយឡែក ករណីពុលស្រា គឺបង្កឡើងដោយសារជាតិមេតាណុល ដែលមាននៅក្នុងស្រាលើសពីកម្រិតធម្មតា (០.១៥ភាគរយ) ដែលមានកើតឡើងនៅច្រើនកន្លែងទៅទូទាំងពិភពលោក ដោយសារស្រាដែលផលិត ឬបិត នៅតាមមូលដ្ឋានសហគមន៍មិនបានត្រឹមត្រូវតាមក្បូនខ្នាតបច្ចេកទេស។ ការពុលស្រា បណ្ដាលឲ្យស្រវាំង ឬងងឹតភ្នែក សន្លប់ ប្រកាច់ ពិបាកដកដង្ហើម និងអាចវិវត្តទៅស្លាប់បាន។ រីឯការពុលចំណីអាហារវិញ គឺបង្កឡើងដោយសារចំណីអាហារចម្អិនមិនបានល្អ មិនស្អាត មានមេរោគ ជូរផ្អូម ឬមានសារធាតុគីមី ដែលបណ្ដាលឲ្យមានបញ្ហាសុខភាព ដូចជាឈឺពោះ រាករូស និងក្អូតជាដើម៕	2019-01-25T22:36:00+07:00	freshnewsasia.com	https://m.freshnewsasia.com/index.php/en/localnews/111395-2019-01-25-08-36-33.html
25548106-c7a7-4192-9501-bda994936491	វៀតណាមសម្រេចដាក់ពង្រាយប៉ូលិសក្នុងមន្ទីរពេទ្យនានា ក្រោយផ្ទុះករណីអ្នកជំងឺ ឬសាច់ញាតិពួកគេវាយតប់បុគ្គលិកពេទ្យ	ប៉ូលិសវៀតណាមជាច្រើននាក់ នឹងត្រូវបានដាក់ពង្រាយក៏ដូចជាល្បាតនៅតាមមន្ទីរពេទ្យនានា ពីថ្នាក់ស្រុករហូតដល់ថ្នាក់ជាតិ ដើម្បីការបុគ្គលិកសុខាភិបាល។ នេះបើតាមប្រព័ន្ធផ្សព្វផ្សាយនៅក្នុងតំបន់ ដកស្រង់ដោយទីភ្នាក់ងារសារព័ត៌មានចិនស៊ីនហួរ នៅរសៀលថ្ងៃព្រហស្បតិ៍ ទី២៤ ខែមករា ឆ្នាំ២០១៩។ យោងតាមសារព័ត៌មាន Vietnam News ប្រតិបត្តិការល្បាតរបស់ប៉ូលិសវៀតណាម គឺជាផ្នែកមួយនៃកិច្ចខិតខំប្រឹងប្រែងរវាងអាជ្ញាធរសុខាភិបាល និងសន្តិសុខសាធារណៈ ឆ្លើយតបទៅនឹងករណីថ្មីៗជាច្រើន ពាក់ព័ន្ធនឹងការវាយធ្វើបាបលើបុគ្គលិក សុខាភិបាលពីសំណាក់អ្នកជំងឺ ឬសាច់ញាតិអ្នកជំងឺ។ Vietnam News បន្ថែមទៀតថា អំពើហិង្សា ២០ករណីប្រព្រឹត្តឡើងដោយអ្នកជំងឺ និងសាច់ញាតិអ្នកជំងឺបានកើតឡើងលើក្រុមវេជ្ជបណ្ឌិតកាលពីឆ្នាំ២០១០ និង២០១៧ រីឯកាលពីឆ្នាំ២០១៨ បីករណីមានសភាពធ្ងន់ធ្ងរ។ គួរបញ្ជាក់ថា បើតាមក្រសួងសុខាភិបាលវៀតណាម ការរំលោភពាននៅឯមន្ទីរពេទ្យថ្នាក់ជាតិ និងខេត្តបានកើនឡើង ៨០ភាគរយហើយ ៨៥ភាគរយនៃជនរងគ្រោះគឺជាវេជ្ជបណ្ឌិត និងគិលានុបដា្ឋយិកា។ ចំណែកឯមូលហេតុនៃការរំលោភពានទាំងនេះភាគច្រើនបណ្ដាលមកពីបញ្ហាទំនាក់ទំនងរវាងអ្នកជំងឺ គ្រូពេទ្យ និងបញ្ហាអាកប្បកិរិយាជាដើម៕	2019-01-24T20:31:00+07:00	freshnewsasia.com	https://m.freshnewsasia.com/index.php/en/internationalnews/111280-2019-01-24-06-31-04.html
4f33f530-c879-4947-91a8-6b5491fc4a45	អ្នកជំងឺខ្សោយផ្លូវភេទ មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-01-24T14:26:00+07:00	freshnewsasia.com	https://m.freshnewsasia.com/index.php/en/localnews/111244-2019-01-24-01-00-19.html
48a4a37c-c92d-45b4-a8ab-4499d457dbba	មន្ទីរពេទ្យសែនសុខ ពួតដៃជាមួយមន្ទីរពេទ្យថៃ លើការព្យាបាលជំងឺបេះដូង និងសរសៃឈាម	ដើម្បីពង្រីកធនធានមនុស្សលើវិស័យសុខាភិបាលឲ្យកាន់តែសម្បូរបែប និងប្រកបដោយគុណភាព មន្ទីរពេទ្យសែនសុខអន្តរជាតិ (IU) បានចុះអនុស្សារណៈយោគយល់គ្នា (MoU) ជាមួយមន្ទីរពេទ្យ រ៉ាឆាដេបពីសិក (Rachadapisek) នៃប្រទេសថៃ ដើម្បីធ្វើការផ្ដល់ប្តូរគិលានុបដ្ឋាកពីគ្នាទៅវិញទៅមក លើការព្យាបាលជំងឺបេះដូង និងសរសៃឈាម។ ថ្លែងក្នុងពិធីចុះហត្ថលេខា នាថ្ងៃទី២១ ខែមករា ឆ្នាំ២០១៩ លោក សាបូ អូហ្សាណូ សាកលវិទ្យាធិការ នៃសាកលវិទ្យាល័យអន្តរជាតិសែនសុខ និងជារដ្ឋលេខាធិការក្រសួងបរិស្ថាន បានបញ្ជាក់ថា ផ្តើមចេញពី MoU នេះទៅ មន្ទីរពេទ្យទាំងពីរ នឹងធ្វើការផ្លាស់ប្តូរគិលានុបដ្ឋាក ពីគ្នាទៅវិញទៅមក លើការព្យាបាលជំងឺបេះដូង និងសរសៃឈាម។ លោក សាបូ អូហ្សាណូ បានបន្ថែមទៀតថា លើសពីនេះ ភាគីថៃក៏បានបំពាក់សម្ភារបរិក្ខារបន្ថែម ពីលើអ្វីដែលមិនទាន់មាន ពិសេសម៉ាស៊ីនថតសរសៃឈាម ដែលប្រើប្រាស់ប្រព័ន្ធឌីជីថលផងដែរ។ លោកបានគូសបញ្ជាក់ថា តាមរយៈ MoU នេះដែរ និស្សិតពេទ្យដែលកំពុងសិក្សា នៅសាកលវិទ្យាល័យអន្តរជាតិ សែនសុខ ក៏មានឱកាសបានប្រើប្រាស់ម៉ាស៊ីន ដែលជាបច្ចេកវិទ្យាទំនើបៗ នៅក្នុងមន្ទីរពេទ្យសែនសុខ ក្នុងការសិក្សាស្រាវជ្រាវបន្ថែម ដើម្បីឲ្យការសិក្សារបស់ខ្លួន ស្របតាមបរិបទ នៃសម័យឌីជីថល។ លោក សាបូ អូហ្សាណូ បានបញ្ជាក់ថា សម្រាប់អ្នកជ្រើសរើស យកជំនាញផ្នែកជំងឺបេះដូង និងសរសៃឈាម អាចមកធ្វើការអនុវត្តផ្ទាល់ នៅមន្ទីរពេទ្យសែនសុខ បន្ថែមពីមន្ទីរពេទ្យមួយចំនួននៅកម្ពុជា ហើយក៏អាចទៅបន្តការសិក្សា បន្ថែមនៅប្រទេសថៃ។ ជាមួយគ្នានោះ លោក សាបូ អូហ្សាណូ ក៏បានអំពាវនាវ ឲ្យនិស្សិតពេទ្យទាំងអស់ចាប់យកឱកាសនេះឲ្យបាន ដើម្បីទាញយកផលប្រយោជន៍សម្រាប់ខ្លួនឯង និងជាឧត្តមប្រយោជន៍សម្រាប់ប្រទេសជាតិ ដែលកំពុងតែត្រូវការ អ្នកទាំងអស់គ្នាផងដែរ៕	2019-01-22T19:03:00+07:00	freshnewsasia.com	https://m.freshnewsasia.com/index.php/en/localnews/111041-2019-01-22-05-03-44.html
60018c07-085f-4095-badf-81ea1d9b75a8	អ្នកជំនាញ បង្ហាញពីរបៀបសម្គាល់ឱសថក្លែងក្លាយ	អាជ្ញាធរ និងអ្នកជំនាញក្នុងវិស័យសុខាភិបាល សម្ដែងក្តីបារម្ភយ៉ាងខ្លាំងអំពីចរាចរណ៍ឱសថក្លែងក្លាយនៅក្នុងប្រទេសកម្ពុជា ដែលធ្វើឲ្យប៉ះពាល់ដល់សុខុមាលភាពប្រជាជន និងសង្គម។ ក្តីបារម្ភនេះ ធ្វើឡើងក្នុងសិក្ខាសាលាមួយស្ដីពីរបៀបសម្គាល់ឱសថក្លែងក្លាយ ដែលរៀបចំដោយវិទ្យុផ្កាឈូក កាលពីថ្ងៃទី២០ ខែមករា។ អាជ្ញាធរ និងអ្នកជំនាញផ្នែកវិស័យសុខាភិបាល លើកឡើងថា សព្វថ្ងៃនេះ ឱសថក្លែងក្លាយ និងអន់គុណភាព កំពុងរីកដុះដាលយ៉ាងខ្លាំងនៅក្នុងប្រទេសកម្ពុជា ប៉ុន្តែប្រជាពលរដ្ឋ និងគ្រូពេទ្យមួយចំនួន មិនបានដឹងថា ឱសថដែលខ្លួនបានទិញយកទៅប្រើ និងដាក់លក់នោះ ជាឱសថពិត ឬក្លែងក្លាយនោះទេ។ ពួកគេ ព្រមានថា ឱសថក្លែងក្លាយ និងអន់គុណភាពនេះ ផ្ដល់ផលប៉ះពាល់ធ្ងន់ធ្ងរ ដល់សុខុមាលភាព អាយុជីវិតរបស់មនុស្សជាតិ និងធ្វើឲ្យខាតបង់សេដ្ឋកិច្ចសង្គម និងជីវភាពរស់នៅប្រចាំថ្ងៃរបស់ប្រជាពល។ ប្រធានលេខាធិការដ្ឋាននៃគណៈកម្មាធិការជាតិប្រយុទ្ធប្រឆាំងផលិតផលក្លែងក្លាយ លោក លាវ សុផាន់ណារិទ្ធិ មានប្រសាសន៍ថា មូលហេតុនៃការកើនឡើងឱសថក្លែងក្លាយនេះ ព្រោះមានតម្រូវ ការច្រើន ហើយឈ្មួញ និងជនទុច្ចរិត បានឆ្លៀតឱកាសលួចផលិត និងចរាចរចែកចាយឱសថក្លែងក្លាយ ដើម្បីចង់ប្រាក់ចំណេញច្រើន។ លោកបញ្ជាក់ថា ការប្រើប្រាស់ឱសថក្លែងក្លាយនេះ មិនត្រឹមតែមិនព្យាបាលជំងឺនោះទេ តែថែមទាំងខាតបង់ប្រាក់កាស និងអាចសម្លាប់អ្នកប្រើប្រាស់ថែមទៀត។ លោកណែនាំទៅប្រជាពលរដ្ឋឲ្យពិគ្រោះយោបល់ ពិនិត្យជំងឺ និងពិនិត្យឈាមជាមួយវេជ្ជបណ្ឌិត ជាមុនសិន មុននឹងទៅទិញថ្នាំនៅតាមឱសថស្ថាន និងគ្លីនិកមួយចំនួន៖ លោកបន្តថា ទោះបីជាថ្នាំពេទ្យខ្លះពិត ឬមិនក្លែងក្លាយក្តី ប៉ុន្តែប្រសិនបើថ្នាំពេទ្យនោះ ដឹកជញ្ជូន និងទុកដាក់មិនបានត្រឹមត្រូវ ក៏បណ្ដាលឲ្យថ្នាំពេទ្យនោះ អន់គុណភាព គ្មានប្រសិទ្ធភាពក្នុងការប្រើប្រាស់ដែរ៖ ។ ទន្ទឹមគ្នានេះ លោកក៏ព្រួយបារម្ភអំពីចរាចរណ៍ឱសថ នៅតាមបណ្ដាញសង្គមហ្វេសប៊ុកនេះដែរ។ លោកថា ឱសថលក់តាមអនឡាញ ឬហ្វេសប៊ុក ប្រមាណ ៥០ភាគរយ គឺជាឱសថក្លែងក្លាយ។ អ្នកជំនាញឱសថនៃគណៈកម្មាធិការជាតិប្រយុទ្ធប្រឆាំងផលិតផលក្លែងក្លាយ លោក ឯម វុទ្ធី ថ្លែងក្នុងសិក្ខាសាលាថា ដើម្បីសម្គាល់ឱសថក្លែងក្លាយនោះ គឺមានការពិបាកសម្រាប់ប្រជាពលរដ្ឋដែល មិនមានចំណេះដឹង និងជំនាញ។ លោក បញ្ជាក់ថា ឱសថក្លែងក្លាយ គឺមានសារធាតុសកម្ម មិន ត្រឹមត្រូវតាមរូបមន្តកំណត់។ ចំណែកការវេចខ្ចប់ និងស្លាកសញ្ញានៃឱសថក្លែងក្លាយភាគច្រើនមានស្លាកសញ្ញាមិនល្អស្អាតដូចផលិតដើម ឬអាចគ្រាន់តែស្រដៀងនឹងផលិតផលពិត។ លក្ខណៈពិសេសមួយទៀត គឺគ្មានអាជ្ញាប័ណ្ណដែលទទួលស្គាល់ដោយក្រសួងសុខាភិបាលនោះទេ ហើយអាច ដាក់លក់ក្នុងតម្លៃទាបផងដែរ៖ ។ ប្រធានសមាគមពាណិជ្ជកម្ម និងវិនិយោគកម្ពុជាជប៉ុន (CJBI) លោក អៀង សុធារ៉ា ដែលចូលរួមជា វាគ្មិនក្នុងសិក្ខាសាលាស្តីពីរបៀបសម្គាល់ឱសថក្លែងក្លាយ រំពឹងថា សិក្ខាសាលានេះ នឹងផ្តល់ចំណេះ ដឹងខ្លះដល់ប្រជាពលរដ្ឋខ្មែរ ដើម្បីជៀសវាងការទិញ និងប្រើប្រាស់ឱសថក្លែងក្លាយ។ លោកយល់ថា ប្រសិនបើអ្នកជំងឺ ទៅរកទិញថ្នាំប៉ះចំគ្រូពេទ្យគ្មានសមត្ថភាព និងគុណធម៌ ហើយទទួលបានថ្នាំក្លែងក្លាយ និងប្រើប្រាស់មិនត្រឹមត្រូវថែមទៀត គឺពិតជាមានគ្រោះថ្នាក់ធ្ងន់ធ្ងរបំផុតដល់សុខភាពអ្នកជំងឺ គ្រួសារអ្នកជំងឺ និងសង្គមជាតិ៖ ជាញឹកញាប់ គេសង្កេតឃើញថា អាជ្ញាធរជំនាញតែងតែរឹបអូសយកផលិតផលខូចគុណភាព និងឱសថក្លែងក្លាយទៅបំផ្លាញចោលចាប់ពីរាប់សិបតោនដល់រាប់រយតោន។ ជាក់ស្ដែង កាលពីខែវិច្ឆិកា ឆ្នាំ២០១៨ អាជ្ញាធរជំនាញ បានរឹបអូសឱសថខុសច្បាប់ និងក្រោមគុណភាពប្រមាណ ៤០តោន ។ ស្ថាបនិក និងជាប្រធានមូលនិធិបណ្ណាល័យជីវិត ព្រះតេជព្រះគុណ អឿន សំអាត មានសង្ឃដីកាថា ទោះបីជាមនុស្សខ្លះ មិនជឿលើបុណ្យបាប ហើយប្រកបរបរទុច្ចរិតនោះ គឺពួកគេតែងតែប្រឈមនឹង ផ្លូវច្បាប់របស់ប្រទេស និងទទួលបាបកម្មចំពោះទង្វើរបស់ពួកគេ។ ព្រះតេជព្រះគុណបន្តថា គ្រូពេទ្យ ឬឱសថស្ថាន គួរតែគោរពវិជ្ជាជីវៈ ក្រមសីលធម៌ និងមានអំពើមនុស្សធម៌ក្នុងខ្លួន ដោយមិនត្រូវគិត តែពីរឿងផលចំណេញផ្ទាល់ខ្លួន ហើយជួញដូរថ្នាំពេទ្យក្លែងក្លាយ និងអន់គុណភាព បង្កក្ដីអន្តរាយ ដល់ពលរដ្ឋផ្សេងទៀត និងសង្គមជាតិនោះទេ។ ការជួញដូរថ្នាំពេទ្យក្លែងក្លាយនេះ គឺប្រៀបដូចជា ជំនួញថ្នាំពុលដែលព្រះពុទ្ធសាសនាហាមដាច់ខាត៖ របាយការណ៍របស់គណៈកម្មាធិការសុខុមាលភាពនៃសភាពាណិជ្ជកម្មអឺរ៉ុប បង្ហាញថា ក្នុង ១ឆ្នាំ ពលរដ្ឋជាង ១លាននាក់នៅទូទាំងពិភពលោក បានបាត់បង់ជីវិតដោយសារការប្រើប្រាស់ថ្នាំក្លែងក្លាយនេះ ក្នុងនោះមានប្រជាជនកម្ពុជាជាង ២ពាន់នាក់ ឬស្មើនឹង ៦នាក់ក្នុងមួយថ្ងៃបានស្លាប់។ លោក លាវ សុផាន់ណារិទ្ធិ មានប្រសាសន៍ថា បច្ចុប្បន្ន អាជ្ញាធរកំពុងចុះត្រួតពិនិត្យ នៅតាមក្រុម ហ៊ុន និងឱសថស្ថាននានា ដើម្បីធានាគុណភាពឱសថវេជ្ជសាស្ត្រទាំងអស់នោះ។ ទោះយ៉ាងណាក្តី លោក អំពាវនាវឲ្យប្រជាពលរដ្ឋ និងភាគីពាក់ព័ន្ធដទៃទៀត ចូលរួមសហការគ្នា ដើម្បីលុបបំបាត់ ឱសថក្លែងក្លាយ៖ ។ ភាពអនាធិបតេយ្យនៃការលក់ថ្នាំពេទ្យក្លែងក្លាយនេះ ត្រូវបានមជ្ឈដ្ឋានទូទៅរិះគន់ថា គឺជាភាពបរាជ័យធំមួយទៀត នៃការគ្រប់គ្រងរបស់ក្រសួងសុខាភិបាល។ កន្លងមក ក្រសួងសុខាភិបាលបានត្រឹមតែចេញសេចក្ដីជូនដំណឹងហាមឃាត់ការលក់ដូរ និងចរាចរណ៍ផលិតផលឱសថក្លែងក្លាយ ប៉ុន្តែមិនបានចាត់វិធានការតាមច្បាប់ឱ្យបានតឹងរ៉ឹង ចំពោះក្រុមហ៊ុន ឬអ្នកនាំចូលផលិតផលឱសថក្លែងក្លាយនេះ។ យោងតាមច្បាប់ស្ដីពីការគ្រប់គ្រងឱសថ ច្បាប់ស្ដីពីការគ្រប់គ្រងអ្នកប្រកបរបរវេជ្ជសាស្ត្រ អមវេជ្ជសាស្ត្រ និងជំនួយវេជ្ជសាស្ត្រ និងច្បាប់ស្ដីពីការគ្រប់គ្រងអ្នកប្រកបរបរ វិជ្ជាជីវៈក្នុងវិស័យសុខាភិបាល ចែងថា អ្នកលក់ឱសថក្លែងក្លាយ ត្រូវទទួលទោសដាក់ពន្ធនាគារពី ៥ឆ្នាំ ដល់ ១០ឆ្នាំ ហើយក្នុងករណីឱសថក្លែងក្លាយនេះបណ្ដាលឲ្យមានមនុស្សស្លាប់ដោយអចេតនា អ្នកលក់ត្រូវមានទោស ជាប់ពន្ធនាគារពី ១ឆ្នាំទៅ ៣ឆ្នាំបន្ថែមទៀត៕	2019-01-22T03:50:00+07:00	rfa.org	https://www.rfa.org/khmer/news/health/how-to-know-fake-medicine-01212019152726.html
3a71210e-6b80-4b29-9372-6a1323bdf7e5	អភិបាលខណ្ឌពោធិ៍សែនជ័យ សួរសុខទុក្ខមន្រ្តីកងរាជអាវុធហត្ថខណ្ឌ កំពុងសំរាកព្យាបាលជំងឺ នៅមន្ទីរពេទ្យព្រះកេតុមាលា	នៅព្រឹកថ្ងៃទី២១ ខែមករា ឆ្នាំ២០១៩នេះ លោក ហែម ដារិទ្ធិ អភិបាលខណ្ឌ និងជាប្រធានកិត្តិយសអនុសាខាកាកបាទក្រហមខណ្ឌពោធិ៍សែនជ័យ រួមនឹងក្រុមការងារអនុសាខា និងមន្រ្តីកងរាជអាវុធហត្ថជាខណ្ឌច្រើនរូបទៀត បានអញ្ជើញសួរសុខទុក្ខ លោកអនុសេនីយឯក មាស វុទ្ធី ជំនួយការកងរាជអាវុធហត្ថខណ្ឌពោធិ៍សែនជ័យ ដែលមានជំងឺប្រចាំកាយ ទឹកនោមផ្អែម ទាជទឹក ដំណាក់ការធ្ងន់ធ្ងរ កំពុងសំរាកព្យាបាល នៅមន្ទីរពេទ្យព្រះកេតុមាលា។ បើតាមអ្នកស្រី តូច សារ៉ន ត្រូវជាភរិយា លោកអនុសេនីយឯក មាស វុទ្ធី បានឱ្យដឹងថា ប្តីរបស់គាត់ មានអាយុ៥៨ឆ្នាំ ជាមន្រ្តីកងរាជអាវុធហត្ថខណ្ឌពោធិ៍សែនជ័យក្នុងមុខដំណែង , គាត់មានជំងឺទឹកនោមផ្អែមជាង២ឆ្នាំមកហើយ។ ជាមួយនេះ ក្រុមគ្រួសារ និងកូនចៅ បានព្យាយាមនាំគាត់ទៅព្យាបាលនៅមន្ទីពេទ្យ ជាបន្តបន្ទាប់ផងដែរ តែប៉ុន្មានខែចុងក្រោយនេះ ស្ថានភាពជំងឺរបស់គាត់កាន់តែធ្ងន់ធ្ងរ ទើបថ្ងៃសៅរ៍សប្តាហ៍មុននេះ បានសម្រេចនាំមកកាន់មន្ទីរពេទ្យព្រះកេតុមាលានេះ ព្រោះស្ថិតក្នុងក្របខ័ណ្ឌយោធា។ បើតាមវេជ្ជបណ្ឌិតបានបញ្ចាក់ថា ជំងឺគាត់បានធូរស្រាលបន្តិចហើយ តែមិនទាន់អាចកំណត់ថ្ងៃឱ្យគាត់វិលត្រឡប់ទៅផ្ទះវិញថ្ងៃណានោះទេ ព្រោះពេទ្យនៅតាមដានបន្តទៀត។ លោក ហែម ដារិទ្ធ ក្នុងនាមគណៈអភិបាលខណ្ឌ និងក្រុមការងារ អនុសាខាកាកបាទក្រហមខណ្ឌពោធិ៍សែនជ័យ បានសម្តែងក្តីអាណិតអាសូ ចំពោះលោក មាស វុទ្ធី និងបានថ្លែងលើកទឹកចិត្ត សូមឱ្យព្យាយាមថែទាំសុខភាពជាបន្តទៀត ពិសេសអនុវត្តតាមការណែនាំរបស់វេជ្ជបណ្ឌិត ដែលសង្ឃឹមថា ជម្ងឺរបស់លោក នឹងឆាប់បានជាសះស្បើយ និងបានវិលត្រឡប់ទៅបំពេញ ការងារបំរើប្រជាពលរដ្ឋ ក្នុងមូលដ្ឋាន ជាធម្មតាឡើងវិញ។ ជាមួយនេះ ក្នុងនាមគណៈអភិបាលខណ្ឌ, មន្រ្តីកងរាជអាវុធហត្ថ និងក្រុមការងារអនុសាខាកាកបាទក្រហមខណ្ឌពោធិ៍សែនជ័យ នឹងនៅជិតលោកជានិច្ច ហើយតែងតែគាំទ្រលើកទឹកចិត្ត និងមិនបោះបង់ចោលមន្រ្តីណាម្នាក់ឡើយ។ ក្នុងឱកាសនោះ លោក ហែម ដារិទ្ធិ បាននាំយកគ្រឿងឧបភោគបរិភោគមួយចំនួន និងថវិការចំនួន៥០ម៉ឺនរៀល និង២០០ដុល្លារ ឧបត្ថម្ភដល់លោកអនុសេនីយឯក មាស វុទ្ធី ដើម្បីរួមចំណែកជួយសម្រាលបន្តុកខ្វះខាតក្នុងគ្រួសារផងដែរ៕	2019-01-21T18:54:00+07:00	freshnewsasia.com	https://m.freshnewsasia.com/index.php/en/localnews/110942-2019-01-21-04-54-08.html
b158f5c8-7612-44cc-9d91-a16ea0b61662	តំណាងរាស្រ្តមណ្ឌលបាត់ដំបង ដឹកនាំក្រុមគ្រូពេទ្យស្ម័គ្រចិត្តរបស់បារាំង ចុះពិនិត្យព្យាបាលជំងឺជូនពលរដ្ឋដោយឥតគិតថ្លៃ នៅមូលដ្ឋានស្រុកសង្កែ	ក្រុមគ្រូពេទ្យស្ម័គ្រចិត្ត សមាគមបេសកកម្មមនុស្សធម៌នៅកម្ពុជា (AMH) នឹងចុះព្យាបាលជំងឺទូទៅជូនប្រជាពលរដ្ឋ ដោយឥតគិតថ្លៃរយៈពេល៣ថ្ងៃ គឺថ្ងៃទី២០ ដល់ថ្ងៃទី២២ ខែមករា ឆ្នាំ២០១៩ នៅក្នុងបរិវេណវត្តស្វាយជាតិ ក្នុងឃុំរាំងកេសី, នៅបរិវេណវត្តតាហែន ឃុំរកា និងនៅក្នុងបរិវេណវត្តបោះបេង ក្នុងឃុំអូរដំបង១ស្រុកសង្កែខេត្តបាត់ដំបង។ នេះបើតាមការឲ្យដឹងពី លោក ឡោក ហ៊ួរ សមាជិកគណៈកម្មការកណ្តាលគណបក្សប្រជាជន ប្រធានក្រុមការងារចុះជួយស្រុកសង្កែ និងជាតំណាងរាស្ដ្រមណ្ឌលបាត់ដំបង ក្នុងកិច្ចប្រជុំផ្សព្វផ្សាយស្តីពីលទ្ធផលការងារ នៃសន្និបាតគណៈកម្មាធិការកណ្តាល លើកទី៤១ អាណត្តិទី៥ របស់គណបក្សប្រជាជនកម្ពុជា នៅថ្ងៃទី១៩ ខែមករា ឆ្នាំ២០១៩ នៅទីស្នាក់ការបក្សស្រុកសង្កែ។ អ្នកតំណាងរាស្រ្តរូបនេះ បានថ្លែងអំគុណយ៉ាងធំធេង ដល់ក្រុមគ្រូពេទ្យដែលបានលះបង់ពេលវេលា និងស្ម័គ្រចិត្តចុះមកព្យាបាលជំងឺទូទៅជូនប្រជាពលរដ្ឋ រយៈពេល៣ថ្ងៃ នេះគឺជាលើកទី១ នៅដើមឆ្នាំ២០១៩ បានឃុំចំនួន៣ ក្នុងស្រុកសង្កែ។ បើគិតក្នុងឆ្នាំ២០១៨កន្លងទៅ ក្រុមគ្រូពេទ្យបានចុះព្យាបាល ជូនប្រជាពលរដ្ឋបានចំនួន២០លើករួចមកហើយ។ ជាមួយគ្នានេះ ប្រជាពលរដ្ឋដែលបានមកទទួលព្យាបាលជំងឺទាំងអស់ ក៏បានថ្លែងអំណរគុណផងដែរ ដល់អ្នកតំណាងរាស្រ្តដែលបានយកចិត្តទុកដាក់ ជួយប្រជាពលរដ្ឋ នៅតាមមូលដ្ឋានលើគ្រប់បែបយ៉ាង កន្លងមកក៏ដូចជាបច្ចុប្បន្ន និងទៅអនាគត និងសូមគាំទ្រអ្នកតំណាងរាស្រ្តល្អតែងតែនៅជិត និងជួយសស្រាយកង្វល់ ឬតាមសំណូមពររបស់រាស្រ្តបានទាន់ពេលវេលាផងដែរ។ ក្នុងឱកាសនោះ លោក ឡោក ហ៊ួរ ក៏បានលើកឡើងអំពីលទ្ធផល នៃសន្និបាតគណៈកម្មាធិការកណ្តាលរបស់គណបក្សប្រជាជនកម្ពុជា បានដំណើរការពីថ្ងៃទី១៨ ដល់ថ្ងៃទី២០ ខែធ្នូ ឆ្នាំ២០១៨ ក្រោមអធិបតីភាពសម្តេចតេជោ ហ៊ុន សែន ជាប្រធាន និងសម្តេចពញាចក្រី ហេង សំរិន ជាប្រធានកិត្តិយសបក្ស ដោយមានសមាជិករដ្ឋសភា ព្រឹទ្ធសភា និងក្រុមការងារចុះជួយគ្រប់ខេត្តក្រុង-ស្រុក សរុបប្រមាណ៣,១៦៤រូប បានផ្តោតសំខាន់ទៅលើលទ្ធផលល្អ ពីអាណត្តិចាស់ យកមកពង្រឹងបន្ថែមទៀតហើយរៀបចំរចនាសម្ព័ន្ធសមាជិកថ្មី ក្នុងអាណត្តិថ្មី ចាប់ពីឆ្នាំ២០១៩នេះតទៅ៕	2019-01-20T20:35:00+07:00	freshnewsasia.com	https://m.freshnewsasia.com/index.php/en/localnews/110882-2019-01-20-06-35-12.html
6e90288f-eba6-4ce1-8d9d-7ed54ab9364c	អ្នកជំងឺខូចតំរង់នោម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក ព័ត៌មានលម្អិតសូមទំនាក់ទំនង៖ 088 9990 999/ 010 990 999	2019-01-20T18:00:00+07:00	freshnewsasia.com	https://m.freshnewsasia.com/index.php/en/localnews/110871-2019-01-20-04-00-07.html
a6b0466e-8f8f-419e-98c2-988f9416e944	មន្ដ្រីជាន់ខ្ពស់សុខាភិបាល៖ បញ្ហាកង្វះអាហារូបត្ថម្ភ និងងាយមានជំងឺ បណ្ដាលមកពី របបអាហារមិនសមស្រប	លោកស្រីសាស្រ្ដាចារ្យ គ្រុយ លាងស៊ីម អនុរដ្ឋលេខាធិការក្រសួងសុខាភិបាល និងជាប្រធានក្រុមប្រឹក្សាភិបាលនៃមន្ទីរពេទ្យកុមារជាតិ ថ្លែងថាបញ្ហាកង្វះអាហារូបត្ថម្ភ និងងាយមានជំងឺ ដែលកើតចេញពីការបរិភោគអាហារមិនសមស្រប ។ ការថ្លែងដូច្នេះរបស់លោកស្រី បានធ្វើឡើងក្នុងពិធីប្រកាសដាក់ឲ្យប្រើប្រាស់សេវាប្រឹក្សាអាហារូបត្ថម្ភ នៅថ្ងៃទី១៨ ខែមករា ឆ្នាំ២០១៩នេះ នៅមន្ទីរពេទ្យកុមារជាតិ ដែលមានភ្ញៀវចូលរួមជាតិ-អន្ដរជាតិ ជិតប្រមាណ៣០០នាក់ ។ លោកស្រីសាស្រ្ដាចារ្យ គ្រុយ លាងស៊ីម បានថ្លែងបន្ដថា «ដើម្បីទទួលបានសុខភាពល្អ យើងត្រូវបរិភោគអាហារដែលមានគ្រប់ជីវជាតិសំខាន់ៗទាំងបីក្រុម រួមមាន៖ អាហារថាមពល (បាយ, បបរ), អាហារសាងសង់(សាច់), និងអាហារការពារ(បន្លែ និងផ្លែឈើ) ។ប៉ុន្ដែកុំបរិភោគសាច់ច្រើន និងជាតិផ្អែមច្រើនពេក ដែលបណ្ដាលឲ្យងាយមានជំងឺប្រចាំកាយ ពិសេស ជំងឺធាត់លើសទម្ងន់ និងទឹកនោមផ្អែម ដែលបច្ចុប្បន្ននេះ យើងត្រូវតែបរិភោគឲ្យមានការប្រុងប្រយ័ត្នជានិច្ច កុំបណ្ដោយតាមឃ្លាននោះទេ» ។ លើសពីនោះ លោកស្រីសាស្ដ្រាចារ្យ បានបន្ដថា កន្លងមកនេះ មន្ទីរពេទ្យកុមារជាតិ គឺមានការផ្តល់សេវាអាហារដែលមានលក្ខណៈស្តង់ដារ ដោយគិតលើ អាហារទាំបីក្រុមនេះដល់កុមារ ដែលក្រោមការសហការ និងឧបត្ថម្ភដោយ ប្រជាជនជប៉ុន តាមរយៈមូលនិធិសម្រាប់ ការអភិវឌ្ឍន៍ និងជំនួយសង្គ្រោះអន្តរជាតិហៅកាត់ថា «FIDR» ។ លោកស្រីសាស្រ្ដាចារ្យ គ្រុយ លាងស៊ីម ថ្លែងបន្ដថា «មិនត្រឹមតែប៉ុណ្ណោះមន្ទីរពេទ្យកុមារជាតិ ក៏ជាកន្លែងដែលផ្តល់ការព្យាបាលកុមារកង្វះអាហារូបត្ថម្ភធ្ងន់ធ្ងរ តាមគោលការណ៍របស់ក្រសួង សុខាភិបាលផងដែរ ។ជាក់ស្ដែងថ្ងៃនេះ ខ្ញុំពិតជាមានសេចក្តីរីករាយណាស់ ដោយបានឃើញផ្នែកអាហារូបត្ថម្ភ មានការអភិវឌ្ឍន៍ ខ្លួនឈានទៅមួយកម្រិតទៀត។ ពិសេសសេវាប្រឹក្សាអាហារូបត្ថម្ភ ជាផ្នែកមួយនៅក្នុង ផែនការអភិវឌ្ឍន៍ របស់មន្ទីរពេទ្យផងដែរ»។ ទន្ទឹមនឹងនោះ យុទ្ធនាការអាហារូបត្ថម្ភលើកទី១ នៅមន្ទីរពេទ្យកុមារ និងការបង្កើតសេវាកម្មប្រឹក្សាអាហារូបត្ថម្ភពិត ជាមានសារៈ សំខាន់ណាស់សម្រាប់ អនាគតកុមារកម្ពុជា និងបានចូលរួមដោះស្រាយ កង្វល់របស់មាតាបិតា និងអាណាព្យាបាលសិស្សានុ សិស្សទាំងអស់ពីបញ្ហា ក្នុងការរៀបចំអាហារ ដ៏សមស្របដល់កុមារដើម្បីការលូតលាស់ល្អ និងបញ្ហាផ្សេងៗរបស់កុមារទាក់ទង នឹងអាហារូបត្ថម្ភ មានដូចជា (ប្រតិកម្មជាមួយអាហារ ឬ អាលឺស្ស៊ី, ទឹកនោមផ្អែម, ធាត់ពេក, ស្គមពេក, កុមារមិនលូតកម្អស់ និងឡើងទម្ងន់៦ខែចុងក្រោយ, កុមាររើសចំនី, បញ្ហាតម្រង់នោម, រាក, និងជំងឺផ្សេងទៀត)។ លោកស្រីសាស្ដ្រាចារ្យ ថ្លែងបន្ថែមថា ដោយសង្កេតឃើញថា កម្ពុជាមិនទាន់មានសេវាប្រឹក្សានេះនៅឡើយ ហើយបញ្ហាកង្វះអាហារូបត្ថម្ភ និងជំងឺដែលកើតចេញ ពីរបបអាហារមិនសមស្រប ជាប្រធានបទមួយដ៏ក្តៅគគុកទូទាំងសកលលោក ក៏ដូចជានៅកម្ពុជាយើងផងដែរ។ ប្រមុខរដ្ឋាភិបាលកម្ពុជា និងក្រសួងសុខាភិបាលបាន និងកំពុង យកចិត្តទុកដាក់ក្នុងកាត់ បន្ថយបញ្ហាអាហារូបត្ថម្ភមាតា និងកុមារ។អត្រាកង្វះអាហារូបត្ថម្ភនៅកម្ពុជា នៅមានអត្រាខ្ពស់នៅឡើយ ជំងឺកើតចេញ ពីរបបអាហារមិនសមស្របចេះតែកើនឡើង។ នេះបើយោងតាមរបាយការណ៍ប្រជាសាស្ត្រ (CDHS) ស្តីអំពីកង្វះអាហារូប្ថម្ភ និងជំងឺដែលកើតចេញពី របបអាហារមិនសមស្របលើកុមារនៅប្រទេសកម្ពុជាឆ្នាំ២០១៤៖ អត្រាកុមារក្រិនមាន ៣២% ក្នុងឆ្នាំ២០១៤ និង ៥០% ឆ្នាំ២០១០ អត្រាកុមារស្គមមាន ១០% ក្នុងឆ្នាំ២០១៤ និង ១៧% ឆ្នាំ២០១០ អត្រាកុមារខ្វះទម្ងន់មាន ២៤% ក្នុងឆ្នាំ២០១៤ និង ៣៩% ឆ្នាំ២០១០ អត្រាកុមារលើសទម្ងន់ និងធាត់ក៏មានការកើនឡើងជាលំដាប់គួរឲ្យគាត់សម្គាល់ កត្តាទាំងអស់ខាងលើនេះហើយ ដែលនាំឲ្យមន្ទីរពេទ្យកុមារជាតិ បានដាក់ផែនការបង្កើតសេវា ប្រឹក្សាអាហារូបត្ថម្ភជាទិសដៅអទិភាពរបស់ខ្លួន និងរៀបចំយុទ្ធនាការអាហារូបត្ថម្ភ ដើម្បីជួយបង្កើន ការយកចិត្តទុកដាក់ចរបស់មាតាបិតាក្នុងការផ្តល់អាហារ ដែលមានគ្រប់សារជាតិដល់កុមារ និងធ្វើឲ្យប្រសើរឡើងនៅបញ្ហាសុខភាពកុមារ និងជំងឺដែលកើតចេញពីរបបអាហារមិនសមស្របនានា។ ព្រមជាមួយគ្នានេះ លោកស្រីសាស្ដ្រាចារ្យ បានអំពាវដល់ប្រជាពលរដ្ឋ ត្រូវគ្រប់គ្រងរបបអាហារប្រចាំថ្ងៃឲ្យបានត្រឹមត្រូវ កុំឲ្យខ្វះ ឬលើសសារធាតុណាមួយនោះឡើយ ពិសេសលើកុមារ មិនត្រូវធាត់លើសទម្ងន់ពេក និងស្គមពេកនោះទេ ពិសេសកុំឲ្យពិសាភេសជ្ជៈដែលមានជាតិផ្អែមពេក ដែលនឹងធ្វើឲ្យកុមារកើតជំងឺទឹកនោមផ្អែម ៕	2019-01-19T03:13:00+07:00	freshnewsasia.com	https://m.freshnewsasia.com/index.php/en/localnews/110773-2019-01-18-13-13-27.html
47d8071e-6fa3-4e1f-b39c-db51b80fa00b	ជនជាតិចិនជាអ្នកគិតលុយនៅមន្ទីរពេទ្យវ៉ិចតូរៀត្រូវតុលាការចោទប្រកាន់ពីរករណី	សាលាដំបូងរាជធានីភ្នំពេញ សម្រេចចោទប្រកាន់ជនជាតិចិនដែលជាបុគ្គលិកគិតលុយមន្ទីរ ពេទ្យអន្តរជាតិ វ៉ិចតូរៀ (Victoria International Hospital) ពីបទបង្ខាំងមនុស្សដោយខុសច្បាប់ និងបទកំហែងយក កាលពីរសៀលថ្ងៃទី១៧ ខែមករា។ ការចោទប្រកាន់នេះ បន្ទាប់ពីមន្ទីរពេទ្យមួយនេះ រងការចោទប្រកាន់ថា បានបង្ខំអ្នកជំងឺឲ្យវះកាត់ក្នុងតម្លៃថ្លៃខ្ពស់ និងបានឃុំអ្នកជំងឺទុក ដើម្បីទាមទារថ្លៃសេវាវះកាត់នោះក្នុងតម្លៃខ្ពស់ទៀតផង។ មន្ត្រីសង្គមស៊ីវិលយល់ថា តុលាការគួរតែសួរនាំអ្នកទទួលខុសត្រូវរបស់មន្ទីរពេទ្យជាច្រើននាក់ ព្រោះករណីបង្ខាំងអ្នកជំងឺ និងទាមទារថ្លៃសេវាព្យាបាលនេះជាប់សង្ស័យថា អាចធ្វើឡើងជាលក្ខណៈប្រព័ន្ធ មិនមែនមានតែមនុស្សម្នាក់នោះទេ។ ព្រះរាជអាជ្ញារង និងជាអ្នកនាំពាក្យសាលាដំបូងរាជធានីភ្នំពេញ លោក លី សុផាណា បានប្រាប់អាស៊ីសេរីតាមបណ្ដាញទំនាក់ទំនងសង្គមតេឡេក្រាម (Telegram) យ៉ាងខ្លីថា តំណាងអយ្យការបានសម្រេចចោទប្រកាន់ និងបញ្ជូនសំណុំរឿងជនជាតិចិននេះទៅចៅក្រម ដើម្បីចាត់ការបន្ត។ សារព័ត៌មានក្នុងស្រុកផ្សាយដោយស្រង់សម្ដីមន្ត្រីតុលាការម្នាក់ថា ព្រះរាជអាជ្ញារងអមសាលាដំបូងរាជធានីភ្នំពេញ លោក វង្ស ប៊ុនវិសុទ្ធ បានចោទប្រកាន់ជនជាតិចិនជាអ្នកគិតលុយរបស់មន្ទីរពេទ្យ វ៉ិចតូរៀចំនួនពីរបទល្មើស គឺបទ «បង្ខាំងមនុស្សដោយខុសច្បាប់ និងបទកំហែងយក»។ មាត្រា២១ នៃច្បាប់ស្ដីពីការបង្ក្រាបអំពើជួញដូរមនុស្ស និងអំពើធ្វើអាជីវកម្មផ្លូវភេទ ចែងថា បុគ្គលដែលចាប់ឃុំឃាំង ឬបង្ខាំងជនដទៃ ដោយគ្មានអំណាចតាមផ្លូវច្បាប់ ត្រូវផ្ដន្ទាទោសប្រឈមជាប់ពន្ធនាគារពី ៣ឆ្នាំ ទៅ ៥ឆ្នាំ បើការចាប់ការឃុំឃាំង ឬការបង្ខាំងខ្លួន មានរយៈពេលតិចជាងមួយខែ។ ដោយឡែក មាត្រា៦៥នៃក្រមព្រហ្មទណ្ឌ ចែងថា អំពើកំហែងយក ត្រូវផ្ដន្ទាទោសដាក់ពន្ធនាគារពី ២ឆ្នាំ ទៅ ៥ឆ្នាំ និងពិន័យជាប្រាក់ពី ៤លានរៀល ទៅ១០លានរៀល។ ក្នុងករណីអំពើកំហែងយកនេះ ប្រព្រឹត្តទៅលើបុគ្គលដែលទន់ខ្សោយ ពិសេស ដោយមូលហេតុនៃអាយុ ឬជំងឺ និងពិការភាព គឺត្រូវបន្ថែមស្ថានទម្ងន់ទោស ដោយផ្ដន្ទាទោសពី ៥ឆ្នាំទៅ ១០ឆ្នាំ។ មន្ទីរពេទ្យវ៉ិចតូរៀ ស្ថិតនៅផ្លូវលេខ៣១៥ សង្កាត់បឹងកក់២ ខណ្ឌទួលគោក រាជធានីភ្នំពេញ និងត្រូវ គេដឹងម្ចាស់មន្ទីរពេទ្យនេះ គឺជាជនជាតិចិន តែលោកស្រីវេជ្ជបណ្ឌិត សៀង សុគន្ធ គឺជាអ្នកឈរ ឈ្មោះទទួលខុសត្រូវមន្ទីរពេទ្យវ៉ិចតូរៀ។ កាលពីថ្ងៃទី១៤ ខែមករា រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានបញ្ជាឲ្យបិទមន្ទីរ ពេទ្យអន្តរជាតិវ៉ិចតូរៀ ជាផ្លូវការតែម្ដង ក្រោយរកឃើញថា មន្ទីរពេទ្យឯកជននេះ គ្មានការគោរពតាមលិខិតបទដ្ឋានរបស់ក្រសួង។ កាលពីយប់ថ្ងៃទី១៣ ខែមករា មានអ្នក ជំងឺម្នាក់ទៅពិនិត្យរោគស្ត្រីក្នុងមន្ទីរពេទ្យនោះ ហើយគ្រូពេទ្យ បានបង្ខិតបង្ខំឲ្យអ្នកជំងឺវះកាត់ ដោយមិនប្រាប់ពីអាការៈជំងឺអោយច្បាស់លាស់ និងបំភ័យថា បើមិនវះកាត់អាចត្រូវស្លាប់។ ទោះយ៉ាងណាគ្រួសារអ្នកជំងឺ ប្រាប់គ្រូពេទ្យថា ខ្លួនមានលុយតែ ៦០០ដុល្លារនិងសុំគ្រូពេទ្យចេញក្រៅ តែគ្រូពេទ្យ នៅតែបន្តទាមទារវះកាត់ដដែល ដោយមិនបានប្រាប់ពីតម្លៃព្យាបាល ជាមុននោះទេ។ បន្ទាប់ពីវះកាត់រួច មន្ទីរពេទ្យ បានចេញវិក្កយបត្រថ្លៃសេវាវះកាត់ជាង ២ពាន់ដុល្លារទៀត ប៉ុន្តែដោយអ្នកជំងឺពុំមានលុយឲ្យគ្រប់ចំនួន ក៏ខាងមន្ទីរពេទ្យ បានចាក់សោ បិទទ្វារបង្ខាំងអ្នកជំងឺ និងម្ដាយអ្នកជំងឺមិនឲ្យចេញក្រៅនោះទេ លុះត្រាតែមានលុយគ្រប់ចំនួន។ នាយកប្រតិបត្តិអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ លើកឡើងថា ករណី បង្ខំអ្នកជំងឺឲ្យទទួលការវះកាត់ ហើយឃុំឃាំងអ្នកជំងឺ និងម្ដាយអ្នកជំងឺដើម្បីទាមទារថ្លៃសេវាព្យាបាលខ្ពស់នេះ ត្រូវគេសង្ស័យថា អាចធ្វើឡើងជាប្រព័ន្ធ ព្រោះមន្ទីរពេទ្យនេះ ត្រូវបានប្រជាពលរដ្ឋ រិះគន់ពីរឿងកេងប្រវ័ញ្ច និងបោកបញ្ឆោតអ្នកជំងឺជាច្រើនករណីមកហើយ។ លោកបន្តថា តុលាការ គួរតែហៅអ្នកទទួលខុសត្រូវផ្សេងទៀត មកសួរនាំអំពីករណីនេះ មិនមែនតែជនជាតិចិនម្នាក់នោះទេ៖ » មន្ត្រីជំនាញខាងវិស័យសុខភាពអះអាងថា សីលធម៌ក្នុងវិស័យសុខាភិបាលកម្ពុជាបានធ្លាក់ចុះយ៉ាងខ្លាំង រហូតដល់អ្នកជំងឺមិនមានជំនឿលើវិស័យសុខាភិបាលក្នុងស្រុកតែម្ដង៕	2019-01-18T06:55:00+07:00	rfa.org	https://www.rfa.org/khmer/news/health/victory-hospital-cashier-charged-01172019185716.html
f1748f76-cc56-465b-962d-16a41675ae47	រដ្ឋមន្ដ្រីសុខាភិបាល អំពាវនាវដល់ប្រជាពលរដ្ឋ ពេលមានជំងឺ និងសម្រាលកូនដើម្បីសុវត្ថិភាព សូមអញ្ជើញមកទទួលសេវាសុខភាពនៅតាមមន្ទីរពេទ្យរដ្ឋ និងមណ្ឌលសុខភាព	រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងអំពាវនាវដល់ប្រជាពលរដ្ឋ ត្រូវប្រុងប្រយ័ត្នខ្ពស់ចំពោះសុខភាព ពិសេសបើមានជំងឺ និងសម្រាលកូន សូមមកទទួលសេវាពិនិត្យព្យាបាលនៅមន្ទីរពេទ្យរដ្ឋ និងមណ្ឌលសុខភាពទូទាំងរាជធានី-ខេត្ដ។ ការថ្លែងដូច្នេះរបស់រដ្ឋមន្ដ្រី ម៉ម ប៊ុនហេង ក្នុងឱកាសលោកដឹកនាំក្រុមការងារ ចុះជួយខណ្ឌសែនសុខ និងក្រុមគ្រូពេទ្យមន្ទីរសុខាភិបាលរាជធានីភ្នំពេញ ចុះពិនិត្យព្យាបាលសុខភាព ជូនប្រជាពលរដ្ឋដោយឥតគិតថ្លៃប្រមាណ៥០០នាក់ នៅសាលាសង្កាត់ឃ្មួញ ខណ្ឌសែនសុខ នៅថ្ងៃទី១៧ ខែមករា ឆ្នាំ២០១៩នេះ ។ រដ្ឋមន្ដ្រីក្រសួងសុខាភិបាល បានថ្លែងទៀតថា «ក្នុងរដូវក្ដៅ ក៏បានចូលមកដល់ហើយ ដូចនេះប្រជាពលរដ្ឋ ត្រូវមានមានអនាម័យជានិច្ច ទាំងលើប្រភពទឹក និងការបរិភោគចំណីអាហារ បើពិសាទឹក ត្រូវដាំឲ្យពុះ បើពិសាអាហារ ត្រូវធ្វើឲ្យមានអនាម័យ កុំឲ្យរុយរោម ព្រោះរដូវក្ដៅ សំបូររុយណាស់ ពិសេស កុំហូបអាហារណាដែលទុកយូរ ផ្អាប់យូរ ឬមានក្លិន អាចធ្វើឲ្យរាករូសផងដែរ»។ ទន្ទឹមនឹងនោះ រដ្ឋមន្ដ្រី ម៉ម ប៊ុនហេង បានថ្លែងបន្ថែមថា «វិស័យសុខាភិបាលរបស់យើងក៏កំពុងតែមានការរីកចម្រើន ទាំងធនធានមនុស្ស បច្ចេកវិទ្យា និងហេដ្ឋារចនាសម្ព័ន្ធ ដូច្នេះ ដើម្បីធានាបាននូវសុខសុវត្ថិភាពពេលមានជំងឺ និងសម្រាលកូន សូមប្រជាពលរដ្ឋ មកទទួលសេវាព្យាបាលនៅមន្ទីរពេទ្យរដ្ឋ និងតាមមណ្ឌលសុខភាព»។ សូមជម្រាបថា សម្រាប់រាជធានីភ្នំពេញ ដើម្បីលើកកម្ពស់សុខុមាលភាព ជូនប្រជាពលរដ្ឋ ឲ្យកាន់តែប្រសើរ នៅឆ្នាំ២០១៩នេះ មន្ទីរសុខាភិបាល រាជធានីភ្នំពេញ បានពង្រីកន្ថែមនូវមន្ទីរពេទ្យបង្អែក និងមណ្ឌលសុខភាពចំនួន៤បន្ថែមទៀត ដើម្បីបង្ខិតសេវាកម្មពិនិត្យព្យាបាលនេះ ឲ្យកាន់តែប្រសើរ និងជិតផ្ទះរបស់ប្រជាពលរដ្ឋ ដោយពួកគាត់ ចំណាយពេលយូរបំផុតត្រឹមតែជាង១០នាទីប៉ុណ្ណោះ នឹងមកដល់មណ្ឌលសុខភាពហើយ នេះបើតាមការបញ្ជាក់របស់ប្រធានមន្ទីរសុខាភិបាល រាជធានីភ្នំពេញ លោកវេជ្ជបណ្ឌិត ងី មានហេង៕	2019-01-18T01:12:00+07:00	freshnewsasia.com	https://m.freshnewsasia.com/index.php/en/localnews/110663-2019-01-17-11-12-23.html
0f0ce08f-3f9e-417d-8d42-947f2e00240b	អ្នកជំងឺជាង១ពាន់នាក់ ទទួលបានការពិនិត្យព្យាបាល និងទទួលថ្នាំដោយឥតគិតថ្លៃ ពីមន្ទីរពេទ្យជោរៃភ្នំពេញ និង DHG Phama	នៅក្នុងឆ្នាំ២០១៨ អ្នកជំងឺចំនួន១,២២៧នាក់ ទទួលបានការពិនិត្យព្យាបាល និងទទួលថ្នាំពេទ្យដោយឥតគិតថ្លៃ ពីមន្ទីរពេទ្យជោរៃភ្នំពេញ និងក្រុមហ៊ុនឱសថ DHG Phama ដែលទាំងអស់នេះ ក៏បានជួយដល់វិស័យសុខាភិបាល និងកាត់បន្ថយការចំណាយរបស់បងប្អូនប្រជាពលរដ្ឋកម្ពុជាមួយកម្រិតផងដែរ។ នៅក្នុងពិធីបិទវគ្គ នៃកម្មវិធីសប្បុរសធម៌របស់ក្រុមហ៊ុនឱសធ DHG Phama ជាមួយនិងមន្ទីរពេទ្យជោរៃភ្នំពេញ ក្នុងការពិនិត្យ និងព្យាបាលអ្នកជំងឺ១,០០០នាក់ ដោយឥតគិតថ្លៃ នៅថ្ងៃទី១៧ ខែមករា ឆ្នាំ២០១៩ វេជ្ជបណ្ឌិត ត្រាន់ ថាញ់ទុង អគ្គនាយកមន្ទីរពេទ្យជោរៃភ្នំពេញ បានបញ្ជាក់ថា នៅឆ្នាំ២០១៨នេះ មន្ទីរពេទ្យជោរៃភ្នំពេញ និង DHP Phama បានទទួលពិនិត្យជំងឺ និងផ្តល់ថ្នាំដោយឥតគិតថ្លៃ ជូនអ្នកជំងឺបានរហូតដល់ទៅ១,២២៧នាក់។ បើធ្វើការប្រៀបពីឆ្នាំ២០១៧ និងឆ្នាំ២០១៨ គឺមានការកើនឡើង១៨ភាគរយ ហើយសម្រាប់ជំងឺវះកាត់វិញ គឺមានការកើនឡើងជាងឆ្នាំ២០១៧ រហូតដល់ទៅ៤៨ភាគរយ សម្រាប់ផ្នែកថែទាំសុខភាពជូនអ្នកជំងឺវិញគឺមានការកើនឡើងច្រើន។ លោកបន្ថែមថា នៅឆ្នាំ២០១៨នេះ កិច្ចសហការរវាងមន្ទីរពេទ្យជោរៃភ្នំពេញ និង DHG Phama បានធ្វើឲ្យអ្នកជំងឺទាំងអស់ដែលមកពិនិត្យ និងព្យាបាលដោយឥតគិតថ្លៃរយៈពេល១ឆ្នាំពេញគឺមិនមានការខ្វះខាតប្រភេទថ្នាំ និងសម្ភារៈបច្ចេកទេសណាមួយនោះទេ ពោលទៅវិញគឺមានការគ្រប់គ្រាន់គ្រប់ប្រភេទជំងឺទាំងអស់។ បន្ទាប់ពីធ្វើការពិនិត្យ និងព្យាបាលជូនអ្នកជំងឺទាំងអស់នោះ គឺពួកគាត់ពិតជាមានចិត្តសប្បាយរីករាយខ្លាំងណាស់ និងមានជំនឿចិត្តទៅលើមន្ទីរពេទ្យជោរៃ និងបានធ្វើឲ្យមន្ទីរមួយនេះកាន់តែមានភាពកើនឡើងប្រជាប្រិយភាពថែមទៀត ក៏ដោយសារតែពិធីសប្បុរសធម៌មួយនេះ។ វេជ្ជបណ្ឌិត ត្រាន់ ថាញ់ទុង បន្ថែមទៀតថា មន្ទីរពេទ្យជោរៃនឹងបន្តធ្វើការងារមនុស្សធម៌បែបនេះ ជាមួយនឹងក្រុមហ៊ុនឱសថស្ថាន DHG Phama ទៀតនៅក្នុងឆ្នាំ២០១៩នេះ ហើយថែមទាំងចង់ធ្វើការមនុស្សបែបនេះជាមួយនិងក្រុមហ៊ុនផ្សេងៗដែលមានបំណងចង់ព្យាបាលអ្នកជំងឺនៅកម្ពុជាផងដែរ។ សូមជម្រាបថា កម្មវិធីពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃ ជូនអ្នកជំងឺនេះគឺជាកម្មវិធីមនុស្សធម៌ ដ៏មានអត្ថន័យរបស់មន្ទីរពេទ្យជោរៃភ្នំពេញ និងក្រុមហ៊ុនឱសថ DHG Pharma ចូលរួមចំណែកលើកកម្ពស់ សុខុមាលភាពជូនដល់ប្រជាពលរដ្ឋខ្មែរ ឱ្យមានឱកាសទទួលបាន ការថែទាំសុខភាព ប្រកបដោយគុណភាព ពីសំណាក់វេជ្ជបណ្ឌិត ឯកទេសវៀតណាម ដែលមានបទពិសោធន៍ខ្ពស់ រួមជាមួយសម្ភារបរិក្ខារពេទ្យទំនើប ដែលមានបំពាក់នៅមន្ទីរពេទ្យជោរៃភ្នំពេញ។ លោក Ngo Thanh Viet ប្រធានផ្នែកអភិវឌ្ឈន៍ពាណិជ្ជកម្ម អន្តរជាតិរបស់ក្រុមហ៊ុនឱសថ DHG Pharma បានលើកឡើងថា រូបគាត់ពិតជាមានចិត្តសប្បាយរីករាយយ៉ាងខ្លាំងដែលលទ្ធផល នៅឆ្នាំ២០១៨ មានការកើនឡើងខ្លាំងជាងឆ្នាំ២០១៧ ហើយរូបលោកផ្ទាល់ពិតជារីករាយផងដែរ ដោយមានឃើញបងប្អូនប្រជាពលរដ្ឋនៅកម្ពុជាមានសុខភាពល្អ ក្រោមការពិនិត្យ និងព្យាបាលពី មន្ទីរពេទ្យជោរៃ និងមានការសហការជាមួយនឹង DHG Phama របស់យើងខ្ញុំ។ លោកបន្តទៀតថា ក្រោមកិច្ចសហការរវាង DHG Phama និងមន្ទីរពេទ្យជោរៃភ្នំពេញ ក៏បានលើកកម្ពស់វិស័យសុខាភិបាលមួយផ្នែកផងដែរ និងម្យ៉ាងវិញទៀតក៏បានកាត់បន្ថយភាពក្រីក្ររបស់បងប្អូនប្រជាពលរដ្ឋកម្ពុជា ដោយសារតែការពិនិត្យ និងព្យាបាលជំងឺរបស់ក្រុមគ្រូពេទ្យដោយមិនគិតប្រាក់។ មួយវិញទៀតលោកមើលឃើញថា អ្នកជំងឺជាង១ពាន់នាក់ដែលបានចូលមកពិនិត្យទាំងអស់នោះ ពិតជាមានភាពសប្បាយរីករាយផងដែរ ដោយមានការព្យាបាលពីសំណាកក្រុមគ្រូពេទ្យជំនាញៗ នៅកម្ពុជា និងប្រទេសវៀតណាម។ គួរបញ្ជាក់ថា គណៈគ្រប់គ្រងរវាង មន្ទីរពេទ្យជោរៃភ្នំពេញ និងក្រុមហ៊ុនផលិតឱសថ DHG Phama សន្យានឹងបន្តកិច្ចសហប្រតិបត្តិការដ៏ល្អមួយនេះទៅមុខទៀតនៅក្នុងឆ្នាំ២០១៩នេះ ដោយមើលឃើញលទ្ធផលល្អគួរជាទីគាប់ចិត្ត ក៏ដូចជាមានការគាំទ្រច្រើនពីបងប្អូនប្រជាពលរដ្ឋនៅកម្ពុជា និងជាពិសេសទៅទៀតនោះនៅក្នុងកិច្ចសហការនេះ នឹងបន្ថែមអ្វីដែលថ្មីពិសេសទៀត ទៅលើកម្មសប្បុរសធម៌ផ្សេងៗទៀតផងដែរ៕	2019-01-17T22:02:00+07:00	freshnewsasia.com	https://m.freshnewsasia.com/index.php/en/localnews/110653-2019-01-17-10-02-37.html
7e8de009-c5bf-4be7-97e9-1019937d23b4	អ្នកជំងឺមហារីក មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក ព័ត៌មានលម្អិតសូមទំនាក់ទំនង៖ 088 9990 999/ 010 990 999	2019-01-17T16:07:00+07:00	freshnewsasia.com	https://m.freshnewsasia.com/index.php/en/localnews/110584-2019-01-17-02-07-35.html
e9a91ff4-aa5b-4f95-912c-6f0cf3a9b4c6	និស្សិតកូរ៉េខាងត្បូងពីរនាក់ស្លាប់ក្នុងប្រទេសកម្ពុជាដោយអាការចុកពោះខ្លាំង	អាជ្ញាធរកូរ៉េខាងត្បូង នឹងធ្វើកោសល្យវិច័យលើនិស្សិតពីររូប ដែលបានស្លាប់នៅក្នុងប្រទេសកម្ពុជាកាលពីសប្ដាហ៍មុន បន្ទាប់បីក្រុមគ្រូពេទ្យក្នុងប្រទេសកម្ពុជា រកមិនឃើញពីមូលហេតុដែលបណ្ដាលអោយអ្នកទាំងពីរនាក់ស្លាប់នោះ។ សារព័ត៌មានកូរ៉េ ថាមស៍ (The Korea Times) ផ្សាយឲ្យដឹងថា អ្នកជំនាញនៃមន្ទីរធ្វើកោសល្យវិច័យជាតិរបស់កូរ៉េខាងត្បូង នឹងវះពិនិត្យសាកសពរបស់និស្សិតស្រីកូរ៉េទាំងពីររូប នៅពេលដែលសាកសពរបស់ពួកគេ ត្រូវបានបញ្ជូនមកពីក្រុងភ្នំពេញក្នុងពេលខាងមុខនេះ។ វេជ្ជបណ្ឌិតនៃសាកលវិទ្យាល័យកុនយ៉ាន (Konyang) នៃប្រទេសកូរ៉េខាងត្បូង លោក វ៉ាង វ៉ុនមីង (Hwang Won-min) បានប្រាប់ក្រុមអ្នកកាសែតក្នុងប្រទេសកូរ៉េខាងត្បូង នៅថ្ងៃទី១២ មករា ថា ក្រុមគ្រូពេទ្យរបស់លោក បានធ្វើតេស្តសំណាកឈាមដោយសង្ស័យថា ពួកគេមានជំងឺគ្រុនពោះវៀន ប៉ុន្តែលទ្ធផលពិសោធន៍មិនបានរកឃើញដូច្នេះទេ។ លោកបន្តថា ក្រុមគ្រូពេទ្យរបស់លោកថា ពួកនាងទាំងពីរអាចមានជំងឺដោយសារមេរោគឆ្លង ដូចនេះក្រុមគ្រូពេទ្យកូរ៉េខាងត្បូង ត្រូវការពេលវេលានឹងការធ្វើតេស្តបន្ថែមទៀត ដើម្បីឲ្យដឹងពីមូលហេតុពិតប្រាកដនៃការស្លាប់របស់និស្សិតទាំងពីររូបនេះ។ និស្សិតកូរ៉េខាងត្បូងពីរនាក់នេះ ត្រូវបានគេបញ្ជូនទៅកាន់មន្ទីរពេទ្យនៅក្នុងប្រទេសកម្ពុជាកាលថ្ងៃទី៨ មករា បន្ទាប់ពីពួកនាងទាំងពីរនាក់ មានអាការឈឺក្នុងពោះខ្លាំង។ បន្ទាប់ពីទទួលបានការព្យាបាលដោយគ្រូពេទ្យកម្ពុជារួចហើយ ពួកនាងទាំងពីរក៏វិលត្រលប់ទៅសណ្ឋាគារដែលគេស្នាក់នៅវិញនៅថ្ងៃបន្ទាប់ តែអាការរោគចុកពោះនោះបានវិលមកវិញ ហើយធ្វើឲ្យនិស្សិតម្នាក់ស្លាប់នៅយប់ថ្ងៃទី៩ មករា ហើយម្នាក់ទៀតស្លាប់នៅថ្ងៃទី១០ មករា។ តាមរបាយការណ៍ពីមន្ទីរពេទ្យក្នុងប្រទេសកម្ពុជា និស្សិតទាំងពីររូបស្លាប់ដោយសារការគាំងបេះដូង។ មុនពេលនិស្សិតទាំងពីរនាក់មានអាការឈឺចុកចាប់ក្នុងពោះ ពួកគេទាំងពីររួមជាមួយនិស្សិតពីរនាក់ផ្សេងទៀត បានញាំអាហារភីហ្សា (Pizza) និងស្រាបៀរនៅក្នុងហាងមួយជិតសណ្ឋាគារដែលគេស្នាក់នៅ។ ទោះយ៉ាងនេះក្តី និស្សិតពីរនាក់ផ្សេងទៀត ដែលបរិភោគអាហារជាមួយគ្នា មិនបានឈឺនោះទេ។ និស្សិតកូរ៉េខាងត្បូងទាំងពីរនាក់នេះ ធ្វើការជាអ្នកស្ម័គ្រចិត្តក្នុងប្រទេសកម្ពុជា ជាមួយនិស្សិតកូរ៉េ ១៤នាក់ និងគ្រូរបស់គេ ៣នាក់ផ្សេងទៀត៕	2019-01-16T16:05:00+07:00	rfa.org	https://www.rfa.org/khmer/news/health/Korean-students-died-in-Cambodia-01162019040048.html
2d30aa1b-2128-4abc-9a3c-458a61902d77	ពលរដ្ឋឃុំគគីរ ទីដែលរងទុក្ខដោយគ្រាប់បែកគីមីរបស់អាមេរិក បន្តទទួលបានការពិនិត្យ ព្យាបាលជំងឺដោយឥតគិតថ្លៃ, មណ្ឌលសុខភាពគគីរ នឹងត្រូវសម្ពោធឲ្យដំណើរការ នៅថ្ងៃទី២៧ ខែមករា !	ក្រុមគ្រូពេទ្យមន្ទីរសុខាភិបាលខេត្តស្វាយរៀង ដឹកនាំដោយលោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្ត បានចុះពិនិត្យ ព្យាបាលជំងឺ ដោយមិនគិតថ្លៃ នៅបរិវេណមណ្ឌលសុខភាពគគីរ ដែលទើបតែកសាងថ្មី នៅក្នុងភូមិគគីរ ឃុំគគីរ ស្រុករមាសហែក ខេត្តស្វាយរៀង ។ លោក កែរ រដ្ឋា បានបញ្ជាក់ឲ្យដឹងថា ការពិនិត្យ និងព្យាបាលជំងឺនេះធ្វើឡើងនៅថ្ងៃទី១៥ ខែមករា ឆ្នាំ២០១៩ ដោយមានការចូលរួមពីក្រុមគ្រូពេទ្យចំនួន៣៥នាក់ ពិនិត្យព្យាបាលជំងឺបានចំនួន៣៩៥នាក់ ស្រី២៨៥នាក់។ ជំងឺភាគច្រើនមាន ក្រពះ ពោះវៀន លើសឈាម បេះដូង រលាកសួត រមាស់សើស្បែក ជំងឺភ្នែក... ។ល។ លោកបន្តថា ចំពោះឱសថមួយចំនួនបានទទួលពីក្រសួងសុខាភិបាល និងមួយចំនួនទៀតទទួលបានពីការឧបត្ថម្ភរបស់លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនង រដ្ឋសភា ព្រឹទ្ធសភា និងអធិការកិច្ច។ នេះជាលើកទី៦ហើយ ដែលក្រុមគ្រូពេទ្យស្មគ្រចិត្តមន្ទីរសុខាភិបាលខេត្តស្វាយរៀង បានចុះពិនិត្យ ព្យាបាលជំងឺ ជូនប្រជាពលរដ្ឋនៅក្នុងឃុំគគីរ ស្រុករមាសហែកនេះ។ សូមជម្រាបជូនថា មណ្ឌលសុខភាពគគីរ ស្ថិតនៅក្នុងភូមិគគីរ ឃុំគគីរ ស្រុករមាសហែក ខេត្តស្វាយរៀង តំបន់រងគ្រោះដោយសារគ្រាប់បែកគីមីរបស់សហរដ្ឋអាមេរិកនេះ គ្រោងនឹងសម្ពោធឱ្យដំណើរការនៅថ្ងៃទី២៧ ខែមករា ឆ្នាំ២០១៩ ខាងមុខនេះ ក្រោមអធិបតីភាពលោកស្រីកិត្តិសង្គហបណ្ឌិត ម៉ែន សំអន៕	2019-01-16T14:13:00+07:00	freshnewsasia.com	https://m.freshnewsasia.com/index.php/en/localnews/110463-2019-01-16-00-13-14.html
b9e51818-fe19-4a5a-acf3-89475f0047cf	ក្រសួងសុខាភិបាល បិទមន្ទីរពេទ្យ វ៉ិចតូរៀ ជាផ្លូវការ និងឃាត់ខ្លួនបុគ្គលិកម្នាក់	ក្រសួងសុខាភិបាល សម្រេចបិទមន្ទីរពេទ្យអន្តរជាតិ វ៉ិចតូរៀ (Victoria International Hospital)ជាផ្លូវការ និងឃាត់ខ្លួនបុគ្គលិកម្នាក់ បន្ទាប់ពីរងការចោទថា បានបង្ខំអ្នកជំងឺឲ្យវះកាត់ក្នុងតម្លៃថ្លៃខ្ពស់ និងបានឃុំអ្នកជំងឺទុក ដើម្បីទាមទារថ្លៃសេវាវះកាត់នោះទៀតផង។ អ្នកជំនាញផ្នែកវិស័យសុខាភិបាល យល់ថា ក្រសួងសុខាភិបាលគួរតែបញ្ជាក់ហេតុផល ជាសាធារណៈឲ្យបានច្បាស់ជុំវិញការបិទមន្ទីរពេទ្យឯកជននេះ ដើម្បីកុំឲ្យមានមន្ទិលសង្ស័យផ្សេងៗ។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានបញ្ជាឲ្យបិទមន្ទីរពេទ្យអន្តរជាតិ វ៉ិចតូរៀ ជាផ្លូវការតែម្តង កាលពីថ្ងៃទី១៤ ខែមករា បន្ទាប់ពីក្រុមស្រាវជ្រាវរបស់ក្រសួងមួយនេះ រកឃើញថា មន្ទីរពេទ្យឯកជននេះ គ្មានការគោរពតាមលិខិតបទដ្ឋានរបស់ក្រសួង។ ក្នុងលិខិតរបស់ក្រសួងសុខាភិបាល ដែលអាស៊ីសេរីទទូលបាននៅថ្ងៃទី១៥ ខែមករា បញ្ជាក់ថា អ្នកស្រីវេជ្ជបណ្ឌិត សៀង សុគន្ធ អ្នកទទួលខុសត្រូវមន្ទីរពេទ្យ វ៉ិចតូរៀ ត្រូវអនុវត្តសេចក្តីសម្រេចនេះ ឲ្យមានប្រសិទ្ធភាព។ អាស៊ីសេរី មិនទាន់អាចស្វែងរកប្រភពទាក់ទងអ្នកស្រីវេជ្ជបណ្ឌិត សៀង សុគន្ធ និងតំណាងមន្ទីរពេទ្យអន្តរជាតិ វ៉ិចតូរៀ បានទេ នៅថ្ងៃទី១៥ ខែមករា។ អភិបាលខណ្ឌទួលគោគ លោក ឯក ឃុនដឿន ប្រាប់អាស៊ីសេរីដោយខ្លីថា មន្ទីរពេទ្យអន្តរជាតិ វិច តូរៀ ពិតជាបិទជាផ្លូវការមែន ហើយលោកដឹងថា អាជ្ញាធរបានឃាត់ខ្លួនជនជាតិចិនម្នាក់ ដែលជាអ្នកគិតលុយរបស់មន្ទីរពេទ្យ៖ « » អាស៊ីសេរី បានព្យាយាមទំនាក់ទំនងរដ្ឋមន្ត្រីក្រសួងសុខាភិបាល លោក ម៉ម ប៊ុនហេង និងអ្នកនាំពាក្យក្រសួងសុខាភិបាល លោកស្រី ឱ វណ្ណឌីន ជាច្រើនលើក ប៉ុន្តែពុំទទូលទូរស័ព្ទ។ ទោះយ៉ាងនេះក្តី សារព័ត៌មានក្នុងស្រុកបានចុះផ្សាយថា ក្រៅពីបិទមន្ទីរពេទ្យអន្តរជាតិ វ៉ិចតូរៀ នោះ គឺអាជ្ញាធរបានឃាត់ខ្លួនបុគ្គលិកពេទ្យចំនួន ៤នាក់បន្ថែមទៀត ដើម្បីបញ្ជូនទៅសាកសួរនៅសាកសួរនៅសាលាដំបូងរាជធានីភ្នំពេញ។ ព្រះរាជអាជ្ញាធររង និងជាអ្នកនាំពាក្យសាលាដំបូងរាជធានីភ្នំពេញ លោក លី សុផាន់ណា បដិសេធមិនឆ្លើយតបផ្ទាល់មាត់តាមទូរស័ព្ទជាមួយអាស៊ីសេរីនោះទេ ដោយស្នើសុំឲ្យផ្ញើសារទៅលោកវិញ ប៉ុន្តែទោះបីជាផ្ញើសារទៅលោកក្តី ក៏មិនមានការឆ្លើយតបដែរ៖ « » មន្ទីរពេទ្យ វ៉ិចតូរៀ ស្ថិតនៅផ្លូវលេខ៣១៥ សង្កាត់បឹងកក់២ ខណ្ឌទួលគោក រាជធានីភ្នំពេញ និងត្រូវគេដឹងម្ចាស់មន្ទីរពេទ្យនេះ គឺជាជនជាតិចិន។ នគរបាលប៉ុស្តិ៍នៃនគរបាលខណ្ឌទួលគោកម្នាក់ ប្រាប់អាស៊ីសេរីថា លោកដឹងថា មានការឃាត់ខ្លួនបុគ្គលិកពេទ្យ វ៉ិចតូរៀ ចាប់ពី ៦ ទៅ ៨នាក់ ក្នុងនោះមាន ៦នាក់ជាជនជាតិចិន បញ្ជូនទៅនគរបាលអន្តោប្រវេសន៍៖ « » ប្រធាននាយកដ្ឋានរដ្ឋបាលសរុប នៃអគ្គនាយកដ្ឋានអន្តោប្រវេសន៍ លោក កែម សារិន បដិសេធថា លោកមិនទាន់ទទួលបានព័ត៌មាននេះនៅឡើយទេ។ វិធានការរបស់ក្រសួងសុខាភិបាលនេះ បន្ទាប់ពីមន្ទីរពេទ្យ វ៉ិចតូរៀ រងការចោទថា កាលពីយប់ថ្ងៃទី១៣ ខែមករា មានអ្នកជំងឺម្នាក់ ទៅពិនិត្យជំងឺក្នុងមន្ទីរពេទ្យនោះ ហើយគ្រូពេទ្យ បានបង្ខិតបង្ខំ ឲ្យអ្នកជំងឺវះកាត់ ដោយមិនប្រាប់ពីអាការៈជំងឺឲ្យច្បាស់លាស់ និងបំភ័យថា បើមិនវះកាត់អាចត្រូវស្លាប់។ ទោះយ៉ាងណាគ្រួសារអ្នកជំងឺ ប្រាប់គ្រូពេទ្យថា ខ្លួនមានលុយតែ ៦រយ (៦០០)ដុល្លារ និងសុំ គ្រូពេទ្យចេញក្រៅ តែគ្រូពេទ្យ នៅតែបន្តទាមទារវះកាត់ដដែល ដោយមិនបានប្រាប់ពីតម្លៃព្យាបាលជាមុននោះទេ។ បន្ទាប់ពីវះកាត់រូច មន្ទីរពេទ្យ បានចេញវិក័យប័ត្រថ្លៃសេវាវះកាត់ជាង ២ពាន់ (២.០០០) ដុល្លារទៀត ប៉ុន្តែដោយអ្នកជំងឺពុំមានលុយឲ្យគ្រប់ចំនួន ក៏ខាងមន្ទីរពេទ្យបានចាក់សោ បិទទ្វារបង្ខាំងអ្នកជំងឺ និងម្តាយអ្នកជំងឺមិនឲ្យចេញក្រៅនោះទេ លុះត្រាតែមានលុយគ្រប់ចំនួន។ អ្នកជំនាញសុខភាពសាធារណៈ លោក វេជ្ជបណ្ឌិត លី ចេងហ៊ុយ លើកឡើងថា លោកមិនទាន់ជឿថា ភាគីខាងណាខុសនោះទេ ព្រោះពេលនេះ មិនទាន់មានចម្លើយពីខាងគ្រូពេទ្យនោះមានតែខាងគ្រួសារអ្នកជំងឺប៉ុណ្ណោះ។ លោកពន្យល់ថា ការព្យបាលជំងឺដោយការវះកាត់ លុះត្រាមានការព្រមព្រៀងគ្នារវាងគ្រួពេទ្យ និងអ្នកជំងឺ ប៉ុន្តែបើគ្មានលិខិតព្រមព្រៀងទេ គឺមិនអាចវះកាត់បានទេ៖ « » លោកវេជ្ជបណ្ឌិត លី ចេងហ៊ុយ បន្តថា ក្រសួងសុខាភិបាល គួរតែចេញបញ្ជាក់ហេតុផលជាសាធារណៈឲ្យបានច្បាស់លាស់ និងលម្អិតអំពីការបិទមន្ទីរពេទ្យ ព្រោះមិនអាចមានរឿងតិចតួចចេះតែបិទ និងបើកវិញនោះទេ ដើម្បីកុំឲ្យប៉ះពាល់ដល់វិស័យសុខាភិបាល៖ « » វេជ្ជបណ្ឌិត លី ចេងហ៊ុយ លើកឡើងថា សព្វថ្ងៃនេះ ប្រជាពលរដ្ឋប្រហែលលើសពី ៥០ភាគរយ បានបាត់បង់ទំនុកចិត្តលើគុណភាពសេវាសុខាភិបាលនៅកម្ពុជាទាំងឯកជន និងរដ្ឋ ហើយពួកគេ បានសម្រេចចិត្តចេញទៅព្យាបាលជំងឺនៅក្រៅប្រទេស។ លោកស្នើសុំឲ្យក្រសួងសុខាភិបាល ត្រូវធ្វើកំណែទម្រង់របស់ខ្លួនបន្ថែមទៀត ដើម្បីពង្រឹងគុណភាពសេវាសុខាភិបាល និងស្តារទំនុកចិត្តរបស់ប្រជាពលរដ្ឋខ្មែរឡើងវិញ៕	2019-01-16T02:21:00+07:00	rfa.org	https://www.rfa.org/khmer/news/health/health-ministry-closes-victoria-international-hospital-01152019141119.html
22aea60c-c399-4f7c-b3fa-808489ad26a3	សម្ដេចពិជ័យសេនា ទៀ បាញ់ បានប្រគល់គ្រែអ្នកជំងឺ ចំនួន៥០ ជូនមន្ទីរពេទ្យបង្អែកខេត្តសៀមរាប	សម្ដេចពិជ័យសេនា ទៀ បាញ់ ឧបនាយករដ្ឋមន្ត្រី និងជារដ្ឋមន្ត្រីក្រសួងការពារជាតិ និងជាប្រធានក្រុមការងារថ្នាក់ជាតិ របស់គណបក្សប្រជាជនកម្ពុជា ចុះជួយខេត្តសៀមរាប បានប្រគល់គ្រែអ្នកជំងឺ ចំនួន៥០ ជូនមន្ទីរពេទ្យបង្អែកខេត្តសៀមរាប។ ក្នុងឱកាសដែលសម្ដេចចុះសួសុខទុក្ខ និងសំណេះសំណាល នៅមន្ទីរពេទ្យបង្អែក នារសៀលថ្ងៃទី១០ ខែមករា ឆ្នាំ២០១៩នេះ ។ ក្នុងឱកាសដែលសម្ដេចចុះសួសុខទុក្ខ និងសំណេះសំណាលនោះ គឺមានវត្តមានរបស់ប្រតិភូអមដំណើរដោយលោក សៀង ណាំ អ្នកតំណាងរាស្ត្រប្រចាំមណ្ឌលខេត្តសៀមរាប, លោក ទៀ សីហា អភិបាលខេត្តសៀមរាប និងលោកស្រី ផងដែរ។ សូមបញ្ជាក់ថា គ្រែថ្មីៗសម្រាប់អ្នកជំងឺទាំង ៥០គ្រែនេះ គឺជាអំណោយរបស់សម្ដេចពិជ័យសេនា ទៀ បាញ់ និងលោកស្រី ព្រមទាំងបុត្រា បុត្រី និងចៅៗរបស់សម្ដេចផ្ទាល់។ ក្នុងនោះផងដែរ សម្ដេចពិជ័យសេនា និងប្រតិភូអមដំណើរ ក៏បានប្រគល់ជូននូវគ្រឿងឧបភោគ បរិភោគ រួមនិងថវិការ សរុបចំនួន៤០០កញ្ចប់ ជូនដល់អ្នកជំងឺ ដែលកំពុងសម្រាក់ព្យាបាលនៅក្នុងមន្ទីរពេទ្យមួយនេះ៕	2019-01-11T05:51:00+07:00	freshnewsasia.com	https://m.freshnewsasia.com/index.php/en/localnews/109907-2019-01-10-15-51-13.html
6b74d0f5-84d4-41a0-9dec-5a1a4f7297d6	អ្នកជំងឺក្រិនថ្លើម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ * Erectile Dysfunction: វិបត្តិខ្សោយផ្លូវបន្តពូជ * Kidney Failure: ខ្សោយតំរងនោម * Liver Cirrhosis: ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក	2019-01-09T16:49:00+07:00	freshnewsasia.com	https://m.freshnewsasia.com/index.php/en/localnews/109695-2019-01-09-02-49-14.html
2a157297-e62c-46dc-b49b-bbd1b31ffce3	ផ្ទុះជំងឺគ្រុនផ្តាសាយបក្សីនៅខេត្តភាគខាងត្បូងវៀតណាម ខណៈសត្វមាន់-ទារាប់ពាន់ក្បាលងាប់!	មន្ទីរកសិកម្ម និងអភិវឌ្ឍន៍ជនបទវៀតណាម បានប្រកាសឲ្យដឹងនាថ្ងៃចន្ទនេះថា ករណីវីរុសគ្រុនផ្តាសាយបក្សីបានផ្ទុះឡើងនៅខេត្ត ឡុងអាន (Long An) ភាគខាងត្បូងប្រទេសវៀតណាម។ នេះបើតាមការដកស្រង់ការផ្សាយចេញពីទីភ្នាក់ងារព័ត៌មានចិន ស៊ីនហួរ នៅព្រឹកថ្ងៃចន្ទ ទី០៧ ខែមករា ឆ្នាំ២០១៩។ បើតាមមន្ទីរកសិកម្មវៀតណាម ពេលថ្មីៗនេះវីរុសគ្រុនផ្តាសាយបក្សី H5N1 បានឆ្លង និងសម្លាប់សត្វមាន់ក៏ដូចជាទារាប់រយក្បាលក្នុងកសិដ្ឋានរបស់គ្រួសារមួយ និងទាប្រមាណ ៣,៦០០ក្បាលរបស់គ្រួសារមួយទៀតនៅក្នុងឃុំ ឡុងសុន (Long Son) នៃស្រុក ខេនដុក (Can Duoc)។ ជាការឆ្លើយតបភ្លាមៗ បណ្តាទីភ្នាក់ងារដែលពាក់ព័ន្ធ បានសម្លាប់សត្វបក្សីចិញ្ចឹមដែលឆ្លងចោលទាំងអស់ ហើយកម្ចាត់វីរុសចេញពីទីតាំងដែលត្រូវបានវាយលុកពីវីរុស H5N1 និងបានរឹតបន្តឹងការត្រួតពិនិត្យលើការដឹកញ្ជូនមាន់-ទា នៅតាមតំបន់រងការប៉ះពាល់ក៏ដូចជាតំបន់ក្បែរខាង ព្រមទាំងបង្កើនការចាក់វាក់សាំងការពារវីរុសគ្រុនផ្តាសាយបក្សីឲ្យសត្វទាំងនេះ។ គួរជម្រាបថា យោងតាមការបញ្ជាក់របស់ក្រសួងកសិកម្ម និងអភិវឌ្ឍន៍ជនបទវៀតណាម ប្រទេសអាស៊ានមួយនេះ ពុំធ្លាប់មានករណីមនុស្សឆ្លងវីរុស H5N1 ទៀតឡើយគិតចាប់តាំងពីឆ្នាំ២០១៤ មក៕	2019-01-07T18:45:00+07:00	freshnewsasia.com	https://m.freshnewsasia.com/index.php/en/internationalnews/109549-2019-01-07-04-45-11.html
62e27301-1482-472b-891c-b03054cbb8f0	ក្រុមហ៊ុន Microsoft ត្រូវសងជំងឺចិត្តជាង១,២០០ដុល្លារដល់បុរសម្នាក់ ដោយសារតែ Window 10 ដំឡើងដោយពុំមានការអនុញ្ញាតពីម្ចាស់កុំព្យូទ័រ (Video Inside)	គណៈប្រឹក្សាភិបាលដោះស្រាយជម្លោះនៃប្រទេសហ្វាំងឡង់ (CDB) បានបង្គាប់ឲ្យក្រុមហ៊ុនបច្ចេកវិទ្យាអាមេរិក Microsoft សងថ្លៃជំងឺចិត្តដល់បុរសជនជាតិហ្វាំងឡង់ម្នាក់ ដោយសារតែប្រព័ន្ធប្រតិបត្តិការ (OS) Window 10 សុខៗត្រូវបានដំឡើងដោយមិនមានការអនុញ្ញាតពីបុរសម្នាក់នោះ។ នេះបើតាមការដកស្រង់ការផ្សាយចេញពីទីភ្នាក់ងារព័ត៌មានចិន ស៊ីនហួរ នៅព្រឹកថ្ងៃអាទិត្យ ទី០៦ ខែមករា ឆ្នាំ២០១៩។ ការដំឡើង Window 10 បានចាប់ផ្តើមនៅពេលម្ចាស់កុំព្យូទ័រខាងលើ កំពុងតែធ្វើការងារនៅលើកុំព្យូទ័ររបស់ខ្លួន កាលពីខែមីនា ឆ្នាំ២០១៦ ដោយពេលនោះ Microsoft មិនបានស្នើសុំការអនុញ្ញាត ហើយសមីខ្លួនផ្ទាល់ក៏ពុំបានផ្តល់សិទ្ធិអនុញ្ញាតអ្វីដែរ។ ក្រោយមក ប្រព័ន្ធកុំព្យូរទ័រនោះបានចាប់ផ្តើមលោតចេញសារ Error ជាបន្តបន្ទាប់។ ជុំវិញរឿងនេះ CDB បានសន្និដ្ឋានថា ក្រុមហ៊ុន Microsoft គ្មានសិទ្ធិដំឡើង Window 10 ដោយពុំមានការយល់ព្រមឡើយ ហើយបញ្ហាបានកើតមានក្នុងការដំឡើងថែមទៀត ដូច្នេះ Microsoft មានភារកិច្ចត្រូវសងជំងឺចិត្តដល់ម្ចាស់កុំព្យូទ័រ។ CDB ក៏បានសម្រេចថា Microsoft ត្រូវសងថវិកាចំនួន១,២៥៣ដុល្លារ ដល់បុរសជនជាតិហ្វាំងឡង់ខាងលើ៕	2019-01-06T19:09:00+07:00	freshnewsasia.com	https://m.freshnewsasia.com/index.php/en/internationalnews/109488-2019-01-06-05-09-04.html
d63fc5fc-54b0-4b70-98f8-87086f8f2144	អ្នកជំងឺទឹកនោមផ្អែម មានក្តីសង្ឃឹមហើយ! មន្ទីរពេទ្យ គ្លីនៀហ្គល (Gleneagles) នៅប្រទេសម៉ាឡេស៊ី ព្យាបាលយ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ	ក្នុងការព្យាបាលសុខភាពឲ្យល្អបានប្រសើរឡើងវិញ ពីការកើតជំងឺទឹកនោមផ្អែម ខូចមុខងារឆ្អឹង ក្រិនថ្លើម មហារីក ខូចតំរង់នោម បេះដូងរីក ឈឺសន្លាក់ឆ្អឹង ញ័រកន្ត្រាក់ ខូចខួរឆ្អឹងខ្នង ខ្សោយប្រដាប់ភេទ ពិការមួយចំហៀងខ្លួន ដែលកំពុងតែកើតមានឡើង សម្រាប់មនុស្សទូទៅ។ Diabetes: ជំងឺទឹកនោមផ្អែម Diabetic Foot Ulcer: ដំបៅទឹកនោមផ្អែមរាំរ៉ៃ Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ Stroke/Parkinson’s disease: វិបត្តិពិការមួយចំហៀងខ្លួន, ភាពញរ័កន្ត្រាក់ Erectile Dysfunction: វិបត្តិខ្សោយផ្លូវបន្តពូជ Kidney Failure: ខ្សោយតំរងនោម Liver Cirrhosis: ជំងឺក្រិនថ្លើម Osteoarthritis: ខូចមុខងារឆ្អឹង, សន្លាក់ Cancer: ជំងឺមហារីក 088 9990 999/ 010 990 999	2019-01-06T18:34:00+07:00	freshnewsasia.com	https://m.freshnewsasia.com/index.php/en/localnews/109485-2019-01-06-04-34-03.html
d5b880a3-caea-4c8e-8f5d-7aa591c33951	ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ជាង៣០០នាក់ បន្តចុះពិនិត្យព្យាបាលជំងឺដោយឥតគិតថ្លៃ ជូនប្រជាពលរដ្ឋជាង៥ពាន់នាក់ នៅស្រុកបសេដ្ឋ ខេត្តកំពង់ស្ពឺ	នាឱកាសអបអរសាទរជ័យជំនះ៧មករា ខួបទី៤០ឆ្នាំ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៣១៥នាក់ នៅព្រឹកថ្ងៃទី០៦ ខែមករា ឆ្នាំ២០១៩នេះ បានបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជាង៥ពាន់នាក់ នៅវត្តស្លាបលែង ឃុំស្វាយអំពា ស្រុកបសេដ្ឋ ខេត្តកំពង់ស្ពឺ ព្រមទាំងមានការចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋ វត្តស្លាបលែង ឃុំស្វាយអំពា ស្រុកបសេដ្ឋ ខេត្តកំពង់ស្ពឺ ដែលដឹកនាំដោយ លោក លេង ផាលី ប្រធានក្រុមគ្រូពេទ្យគ្រូពេទ្យស្ម័គ្រចិត្ត លោក ហ៊ុន ម៉ានី និងមានការចូលរួមសហការដោយ៖ ទេសរដ្ឋមន្ត្រី ឆាយ ថន រដ្ឋមន្ត្រីក្រសួងផែនការ តាមរយៈលោក ហ៊ូ តាំងអេង រដ្ឋលេខាធិការក្រសួងផែនការ លោកស្រី ហង់ លីណា ប្រតិភូរដ្ឋាភិបាលកម្ពុជាទទួលបន្ទុកអគ្គនាយកវិទ្យាស្ថានជាតិស្ថិតិ លោក វ៉ី សំណាង អភិបាលខេត្តកំពង់ស្ពឺ លោក យឹម សុខុម ប្រធានក្រុមការងារថ្នាក់កណ្តាលចុះជួយស្រុកបសេដ្ឋ លោក អៀង ម៉ូលី ទេសរដ្ឋមន្ត្រីទទួលបន្ទុកអាជ្ញាធរអេដស៍ក្រសួងការពារជាតិតាមរយៈ លោកស្រី ដាំ ដារិនី រដ្ឋលេខាធិការក្រសួងការពារជាតិ នាយឧត្តមសេនីយ៍ ស៊ុ សំណាង អគ្គនាយកអគ្គនាយកដ្ឋាន ភស្តុភារ និងហិរញ្ញវត្ថុនៃក្រសួងការពារជាតិ ឧត្តមសេនីយ៍ទោ ហ៊ុល សំអូន មេបញ្ជាការកងពលតូច ដឹកជញ្ជូនលេខ១១ យឹម យ៉ាន់ អនុរដ្ឋលេខាធិការក្រសួងសុខាភិបាល លោក នួន ផារ័ត្ន លោក សំ រិទ្ធី តំណាងរាស្ត្រនៃកម្ពុជា លោក ដាវ អានសាន លោកវេជ្ជបណ្ឌិត អោ វណ្ណថេន ប្រធានមន្ទីរសុខាភិបាលខេត្តកំពង់ស្ពឺ លោក ឈឺន សុធន អភិបាលស្រុកបសេដ្ឋ លោកសាស្ត្រាចារ្យ នាង ប៊ូ លោក ពាង ផារ័ត្ន ប្រធានក្រុមហ៊ុនទឹកបរិសុទ្ធអូរសិលា លោក ឆាយ សត្យា ប្រធានសសយក ក្រសួងផែនការ និងក្រុមការងារ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ សូមជម្រាបជូនថា ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋរួមនឹងការចែកជូនថ្នាំដោយឥតគិតថ្លៃ បានចំនួន១៧រាជធានីខេត្តហើយ ដោយក្នុងនោះរួមមានខេត្តដូចជា៖ កំពង់ស្ពឺ, កំពង់ធំ, កំពង់ចាម, ព្រៃវែង, តាកែវ, កំពង់ឆ្នាំង, សៀមរាប, បាត់ដំបង, កណ្តាល, ព្រះវិហារ, កំពត, កោះកុង, ព្រះសីហនុ, បន្ទាយមានជ័យ, ស្វាយរៀង, ឧត្តរមានជ័យ និងរាជធានីភ្នំពេញ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៧៣ខែ (២០១២-២០១៨) នេះជាឆ្នាំទី៧ហើយ ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៦៦លើក ក្នុងនោះព្យាលបាលជូនប្រជាពលរដ្ឋបាន ចំនួន៣៨៨,១៩៩នាក់ (សាមសិបប្រាំបីម៉ឺន ប្រាំបីពាន់ មួយរយកៅសិបប្រាំបួននាក់)៕	2019-01-06T17:36:00+07:00	freshnewsasia.com	https://m.freshnewsasia.com/index.php/en/localnews/109479-2019-01-06-03-36-12.html
fde776ae-3ea6-487b-a737-55c7a31d2610	អតីតអ្នកព័ត៌មាន «The Cambodia Daily» លោក សាំង សុឥន្ទរិទ្ធ ទទួលមរណភាព ក្រោយប្រឹងប្រែងជម្នះជាមួយជំងឺអស់ជាច្រើនឆ្នាំ	បន្ទាប់ពីប្រឹងប្រែងជម្នះនឹងជំងឺប្រចាំកាយអស់ជាច្រើនឆ្នាំ អតីតអ្នកព័ត៌មាន «The Cambodia Daily» លោក សាំង សុឥន្ទរិទ្ធ បានទទួលមរណភាពនៅវេលាម៉ោងប្រមាណ ៩យប់ថ្ងៃទី០៥ ខែមករា ឆ្នាំ២០១៩។ សពរបស់លោកត្រូវបានតម្កល់ធ្វើបុណ្យនៅគេហដ្ឋានស្ថិតនៅតាមផ្លូវជាតិលេខ២ ក្នុងឃុំសៀមរាប ស្រុកកណ្តាលស្ទឹង ខេត្តកណ្តាល នាថ្ងៃទី០៧ ខែមករា ឆ្នាំ២០១៩ស្អែកនេះ។ លោក សាំង សុឥន្ទរិទ្ធ មានអាយុប្រមាណ ៥៥ឆ្នាំ និងមានកូន ៣នាក់ ប្រុស ២នាក់ ស្រី ១នាក់។ លោក សាំង សុឥន្ទរិទ្ធ បានប្រឡូកក្នុងវិស័យសារព័ត៌មានជាង ២០ឆ្នាំ ដោយបានបម្រើការនៅកាសែត The Cambodia Daily ហើយត្រូវបានកាសែតបរទេសមួយនេះបញ្ឈប់ពីការងារនៅពេលរូបលោកធ្លាក់ខ្លួនឈឺបម្រើការងារលែងកើត។ លោក សាំង សុឥន្ទរិទ្ធ បានកើតជំងឺខូចក្រលៀន ហើយបានប្រឹងប្រែងរស់នៅជម្នះជាមួយជំងឺមួយនេះអស់រយៈពេលជាច្រើនឆ្នាំមកហើយដែរ។ ក្នុងអំឡុងពេលធ្លាក់ខ្លួនឈឺនេះអ្នកកាសែតរូបនេះ បានជួបការខ្វះខាតខ្លាំងក្នុងជីវភាព។ ដោយមើលឃើញពីការលំបាកទាំងនេះ សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជួយឧបត្ថម្ភថវិកាប្រមាណ ២ម៉ឺនដុល្លារ ហើយរដ្ឋមន្ត្រីក្រសួងព័ត៌មានលោក ខៀវ កាញារីទ្ធ បានឧបត្ថម្ភថវិកា ៥ពាន់ដុល្លារផងដែរ សម្រាប់ដោះស្រាយជីវភាព និងព្យាបាលជំងឺ៕	2019-01-06T16:01:00+07:00	freshnewsasia.com	https://m.freshnewsasia.com/index.php/en/localnews/109470-2019-01-06-02-01-45.html
c4d54348-769c-430c-b051-ba8d8bf9ea58	ព្រឹកស្អែក ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ជាង៣០០នាក់ នឹងបន្តចុះពិនិត្យព្យាបាលជំងឺ ជូនប្រជាពលរដ្ឋដោយឥតគិតថ្លៃ ស្រុកបសេដ្ឋ ខេត្តកំពង់ស្ពឺ ដើម្បីអបអរខួបទី៤០ នៃជ័យជំនះ៧មករា	ដើម្បីអបអរខួបទី៤០ នៃជ័យជំនះ៧មករា ក្រុមការងារគ្រូពេទ្យស្ម័គ្រចិត្តរបស់លោក ហ៊ុន ម៉ានី ចំនួន៣៥១នាក់ នៅព្រឹកថ្ងៃទី០៦ ខែមករា ឆ្នាំ២០១៩ស្អែកនេះ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដោយឥតគិតថ្លៃ ដល់ប្រជាពលរដ្ឋប្រមាណជាង៥ពាន់នាក់ នៅវត្តស្លាបលែង ឃុំស្វាយអំពា ស្រុកបសេដ្ឋ ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធផងដែរ។ សូមជម្រាបជូនថា ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បង្កើតឡើងនាថ្ងៃទី២ធ្នូ ឆ្នាំ២០១២ ជាខួបទី៧ឆ្នាំ ដែលក្រុមការងារមនុស្សធម៌នេះ បានបន្តចុះពិនិត្យ និងព្យាបាលជូនប្រជាពលរដ្ឋរួមនឹងការចែកជូនថ្នាំដោយឥតគិតថ្លៃ បានចំនួន១៦រាជធានីខេត្តហើយ ដោយក្នុងនោះរួមមានខេត្តដូចជា៖ កំពង់ស្ពឺ, កំពង់ធំ, កំពង់ចាម, ព្រៃវែង, តាកែវ, កំពង់ឆ្នាំង, សៀមរាប, បាត់ដំបង, កណ្តាល, ព្រះវិហារ, កំពត, កោះកុង, ព្រះសីហនុ, បន្ទាយមានជ័យ, ស្វាយរៀង និងរាជធានីភ្នំពេញ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៧២ខែ (២០១២-២០១៨) នេះជាឆ្នាំទី៧ហើយ ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៦៥លើក ក្នុងនោះព្យាលបាលជូនប្រជាពលរដ្ឋបាន ចំនួន៣៨៨,១៩៩នាក់ (សាមសិបប្រាំបីម៉ឺន ប្រាំបីពាន់ មួយរយកៅសិបប្រាំបួននាក់)៕	2019-01-05T17:57:00+07:00	freshnewsasia.com	https://m.freshnewsasia.com/index.php/en/localnews/109384-2019-01-05-03-57-56.html
0de92f6d-80d3-4eb0-8003-69c96347bb91	មន្រ្តីសុខាភិបាល៖ ប្រជាពលរដ្ឋអាយុ២៥-៦៤ឆ្នាំ ធាត់លើសទម្ងន់ និងមានជំងឺច្រើន ដោយសារការទទួលទានភេសជ្ជៈផ្អែមរាល់ថ្ងៃ	ប្រធានមនី្ទរសុខាភិបាលរាជធានីភ្នំពេញ លោកវេជ្ជបណ្ឌិត ងី មានហេង បានថ្លែងថា ប្រជាពលរដ្ឋអាយុ២៥-៦៤ឆ្នាំ ធាត់ ឬលើសទម្ងន់ និងមានជំងឺច្រើន ដោយសារការទទួលទានភេសជ្ជៈផ្អែមរាល់ថ្ងៃ។ ការថ្លែងដូច្នេះ របស់វេជ្ជបណ្ឌិត ក្នុងឱកាសបើកសិក្ខាសាលាស្ដីពី បញ្ជ្រាបចំណេះដឹង អំពីការកាត់បន្ថយញ៉ាំភេសជ្ជៈផ្អែម តាមរយៈការអនុវត្តសុខុមាលភាពទីកន្លែង, នាព្រឹកថ្ងៃទី៣ មករា ២០១៩នេះ មានសិក្ខាកាមអញ្ជើញមកពី ក្រុមប្រឹក្សាសង្កាត់ សាលារៀនរដ្ឋ និងឯកជន មណ្ឌលសុខភាព មកពីខណ្ឌចំនួន០៣ គឺខណ្ឌច្បារអំពៅ ខណ្ឌដង្កោ និងខណ្ឌ៧មករា សរុបប្រមាណ២០០នាក់។ លោកវេជ្ជបណ្ឌិត ងី មានហេង បានបញ្ជាក់ថា ការទទួលទានភេសជ្ជៈផ្អែមរាល់ថ្ងៃ បណ្តាលឲ្យយើងមានជំងឺជាច្រើន ពិសេសនៅកម្ពុជា ក៏ដូចជាបណ្តាលប្រទេសលើពិភពលោក មានករណីជំងឺមិនឆ្លងជាច្រើន ដែលបណ្តាលមកពីភេសជ្ជៈផ្អែមនេះ។ ជាក់ស្ដែងនៅតាមអង្កេតឆ្នាំ២០១៦បានបង្ហាញថា ភាគរយនៃប្រជាពលរដ្ឋអាយុ២៥ឆ្នាំទៅ៦៤ឆ្នាំ ដែលលើសទម្ងន់/ធាត់ បានកើនពី១៥,៤% នៅឆ្នាំ២០១០ ឡើងដល់ ២១,៩% នៅឆ្នាំ២០១៦។ ភាគរយនៃអ្នកមានជាតិស្ករលើសក្នុងឈាមកើនពី១,៤% ដល់៩,៦% នៅកំឡុងពេលដូចគ្នា។ លោកវេជ្ជបណ្ឌិត បន្តទៀតថា កន្លងមកយើងតែងតែចាប់អារម្មណ៍តែរឿងស្រា គ្រឿងញៀន គ្រោះថ្នាក់ចរាចរណ៍ និងបញ្ហាផ្សេងៗ តែបច្ចុប្បន្ននេះ រាជរដ្ឋាភិបាលកម្ពុជា មានគោលការណ៍បន្ថែមទៀត ចង់ឱប្រជាពលរដ្ឋស្វែងយល់ពីការទទួលទានភេសជ្ជៈផ្អែមរាល់ថ្ងៃ ដែលមិនបានដឹង ជាពិសេសកុមារតូចៗ ទទួលរងផលប៉ៈពាល់សុខភាព តាំងពីតូចរហូតដល់ធំ។ ដូច្នេះសូមឲ្យបងប្អូនទាំងអស់គ្នា យកចិត្តទុកដាក់ស្តាប់គ្រូឧទ្ទេសនាម ដោយដោះស្រាយបញ្ហាដែលកើតមាននេះ ឲ្យប្រជាពលរដ្ឋយើងមានសុខភាពល្អ។ ជាមួយគ្នានោះដែរ សិក្ខាកាមម្នាក់ ក្នុងចំណោមសិក្ខាកាមប្រមាណ២០០នាក់ បាននិយាយថា សម្រាប់រូបលោក គឺជាលើកដំបូងក្នុងវគ្គនេះ បានផ្តល់នូវចំណេះដឹង ក៏ដូចជាសិក្ខាកាមមកពីបណ្តាលអង្គភាពផ្សេងទៀត យកទៅផ្សព្វផ្សាយ និងអនុវត្តបន្ត ដើម្បីចូលរួមលើកសុខុមាលភាពពួកគាត់ឲ្យមានភាពល្អប្រសើរ។ ទន្ទឹមនឹងនោះ នាយិការងរដ្ឋបាល រាជធានីភ្នំពេញ លោកស្រី សក់ ចិន្តារី បានថ្លែងថា ដើម្បីកាត់បន្ថយការឈឺ ស្លាប់ដោយសារជំងឺសរសៃឈាម ជំងឺបេះដូង និងជំងឺផ្សេងៗ រដ្ឋបាលរាជធានីភ្នំពេញ បញ្រ្ជាបការយល់ដឹងអំពីការកាត់បន្ថយ ការទទួលទានភេសជ្ជៈផ្អែម ក្នុងចំណោមប្រជាពលរដ្ឋរស់នៅក្នុងរាជធានីភ្នំពេញ ជាពិសេសទៅលើសិស្សានុសិស្សនៅតាមសាលារៀន ដោយត្រូវបង្ហាញនៅលើផ្ទាំងប៉ាណូធំៗ នៅតាមមហាវិថី និងសួនច្បារទីសាធារណៈ ការចាក់ផ្សាយវីដេអូអប់រំ ផ្សព្វផ្សាយតាមទូរទស្សន៍ និងបណ្តាញសង្គមមួយចំនួន។ លោកស្រី បញ្ជាក់ថា នេះគឺជាការចូលរួមសហការគ្នារវាងរដ្ឋបាលរាជធានីភ្នំពេញ ជាមួយមជ្ឈមណ្ឌលជាតិលើកកម្ពស់សុខភាព និងក្រសួងសុខាភិបាលកន្លងមក ហើយនេះ គឺជាសកម្មភាពមួយ នៃភាពជាដៃគូ ដើម្បីសុខុមាលភាពទីក្រុង ដែលជាបណ្តាញពិភពលោក នៃទីក្រុងខិតខំកាត់បន្ថយជំងឺមិនឆ្លង និងរបួស។ ពិសេស ក្រោមការដឹកនាំដ៏ឈ្លាសវៃ និងប៉ិនប្រសប់របស់សម្តេចតេជោ ហ៊ុន សែន នាយករដ្ឋមន្រី្តកម្ពុជា បានធ្វើឲ្យមានការរីកលូតលាស់ និងសម្រេចបានយ៉ាងលឿនលើគ្រប់វិស័យ។ លោកស្រី បានបន្ថែមថា បញ្ហាសុខភាព គឺសំខាន់ណាស់ ត្រូវបានយកចិត្តទុកដាក់ខ្ពស់ ក្នុងការកាត់បន្ថយនូវហានិភ័យ នៃជំងឺមិនឆ្លង និងរបួសតាមគ្រឹះស្ថានសិក្សា មានកន្លែងសម្រាប់ឲ្យសិស្សានុសិស្ស លាងសម្អាតដៃ ឲ្យបានស្អាត ដើម្បីជៀសវាងជំងឺឆ្លងផ្សេងៗ ហើយការទទួលទានភេសជ្ជៈផ្អែមលើស អាចបណ្តាលឲ្យមានបញ្ហាសុខភាពផងដែរ៕	2019-01-04T01:40:00+07:00	freshnewsasia.com	https://m.freshnewsasia.com/index.php/en/localnews/109238-2019-01-03-11-40-47.html
88bc1071-dbf0-4690-a89b-e4f491f9b42d	ស្ដ្រីម្នាក់ស្លាប់ក្រោយពេលសម្រាលកូន នៅមន្ទីរពេទ្យបង្អែកស្រុកអន្លង់វែង, ប្រធានមន្ទីរពេទ្យថា ស្ដ្រីរងគ្រោះមានជំងឺស្បូនមិនរួម និងបានប្រឹងប្រែងជួយអស់លទ្ធភាពហើយ (Video inside)	ស្ដ្រីម្នាក់បានស្លាប់ក្រោយពេលសម្រាកកូន នៅមន្ទីរពេទ្យបង្អែកស្រុកអន្លង់វែង ខេត្តឧត្ដរមានជ័យ កាលពីយប់ឈានថ្ងៃទី០១ ខែមករា ឆ្នាំ២០១៩ ដោយសារតែហូរឈាម មិនឈប់ចេញពីស្បូន។ ក្រោយហេតុការណ៍នេះ ប្ដីរបស់ស្ដ្រីរងគ្រោះ បានដាក់ពាក្យបណ្ដឹងទៅអធិការដ្ឋាននគរបាលស្រុកអន្លងវែង ដើម្បីរកយុត្តិធម៌ និងទារសំណងជំងឺចិត្ត ១៥,០០០ដុល្លារ។ ប្រធានមន្ទីរពេទ្យបង្អែកស្រុកអន្លងវែង លោក នៅ សំអន បានប្រាប់អង្គភាព Fresh News នៅថ្ងៃទី០៣ ខែមករា ឆ្នាំ២០១៩នេះ ក្រុមគ្រួសារសូមសម្ដែង នូវការសោកស្ដាយ ចំពោះរឿងដ៏សោកសៅខាងលើនេះ ខណៈដែលក្រុមគ្រួសារពេទ្យជំនាញ បានខិតខំប្រឹងប្រែងអស់ពីលទ្ធភាពហើយ ដើម្បីធ្វើការសង្គ្រោះស្ដ្រីរងគ្រោះខាងលើ។ យ៉ាងណាក៏ដោយ បុរសជាប្ដីរបស់ស្រ្ដីរងគ្រោះ ដែលបានដើរដាក់ពាក្យបណ្ដឹងឲ្យសមត្ថកិច្ចជួយរកយុត្តិធម៌ឈ្មោះ ហេង ខេង អាយុ៣៧ រស់នៅភូមិថ្មី ឃុំត្រពាំងប្រាសាទ ស្រុកត្រពាំងប្រសាទ ខេត្តឧត្ដរមានជ័យ បានបញ្ជាក់ថា ប្រពន្ធរបស់ខ្លួនដែលស្លាប់នោះឈ្មោះ ឃឿម សុធា អាយុ២៨ឆ្នាំ។ បុរសជាប្ដីបានបន្ថែមថា ប្រពន្ធរបស់គាត់ឈឺពោះគ្រប់ខែ ដឹកមកសម្រាលកូននៅមន្ទីពេទ្យបង្អែក ស្រុកអន្លង់វែង នៅវេលាម៉ោង១២ថ្ងៃត្រង់ ថ្ងៃទី៣១ ខែធ្នូ ឆ្នាំ២០១៨ រហូតដល់វេលាម៉ោង១រំលងអាធ្រាត្រ បានសម្រាលកូនរួចធ្លាក់ឈាមរហូតដល់ម៉ោង៣៖៣០នាទី យប់ដដែលក៏បានស្លាប់បាត់បង់ជីវិត នៅរស់តែទារកដែលទើបនិងកើត។ ប្រធានមន្ទីរពេទ្យបង្អែកស្រុកអន្លងវែង ក៏បានបំភ្លឺជុំវិញករណីនេះផងដែរ ដោយសារអះអាងថា ក្រោយពេលសម្រាលរួច ស្ដ្រីរងគ្រោះមានអាការៈធម្មតាដូចស្ដ្រីផ្សេងទៀត ប៉ុន្ដែក្រោយសម្រាលប្រហែលមួយម៉ោង ស្រាប់តែស្ដ្រីខាងលើមានឈាមធ្លាក់ខ្លាំងទៅខ្លាំង ខណៈក្រុមគ្រួសារពេទ្យ ក៏បានចាក់ថ្នាំដើម្បីធ្វើការឃាត់ឈាម និងបានត្រៀមរថយន្ដសង្គ្រោះបន្ទាន់ ដើម្បីបញ្ជូនទៅសង្គ្រោះនៅខេត្តសៀមរាប។ ប៉ុន្ដែជាអកុសល ក្រោយការសង្គ្រោះដែលប្រឹងប្រែងអស់លទ្ធភាពហើយនោះ ប្រហែល៤០នាទីក្រោយមក ស្ដ្រីខាងលើក៏បានស្លាប់បាត់បង់ជីវិត។ បើតាមលោកប្រធានមន្ទីរពេទ្យ ស្ដ្រីរងគ្រោះមានជំងឺ ស្បូនមិនរួម ដែលលោកថា ជំងឺនេះកើតលើស្ដ្រីម្នាក់ ក្នុងចំណោម១០០០នាក់។ ដោយឡែក លោកក៏បានប្រាប់ពីអការៈរបស់ស្ដ្រីក្រោយពេលសម្រាលផងដែរ ពោលស្បូនរបស់គាត់មានលក្ខណៈដំបៅ ហើយសុកពេលទម្លាក់មក រៀងធុំក្លិនស្អុយខុសធម្មតា ដោយលាយជាមួយដំបៅនៅខាងចុងផងដែរ។ បន្ថែមពីនេះ លោក ឃ្លោ ហួត ប្រធានមន្ទីសុខាភិបាលខេត្តឧត្ដរមានជ័យ ក៏បានបញ្ជាក់ដែរថា ខាងការិយាល័យស្រុកអន្លង់វែង បានក៏ផ្ដល់ព័ត៌មាននេះឲ្យលោក តាំងពីយប់ថ្ងៃកើតហេតុការណ៍ដែរ ដោយការសម្រាលកូននេះ ក្រុមគ្រូពេទ្យបានសម្រាលតាមបច្ចេកទេស និងលក្ខណៈធម្មជាតិ ប៉ុន្ដែស្បូនកន្ដ្រាក់រៀងខ្សោយ ហើយក្រុមគ្រូពេទ្យខិតខំជួយអស់ពីលទ្ធភាព ទាំងការឃាតឈាម និងថ្នាំកន្រ្តាក់ដៃស្បូន។ លោក ឃ្លោ ហួត បានបន្ថែមថា ចំពោះរឿងសំណងជំងឺចិត្តរហូតដល់ ១៥,០០០ដុល្លារនោះ លោកគ្មានសមត្ថភាពឯណាទៅសងនោះទេ ព្រោះរាល់ថ្ងៃនេះលោកធ្វើការ បម្រើសេវាសាធារណៈជូនប្រជាពលរដ្ឋប៉ុណ្ណោះ។ យ៉ាងណាក៏ដោយ ក្រុមគ្រួសារពេទ្យ ក៏បានទៅចូលរួមបុណ្យសព និងសម្ដែងការសោកស្ដាយចំពោះករណីនេះទៅក្រុមគ្រួសារសពផងដែរ៕	2019-01-04T01:36:00+07:00	freshnewsasia.com	https://m.freshnewsasia.com/index.php/en/localnews/109237-2019-01-03-11-36-03.html
76819bf5-56f1-48ec-8ca0-a6688e417a15	ក្រុមប្រឹក្សាសង្កាត់ទួលសង្កែ១ ដែលមានជំងឺ និងស្ត្រីក្រីក្រឆ្លងទន្លេខ្វះខាត ទទួលថវិកាសង្គ្រោះពីសមាគមនារីសង្កាត់ និងខណ្ឌឫស្សីកែវ	ប្រធានអនុសាខាសមាគមនារីកម្ពុជា ដើម្បីសន្តិភាព និងអភិវឌ្ឍន៍ខណ្ឌឫស្សីកែវ ដែលដឹកនាំដោយលោកស្រី អាន ផល្លា បានលើកឡើងថា ដើម្បីឲ្យក្រុមការងារក៏ដូចជាសមាជិក សមាជិកា ជាមន្ត្រីថ្នាក់ក្រោម និងប្រជាពលរដ្ឋកាន់តែមានទំនុកចិត្ត និងភាពកក់ក្តៅចាំបាច់ណាស់ ក្នុងនាមអាជ្ញាធរថ្នាក់លើ ត្រូវចុះជួបបង្កើនប្រាស្រ័យទាក់ទងផ្ទាល់ ក្នុងការសួរនាំផ្សេងៗទាក់ទងទៅលើជនចាស់ជរា ក្រីក្រ គ្មានទីពឹងជាដើម ដែលជាជនងាយរងគ្រោះ ដើម្បីរិះរកដំណោះស្រាយជូន ទៅតាមលទ្ធភាពអាចធ្វើទៅបានតបតាមអនុសាសន៍ដឹកនាំចង្អុលបង្ហាញចំគោលដៅរបស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា។ លោកស្រី អាន ផល្លា បានលើកឡើងយ៉ាងដូច្នេះ មានទាំងសហការីជាបណ្ដាញសមាគមនារីសង្កាត់ទួលសង្កែទី១ និងយុវជនផងដែរ ក្រោយពីទទួលបានការណែនាំពីលោក ជា ពិសី ជំនួយការសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងជាអភិបាលខណ្ឌឫស្សីកែវ ដើម្បីចុះសំណេះសំណាល សួរសុខទុក្ខ នាំយកកញ្ចប់ថវិកាសង្គ្រោះបន្ទាន់មួយទៅឧបត្ថម្ភជូនដល់ស្រ្តីឆ្លងទន្លេក្រីក្រ ស្ថិតនៅជួរមាត់ទន្លេ ក្នុងក្រុមទី១៤ ភូមិផ្សារតូច សង្កាត់ទួលសង្កែទី១ ខណ្ឌឫស្សីកែវ និងឧបត្ថម្ភជូនលោក ទូច ចាន់ដារ៉ា សមាជិកក្រុមប្រឹក្សាសង្កាត់ទួលសង្កែទី១ ដែលកំពុងជួបការខ្វះខាតសម្រាក ព្យាបាលជំងឺគ្រុនពោះវៀន អុតស្វាយ និងខ្វះឈាមក្រហមនៅឯមន្ទីរពេទ្យ ក្នុងរាជធានីភ្នំពេញ នៅថ្ងៃទី០២ ខែមករា ឆ្នាំ២០១៩។ ក្នុងសកម្មភាពមនុស្សធម៌នេះ លោកស្រីប្រធានអនុសាខាសមាគមនារីកម្ពុជា ដើម្បីសន្តិភាព និងអភិវឌ្ឍន៍ខណ្ឌឫស្សីកែវ បានថ្លែងថា ក្នុងនាមអាជ្ញាធរថ្នាក់លើ គឺតែងតែចុះជួបបង្កើនប្រាស្រ័យទាក់ទងផ្ទាល់ ក្នុងការសួរនាំផ្សេងៗចំពោះក្រុមការងារ ក៏ដូចជាសមាជិក សមាជិកា ជាមន្ត្រីថ្នាក់ក្រោម ងាយរងគ្រោះ ដើម្បីរិះរកដំណោះស្រាយជូន ទៅតាមលទ្ធភាពដែលអាចធ្វើទៅបានឲ្យកាន់តែមានទំនុកចិត្ត និងភាពកក់ក្ដៅ ដោយមិនឲ្យអ្នកណាម្នាក់ស្លាប់ និងអត់បាយឡើយ ដើម្បីឆ្លើយតបតាមអនុសាសន៍ដឹកនាំចង្អុលបង្ហាញចំគោលដៅរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា៕	2019-01-03T17:14:00+07:00	freshnewsasia.com	https://m.freshnewsasia.com/index.php/en/localnews/109166-2019-01-03-03-14-30.html

Subsets and Splits

No community queries yet

The top public SQL queries from the community will appear here once available.